Avis juridique important

|

32004D0304

2004/304/EF: Kommissionens beslutning af 17. april 2002 om en fusions forenelighed med fællesmarkedet og EØS-aftalen (Sag COMP/M.2547 — Bayer/Aventis Crop Science) (EØS-relevant tekst) (meddelt under nummer K(2002) 1462)

EU-Tidende nr. L 107 af 15/04/2004 s. 0001 - 0136

Kommissionens beslutningaf 17. april 2002om en fusions forenelighed med fællesmarkedet og EØS-aftalen(Sag COMP/M.2547 - Bayer/Aventis Crop Science)(meddelt under nummer K(2002) 1462)(Kun den engelske udgave er autentisk)(EØS-relevant tekst)(2004/304/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til aftalen om Det Europæiske Økonomiske Samarbejdsområde, særlig artikel 57,under henvisning til Rådets forordning (EØF) nr. 4064/89 af 21. december 1989 om kontrol med fusioner og virksomhedsovertagelser(1), senest ændret ved forordning (EF) nr. 1310/97(2), særlig artikel 8, stk. 2,under henvisning til Kommissionens beslutning af 4. december 2001 om at indlede procedure i denne sag,efter at have givet de deltagende virksomheder lejlighed til at fremsætte deres bemærkninger til Kommissionens indsigelser,efter høring af Det Rådgivende Udvalg for Kontrol med Fusioner og Virksomhedsovertagelser(3),under henvisning til endelig rapport fra høringskonsulenten i denne sag(4), ogud fra følgende betragtninger:(1) Den 29. oktober 2001 indgav Bayer AG (Bayer) en anmeldelse til Kommissionen om, at selskabet agtede at erhverve alle aktier i Aventis Crop Science Holding S.A. (ACS), der udgør de agrokemiske aktiviteter inden for Aventis S.A.(2) Efter at have behandlet anmeldelsen konkluderede Kommissionen, at den anmeldte transaktion er omfattet af anvendelsesområdet for forordning (EØF) nr. 4064/89 ("fusionsforordningen") og rejser alvorlig tvivl med hensyn til sin forenelighed med fællesmarkedet og EØS-aftalen. Den 4. december 2001 besluttede Kommissionen derfor at indlede procedure i sagen i henhold til fusionsforordningens artikel 6, stk. 1, litra c).(3) Efter en indgående undersøgelse af sagen er Kommissionen nået til den konklusion, at fusionen i den anmeldte form ganske vist vil skabe eller styrke dominerende stillinger på en række markeder, som bevirker, at den effektive konkurrence hæmmes betydeligt inden for en væsentlig del af fællesmarkedet. De tilsagn, som Bayer har afgivet, ændrer imidlertid den planlagte fusion således, at det er muligt at løse de konkurrenceproblemer, der var påvist i forbindelse med fusionen.I. PARTERNE(4) Bayer er et internationalt børsnoteret selskab, som har fire aktivitetsområder, nemlig sundhedsprodukter, produkter til landbruget, polymerer og kemiske stoffer. Aktiviteterne på landbrugsområdet, der er relevante i forbindelse med denne transaktion, omfatter divisionen for henholdsvis plantebeskyttelse og dyresundhed. Divisionen for plantebeskyttelse udvikler, producerer og markedsfører plantebeskyttelsesmidler til bekæmpelse af plantesygdomme, skadedyr (insekter, andre smådyr) og ukrudt i afgrøder. Divisionen for dyresundhed producerer en bred vifte af veterinærlægemidler og vacciner til beskyttelse af husdyr og selskabsdyr samt en række forskellige plejeprodukter. Andre produkter, som udvikles og markedsføres af divisionen for dyresundhed, er midler, der er beregnet til beskyttelse af fødevarer og bekæmpelse af smittebærere.(5) ACS blev oprettet i 1999 ved en sammenlægning mellem da AgrEvo (det tidligere joint venture mellem Hoechst og Schering) og Rhône-Poulencs landbrugsdivision. ACS har fire aktivitetsområder. Inden for plantebeskyttelse arbejdes der med udvikling, produktion og markedsføring af plantebeskyttelsesmidler til landbruget, f.eks. herbicider, insekticider, fungicider, vækstreguleringsmidler og frøbehandlingsmidler. Inden for miljøvidenskab udvikler, producerer og distribuerer ACS ikke-landbrugsmæssige produkter, bl.a. insekticider til husholdningsbrug, ukrudtsbekæmpelse i industrien og produkter til græsplæner og haver. Inden for frøområdet er selskabet aktivt inden for forskning, produktion og formering af markfrø og grøntsagsfrø. Inden for biovidenskab beskæftiger ACS sig endelig med udvikling af teknikker, som tager sigte på at øge planters værdi gennem input- og outputforbedringer samt forbedringer på andre områder.II. TRANSAKTIONEN(6) Transaktionen skal gennemføres ved, at Bayer erhverver alle aktier i ACS. Via den planlagte fusion erhverves enekontrol som omhandlet i fusionsforordningens artikel 3, stk. 1, litra b).(7) Bayer indtager for øjeblikket en syvendeplads blandt alle agrokemiske virksomheder med hensyn til salget på verdensplan. ACS indtager en fjerdeplads på verdensplan. Sammen vil de blive den næststørste agrokemiske virksomhed i verden med en markedsandel på ca. [20-30] %, lige efter den største agrokemiske virksomhed, Syngenta, men foran BASF, DuPont, Dow og Monsanto.III. FÆLLESSKABSDIMENSION(8) Bayers og ACS' samlede omsætning på verdensplan overstiger 5 mia. EUR(5) (Bayer: 30,971 mia. EUR; ACS: 4,034 mia. EUR). De har hver især en samlet omsætning i Fællesskabet på over 250 mio. EUR (Bayer: 10,905 mia. EUR; ACS: [...] mio. EUR), men de har ikke over to tredjedele af deres samlede omsætning på fællesskabsplan i én og samme medlemsstat. Den anmeldte transaktion er derfor af fællesskabsdimension og udgør en samarbejdssag efter EØS-aftalens artikel 57.IV. KONKURRENCEVURDERINGINDLEDNING(9) Den planlagte fusion vil primært indvirke på markederne for plantebeskyttelsesmidler til landbruget, som omfatter en lang række forskellige produkter, der er beregnet til beskyttelse af afgrøder mod alle former for skader, som kan forårsages af insekter, ukrudt eller svampe.(10) Parterne har overlappende aktiviteter inden for følgende hovedområder: insekticider, herbicider og fungicider til brug i landbruget samt frøbehandlingsmidler. Andre mindre områder, hvor der er overlapninger, er aktive stoffer (de molekyler, der er virksomme mod ukrudt, insekter eller sygdomme), ukrudtsbekæmpelse i industrien og insekticider til professionel skadedyrsbekæmpelse.(11) Ikke-landbrugsmæssige plantebeskyttelsesmidler til hus og have, ectoparasiticider til smådyr og insekticider til husholdningsbrug udgør vertikalt berørte markeder.INDUSTRI BASERET PÅ KONKURRENCE INDEN FOR F& U(12) Plantebeskyttelsessektoren er karakteriseret ved få, store internationale virksomheder, som er aktive inden for forskning og udvikling af nye og mere effektive produkter, og en lang række såkaldte generiske producenter uden væsentlige forsknings- og udviklingsaktiviteter. De F& U-baserede virksomheder er for øjeblikket Syngenta, Aventis, BASF, Bayer, DuPont, Dow og Monsanto.(13) I de seneste år har der været en stærk konsolidering blandt denne gruppe af virksomheder. I 2001 købte Dow Rohm &  Haas' agrokemiske aktiviteter. Syngenta blev oprettet i 2000 gennem udskillelsen af AstraZenecas og Novartis' agrokemiske aktiviteter. I 2000 købte BASF American Cyanamid, American Home Products agrokemiske aktiviteter. Der findes desuden en lang række japanske F& U-baserede virksomheder, som imidlertid ikke står stærkt i Europa, men ofte vælger at give deres produkter i licens til virksomheder med stærke salgsorganisationer i Europa. Blandt de generiske producenter er Makhteshim Agan og Cheminova de største.(14) Det er gjort gældende, at dynamikken inden for den agrokemiske industri i vidt omfang hidrører fra F& U og markedsadgang. I de seneste tre år har industrien været udsat for en generel nedadgående tendens, som har medført en intensiveret konkurrence på et vigende marked. Der har kun været tale om vækst de steder, hvor væsentlige innovative virkningsmekanismer er blevet lanceret på markedet. Det er også gjort gældende, at den væsentligste kilde til konkurrence i denne sektor er en ikke-prisrelateret konkurrence inden for F& U mellem F& U-baserede virksomheder. På den ene side giver en effektiv forskning og udvikling en virksomhed mulighed for at udnytte de fordele, der er forbundet med nye kemiske stoffer, og opnå en bred vifte af nye produkter, som kan udnyttes til at fastholde en stærk markedsposition på en lang række markeder. F.eks. kan kombinationen af produkter uden patentbeskyttelse med nye patentbeskyttede produkter til en samlet produktpakke eller udviklingen af nye blandinger, hvori indgår patenterede aktive stoffer, forlænge levetiden af et produkt, som ikke længere er patentbeskyttet, og begrænse konkurrencepresset fra generiske virksomheder.(15) Desuden mindskes det potentielle konkurrencepres fra generiske virksomheder som følge af, at produkter og aktive stoffer, som ikke længere er patentbeskyttede, kan beskyttes yderligere gennem patenteret teknisk produktionsknowhow. Væsentlig knowhow er ikke tilgængelig og fremgår ikke nødvendigvis af de offentliggjorte patenter eller den videnskabelige litteratur. Dette betyder, at den bedste teknologi generelt beskyttes betydeligt længere end den oprindelige patentbeskyttelsesperiode.(16) På markeder, hvor der foregår en intensiv forskning og udvikling, kan der generelt ikke forventes potentielle nye aktører på markedet på kort og mellemlang sigt, for det første på grund af den lange periode, der kræves til at udvikle lige så effektive stoffer, og for det andet på grund af de omkostninger, der er forbundet med udviklingen af en produkt, der kan konkurrere med det nye eller forbedrede produkt. Det er særdeles vanskeligt og meget ressourcekrævende at komme ind på markedet ved hjælp af innovative produkter. Med hensyn til sektoren for plantebeskyttelsesmidler til landbruget er der store variationer i omkostningerne til F& U og registreringsprogrammer, men i forbindelse med innovative produkter kan omkostningerne overstige 100 mio. EUR, og den samlede tid kan overstige 10 år. Udvikling af nye produkter kræver således mere end et årti til kemisk syntese, laboratorieforsøg, formulering, procesudvikling, pilotproduktion, pilotforsøg, feltforsøg, kontrol af toksicitet, miljøtest, indsamling af data, produktregistrering og opførelse af produktionsfaciliteter. Når et produkt er blevet lanceret på markedet, tager det ofte adskillige år at opnå kundernes accept på grundlag af den påviste sikkerhed, virkningsgrad og pålidelighed under en række forskellige vejrforhold. Kun F& U-baserede virksomheder synes at have kapacitet og tilstrækkelig økonomisk styrke til at gennemføre disse aktiviteter og gå ind på de forskellige europæiske produktmarkeder og geografiske markeder og/eller at øge salget og markedsandelen.(17) Efter fusionen vil den nye enheds F& U-kapacitet blive en af de største inden for sektoren. På grundlag af skøn fra tredjeparter vil den fusionerede enhed få et F& U-budget på 750 mio. USD, dvs. af samme størrelsesorden som Syngentas F& U-budget. Dette vil være dobbelt så stort som hos de øvrige F& U-baserede virksomheder, f.eks. BASF og DuPont. Undersøgelsen viser, at lanceringen af nye produkter i plantebeskyttelsessektoren er den væsentligste faktor for en stigning i markedsandelen. Jo flere midler en virksomhed har råd til at investere i F& U, jo flere nye molekyler vil den finde frem til og have råd til at markedsføre.(18) Det er blevet oplyst, at kombinationen af to stærke produktporteføljer medfører en række umiddelbare muligheder for produktudvikling på grundlag af nye blandinger. Foruden den mulighed, som nye blandinger potentielt giver for at afskærme markedet for generiske konkurrenter, vil sådanne nye produkter også kunne gøre det kommercielt mindre attraktivt af gennemføre konkurrerende ny forskning og udvikling. Tredjeparter har endvidere anført, at transaktionen vil styrke parternes stilling inden for pipelineprodukter, hvor udviklingen af nye produkter inden fusionen ville have krænket eksisterende patenter. Efter fusionen vil disse patentbegrænsninger forsvinde, og der vil blive mulighed for nyudviklinger, som vil kunne udgøre kernen i en meget stærk markedsposition. Endelig har tredjeparter gjort gældende, at den planlagte transaktion vil resultere i, at en konkurrent fjernes fra markedet, og ligeledes kan medføre, at det samlede F& U-potentiale på markedet mindskes, ved at antallet af forskningscentre reduceres.(19) For Kommissionen har det tidligere ofte givet anledning til betænkelighed, når virksomheder, som står stærkt inden for F& U og innovation, er gået sammen. I forbindelse med den foreliggende beslutning er Kommissionen af den opfattelse, at parternes F& U-kapacitet og incitamenter skal tages i betragtning med hensyn til den potentielle udelukkelse af den fremtidige konkurrence på de nuværende produktmarkeder og fremtidige markeder. Desuden mener Kommissionen, at det i givet fald kan være nødvendigt at koncentrere sig om fusionens virkninger på konkurrencen inden for F& U mellem parterne og med hensyn til det samlede F& U-potentiale.BEREGNING AF MARKEDSANDELE(20) For at vurdere, om den planlagte transaktion resulterer i berørte markeder med hensyn til formulerede produkter, f.eks. insekticider, herbicider, fungicider og frøbehandlingsmidler, har parterne fremlagt skøn over markedsandele på grundlag af en database kaldet Agrowin, som igen er baseret på såkaldte panelundersøgelser med hensyn til de større medlemsstater. På grundlag af disse panelundersøgelser fremkommer detaljerede oplysninger om aktiviteterne i forbindelse med plantebeskyttelsesmidler i forskellige medlemsstater. De udarbejdes af uafhængige markedsanalysefirmaer, f.eks. Kleffmann, som ofte er specialiserede i bestemte medlemsstater. Med hensyn til mindre medlemsstater, som ikke er omfattet af en panelundersøgelse, er beregningerne af markedsandele baseret på parternes bedste skøn.(21) Som følge af aktiviteterne i forbindelse med fusionen og af interne regnskabsmæssige grunde har parterne kun været i stand til at fremlægge pålidelige oplysninger om markedsandele for 1998, 1999 og 2000. Kommissionen har også anmodet tredjeparter om tilsvarende oplysninger. Kommissionen har kontrolleret de oplysninger, som parterne har fremlagt, ved at sammenligne dem med de oplysninger, der er fremlagt af andre markedsaktører.GENREGISTRERING AF PLANTEBESKYTTELSESMIDLER SENEST I 2003(22) Som led i et politisk initiativ på miljøområdet på fællesskabsplan skal alle virksomheder, som agter fortsat at sælge deres plantebeskyttelsesmidler, genregistrere disse ifølge Rådets direktiv 91/414/EØF af 15. juli 1991 om markedsføring af plantebeskyttelsesmidler(6), senest ændret ved forordning (EF) nr. 806/2003(7). Alle producenter af agrokemiske produkter er retligt forpligtet til at trække produkter, der ikke er søgt genregistreret, tilbage fra markedet. I praksis betyder dette, at alle de produkter, der ikke er blevet indsendt til genregistrering, vil forsvinde fra markedet i 2003. Der vil typisk ikke blive søgt om registrering i forbindelse med en række ældre produkter, da de generelt er mindre miljøvenlige, og/eller de genererer kun en beskeden omsætning. Det er anslået, at omkring 600 af de 900 aktive stoffer, der findes, ikke vil blive genregistreret.(23) Den igangværende genregistreringsproces vil påvirke vurderingen af sagen i to henseender. For det første skal det tages i betragtning, at de nuværende markedsandele i givet fald ikke vil afspejle markedspositionerne i den nærmeste fremtid. Med hensyn til generiske virksomheder vil for det andet (og dette spørgsmål står i direkte forbindelse med det første) fjernelsen af et stort antal ældre og mindre profitable produkter i den nærmeste fremtid kunne svække en række generiske producenters stilling. Det er således blevet anført, at genregistreringsprocessen navnlig vil ramme de generiske virksomheder hårdt, da de typisk er aktive inden for ældre produkter, som ikke længere er under patentbeskyttelse, og inden for markedsnicher med lav værditilvækst. I denne henseende er det blevet anført, at mens store, F& U-baserede virksomheder kan fordele omkostningerne i forbindelse med en genregistrering mellem en lang række produkter, har generiske virksomheder ikke samme mulighed. Det er derfor gjort gældende, at genregistreringen vil kunne øge de generiske producenters omkostninger, og at prisen på ældre produkter derfor vil kunne stige i fremtiden. Det er også blevet anført, at en genregistrering er meget dyr og også vil kunne indvirke negativt på nogle af de andre mindre virksomheder, der er aktive på markedet.RELEVANTE GEOGRAFISKE MARKEDER(24) Parterne har anført, at det relevante geografiske marked for alle plantebeskyttelsesmidler omfatter hele EØS på grund af de tendenser mod en standardisering på europæisk plan, der allerede kan ses.(25) Parterne har henvist til virkningerne af direktiv 91/414/EØF. Ifølge parterne opstilles der med direktivet ikke kun en positiv EF-liste over aktive stoffer, som på forhånd er fundet acceptable for menneskers og dyrs sundhed og for miljøet, men der oprettes også en ordning med henblik på medlemsstaternes godkendelse af forskellige formuleringer, der indeholder aktive stoffer, som er opført i det såkaldte "bilag I" i overensstemmelse med kravene i direktivet og efter ensartede principper. Parterne har også gjort gældende, at direktivet anerkender en ordning med gensidig anerkendelse af de godkendelser, der er givet af medlemsstaterne, under forudsætning af, at de plantesundhedsmæssige, landbrugsmæssige og miljømæssige forhold er sammenlignelige i de pågældende regioner. Denne ordning gør det muligt for medlemsstaterne at anerkende registreringen af et produkt i det land, hvor det først blev lanceret. Selv om direktivet endnu ikke er trådt fuldt ud i kraft, vil alle virksomheder, som ønsker fortsat at sælge bestemte aktive stoffer, skulle foretage en genregistrering. De oplysninger, som virksomhederne skal fremlægge i forbindelse med denne genregistrering, skal være fremlagt senest i maj 2003. Parterne har gjort gældende, at selv om der for øjeblikket stadig kræves en individuel screening af produkterne i hver medlemsstat, kan det forventes, at den tid, der vil medgå til registreringsprocedurerne, vil være den samme som følge af proceduren for gensidig anerkendelse.(26) Kommissionen fandt i sin beslutning i sag M.1806 - AstraZeneca/Novartis, at markederne for formulerede produkter og vækstreguleringsmidler skulle betragtes som nationale. Kommissionen argumenterede udførligt for denne konklusion. Én vigtig grund var, at plantebeskyttelsesmidler stadig skal registreres i en medlemsstat, inden de markedsføres. Endvidere er distributionen organiseret på nationalt plan, idet udbyderne i de fleste tilfælde har nationale salgsorganisationer eller distribuerer produkterne via en anden producents salgsorganisation i den pågældende medlemsstat. Parallelimporterede produkter anses for at være vanskelige at markedsføre, bl.a. fordi varemærker og formuleringer kan være forskellige fra medlemsstat til medlemsstat, fordi registreringsgebyrerne kan være høje, og fordi det kan tage lang tid at få produkterne registreret.(27) Markedsundersøgelsen i denne sag har bekræftet, at de grunde, der blev anført i sag M.1806 - AstraZeneca/Novartis til støtte for, at der var tale om nationale markeder, stadig i vidt omfang er gyldige. Undersøgelsen har bekræftet, at forskelle med hensyn til biologiske forhold og landmændenes behandlingsmetoder medfører, at produkterne kan være forskellige fra land til land. Aktørernes markedsposition varierer i de forskellige medlemsstater, afhængigt af f.eks. produkternes imødekommelse af markesbehovene og salgsorganisationens styrke.(28) Markederne for plantebeskyttelsesmidler (insekticider, molluskicider, herbicider, fungicider, frøbehandlingsmidler, professionel skadedyrsbekæmpelse, ectoparasiticider til smådyr og ikke-landbrugsmæssige plantebeskyttelsesmidler til hus og have) vil derfor blive vurderet på nationalt plan.A. INSEKTICIDER TIL LANDBRUGETA.1. Relevante produktmarkeder(29) Både Bayer og ACS er aktive inden for udvikling, produktion og distribution af insekticider til landbruget. Insekticider til landbruget er produkter, der er beregnet til bekæmpelse af insekter, som kan skade kulturplanter, navnlig fødevareafgrøder.(30) I overensstemmelse med tidligere kommissionsbeslutninger(8) bør markederne for insekticider efter parternes opfattelse afgrænses efter afgrødeart og ikke efter insektart, da de fleste insekticider er beregnet til at bekæmpe en lang række insekter, der angriber bestemte planter. Kommissionen nåede i tidligere beslutninger frem til, at det generelt er mere hensigtsmæssigt at underopdele insekticiderne efter planteart end efter insektart. Den væsentligste årsag hertil er, at der kun er et enkelt insekt, der angriber en bestemt plante og dermed en væsentlig afgrøde, nemlig majsboreren, som angriber majs. Med hensyn til alle andre hovedafgrøder er der en række forskellige insekter, der angriber planten. Konklusionen var derfor, at de fleste insekticider kan bekæmpe en række insekter.(31) I sine beslutninger i BASF/American Cyanamid og i sag M.1806 - AstraZeneca/Novartis (Syngenta) bemærkede Kommissionen, at der kunne foretages en opdeling mellem sugende og gnavende insekter. Selv om Kommissionen bemærkede i disse sager, at en sådan opdeling snarere beskriver den måde, hvorpå insekternes fødeindtagelse sker, og ikke insekticidernes virkningsmekanisme, blev der i begge sager ikke taget stilling til spørgsmålet, om det var hensigtsmæssigt at foretage en yderligere opdeling.Opdeling af insekticider i jord- og bladinsekticider(32) Parterne har gjort gældende, at insekticider bør opdeles i jord- og bladinsekticider. I denne henseende har de anført, at det for den landmand, som står over for visse skadedyr, er vigtigt at vide, om det pågældende insektangreb er over eller under jorden, da dette er afgørende for, hvilket produkt der er behov for, og hvilket udbringningsudstyr der er nødvendigt. Ifølge parterne adskiller det sprøjteudstyr, der anvendes til at udbringe bladmidler, sig normalt fra det udstyr, der er nødvendigt i forbindelse med jordmidler(9). Endvidere har parterne fremført, at jord- og bladinsekticider generelt er baseret på forskellige aktive stoffer, som ikke er indbyrdes substituerbare. Parterne har derfor anført, at jordinsekticider, der er beregnet til at bekæmpe jordboende insekter gennem udbringning på eller i jorden, og bladinsekticider, der sprøjtes på afgrøderne, udgør særskilte markeder. Parterne har dog anført, at med hensyn til en række afgrøder - f.eks. majs, roer og korn - kan landmanden vælge mellem jord- eller bladinsekticider, og at der derfor er en vis substitution mellem disse to produkttyper.Opdeling af insekticider i sugende og gnavende insekter(33) Med hensyn til segmentet for jordmidler har parterne gjort gældende, at da der ikke er nogen sugende skadedyr af betydning i jorden, er det ikke relevant at foretage en opdeling mellem sugende og gnavende skadedyr i jorden.(34) Med hensyn til spørgsmålet om, hvorvidt der foruden opdelingen af markedet efter afgrødeart og i blad- og jordmidler bør foretages en yderligere opdeling i sugende og gnavende insekter inden for bladmidler, har parterne anført, at det ikke er hensigtsmæssigt at foretage en opdeling af markedet efter forskellige grupper af skadedyr og i sugende og gnavende insekter.(35) Parterne har navnlig anført, at landmændene normalt køber produkter til bekæmpelse af grupper af skadelige insekter, hvis sammensætning kan variere alt efter planteart. De har gjort gældende, at landmændene således er tilbøjelige til at købe enten bredspektrede produkter, kombinationsprodukter eller smalspektrede insekticider, som de selv blander. Parterne har derfor anført, at bredspektrede og smalspektrede insekticider således er indbyrdes substituerbare set ud fra landmændenes synspunkt, og at en opdeling af markederne efter planteart derfor allerede indeholder en opdeling af insekticider efter de skadedyr, de er beregnet til at bekæmpe.(36) Parterne har endvidere gjort gældende, at der for landmanden ikke er en klar adskillelse mellem sugende og gnavende insekter, da han kan komme ud for den ene eller den anden eller begge typer, afhængigt af afgrøde, sæson og klima. Parterne har anført, at sugende og gnavende insekter kan forekomme som skadedyr på bladene enten hver for sig eller sammen, afhængigt af det pågældende skadedyrs livscyklus, som er påvirket af afgrøde, sæson og klima. Ifølge parterne har landmanden derfor brug for insekticider, som er effektive mod både sugende og gnavende insekter.(37) Parterne har også gjort gældende, at produkter, der tilhører de væsentligste grupper af insekticider, herunder organophosphater, pyrethroider, carbamater og neonicotinoider, er effektive mod både sugende og gnavende insekter. En afgrænsning af markederne for insekticider, som omfatter både sugende og gnavende insekter, støttes ifølge parterne af, at en lang række insekticider anvendes til at bekæmpe både sugende og gnavende insekter. I denne henseende har parterne anført, at insekticider fra næsten alle kemiske grupper (f.eks. deltamethrin, cyfluthrin, beta-cyfluthrin, cypermethrin, parathion-methyl, carbaryl) anvendes i forbindelse med begge grupper af skadelige insekter. I denne henseende har parterne gjort gældende, at pyrethroider anvendes til bl.a. kartofler til bekæmpelse af coloradobiller (gnavende skadedyr) og bladlus (sugende skadedyr) på samme tid, mens organophosphater kan anvendes til forskellige frugter mod viklere (gnavende skadedyr) og bladlus (sugende skadedyr). Parterne har endvidere anført, at selv produkter, som er særligt effektive mod sugende skadedyr, også kan bekæmpe gnavende skadedyr. Imidacloprid er ifølge parterne f.eks. effektivt mod mellus og skjoldlus (sugende insekter), men kan også bekæmpe bladminer (gnavende insekter) i citrusfrugter.(38) Tredjeparter har generelt været enige i, at det er hensigtsmæssigt at opdele det relevante marked i segmentet for henholdsvis jordmidler og bladmidler. Med hensyn til spørgsmålet om, hvorvidt der bør foretages en yderligere opdeling mellem sugende og gnavende skadedyr, har de fleste tredjeparter imidlertid ikke været enige med parterne. Mens der er almindelig enighed om, at opdelingen ikke er relevant med hensyn til segmentet for jordmidler, har tredjeparter gjort gældende, at det med hensyn bladmidler er en egnet og hensigtsmæssig klassificeringsmetode at gruppere insekter og insekticider efter den måde, hvorpå fødeindtagelsen sker. Nogle tredjeparter har endog anført, at sugende og gnavende insekter udgør særskilte markeder.(39) Det fremgår af undersøgelsen, at selv om der er en vis forbindelse mellem insekter og afgrøder, er grupperingerne af afgrøder i praksis ofte kunstige opdelinger, der er foretaget statslige registreringskontorer og kemiske virksomheder. Registreringen er baseret på en bestemt afgrøde eller afgrødegruppe. De kemiske virksomheder kan søge godkendelse til bestemte afgrøder på grund af de pågældende afgrøders økonomiske værdi og undlade at søge om godkendelse til andre, hvor effekten er den samme. En virksomhed, som er i stand til at udbyde et insekticid, der er virksomt mod insekter i forskellige afgrøder, kan potentielt dække hele spektret af afgrøder med dette produkt. En opdeling af markederne efter planteart vil derfor ikke nødvendigvis afspejle en forbindelses fulde potentiale. Mens nogle arter angriber bestemte planter, forekommer de fleste økonomisk væsentlige skadedyr i en lang række afgrøder. Navnlig sugende skadedyr som f.eks. bladlus og mellus optræder ikke hos enkelte værtsplanter, men i mange forskellige afgrøder.(40) Det er blevet oplyst, at landmændene oplever angreb af forskellige skadelige insekter på forskellige afgrøder og på forskellige tidspunkter i vækstsæsonen. Disse forskellige skadelige insekter skal hver især bekæmpes på et givet tidspunkt, dvs. når skadedyret rent faktisk forekommer og bestemte økonomiske skadetærskler nås. Det præcise tidspunkt, hvor de forskellige skadelige insekter skal bekæmpes i løbet af en vækstsæson, er ikke det samme for de forskellige insekter, der angriber en bestemt afgrøde.(41) Da insekticider har forskellige profiler med hensyn til residualaktivitet, er det af afgørende betydning, at produkterne udbringes på det rette tidspunkt for en effektiv bekæmpelse af målskadedyret: en for sen udbringning - hvilket kan betyde kun to til tre dage - kan resultere i betydelige skader på afgrøderne, og en for tidlig udbringning vil heller ikke resultere i en effektiv bekæmpelse af målskadedyret. Der er derfor kun en forholdsvis snæver frist for en optimal udbringning. Selv om det er korrekt, at sugende og gnavende insekter kan forekomme som skadedyr på bladene enten hver for sig eller sammen, afhængigt af det pågældende skadedyrs livscyklus, som er påvirket af afgrøden og sæsonen, betyder dette ikke, at den meget korte frist for bekæmpelse af disse skadedyr er sammenfaldende. Det er således sjældent, at to forskellige skadelige insekter kan bekæmpes mest optimalt på nøjagtig samme tidspunkt.(42) Hvis landmænd derfor anvender et bredspektret insekticid og udbringer det én gang, vil de effektivt kunne bekæmpe de skadedyr, der forekommer på det pågældende udbringningstidspunkt, men de kan kun til dels regne med også at bekæmpe andre skadedyr. Det er derfor gjort gældende, at der ikke findes noget bredspektret insekticid, som på tilfredsstillende vis kan bekæmpe alle de forskellige skadedyr, der forekommer i løbet af en vækstsæson. Det er blevet anført, at der ikke er nogen substituerbarhed mellem smal- og bredspektrede insekticider, men at der er tale om substituerbarhed mellem produkter, der er virksomme mod de væsentligste skadedyr, der skal bekæmpes.(43) I denne henseende er det også blevet påpeget, at langt hovedparten af insekticiderne kun vil kunne bekæmpe enten sugende eller gnavende skadedyr effektivt, men ikke begge grupper af skadegørere. Det er blevet anført, at selv bredspektrede produkter primært er rettet mod enten sugende eller gnavende insekter. Det forholder sig derfor normalt ikke således, at landmændene kan anvende produkter, der kan bekæmpe en lang række skadelige insekter.(44) Det er derfor blevet anført, at de væsentlige skadedyr skal tages i betragtning, og at der generelt indledes en behandling med henblik på at forebygge skader på afgrøderne, når ét af de væsentlige skadedyr overskrider den økonomiske skadetærskel. Landmandens valg med hensyn til, hvilket insekticid der bør anvendes, træffes derfor på grundlag af det skadedyr, der giver problemer. Der er to faktorer, der understreger betydningen af væsentlige skadedyr: for det første godkendes insekticider til en bestemt afgrøde med angivelse af spektret af skadedyr og til udbringning på et bestemt tidspunkt i en bestemt dosering. Dette gøres af hensyn til spørgsmålet om selektivitet, da kun væsentlige skadedyr, der forekommer på et bestemt tidspunkt, bør bekæmpes, uden at nyttedyr skades. For det andet er det gjort gældende, at 80-90 % af insekticiderne kun indeholder et enkelt aktivt stof med et bestemt virkningsspektrum. Det er gjort gældende, at færdigblandingerne med mange aktive stoffer er undtagelsen og hovedsagelig anvendes til at overvinde resistens eller forbedre effekten over for væsentlige skadedyr. Det er endvidere blevet anført, at det ikke er sædvanlig praksis, at landmanden selv laver en tankblanding af insekticider. I denne henseende er det blevet understreget, at det normalt er dyrere at blande smalspektrede produkter med henblik på at opnå et bredere bekæmpelsesspektrum end at anvende forskellige smalspektrede produkter, efterhånden som skadedyrene forekommer og når de økonomiske skadetærskler. Parterne har selv anført i deres svar på klagepunktsmeddelelsen med hensyn til herbicider, at "det ikke er så let at håndtere en tankblanding som et særskilt produkt", og at omkostningerne er højere. Parterne har ikke fremført argumenter for, hvorfor det samme ikke vil være tilfældet i forbindelse med insekticider.Forskelle mellem sugende og gnavende insekter(45) Insekter kan først opdeles i collembola (springhaler) og pterygota (vingede insekter). Pterygota kan opdeles yderligere i tre store undergrupper: blattoid-orthopteroid, hemipteroid og endopterygota. Blattoid-orthopteroid er insekter med bidende munddele (f.eks. kakerlakker, termitter), hemipteroid er insekter med sugende munddele, og endopterygota er insekter, som undergår en fuldstændig forvandling og forpupper sig. Hemipteroid er sugende insekter, og endopterygota er gnavende insekter.(46) Den væsentligste undergruppe af hemipteroid er hemiptera, som først og fremmest omfatter bladlus, mellus og cikader. Endopterygota omfatter først og fremmest lepidoptera (sommerfugle og møl) og coleoptera (biller og snudebiller). Det er blevet anført, at disse tre grupper af insekter - hemipteroid, lepidoptera og coleoptera - kommercielt er de væsentligste i Europa. Bladlus og mellus er de væsentligste sugende insekter i Europa. Den relative størrelse af markedet for hemiptera (sugende insekter) er mere eller mindre den samme som for lepidoptera og coleoptera (gnavende insekter) under ét.(47) Ved sugende insekter forstås de insekter, som lever af saft fra plantedele (saftsugende insekter). Gnavende insekter flår plantedele i stykker og indtager dem. De forskellige måder, hvorpå sugende og gnavende insekter indtager føde, medfører en grundlæggende forskel i deres fysiologi: gnavende insekter udskiller meget fast stof, mens sugende insekter udskiller meget væske med et stort sukkerindhold (honningdug). Sugende insekter forårsager skade ved at overføre sygdomme, æde af planten og forårsage svampeinfektion på grund af honningdug. De formerer sig meget hurtigt og kan derfor hurtigt udvikle resistens.(48) Sugende insekter er mindre synlige, da de ikke spiser løvet. Gnavende skadedyr som f.eks. orm og agerugler er meget synlige for landmanden, da skaderne er meget tydelige selv ved en overfladisk inspektion. Bladlus, mellus m.v. er meget små og opdages ofte snarere først ved den honningdug, de udskiller, end ved åbenbare skader. Med henblik på bekæmpelse af sugende insekter er der ikke mulighed for på forhånd at blive advaret om angreb, og overvågningen foregår normalt ved, at der holdes øje med angreb. Da sugende insekter formerer sig meget hurtigt, skal angrebet bekæmpes hurtigt. Sugende insekter fremkommer normalt først på sæsonen.(49) Gnavende insekter har en lang og kompleks livscyklus, og det varer derfor længere, inden de udvikler resistens. Angreb kan ofte overvåges via insektfælder, og forebyggende udbringning er mulig (f.eks. tyder tilstedeværelsen af æg på, at larver snart vil angribe afgrøderne). Med hensyn til gnavende insekter er en langsommere bekæmpelse mulig. Gnavende insekter kan angribe afgrøderne på ethvert tidspunkt.(50) Sugende og gnavende insekter adskiller sig grundlæggende fra hinanden med hensyn til, hvor de findes på en plante. Mens gnavende insekter findes overalt på planten, optræder sugende insekter normalt under bladene. Grunden hertil er, at sugende insekter suger plantesaften, og der er mindre plantevoks under bladet, hvilket gør sugningen lettere.(51) Med hensyn til effektiviteten af insekticider betyder dette, at det er vanskeligere at bekæmpe sugende insekter end gnavende insekter, som findes overalt på planten: for at bekæmpe sugende insekter er det nødvendigt at komme ind under bladene. Forbindelser, der kun rammer bladenes overflade og ikke fordeles, er ikke særlig effektive. Det er derfor nødvendigt, at forbindelsen kan transporteres rundt i planten (systemiske egenskaber) eller som et minimum kan fordele sig fra den ene side af bladet til den anden (bladgennemtrængende (translaminar) egenskaber). Dette betyder, at for at stoffet kan være effektivt mod sugende insekter, skal det i det mindste kunne trænge gennem bladet. Ældre kemiske stoffer, f.eks. carbamater og organophosphater, har en vis translaminar funktion, og de er i stand til at fordele sig i planten, men generelt kun i et begrænset omfang. Neonicotinoider er på den anden side systemiske i den forstand, at hvis f.eks. kun en del af planten er blevet sprøjtet, vil stoffet transporteres rundt i planten og beskytte hele planten mod sugende insekter.(52) Tredjeparter har oplyst, at opdelingen mellem sugende og gnavende insekter fremgår af sektorens markedsførings- og reklamemateriale i forbindelse med et bestemt insekticid. Bayer anvender selv betegnelsen sugende skadedyr eller saftsugende insekter til at klassificere et produkt. Ved en gennemgang af websteder og reklamer i forbindelse med Bayers produkter fremgår det, at bekæmpelsen af sugende insekter er et centralt anliggende i forbindelse med rentabiliteten af deres produkter.Opdeling efter kemiske grupper(53) Med hensyn til spørgsmålet om, hvorvidt det relevante produktmarked skal afgrænses på grundlag af kemiske grupper, har parterne gjort gældende, at dette ikke er hensigtsmæssigt. Parterne har i denne henseende anført, at den landmand, som har et bestemt skadedyr i en given afgrøde, ikke vælger insekticider efter kemiske grupper, men på grundlag af produkternes pris og effektivitet over for bestemte skadelige insekter i en given afgrøde.(54) Parterne har gjort gældende, at den samme skadedyrsart generelt kan bekæmpes ved hjælp af en række insekticider, der tilhører forskellige kemiske familier. I betragtning af de forskellige kemiske stoffers indbyrdes udskiftelighed med hensyn til deres evne til effektivt at kunne bekæmpe bestemte skadedyr, er det ifølge parterne ikke hensigtsmæssigt at afgrænse delmarkeder efter kemiske grupper. Ifølge parterne gælder det samme i tilfælde, hvor en bestemt afgrøde kan beskyttes mest effektivt af insekticider fra én og samme kemiske gruppe.(55) Nogle tredjeparter har gjort gældende, at markedet bør opdeles efter kemiske grupper. De har anført, at insekticide aktive stoffer generelt grupperes i kemiske grupper, som normalt er knyttet til en bestemt virkningsmekanisme. Det er gjort gældende, at insekticidernes virkningsmekanisme og forskellige grupper er af afgørende betydning for resistenshåndteringen, både med hensyn til at løse problemet, når det opstår, og at undgå, at det i det hele taget opstår.Substituerbarhed mellem jord- og bladmidler i forbindelse med majs, roer og korn(56) Med hensyn til parternes bemærkninger om, at landmanden kan vælge mellem jord- eller bladinsekticider i forbindelse med majs, roer og korn, har tredjeparter anført, at substituerbarheden generelt er begrænset. Parterne har korrigeret deres bemærkninger og anført i en senere fase af undersøgelsen, at spørgsmålet ikke er relevant med hensyn til korn.(57) Tredjeparter har oplyst, at med hensyn til sukkerroer, majs og korn bekæmpes de sugende skadedyr, der forekommer tidligt på sæsonen, hovedsagelig ved hjælp af frøbehandlingsmidler, og at frøbehandling stort set har elimineret ethvert marked for bekæmpelse af tidligt forekommende skadedyr ved anvendelse af bladmidler på disse afgrøder. I en senere fase af vækstperioden er det imidlertid nødvendigt at anvende andre metoder til at bekæmpe skadedyr.(58) Tilsvarende vil nogle systemiske jordinsekticider kunne substituere i det mindste ét bladmiddel. Skadedyr, der optræder på bladene på et senere tidspunkt i vækstperioden, kan imidlertid ikke behandles effektivt med jordinsekticider. De skal stadig bekæmpes ved hjælp af bladmidler.(59) Det er også blevet anført, at jordinsekticider, som anvendes til bekæmpelse af skadedyr på bladene, ikke blot kan erstattes af bladinsekticider. Jordinsekticider anvendes ofte til at beskytte planter mod skadedyr, der angriber bladene tidligt i vækstperioden, hvor afgrøden er meget følsom over for skadedyrsangreb. I denne tidlige vækstperiode giver bladinsekticider ikke en tilstrækkelig beskyttelse, da sprøjteforholdene ikke er optimale, og det derfor er vanskeligt at udbringe bladinsekticider.(60) Selv om markedet for jord- og bladmidler i forbindelse med disse afgrøder i givet fald vil blive mindre som følge af frøbehandling, eller anvendelsen af jordmidler i givet fald vil nedsætte behovet for at anvende bladmidler, støtter undersøgelsen derfor ikke parternes argument om, at jord- og bladmidler er indbyrdes substituerbare.Konklusion(61) I forbindelse med denne beslutning og i overensstemmelse med Kommissionens praksis på dette område afgrænses det relevante marked for insekticider efter afgrødeart og opdeles i blad- og jordinsekticider. Der er i denne beslutning lagt særlig vægt på parternes store styrke inden for sugende og gnavende insekter, som er omfattet af den overordnede markedsafgrænsning. Der er tillige lagt særlig vægt på neonicotinoider og pyrazoler, som også er omfattet af den overordnede markedsafgrænsning.A.2. KonkurrencevurderingIndledning(62) Efter fusionen vil den nye enhed stå meget stærkt på markedet for insekticider, både i EØS og på nationalt plan. En lang række tredjeparter har oplyst, at parternes stilling inden for insekticider vil blive styrket betydeligt i den nærmeste fremtid som følge af deres stilling inden for de såkaldte nye kemiske grupper, neonicotinoider(10) og pyrazoler(11). Stillingen vil blive styrket med hensyn til såvel de eksisterende produkter som fremtidige produkter.(63) Markedsundersøgelsen viser, at der har været fem væsentlige etapevise ændringer af teknologien i forbindelse med insekticider:- organochloriner i 1950'erne- organophosphater i 1960'erne- carbamater i 1970'erne- pyrethroider i 1980'erne- neonicotinoider/pyrazoleri 1990'erne/2000.(64) Ifølge undersøgelsen fra Wood Mackenzie(12) er der i modsætning til andre sektorer på markedet for agrokemiske produkter i forbindelse med insekticider fundet færre kemiske grupper, der besidder en nyttig virkning. Indsatsen for at finde andre aktive kemiske stoffer gav forholdsvis få resultater mellem lanceringen af syntetiske pyrethroider i midten af 1970'erne og lanceringen af pyrazoler, derivater af neonicotinoider, pyrroler og spinosyner i begyndelsen af 1990'erne. Disse produkter har forskellige virkningsmekanismer på grundlag af eksisterende kemiske stoffer og har således givet landmanden bedre valgmuligheder.(65) Ifølge undersøgelsen fra Wood Mackenzie har der i de seneste år været et betydeligt fald på markedet for de ældre kemiske grupper inden for insekticider. Salget af både organophosphater, carbamater og pyrethroider var på sit højeste niveau i 1995, og i de seneste par år har den gennemsnitlige vækstrate for hver af disse kategorier reelt været faldende. Salget på verdensplan af produkter på grundlag af de ældre kemiske stoffer, f.eks. organophosphater, carbamater og pyrethroider, faldt i 2000. Den eneste positive og stærke vækst blev registreret i forbindelse med de naturlige produkter og neonicotinoiderne, frem for alt imidacloprid. Neonicotinoiderne steg med 8,3 % i 2000. Den reelle vækst i forbindelse med insekticider på basis af neonicotinoider var 10,6 % i 1995-2000, og den skønnes at ville udgøre 8,7 % i 2000-2005.(66) Kun få kategorier af insekticider forventes at opnå en reel vækst i de kommende fem år, heriblandt hører neonicotinoider, pyrroler og pyrazoler. Bayers imidacloprid har oplevet en betydelig vækst, og imidacloprid er nu det førende insekticid på verdensplan. Foruden at have vist sig at være et realistisk alternativ til ældre insekticide kemiske stoffer har imidacloprid også skabt nye markeder, f.eks. stammebehandling og som en komponent i en række frøbehandlingsmidler. Denne gruppe forventes at vokse hastigt. Salget af pyrazolen fipronil stiger også hurtigt. Ifølge markedsanalysefirmaet Phillips McDougall vil vækstraten for pyrazolinsekticiderne i 2000-2005 udgøre 8,4 %, stort set det samme som vækstraten for neonicotinoiderne. Med hensyn til alle de øvrige kemiske grupper inden for insekticider forventes vækstraten at være meget langsommere eller endog negativ.Neonicotinoider(67) Neonicotinoider er acetylcholinreceptorer. Der er tale om særdeles effektive insekticider, som påvirker insekternes centralnervesystem og blokerer overførslen af nerveimpulser. Som følge heraf ophører insekterne med at indtage føde, bliver lammede og dør af sult, dehydrering eller prædation. Denne nye virkningsmekanisme og virkningsstedet, som adskiller neonicotinoider fra carbamater, organophosphater og pyrethroider, gør dem velegnede til brug i forbindelse med resistenshåndteringsstrategier, da de også kan bekæmpe skadedyr, som har udviklet resistens over for konventionelle insekticider. Neonicotinoider er meget effektive mod bladlus og mellus, de kommercielt væsentligste sugende insekter i EU.(68) Bayer har med succes udviklet kemien inden for neonicotinoider og allerede markedsført ét produkt, imidacloprid, som for øjeblikket er det bedst sælgende insekticid på verdensplan og også indtager førstepladsen i Europa. Bayer er også i gang med at udvikle andre neonicotinoider: thiacloprid og clothianidin [...]. ACS er ved at udvikle acetamiprid [...](13). Hvert af disse produkter vil blive behandlet nedenfor.a) Imidacloprid(69) Det tog kun 6 år at udvikle imidacloprid. Det har været på markedet siden 1991 under varemærkerne Gaucho, Confidor, Admire og Provado. Det sælges i over 80 lande til brug i over 60 forskellige afgrøder.(70) Imidacloprid er et aktivt stof med systemisk virkning. Ved systemisk virkning forstås, at stoffet virker inde i planten i modsætning til ikke-systemiske stoffer, som påføres planten.(71) Imidacloprid kan anvendes i frøbehandlingsmidler, jordmidler eller bladmidler. I forbindelse med frøbehandling dækkes frøene med det aktive stof, som transporteres til den spirende plante og beskytter den mod skadedyrsangreb i de første udviklingsfaser. I forbindelse med jordmidler overføres det aktive stof fra jorden til rødderne og derfra til bladene med saften. Anvendt i frøbehandlings- og jordmidler beskytter imidacloprid afgrøderne i de mest sårbare udviklingsfaser. Anvendt i bladmidler beskytter imidacloprid planten mod insekter, selv med små mængder aktivt stof i løvet. Det hæmmer insekternes fødeindtagelse og medfører en formindsket formeringsrate. Imidacloprid anvendes også på nye områder, f.eks. stammebehandling. I forbindelse med stammebehandling påføres imidacloprid træets stamme, hvor det aktive stof fordeles med den opstigende saft.(72) Imidacloprid er meget effektivt med et bredt virkningsspektrum. Det giver langvarig beskyttelse over en periode på adskillige uger eller måneder mod hovedsagelig sugende insekter som f.eks. bladlus, cikader, mellus og nogle thrips, skjoldlus og uldlus. Det har effekt mod en række gnavende insekter, f.eks. forskellige arter af coleoptera (biller som coloradobille og snudebille), en række diptera (fluer) og et begrænset antal lepidoptera (bladminer). Imidacloprid har ingen virkning mod nematoder (jordboende insekter) eller mider (sugende insekter).(73) Imidacloprid har gunstige toksikologiske egenskaber og tåles særdeles godt af planterne. Dets systemiske virkning skåner nyttige organismer.b) Thiacloprid(74) Ligesom imidacloprid griber thiacloprid ind i overførslen af kemiske signaler inde i insektets nervesystem. Det har systemisk virkning. Thiacloprid kan hovedsagelig bekæmpe sugende insekter (bladlus, mellus, thrips, skjoldlus, flåter, uldlus, psyllider), men også i nogen grad gnavende skadedyr (snudebiller, bladbiller, larver, bladminer, viklere og stængelborer). Det er angiveligt mere virksomt end imidacloprid mod en lang række skadedyr, navnlig i forbindelse med bladmidler, og mere skånsomt over for bier og andre bestøvende insekter. Thiacloprid skader ikke nyttige insekter, og det viser kun lav toksicitet over for varmblodede dyr.(75) Parterne har gjort gældende, at thiacloprid [...]. Tredjeparter har anført, at thiacloprid har den fordel, at det kan bekæmpe viklere og beslægtede insekter i frugt og nødder samt bladlus (sugende insekt) og samtidigt er skånsomt over for bier i blomstringsperioden. Bayer har [...].(76) Bayer har anført, at [...].(77) [...] er de væsentligste afgrøder i forbindelse med thiacloprid, og markedsandelene inden for disse afgrøder er væsentlige faktorer for værdien af thiacloprid. Det fremgår af strategidokumenter, at Bayer forventer, at salget i EU vil nå op på [...] mio. EUR i [...] og [...] mio. EUR i [...] i 2004. Der er også forelagt prognoser for salgsindtægterne [...], selv om Bayer har anført, at [...].(78) Thiacloprid vil være under patentbeskyttelse i EU indtil 2007, [...]. Bayer har forklaret, at patentbeskyttelsen kan forlænges via et supplerende beskyttelsescertifikat, når perioden mellem indgivelsen af patentansøgningen og den første registrering er meget lang. [...].c) Clothianidin(79) Bayers japanske datterselskab Nihon Bayer Agrochem (NBA) og [...] forskede uafhængigt af hinanden inden for insekticidt aktive neonicotinoidforbindelser i slutningen af 1980'erne. Som resultat af denne forskning fandt NBA en ny gruppe af insekticidt aktive forbindelser. [...].(80) I [...].(81) [...].(82) [...].(83) [...].(84) Clothianidin har effekt mod [...]. Bayer har oplyst, at clothianidin [...]. I forhold til imidacloprid er clothianidin [...].d) Acetamiprid(85) ACS er også i gang med at udvikle neonicotinoider. [fortrolige oplysninger fra ACS].(86) [fortrolige oplysninger fra ACS].(87) [fortrolige oplysninger fra ACS].(88) [fortrolige oplysninger fra ACS].(89) Acetamiprid kan bekæmpe [fortrolige oplysninger fra ACS]. Ifølge parterne konkurrerer acetamiprid med [...] og vil blive en væsentlig konkurrent til navnlig imidacloprid [...] i Europa.(90) Tredjeparter har anført, at acetamiprid ikke er særlig effektivt i forbindelse med frøbehandling, da dets evne til at forblive i planten er begrænset i forhold til imidacloprid eller clothianidin. Det anses derfor for at være egnet til bladmidler, men ikke til frøbehandlingsmidler. ACS har oplyst Kommissionen om registrationsplanerne for acetamiprid. [fortrolige oplysninger fra ACS].Andre neonicotinoider(91) Parterne har anført, at en række andre neonicotinoidforbindelser vil blive lanceret i EØS: thiamethoxam, dinotefuran, flonicamid, AKD-1022 og nitempyram. Disse vil blive behandlet kort nedenfor.a) Thiamethoxam(92) Thiamethoxam har effekt mod sugende, bladædende og jordboende insekter. Da produktet udviser effekt ved lave doseringer, sikrer det hurtig bekæmpelse. Det kan anvendes som blad-, jord- eller frøbehandlingsmiddel.(93) Tredjeparter har oplyst, at thiamethoxam er et meget alsidigt insekticid med samme virkningsmekanisme som imidacloprid og de øvrige neonicotinoider. Det forbliver i planten i lang tid og egner sig derfor til frøbehandling.(94) Syngentas konkurrenceposition var udsat for alvorlige begrænsninger i en periode, hvor en patentstrid med Bayer forhindrede virksomheden i at konkurrere effektivt på alle de væsentlige EØS-markeder. Thiamethoxam er på nuværende tidspunkt kun godkendt i Spanien, Finland og Østrig til brug på en række begrænsede afgrøder. Bayer og Syngenta løste denne patentstrid den 20. december 2001. Ifølge aftalen mellem Bayer og Syngenta vil sidstnævnte have fuld og hel adgang til verdensmarkedet for thiamethoxam og kan markedsføre insekticider, der er baseret på dette aktive stof, på hvert nationalt marked.b) Dinotefuran (MTI-466)(95) Parterne har gjort gældende, at dette neonicotinoid, der er udviklet af Mitsui, har et bredt virkningsspektrum, som skulle gøre det muligt at anvende det til en lang række afgrøder. Dinotefuran forventes lanceret på markedet i Japan i 2003 og i Europa i 2004/2005. Ifølge parterne vil dinotefuran blive en væsentlig konkurrent i den nærmeste fremtid.(96) [Fortrolige oplysninger vedrørende dinotefuran].c) Flonicamid (IKI-220)(97) Parterne har anført, at flonicamid er udviklet af Ishihara i samarbejde med FMC. Det forventes at blive registreret i Japan inden 2003/2004 og i Europa i 2005/2006. Ifølge parterne er flonicamid hovedsagelig rettet mod bladlus, cikader og thrips og har en udmærket systemisk virkning og er velegnet til integreret skadedyrsbekæmpelse (IPM).(98) Alle tredjeparter har anført, at flonicamid har en anden struktur og virkningsmekanisme end neonicotinoiderne og derfor ikke kan anse for at være et neonicotinoid. Tredjeparter har også tilkendegivet, at da flonicamid er et langsomtvirkende middel mod bladlus, som hæmmer deres fødeindtagelse, er det ikke en konkurrent til neonicotinoider. Neonicotinoider har en forholdsvis hurtig virkning, og de er effektive mod et bredt spektrum af homoptera, ikke kun bladlus. Det forhold, at midlet hæmmer insekternes fødeindtagelse, betyder, at der er sandsynlighed for, at bladlusene ikke vil blive angrebet, før de har overført eventuelle vira til planten. En af de væsentligste følger af bladlusangreb i mange afgrøder er de virussygdomme, som de spreder.d) AKD-1022(99) Parterne har anført, at AKD-1022 er et nyt neonicotinoid, der er udviklet af Agro-Kanesho. Ifølge parterne har dette produkt et forholdsvis bredt virkningsspektrum, som skulle gøre det muligt at anvende det til en lang række afgrøder. Da dette produkt ifølge parterne imidlertid stadig er under udvikling, vil dets konkurrencemæssige virkning på EØS-markedet ikke blive vurderet yderligere i forbindelse med denne beslutning.e) Nitempyram(100) Takeda har udviklet et neonicotinoid nitempyram og lancerede det i 1996 i Japan til brug i forbindelse med ris, frugt, te og grøntsager. Nitempyram er ikke blevet lanceret i EØS, og intet tyder på, at det vil blive lanceret i den nærmeste fremtid. Den konkurrencemæssige virkning af nitempyram på EØS-markedet vil derfor ikke blive vurderet yderligere i forbindelse med denne beslutningPyrazoler(101) Pyrazolkemien anvendes udelukkende af ACS. ACS har to eksisterende molekyler i denne gruppe, fipronil og ethiprole. Fipronil er blevet markedsført i EØS i forbindelse med en række afgrøder og anvendelsesformål. Ethiprole er ikke blevet registreret i EØS.(102) Parterne har fremført i deres svar på klagepunktsmeddelelsen, at de ikke er de eneste med pyrazolkemi. De har oplyst, at både Mitsubishi Chemical og BASF har pyrazoler i pipelinen. Ifølge parterne er Mitsubishi Chemical indehaver af patentet på ETK-I-inhibitoren tolfenpyrad (OMI 88), som synes at være virksom mod bladlus, thrips, mellus, plutella, rustmide og skudtopmide i frugt og grøntsager. Parterne har endvidere anført, at BASF har patentbeskyttelse for det aktive stof chlorfenapyr, som ifølge parterne er en pyrazol analog afkobler af den oxidative fosforylering.(103) Kommissionens undersøgelse viser imidlertid, at selv om chlorfenapyr og tolfenpyrad begge indeholder pyrazoler, er der ikke tale om pyrazoler. De virker et andet sted, har et andet spektrum og er på alle måder anderledes. Disse produkter vil derfor ikke blive vurderet yderligere i denne beslutning.(104) Tredjeparter har oplyst, at pyrazoler udgør den seneste udvikling inden for insekticider mod coleoptera (biller) og jordbårne diptera (fluer).a) Fipronil(105) Undersøgelsen viser, at fipronil er et [fortrolige oplysninger fra ACS]. Foruden anvendelsen i landbruget er det også effektivt mod [fortrolige oplysninger fra ACS]. Fipronil anvendes hyppigst i forbindelse med jordmidler og coatning af frø, men også i forbindelse med bladmidler, og det konkurrerer angiveligt med neonicotinoider i forbindelse med disse anvendelsesformål.(106) Ifølge parternes oplysninger med hensyn til bekæmpelsen af gnavende insekter [...]. Tredjeparter har imidlertid oplyst, at både fipronil og imidacloprid er særdeles effektive mod coleoptera (gnavende biller) og navnlig mod elateridae (smælderlarver), som formentlig er den væsentligste gruppe af jordboende insekter. Imidacloprid og fipronil er også begge rimeligt effektive til at bekæmpe de væsentligste lepidoptera, agrotis (agerugler), som angriber planten, når de første spirer kommer op af jorden. Med hensyn til diptera (jordbårne fluer), som er vigtige i en række kornsorter og grøntsager, har tredjeparter anført, at både imidacloprid og fipronil viser en høj virkningsgrad, afhængigt af de præcise arter.(107) Mens fipronil [fortrolige oplysninger fra ACS].(108) Tredjeparter har tilkendegivet, at da fipronil hovedsagelig er et pesticid mod gnavende insekter, konkurrerer det generelt ikke direkte med neonicotinoider inden for bekæmpelse af sugende insekter. De har anført, at da fipronil ikke transporteres særlig godt inde i planten, har det derfor ikke samme potentiale som neonicotinoider. Ifølge tredjeparter anvendes fipronil imidlertid som bladmiddel, f.eks. mod thrips og coleoptera (f.eks. coloradobille). Tredjeparter har endvidere oplyst, at kombinationen af imidacloprid og fipronil i parternes portefølje vil indvirke på konkurrencen i to henseender: For det første er det gjort gældende, at spektret af skadedyr, som kan bekæmpes med nye kemiske stoffer, udvides og kompletteres. Begge forbindelser kan anvendes i forbindelse med en lang række afgrøder, giver en høj effektivitet og sikker bekæmpelse af de væsentlige skadedyr og har en ny virkningsmekanisme, som er i stand til at bryde den eksisterende resistens over for andre kemiske grupper. I denne henseende vil parternes muligheder for at tilbyde teknisk avancerede behandlingsprogrammer være enestående, og ingen konkurrent vil kunne tilbyde noget tilsvarende. Tredjeparter har derfor gjort gældende, at kombinationen af imidacloprids effektive bekæmpelse af sugende skadedyr med fipronils effektive bekæmpelse af gnavende skadedyr vil give anledning til konkurrenceproblemer. For det andet er der som følge af overlapningen mellem målskadedyr og imidacloprids og fipronils forskellige virkningsmekanisme særdeles gode muligheder for resistenshåndtering ved at skifte mellem begge produkter på de områder, hvor de to produkter er rettet mod de samme skadedyr.b) Ethiprole(109) Ethiprole er et [fortrolige oplysninger fra ACS] fiprolinsekticid. Tredjeparter har oplyst, at ethiprole er et fipronilprodukt af anden generation. [...].(110) Ethiprole kan anvendes i forbindelse med [fortrolige oplysninger fra ACS]. Den toksikologiske profil er angiveligt bedre end fipronils. [...].(111) Parterne har anført, at [fortrolige oplysninger fra ACS]. Kommissionen bemærker også i denne henseende, at et "slumrende" patent forhindrer markedsadgangen og begrænser konkurrencen.c) Acetoprole og vaniliprole(112) Tredjeparter oplyste i forbindelse med den første undersøgelsesfase, at ACS er i gang med at udvikle to andre forbindelser i pyrazolgruppen: acetoprole og vaniliprole. Med hensyn til disse aktive stoffer har parterne anført, at [fortrolige oplysninger fra ACS]. Disse produkter vil derfor ikke blive vurderet yderligere i denne beslutning.Parternes øvrige pipelineprodukter(113) Foruden neonicotinoider har Bayer også andre pipelineprodukter, som efter planen skal lanceres på markedet i den nærmeste fremtid, nemlig methoxyfenozide, spirodiclofen og spiromesifen.a) Methoxyfenozide(114) Methoxyfenozide [...].(115) Ifølge parterne vil methoxyfenozide [...].b) Spirodiclofen(116) Spirodiclofen [...]. Som acaricid er spirodiclofen [...].(117) Spirodiclofen [...].c) Spiromesifen(118) Spiromesifen [...].Konkurrencemæssige virkninger af parternes portefølje af nye kemiske stoffer(119) Efter fusionen vil den nye enhed kunne udbyde fire af de seks nuværende og fremtidige neonicotinoider, som er blevet eller vil blive markedsført i EØS. Parterne vil have imidacloprid, thiacloprid, clothianidin og acetamiprid, som i forskellig udstrækning dækker alle typer anvendelsesformål i forbindelse med blad-, jord- og frøbehandlingsmidler. Den eneste effektive konkurrent inden for disse aktive stoffer, Syngentas thiamethoxam, vil forblive uden for parternes portefølje. Takedas clothianidin vil blive lanceret i EØS, [fortrolige oplysninger vedrørende clothianidin](14). Kommissionen bemærker ligeledes, at [...]. Endvidere vil pyrazolen fipronil med transaktionen indgå i Bayers produktudbud i EØS. Ingen anden virksomhed har produkter fra denne kemiske gruppe.(120) Med hensyn til Syngentas thiamethoxam mener Kommissionen ikke, som det vil fremgå nedenfor, at thiamethoxam vil kunne opveje den nye enheds markedsstyrke, idet den vil få tre neonicotinoider og en pyrazol (og ethiprole) i sit produktudbud inden for blad- og jordmidler. Parterne har fremført i deres svar på klagepunktsmeddelelsen, at Kommissionen ikke har taget hensyn til den konkurrencemæssige virkning af konkurrerende neonicotinoider, og anført, at "kun to måneder efter løsningen af patentstriden mellem Bayer og Syngenta er thiamethoxam blevet registreret i Spanien, Finland og Østrig". Selv om parterne med dette eksempel forsøger at vise, hvor hurtigt thiamethoxam vil komme ind på EØS-markederne efter løsningen af patentstriden, bemærker Kommissionen, at thiamethoxam allerede var registreret i disse medlemsstater, inden patentstriden blev løst, da imidacloprid ikke er under patentbeskyttelse i Spanien, Finland og Østrig, og patentstriden vedrørte derfor ikke disse medlemsstater.(121) Undersøgelsen viser, at både neonicotinoider og pyrazoler tilhører de hastigst voksende grupper af insekticider, som forventes at vokse på bekostning af ældre kemiske stoffer. Tredjeparter har derfor gjort gældende, at parternes stilling på markederne for insekticider, navnlig i segmentet for saftsugende insekter, og inden for alle tre områder - jord-, blad- og frøbehandlingsmidler - vil blive styrket betydeligt i den nærmeste fremtid.(122) Det er gjort gældende, at foruden neonicotinoider og pyrazoler har parterne også andre F& U-aktiviteter, som vil styrke den nye enheds konkurrenceposition inden for insekticider yderligere. Det er blevet oplyst i denne henseende, at ACS har et patent på acetylcholinagonister, som vil være et supplement til de eksisterende neonicotinoider. Ifølge tredjeparter vil også et nyt nematicid (thienylpyrazol) kunne medføre en særlig styrke inden for bekæmpelsen af jordboende insekter og nematoder sammen med de væsentlige carbamater og organophosphater og en stærk teknologisk tilstedeværelse inden for frøbehandling. Endelig er det gjort gældende, at ACS er i gang med at udvikle isobutylamider, som vil kunne være effektive til bekæmpelse af lepidoptera. ACS har oplyst, at [fortrolige oplysninger fra ACS].(123) I deres svar på Kommissionens begæring om oplysninger har parterne fremført, at neonicotinoider og pyrazoler ikke udgør de seneste kemiske grupper inden for insekticider. De har gjort gældende, at neonicotinoider er blevet solgt på markedet siden 1990, og at pyrazoler kom ind på markedet i 1994. Parterne har derfor gjort gældende, at begge kemiske grupper er etablerede og ikke nye kemiske grupper og ikke repræsenterer den seneste teknologi. Den nye generation af insekticider, som kommer på markederne, omfatter ifølge parterne bezoylhydraziner, tetronicsyrer, spinosyner og carboxylater.(124) Tredjeparter har imidlertid anført, at selv om der ganske vist er blevet og vil blive lanceret nyere kemiske stoffer end neonicotinoider og pyrazoler, er det forhold, at disse forbindelser er nye i forhold til neonicotinoider og pyrazoler, ikke relevant ud fra et kommercielt synspunkt. Neonicotinoider og pyrazoler siges i kommerciel henseende at være langt vigtigere end nogen af de ovennævnte kemiske grupper. Markedspotentialet for neonicotinoider og pyrazoler øges yderligere af, at de fungerer som erstatningsprodukter for de produkter, der ikke vil blive genregistreret, og for ældre kemiske stoffer med resistensproblemer. Selv om en række produkter fra de ældre kemiske grupper vil blive genregistreret og også anvendt i fremtiden, vil neonicotinoider og pyrazoler derfor generelt få større betydning i fremtiden.(125) Med hensyn til de ovennævnte specifikke eksempler, som parterne har fremdraget, har tredjeparter oplyst, at bezoylhydraziner ikke er en ny gruppe, og at f.eks. diflubenzuron blev lanceret på markederne for mange år siden. De øvrige nye grupper, som parterne har nævnt, har et forholdsvis smalt anvendelsesspektrum og et meget mindre markedspotentiale. De kan hovedsagelig bekæmpe gnavende skadedyr (tetronicsyrer kan kun anvendes til bekæmpelse af mider). Bezoylhydraziner sælges hovedsaglig på markederne for grøntsager og kernefrugter. Bezoylhydraziner tegner sig kun for en lille markedsandel og er beregnet til nicheprodukter, da de er langsomtvirkende og kun har effekt ved indtagelse; de har med andre ord ingen kontaktvirkning og ingen systemisk virkning. Carboxylater har hovedsagelig effekt ved indtagelse og har en vis kontaktvirkning.(126) Ingen af de kemiske grupper, som parterne har nævnt, konkurrerer på samme niveau med neonicotinoiderne på markedet for bekæmpelse af sugende skadedyr, hverken i forbindelse med blad-, jord- eller frøbehandlingsmidler. Neonicotinoider er ifølge markedsundersøgelsen de eneste avancerede insekticider på disse markeder. Ingen af dem konkurrerer heller med fipronil på samme niveau.Ifølge parterne vil transaktionen ikke påvirke konkurrencen(127) Parterne har gjort gældende, at selv hvis den planlagte transaktion vurderes på nationalt plan, giver fusionen ikke anledning til problemer med hensyn til en dominerende stilling på nogen af de berørte markeder. Parternes argumenter behandles nedenfor.Substituerbare produkter(128) Parterne har gjort gældende, at Kommissionen har overvurderet betydningen af neonicotinoider og pyrazoler. De har anført, at selv efter genregistreringsprocessen vil organophosphater, carbamater og pyrethroider stadig tilhøre de førende kemiske grupper. Ifølge parterne vil en hel del produkter, som navnlig tilhører de ældre grupper af insekticider, kunne fås på markedet efter 2003. Parterne har anført, at på grund af priserne på disse produkter vil de fortsat være særdeles konkurrencedygtige, navnlig sammenlignet med neonicotinoider og pyrazoler.(129) Parterne har endvidere anført, at der med hensyn til neonicotinoider og pyrazoler findes substituerbare produkter i alle kemiske grupper. Ifølge parterne anvendes f.eks. parathion-methyl til bekæmpelse af både sugende og gnavende insekter og som et middel til bladsprøjtning. Potentielle erstatningsprodukter til bekæmpelsen af sugende insekter er også ifølge parterne organophosphater (f.eks. acephat, lambda-cyhalothrin), som har samme biologiske virkningsspektrum som Bayers imidacloprid og derfor fuldstændig vil kunne erstatte ethvert produkt af neonicotinoidfamilien. I denne henseende har parterne også anført, at imidacloprid ikke udviser effekt mod alle typer sugende skadedyr, men at det er særlig effektivt til at bekæmpe homoptera (plantesugere). Parterne har anført, at Syngentas lambda-cyhalothrin er lige så effektivt som imidacloprid til at bekæmpe disse skadedyr, og at Dows spinosad er mere effektivt mod thrips. Gnavende insekter kan ifølge parterne bekæmpes med spinosad, indoxacarb og organophosphater.(130) Parterne har endvidere gjort gældende, at det ikke er alle udfasede produkter, der kan erstattes af enten neonicotinoider eller pyrazoler. Med hensyn til f.eks. organophosphater har parterne anført, at hverken imidacloprid eller fipronil kan dække hele det spektrum af insekter, som bredspektrede organophosphater er effektive mod. Ifølge parterne vil landmændene formentlig ikke købe to produkter som erstatning for organophosphater, men vil i stedet søge det billigste og mest effektive alternativ, der er baseret på det spektrum af insekter, de ønsker at bekæmpe.(131) Parterne har også gjort gældende, at påstanden om, at neonicotinoider er miljøvenlige, kun til dels er korrekt. Ifølge parterne er f.eks. imidacloprid ikke skånsomt over bier og kan derfor ikke anvendes i afgrødernes blomstringsperiode. [...]. Det aktive stof indoxacarb (fra DuPont), som tilhører den kemiske gruppe carboxylater, har f.eks. ikke disse virkninger.(132) Endelig har parterne gjort gældende, at med hensyn til f.eks. imidacloprid består landmandens investeringer ved anvendelsen af plantebeskyttelsesmidlerne af produktprisen og udbringningsomkostningerne (traktor, benzin, vand osv.). Selv hvis produktprisen for et givet produkt pr. hektar og pr. behandling måtte være højere end for et substituerbart produkt, kan udbringningsomkostningerne således være forskellige, da det billigere produkt skal udbringes oftere. Ifølge parterne er landmandens samlede udgifter i disse tilfælde derfor ikke væsentligt forskellige, og der er således er substituerbarhed på efterspørgselssiden mellem de pågældende produkter.Tredjeparters synspunkter(133) Ifølge tredjeparter er det allerede nu en kendsgerning, at over 55 % af insekticiderne vil forsvinde. Endvidere kan det ikke forventes, at der vil blive truffet en positiv beslutning med henblik på optagelse i bilag 1 af alle aktive stoffer, som stadig befinder sig i genregistreringsprocessen. Det er derfor gjort gældende, at antallet af aktive stoffer kan falde til under 45 %. Væsentligt færre aktive stoffer, der tilhører de ældre grupper af insekticider, vil kunne fås i fremtiden. Genregistreringsprocessen vil medføre, at ældre produkter får færre anvendelsesformål - både med hensyn til afgrøder og skadedyr. Ifølge Wood Mackenzie er navnlig organophosphater for øjeblikket "underkastet en særdeles streng vurdering" fra tilsynsmyndighedernes side i USA og EU som følge af problemer i forbindelse med langtidsbrugen af dem og deres kroniske toksicitet. Organophosphater er sammen med organochloriner den kemiske gruppe, der vil være faldet hurtigst i 2005 med en ifølge Phillips McDougall negativ vækst på 8,7 %. Med genregistreringsprocessen vil de ældre teknologifamilier gradvis blive udfaset, og de nye kemiske grupper forventes at blive de væsentligste erstatningsprodukter og at øge deres andel af det samlede marked.(134) Det fremgår af undersøgelsen - hvilket er særligt vigtigt - at miljøvirkningen i dag er blevet et meget væsentligt anliggende ved siden af en bedre produkteffektivitet. Mens det tidligere var normen, at man købte et bredspektret insekticid, er det modsatte ofte tilfældet i det nuværende konkurrenceprægede klima. Det er gjort gældende, at der som led i den integrerede skadedyrsbekæmpelse (IPM) lægges vægt på bekæmpelsen af skadedyr med minimal virkning for nyttedyr og andre arter i marken. IPM kræver med andre ord, at landmændene anvender insekticider, som er specifikt rettet mod et bestemt skadeligt insekt, og således undgår bredspektrede insekticider. Endvidere kræver IPM, at disse produkter anvendes på et sådant tidspunkt, at de vil give de bedste resultater. IPM tager sigte på at undgå, at bredspektrede insekticider anvendes i en lang periode, hvilket vil resultere i en lang række uacceptable bivirkninger for ikke-målskadedyr. Da produkterne er specifikt beregnet til forskellige skadedyr, vil de landmænd, der følger IPM, altid anvende et IPM-venligt produkt til bekæmpelse af sugende skadedyr mod sugende skadedyr og et andet IPM-venligt produkt til bekæmpelse af gnavende skadedyr mod gnavende skadedyr.(135) Tredjeparter har også oplyst, at efterhånden som IPM og jordbrugsdriften bliver mere kompleks, benytter flere og flere landmænd professionelle planteavlskonsulenter til at fastslå, hvilket specifikt skadedyr i marken der skal bekæmpes. De regulerende organer foretrækker smalspektrede pesticider med reducerede risici. Ifølge tredjeparter er der i de senere år foretaget mange universitetsundersøgelser, som dokumenterer virkningen af IPM og sprøjtning med smalspektrede insekticider. Produkter, der falder inden for denne kategori, fremhæves ofte kraftigt for disse egenskaber, både af kemiske producenter, det videnskabelige samfund og regulerende organer.(136) I denne henseende bemærkes det, at der kræves større doseringer, f.eks. i forbindelse med carbamater og organophosphater, i forhold til de nyere kemiske stoffer. Mens ca. 50-75 g/ha ofte er tilstrækkelig med hensyn til neonicotinoider, kan der være behov for 800-1000 g/ha i forbindelse med carbamater og organophosphater. De højere doseringer, der kræves, skaber problemer med hensyn til sikkerheden for miljøet og IPM. Der er også et problem med hensyn til restkoncentrationer og perioden mellem sprøjtning og høst, som indvirker på behandlingsfristen, der er den tid, der mindst skal gå fra sprøjtning til høst. Det bemærkes endvidere, at parterne selv har erkendt betydningen af lavtoksiske insekticider. De har fremført i deres svar på klagepunktsmeddelelsen, at formuleringer af neonicotinoider og pyrazoler lanceres som "lavtoksiske alternativer til organophosphater".(137) Af ovennævnte grunde fremgår det af undersøgelsen, at brugen af bredspektrede insekticider falder hastigt.(138) Med hensyn til parternes påstand i deres svar på klagepunktsmeddelelsen om, at Kommissionen "giver et skævt billede af miljøvirkningerne", og at imidacloprid [...], bemærker Kommissionen for det første, at tredjeparter har oplyst, at en række andre forbindelser på markedet er [...] toksiske over for bier og ikke kan anvendes i blomstringsperioden. [...]. Med hensyn til parternes argument om, at brugen af imidacloprid er blevet midlertidigt suspenderet i forbindelse med solsikker, bemærker Kommissionen for det andet, at denne foranstaltning er begrænset til Frankrig, og at den kun gælder for frøbehandling. For det tredje bemærker Kommissionen, at Bayer selv afviste årsagsforbindelsen mellem imidacloprid og biernes symptomer. Det hedder på Bayers websted, at "Bayer i en lang række kontrollerede forsøg har bevist, at den påståede forbindelse ikke kan underbygges med de faktiske omstændigheder". Toksiciteten for bier vil derfor ikke blive behandlet yderligere i denne sag.(139) Undersøgelsen viser endvidere, at mens de ældre insekticider - f.eks. organophosphater, carbamater og pyrethroider - er virksomme mod både sugende og gnavende insekter, er de nyere insekticider generelt ikke effektive mod både saftsugende og gnavende insekter, men er mere specialiserede end deres forgængere. Selv om både neonicotinoider og pyrazoler i en vis udstrækning er effektive mod både sugende og gnavende insekter, er neonicotinoiderne primært rettet mod sugende insekter og pyrazolerne mod gnavende insekter.(140) Kommissionen anmodede konkurrenter om at oplyse, hvilke af deres produkter kunderne ville skifte til, hvis parterne permanent hævede priserne på deres produkter med 5-10 %. Kommissionen anmodede konkurrenter om at tage udgangspunkt i produkter, som er substituerbare med hensyn til f.eks. virkningsmekanisme, som er effektive i samme afgrøde, som er rettet mod de samme insekter eller insektgrupper, og som prismæssigt er mere eller mindre sammenlignelige. Med hensyn til imidacloprid, som er det eneste neonicotinoid på de økonomisk vigtige markeder, viser resultaterne af undersøgelsen klart, at bortset fra andre neonicotinoider findes der ingen reelle alternativer til imidacloprid i konkurrenternes produktporteføljer. Det samme gælder i forbindelse med fipronil.(141) Ifølge tredjeparter er neonicotinoider særdeles effektive og hurtigtvirkende, hvilket nedsætter risikoen for overførsel af sygdomme. Neonicotinoider er tillige systemiske og har et bredt virkningsspektrum over for sugende insekter, dvs. de kan anvendes i en lang række afgrøder. Det er gjort gældende, at til bekæmpelse af mellus er neonicotinoider de eneste effektive insekticider, der kan fås på nuværende tidspunkt. Andre produkter, der er registreret til brug mod mellus, har enten problemer med hensyn til effektiviteten (der er tale om ældre produkter, hvor der allerede foreligger resistens) eller virkningshastigheden.(142) Med hensyn til parternes argument om, at pyrethroider anvendes i kartofler mod coloradobiller (gnavende) og bladlus (sugende) på samme tid, er det blevet oplyst, at behandlingsfristen ofte er forskellig i forbindelse med de to skadedyr, idet de optræder på forskellige tidspunkter. Endvidere er det blevet anført, at der kun opnås en acceptabel bekæmpelse af coloradobillen i Vesteuropa, hvor den begrænsede sideeffekt af pyrethroider er tilstrækkelig til at bekæmpe skadedyret, som ikke er et reelt problem. I USA, hvor coloradobillen er et væsentligt skadedyr, skal den imidlertid behandles specifikt.(143) Med hensyn til det af parterne anførte eksempel på, at organophosphater kan anvendes i forbindelse med en række former for frugt mod viklere (gnavende) og bladlus (sugende), er det blevet oplyst, at selv om organophosphater anvendes på denne måde i æbler, anvendes de mod hver skadedyrsart på nøje fastsatte tidspunkter. Det er endvidere blevet oplyst, at de organophosphater, der primært anvendes mod viklere (f.eks. Gusathion), ikke er det bedste organophosphat mod bladlus. På den anden side er andre organophosphater, f.eks. vamidothion og dimethoat, primært rettet mod sugende insekter og kan ikke effektivt bekæmpe gnavende skadedyr. De anvendes derfor ikke til bekæmpelse af viklere.(144) Med hensyn til parterne argument vedrørende de samlede omkostninger har nogle tredjeparter oplyst, at et produkt har en række parametre, og at prisen kun er én faktor, som påvirker landmandens købsbeslutning. Andre parametre er f.eks. teknisk virkningsgrad, image/varemærke, miljøprofil og den service, som ydes enten af forhandleren eller producenten. Landmanden forventer, at et plantebeskyttelsesmiddel giver en vis værdi for pengene. Så længe denne opfattede værdi efter landmandens mening er rimelig eller konkurrencedygtig, vil han ikke finde behov for at skifte til andre produkter.(145) Det er navnlig blevet tilkendegivet, at en vigtig parameter for slutbrugeren er det aktive stofs resistensstatus og selektivitet i forhold til nyttedyr. Det er gjort gældende, at disse hensyn resulterer i et konstant pres for at gå væk fra ældre kemiske stoffer - carbamater, organophosphater og pyrethroider - og anvende de senest lancerede forbindelser med den bedste virkningsgrad, der findes, for at forebygge og overvinde resistens samt anvende insekticider med fremragende selektive egenskaber og den mindste indvirkning på miljøet. Ifølge tredjeparter forstærkes dette pres i høj grad af myndighederne via registreringen af nye forbindelser og genregistreringen af ældre forbindelser og af kravene fra de endelige aftagere.(146) Det er også gjort gældende, at da landmanden generelt ikke kan forudse antallet af insektangreb i sin mark, vil han i givet fald vælge at anvende nyere kemiske grupper, som giver en mere langvarig bekæmpelse af insekter. På denne måde opnår landmanden en umiddelbar bekæmpelse samt en vis forebyggende bekæmpelse som følge af de nyere insekticiders længerevirkende effekt. Hvis der anvendes et ældre produkt, er det muligt, at produktet ikke bekæmper insektangrebet effektivt, og gentagne insektangreb øger de samlede udgifter for landmanden gennem øgede udbringningsomkostninger. Det kan eksempelvis nævnes, at bredspektrede insekticider ofte forårsager sekundære udbrud af skadedyr, f.eks. opblomstring af bladlus i bomuld efter behandling mod gnavende insekter. De samlede udgifter kan således i sidste instans blive højere med de ældre kemiske stoffer. Det er derfor blevet anført, at der ikke er substituerbarhed på efterspørgselssiden mellem nye kemiske stoffer som f.eks. imidacloprid og de ældre kemiske stoffer.(147) Af ovennævnte grunde konkluderer Kommissionen, at der ikke findes nogen reelle alternativer til neonicotinoider og fipronil i de gamle kemiske grupper.Konkurrence inden for F& U(148) Parterne har gjort gældende, at markederne for produkter til landbruget er karakteriseret ved intensive F& U-aktiviteter, som resulterer i, at der hurtigt efter hinanden lanceres nye produkter på markedet.(149) I betragtning af det samlede antal pipelineprodukter, der er under udvikling til markederne for insekticider i EØS, og det forhold, at det tager omkring 10 år at lancere et nyt produkt, er Kommissionen ikke enig med parterne i, at der hurtigt efter hinanden lanceres nye produkter.(150) Tredjeparter har oplyst, at i forhold til tidligere anvender de store virksomheder i dag en større del af deres salgsindtægter på at opfylde kravene i direktiv 91/414/EØF om genregistrering af deres eksisterende produktporteføljer. Endvidere er mange af de nye produktlanceringer rent faktisk nye formuleringer eller kombinationer af eksisterede aktive stoffer og ikke nye aktive stoffer.(151) Som nævnt ovenfor hidrører dynamikken inden for den agrokemiske industri i vidt omfang fra F& U og markedsadgang. I denne henseende bemærker Kommissionen, at Bayer og Aventis ifølge undersøgelsen fra Phillips McDougall tilsammen har markedsført 39 nye produkter til skadedyrsbekæmpelse siden 1980 i forhold til de 38, som Syngenta har markedsført. Parterne har for øjeblikket 13 produkter under udvikling, mens Syngenta og BASF hver har 8 produkter. Alle de øvrige konkurrenter har tre eller færre produkter under udvikling.(152) Efter fusionen vil den nye enheds F& U-kapacitet være en af de største i sektoren.(153) På baggrund af ovenstående og i betragtning af de lovende insekticider, som parterne indtil videre har i pipelinen, mener Kommissionen, at den nye enhed vil blive én af de få virksomheder med en førende stilling, som vil lancere nye forbindelser på markedet for insekticider.Udsving i markedsandele(154) Brugen af insekticider er direkte afhængig af insektangrebenes intensitet og sæsonudsving. Mange faktorer, f.eks. klima, indvirker på forekomsten af insekter. Markedets samlede størrelse varierer derfor fra det ene år til det næste.(155) Parterne har gjort gældende, at markedsandelene har været præget af kraftige udsving, og at selv en stærk position på markedet på et givet tidspunkt ikke sikrer, at denne position kan fastholdes i fremtiden.(156) Som nævnt ovenfor har parterne ikke været i stand til at fremlægge oplysninger om markedsandele for en længere periode end tre år med henblik på en pålidelig tidsserieanalyse. På grundlag af de fremlagte oplysninger har Kommissionen imidlertid været i stand til at konkludere, at markedspositionerne normalt fastholdes, selv om det samlede markeds størrelse ændres. Dette er også blevet bekræftet af undersøgelsen.Konkurrence fra generiske virksomheder(157) Parterne har gjort gældende, at alle deres produkter kan erstattes af produkter, som ikke kun er produceret af en af de øvrige multinationale F& U-baserede virksomheder, men af enhver udbyder, der sælger generiske produkter eller frit tilgængelige basisprodukter. Ifølge parterne er hovedparten af Bayers og ACS' aktive stoffer ikke længere under patentbeskyttelse og er derfor udsat for generisk konkurrence. Parterne har gjort gældende, at da generiske konkurrenter ikke behøver at investere i forskning og udvikling, har de en konkurrencefordel i forhold til multinationale udbydere, da de er i stand til tilbyde grossister og detailhandlere i de forskellige medlemsstater forholdsvis lave priser og således kan sikre fri markedsadgang til alle kunder, som parterne for øjeblikket leverer til. Parterne har hævdet, at generiske virksomheder er i stand til at opnå og opretholde godkendelser i forbindelse med aktive stoffer, som ikke længere er patentbeskyttede, med færre udgifter og meget begrænsede datapakker i forhold til den indsats, som myndighederne kræver af den oprindelige indehaver af dataene for at opnå og opretholde en national godkendelse. Endvidere er markedsførings- og distributionsomkostningerne lave, da de originale produkter allerede er på markedet, og deres konkurrencemæssige styrker og svagheder allerede kendes af aftagerne. Ifølge parterne har generiske producenters stadig større tilstedeværelse resulteret i en skarp konkurrence og i et betydeligt prisfald i de seneste år på næsten alle markeder for plantebeskyttelsesmidler.(158) Det er blevet oplyst Kommissionen, at hvis et generisk produkts profil fuldstændigt svarer til profilen af parternes produkt (dvs. formuleringstypen er identisk), vil en prisstigning kunne føre til en stigning i salget af eksisterende generiske produkter. Ifølge en række tredjeparter er dette imidlertid sjældent i praksis. Tredjeparter er generelt enige i, at generiske virksomheder i sådanne situationer i et vist omfang har trykket priserne. Tredjeparter har dog også oplyst, at konkurrencen mellem de F& U-baserede producenter er hovedårsagen til prisfaldet. Ligeledes har generelle problemer i landbrugssektoren og konkurrencen på forhandlerniveau i vidt omfang bidraget til presset på priserne.(159) Undersøgelsen viser, at det er meget mere besværligt for generiske virksomheder at trænge ind på markedet end beskrevet af parterne. Det er gjort gældende, at selv om hovedparten af parternes produkter ikke længere er under patentbeskyttelse og derfor er åben for generisk konkurrence, har parterne generelt stadig de største markedsandele i forbindelse med disse produkter. Dette viser ifølge generiske virksomheder, at generiske virksomheder ikke med lethed kan overtage betydelige markedsandele, selv hvis de har en mere konkurrencedygtig omkostningsstruktur.(160) I denne henseende er det gjort gældende, at den tekniske produktionsknowhow ofte beskyttes af en række patenter. Dette betyder, at den bedste teknologi sædvanligvis beskyttes i væsentlig længere tid end den oprindelige patentbeskyttelsesperiode. Der er ikke adgang til væsentlig knowhow, som ikke nødvendigvis fremgår af de offentliggjorte patenter eller den videnskabelige litteratur. Generiske virksomheder er derfor ofte nødt til at udvikle konkurrencedygtige produktionsprocesser i forbindelse med produkter, hvor patentet er ved at udløbe. ACS har anført i sine interne dokumenter, at procespatenter [fortrolige oplysninger fra ACS]. Selv om adgangen til råmaterialer er af afgørende betydning for procesudviklingen og produktionen, kan de oprindelige producenter desuden være i stand til at blokere for adgangen til væsentlige råmaterialer på grundlag af forretningsmæssige aftaler eller produktion til eget forbrug. I denne henseende bemærker Kommissionen, at det fremgår af ACS' interne dokumenter, at selskabet er [fortrolige oplysninger fra ACS]. På denne måde vil tredjeparters adgang til aktive stoffer enten kunne blokeres eller i det mindste kontrolleres. En anden grund er et ønske om at binde kapaciteten og holde den potentielle generiske producent ude af markedet. Generiske virksomheder har også oplyst, at det kan være vanskeligt at opnå produktionstilladelser til visse råmaterialer, som er betænkelige ud fra et miljømæssigt og toksikologisk synspunkt.(161) Undersøgelsen viser også, at de oprindelige producenter står meget stærkt på nogle markeder som følge af deres virksomhedsnavn og varemærkegenkendelsen blandt distributører og landmænd. Da en varemærkebeskyttelse ikke udløber ligesom patenter, kan generiske virksomheder ikke anvende de oprindelige, veletablerede varemærker. Det er gjort gældende, at produkter i ret stor udstrækning genkendes på varemærkerne. I disse tilfælde skal distributørerne/landmændene have et betydeligt incitament til at skifte til mindre velkendte varemærker, som udbydes af virksomheder, der ikke er særlig kendte. Det fremgår af ACS' interne dokumenter, at [fortrolige oplysninger fra ACS].(162) Det er også blevet anført, at den nye enhed vil begrænse de generiske udbyderes adgang til distribution via parterne yderligere. Generiske virksomheder forventer ikke, at f.eks. Bayer vil distribuere en generisk udgave af et produkt, som oprindeligt blev udviklet af ACS, og omvendt. Parternes komplementære produktportefølje vil således gøre mindre plads til generiske virksomheder.(163) Det er gjort gældende, at generiske producenters adgang til markedet kunne begrænses som følge af salg af blandingsprodukter, der indeholder et attraktivt beskyttet produkt, eller rabatsystemer, som gør det meget fordelagtigt for en aftager at købe et produkt, som ikke længere er patentbeskyttet, hvis der også købes et attraktivt beskyttet produkt. Det er gjort gældende, at en konkurrents store portefølje kan gøre livet meget svært for generiske udbydere med en snæver produktportefølje. En generisk udbyder forventer således typisk en begrænset markedsandel og, på et lille og undertiden vigende marked, også en lavere fortjeneste.(164) Endelig er det gjort gældende, at da generiske udbydere ikke er i stand til at fordele omkostningerne i forbindelse med genregistreringen mellem en lang række produkter ligesom F& U-baserede virksomheder, kan priserne på de ældre aktive stoffer forventes at stige som følge af de store investeringer, der er forbundet med genregistreringen af et stof, som ikke længere er patentbeskyttet. Endvidere vil de produkter, som vil blive omfattet begrænsninger i anvendelsen, gøre dem mindre konkurrencedygtige og resultere i et meget mindre marked til at opnå et afkast af investeringerne.(165) Kommissionen mener derfor, at konkurrencen fra generiske produkter ikke er tilstrækkelig til at opveje den nye enheds markedsstyrke. Med hensyn til navnlig imidacloprid mener Kommissionen af ovennævnte grunde ikke, at generiske konkurrenter vil være i stand til at opveje den nye enheds markedsstyrke, når patentet på imidacloprid udløber i 2006, i modsætning til det, som parterne har anført.Produkter vil ikke blive genregistreret(166) Parterne har gjort gældende, at en række af Bayers og ACS' produkter ikke vil blive genregistreret på grundlag af Rådets direktiv 91/414/EØF og således vil blive udfaset senest i 2003. Endvidere har parterne anført, at såkaldte TOX-I-produkter - klassificeret af WHO som de mest toksiske aktive stoffer, der findes som plantebeskyttelsesmidler - som lider under manglende politisk accept, og som måske ikke vil overleve en genregistrering, udgør en forholdsvis stor del af Bayers og ACS' produktportefølje.(167) Kommissionen er ikke enig i parternes argument. Det forhold, at en række af parternes produkter ikke vil blive genregistreret, er ikke relevant for vurderingen af de konkurrencemæssige virkninger af sagen, da alle de øvrige konkurrenter - både F& U-baserede virksomheder og generiske udbydere - vil opleve samme tab i forbindelse med deres porteføljer. Kommissionen har modtaget fortrolige oplysninger fra parternes konkurrenter og konkluderer, at alle konkurrenter står over for produkttab og begrænsninger i anvendelsen.(168) På baggrund af ovenstående mener Kommissionen derfor ikke, at parternes argument generelt er relevant for vurderingen af denne sag.Aftaler med tredjeparter(169) Parterne har gjort gældende, at distributionen af tredjepartsprodukter tegner sig for en del af Bayers og ACS' omsætning på en række markeder. Da tredjepartsprodukterne i mange tilfælde vil falde sammen med den fusionerede enheds produktportefølje, forventer parterne, at de forskellige leverandører i de fleste tilfælde vil ophøre med at levere disse produkter.(170) Selv om det er korrekt, når parterne anfører, at distributionen af tredjepartsprodukter formentlig vil blive berørt som følge af fusionen, viser undersøgelsen, at de produkter, som efter al sandsynlighed vil blive trukket tilbage, er de produkter, som klart overlapper med den nye enheds øgede produktportefølje, og som parterne ikke forventes at ville føre. Parterne forventes at gennemgå den nye enheds produktportefølje og erstatte nogle produkter med deres egne løsninger. Nogle tredjeparter har også gjort gældende, at parternes portefølje af tredjepartsprodukter i vidt omfang vil blive opretholdt, da den nye enhed vil stå meget stærkt og dermed tiltrække sådanne produkter. Undersøgelsen viser, at en række tredjeparter vil være ret opsatte på at videreføre distributionsforbindelserne med parterne, men frygter, at parterne ikke længere vil føre deres produkter i betragtning af den overlappende produktportefølje. Det kan derfor fremføres, at parternes produktportefølje samlet set ikke vil blive berørt.Forhandlingsstyrke på aftagersiden(171) Parterne har gjort gældende, at aftagerne af produkter til landbruget - grossister og landbrugskooperativer - er avancerede aftagere og udøver en betydelig forhandlingsstyrke og er helt klar over, hvilke udbydere der findes. Over for denne forhandlingsstyrke vil parterne derfor ikke kunne hæve priserne som følge af fusionen.(172) Det er blevet oplyst Kommissionen, at der generelt bliver færre udbydere, og at udvalget derfor bliver mindre. En stærk markedsposition vil i vidt omfang underminere aftagernes forhandlingsstyrke. Kommissionens undersøgelse viser, at efterspørgselssiden er forholdsvis ikke-koncentreret. Det bemærkes også, at med hensyn til disse markeder, hvor der ikke findes nogen reelle alternativer til parternes produkter (f.eks. imidacloprid og fipronil), er efterspørgselselasticiteten meget lav. Endvidere kan aftagerne ikke producere produkterne internt, og det er heller ikke let at få adgang til markedet (udviklings- og registreringsomkostninger).(173) Generelt er de fleste tredjeparter, der har givet udtryk for deres holdning, af den opfattelse, at den nye enhed vil kunne hæve priserne eller fastholde et højt prisniveau i forhold til resten af markedet på de markeder, hvor de står stærkt.(174) Kommissionen mener derfor ikke, at købermagt er relevant for vurderingen af denne sag.Prissætning af produkter(175) Parterne har gjort gældende, at næsten alle deres produkter registreres og markedsføres for en række forskellige afgrøder. Ifølge parterne giver en forholdsvis høj markedsandel på et sekundært marked derfor ikke anledning til problemer med hensyn til markedsdominans, da priserne på produkterne fastsættes på grundlag af konkurrencesituationen på det hovedmarked, hvor produktet hovedsagelig anvendes, eller endog fastsættes på grundlag af konkurrencesituationen på en lang række markeder, såfremt salget af bestemte produkter er mere eller mindre ligeligt fordelt mellem en række markeder. Da hovedparten af produkterne anvendes i forbindelse med forskellige afgrøder, og da den fusionerede enheds konkurrencemæssige styrke varierer i de forskellige segmenter, vil producenten hverken have mulighed for eller incitament til at hæve priserne på visse produkter for at fokusere på et særskilt marked. Da hovedmarkederne for parternes produkter er særdeles konkurrenceprægede, vil den fusionerede enhed ikke få mulighed for at forlange urimelige priser.(176) Parterne har også gjort gældende, at der ikke kan ske prisdiskriminering og urimelig prissætning ved at mærke formulerede produkter separat for hver afgrøde. Parterne har anført, at udviklingen af en ny formulering på grundlag af eksisterende aktive stoffer kræver en finansiel investering på ca. [...] EUR, afhængigt af, hvilket produkt det drejer sig om, det tager ca. [...] år at tilendebringe registreringsprocessen. Som følge af de omkostninger, der opstår, og den tid, der er nødvendig til at lancere nye produkter på markedet, har i det mindste de F& U-baserede virksomheder et incitament til at registrere deres produkter til brug i forbindelse med flest mulige afgrøder.(177) Tredjeparter har bekræftet, at med hensyn til produkter, som kan anvendes i forbindelse med en lang række afgrøder, er den væsentligste målafgrøde og/eller det væsentligste målmarked eller de væsentligste tilsammen bestemmende for prissætningen. Undersøgelsen har også bekræftet, at der ikke kan ske prisdiskriminering over for producenter af en bestemt afgrøde og en urimelig prissætning på sekundære markeder for afgrøder, ved at der udvikles separate formuleringer og ansøges om separate registreringer for hver afgrøde. Kommissionen har ikke bevis for, at det vil blive sædvanlig praksis i plantebeskyttelsessektoren at mærke formulerede produkter separat for hver afgrøde.Virkninger af et omfattende produktudbud(178) EPPO(15) har opstillet en række resistenshåndteringsstrategier, bl.a. en strategi, hvor forskellige midler anvendes på skift:"Det er kun effektivt at anvende forskellige midler på skift, hvis det er kendt, at det eller de midler, der skiftes til, er fra forskellige grupper med hensyn til krydsresistens og kan bekæmpe målskadedyrene. Strategien fungerer ved at reducere eksponeringen og dermed selektionspresset. Samtidig gør den det muligt at bekæmpe eventuelle resistente biotyper, som måtte udvikle sig, med det middel, der skiftes til."(179) Insekter udvikler med tiden resistens over for virkningsmekanismer. Fra et biologisk standpunkt vil en bred produktportefølje, hvori indgår aktive stoffer med forskellige virkningsmekanismer, give mulighed for en bedre resistenshåndtering, da der kan veksles mellem en række aktive stoffer med forskellige virkningsmekanismer.(180) I denne henseende viser undersøgelsen, at der er udviklet resistens over for en række ældre produkter, og at resistenshåndtering er en af grundene til, at brugen af ældre bredspektrede produkter er faldende. Da anvendelsen af en enkelt type insekticider fører til resistens over for den specifikke virkningsmekanisme fra den pågældende kemiske gruppe, udskifter landmændene den gruppe af insekticider, der anvendes.(181) Som følge af den anmeldte transaktion vil parterne få en lang række aktive stoffer med forskellige virkningsmekanismer. Den samlede produktportefølje omfatter alle kemiske grupper. Nok så vigtigt vil parterne imidlertid råde over de væsentlige aktive stoffer fra de kemiske grupper neonicotinoider og pyrazoler. Til forebyggelse af resistens er det er vigtigt, at virkningsmekanismen er ny. Insekter har endnu ikke udviklet resistens over for imidacloprid og fipronil i EØS. Parternes portefølje af insekticider er også vigtig, for så vidt som den indeholder produkter med forskellige virkningsmekanismer til bekæmpelse af lignende insekter.(182) Mens kombinationen af produkter giver distributøren en one-stop-shop-mulighed i forbindelse med en række forbindelser, har nogle tredjeparter udtrykt bekymring med hensyn til, at dette kunne have en negativ indvirkning på konkurrencen.(183) Fusionen vil føre til en dominerende stilling på en række markeder gennem en horisontal overlapning inden for markedet for såvel blad- som jordmidler. Endvidere har tredjeparter anført, at parterne gennem kombinationen af neonicotinoider, fipronil og ethiprole med deres brede portefølje inden for andre kemiske grupper - f.eks. acaricider, benzoylureaer, carbamater, nematicider, organophosphater, organochloriner, pyrethroider - vil få adgang til det langt mest omfattende udvalg af forskellige virkningsmekanismer i sektoren. I modsætning til det, som parterne har anført, vil de være de eneste på markedet, som vil kunne udbyde en række neonicotinoider og en pyrazol, og dermed få den mest komplette produktportefølje på markedet inden for de væsentlige kemiske grupper. Mens neonicotinoider og pyrazolen fipronil overlapper hinanden med hensyn til nogle målskadedyr (thrips, coloradobille), kompletterer de også hinanden, hvorved parterne får en enestående mulighed for at udbyde de mest effektive produkter til bekæmpelse af både jordboende skadedyr og skadedyr på bladene (og også den mest effektive frøbehandling, hvilket der vil blive redegjort for nedenfor).(184) Neonicotinoider og fipronil, men også parternes andre velegnede produkter inden for de ældre kemiske grupper vil give den nye enhed en enestående position inden for resistenshåndtering, hvor neonicotinoider og fipronil formentlig vil blive anvendt som drivkræfterne. Dette vil i realiteten gøre parternes udbud uundværligt og gøre det muligt for dem at hæve priserne og/eller udelukke konkurrenterne. Med hensyn til sidstnævnte vil parterne med henblik på resistenshåndtering kunne tilbyde sprøjteprogrammer, som består af deres egne produkter. I et program erstattes produkter med forskellige virkningsmekanismer med hinanden, og der veksles mellem produkterne for at bekæmpe væsentlige skadedyr i bestemte afgrødesegmenter i løbet af vækstsæsonen. Med en tilstrækkelig stor portefølje kan en virksomhed anbefale et program, der kun indeholder dens produkter.(185) Bayer anbefaler kunderne specifikke sprøjteprogrammer for at undgå resistensproblemer. Efter fusionen vil selskabet få langt større muligheder for at anbefale programmer, der kun indeholder egne produkter. Selv om parterne har gjort gældende, at der ikke er fordele forbundet med at kombinere eller skifte mellem to eller tre produkter, der tilhører samme gruppe, vil den omstændighed, at parterne vil få tre neonicotinoider over for Syngentas ene neonicotinoid, pr. definition give dem flere muligheder for at udarbejde deres sprøjteprogrammer. Tredjeparter har også gjort gældende, at to eller tre produkter er bedre end et enkelt produkt, da skadedyrsbekæmpelsesprofilen inden for den samme kemiske gruppe varierer inden for de forskellige produkter. Selv om der skiftes mellem produkterne, er det ikke givet, at resistens kan undgås, men hvis det mest hensigtsmæssige produkt vælges, vil det bidrage til at modvirke resistens og øge effektiviteten. Det er endvidere blevet anført, at der er en række forskellige former for resistens (f.eks. penetrationsresistens, metabolsk resistens), som et insekt kan udvikle. Selv om insektet udvikler resistens over for ét neonicotinoid, vil andre neonicotinoidprodukter derfor stadig kunne fungere. Der er således klare fordele forbundet med at have flere produkter, der tilhører den samme kemiske gruppe i produktporteføljen.(186) Parterne vil desuden kunne udnytte deres stærke stilling på markedet og enestående produktudbud via rabatsystemer over for distributørerne. Parterne vil kunne udnytte deres stærke stilling på markedet, da både neonicotinoider og fipronil er produkter, som distributørerne skal levere. De kunne tilbyde en samlerabat i forbindelse med deres sprøjteprogrammer. Konkurrenterne vil ikke kunne tilbyde noget tilsvarende på grund af de højere priser, som vil skulle betales for parternes uundværlige produkter enkeltvis. Tredjeparter har oplyst, at dette kan udelukke konkurrenternes produkter fra at indgå i sådanne programmer og blive solgt på disse markeder. Parterne vil tillige kunne tilbyde en årsbonus på de samlede køb, herunder de beskyttede produkter og basisprodukterne, og derved give grossisten et betydeligt incitament til også at købe basisprodukterne hos parterne. I denne henseende er det blevet anført, at antallet af udbydere af basisprodukter i givet fald vil blive reduceret som følge af genregistreringsprocessen. I nogle tilfælde kan dette måske betyde nogle få eller kun en enkelt udbyder. Skulle parterne blive en af disse udbydere, vil dette kunne styrke parternes position yderligere.(187) Tredjeparter har anført, at produktudbuddet med en række stærke beskyttede produkter vil kunne blive styrket gennem udvikling af nye blandinger mellem beskyttede produkter og basisprodukter. Sådanne udbud vil eventuelt kunne forlænge et produkts livscyklus, som ville have været meget kortere uden støtten i form af en stærk teknisk innovation, og skabe "et nyt liv" for produkter, som ikke længere er under patentbeskyttelse. ACS har anført i sine interne dokumenter, at [fortrolige oplysninger fra ACS]. [...]. En kombination mellem produkter uden patentbeskyttelse og beskyttede produkter vil også afværge den generiske konkurrence.(188) Parterne har gjort gældende, at da f.eks. pyrethroider ikke længere er under patentbeskyttelse og er let tilgængelige på markedet som generiske produkter, er det tilstrækkeligt for en virksomhed at have ét neonicotinoid i sin produktportefølje for at kunne udvikle disse blandinger. Parterne har således gjort gældende, at den planlagte fusion ikke vil øge Bayers mulighed for at kombinere f.eks. imidacloprid med et pyrethroid, da virksomheden allerede i dag vil kunne udvikle blandinger af imidacloprid og sine egne pyrethroider.(189) Kommissionen mener imidlertid, at to eller tre neonicotinoider pr. definition giver flere muligheder for at skabe kombinationsprodukter end kun et enkelt produkt. Da parterne vil få tre neonicotinoider i deres produktudbud i forhold til deres konkurrenter, som hver især kun vil have et enkelt neonicotinoid, vil dette give dem flere muligheder for at skabe kombinationsprodukter end deres konkurrenter. Kommissionen bemærker også, at parterne vil være de eneste på markedet med en pyrazol, og at den potentielle kombination af dette produkt med produkter uden patentbeskyttelse ikke vil kunne tilbydes af tredjeparter.(190) Af ovennævnte grunde mener Kommissionen derfor, at transaktionen i den anmeldte form vil medføre en afskærmning af markedet. Kommissionen bemærker, at generiske konkurrenter position navnlig vil kunne blive berørt.A.3. MarkedspositionIndledning(191) I 2000 blev det globale marked for insekticider til brug i forbindelse med afgrøder vurderet til 8,009 mia. USD, et fald på 3 % fra 1999. Insekticider tegnede sig for 27,7 % af det globale salg af plantebeskyttelsesmidler i 2000. Insekticider udgør det mindste af de tre væsentlige produktsegmenter inden for agrokemiske produkter, efter herbicider og fungicider.(192) Værdien af markedet for insekticider i EØS (uden molluskicider) udgjorde omkring 900 mio. EUR i 2000. Bladinsekticider tegner sig for ca. 80 % af det samlede marked for insekticider i EØS.(193) Inden for segmentet for insekticider er de eneste EØS-markeder med en samlet omsætning på over 100 mio. EUR markederne for insekticider til frugt og nødder, insekticider til grøntsager og insekticider til druer.(194) I 2000 udgjorde Bayers omsætning af insekticider (og de beslægtede molluskicider) [...] mio. EUR i EØS; ACS' tilsvarende omsætning udgjorde [...] EUR mio. Med hensyn til tallene for 1999 tegnede de to selskaber sig for det største samlede salg af insekticider på verdensplan.Parternes førende produkter(195) Bayer er aktiv inden for langt hovedparten af afgrøderne (f.eks. roer, citrusfrugter, bomuld, frugt og nødder, druer, humle, prydplanter, kartofler, tobak og grøntsager) med sit bedst sælgende produkt, imidacloprid, som tilhører neonicotinoidgruppen. Imidacloprid har været på markedet siden 1992 under varemærkerne Gaucho, Confidor, Admire og Provado, og det er under patentbeskyttelse indtil 2006. I 2000 tegnede imidacloprid sig for ca. [...] af Bayers samlede salg af insekticider i EØS. Af det samlede salg af imidacloprid på ca. [...] mio. EUR i EØS i 2000 kan [70-80] % fordeles på frøbehandlingsmidler, [20-30] % på bladmidler og [0-10] % på jordmidler. Blad- og jordmidler tegner sig for ca. [...] mio. EUR.(196) Parterne har gjort gældende, at markedet for imidacloprid er ved at være mættet, og at der derfor ikke kan forventes en yderligere betydelig stigning i salget. Ifølge parterne udfordres imidacloprid ikke blot af andre neonicotinoider, men også af insekticider fra andre kemiske familier. Parterne har forudset en betydelig nedgang i salget af imidacloprid som følge af lanceringen af Syngentas thiamethoxam.(197) Undersøgelsen viser, at salget af imidacloprid har været støt stigende inden for hver afgrøde og i hver medlemsstat siden produktets lancering. I deres salgsprognoser har parterne anslået salget af imidacloprid til [...]. Med hensyn til Syngenta mener Kommissionen på baggrund af undersøgelsen, at Syngenta vil blive stillet over for en etableret, førende producent af neonicotinoider, hvis produktportefølje vil blive styrket betydeligt med tilføjelsen af acetamiprid og fipronil (og senere thiacloprid). Kommissionen finder det derfor usandsynligt, at thiamethoxam vil blive en levedygtig konkurrent til den fusionerede enhed i den nærmeste fremtid og fratage imidacloprid salg i det omfang, som parterne har forudset.(198) Bayer vil snart lancere neonicotinoidet thiacloprid [...]. Bayer har gjort gældende, at [...]. Bayer forventer, at salget af imidacloprid på [...] mio. EUR inden for frugt og nødder (segment for bladmidler) i 2004 vil være reduceret til [...] mio. EUR i 2006 [...].(199) Bayer har gjort gældende, at [...], men samtidig, at [...]. Bayer har anført, at imidacloprid [...]. Bayer har anført, at den underliggende forretningsmæssige begrundelse for [...].(200) [...].(201) Kommissionens undersøgelse tyder på, at Bayer er ved at flytte en del af salget af imidacloprid til salg af thiacloprid i forbindelse med, at patentet på imidacloprid udløber. Flytningen støttes af, at thiacloprid [...]. Imidacloprid vil ikke længere være patentbeskyttet i 2006. Patentet på thiacloprid vil udløbe [...], men [...]. I lyset af undersøgelsen og Bayers forklaringer mener Kommissionen under alle omstændigheder, at den påståede kannibalisering vil være begrænset til en række specifikke afgrøder og situationer. På markeder, hvor parterne står stærkt, er spørgsmålet irrelevant, da det samlede salg vil forblive inden for samme virksomhed. I segmenter, hvor imidacloprid ikke har effekt, f.eks. [...], kan salget af thiacloprid forventes at stige.(202) Undersøgelsen tyder ligeledes på, at flytningen af en del af salget af imidacloprid til thiacloprid vil fungere som en sikkerhedsforanstaltning over for den generiske konkurrence efter udløbet af patentet på imidacloprid. Med et nyt patentbeskyttet produkt på markedet vil det ifølge tredjeparter blive mindre attraktivt for generiske virksomheder at lancere generiske udgaver af imidacloprid. Dette vil styrke parternes stilling på markedet yderligere.(203) Med thiacloprid vil Bayer desuden få øgede muligheder for at sælge programmer for skift mellem forskellige midler. Som nævnt ovenfor er to eller tre neonicotinoider pr. definition bedre end et enkelt neonicotinoid og giver et større spillerum for at tilbyde sprøjteprogrammer, end man kun har et enkelt neonicotinoid i porteføljen. Det samlede salg af imidacloprid og thiacloprid kan derfor forventes i det mindste at blive fastholdt, men vil efter al sandsynlighed stige i den nærmeste fremtid. Med hensyn til imidacloprid finder Kommissionen det sandsynligt, at der fortsat vil være et stærkt salg - selv når produktet har mistet sin patentbeskyttelse - som følge af det stærke varemærke og den supplerende patentbeskyttelse med hensyn til f.eks. produktionsprocessen.(204) Selv om parterne har fremført i deres svar på klagepunktsmeddelelsen, at fipronil med hensyn til salg og markedspenetration kun spiller "en mindre rolle" på det europæiske marked for insekticider, er fipronil sammen med deltamethrin og aldicarb [fortrolige oplysninger fra ACS]. Fipronil markedsføres under varemærket Regent. Fipronil vil være patentbeskyttet indtil [fortrolige oplysninger fra ACS].(205) Parterne har gjort gældende, at [fortrolige oplysninger fra ACS]. Kommissionen bemærker imidlertid, at parterne forventer, at det samlede salg af fipronil [fortrolige oplysninger fra ACS]. Endvidere er fipronil [fortrolige oplysninger fra ACS].(206) Parterne har fastholdt i undersøgelsens indledende fase, at det nye neonicotinoid acetamiprid er et konkurrerende produkt. De har gjort gældende, at markedsføringsrettighederne til acetamiprid [fortrolige oplysninger fra ACS]. Parterne har i deres vurdering og markedsprognose konsekvent henført markedsandele inden for acetamiprid til tredjeparter.(207) Imidlertid [fortrolige oplysninger fra ACS]. Ifølge fast praksis mener Kommissionen derfor, at markedsandelen inden for acetamiprid vil forøge den nye enheds markedsandel på alle de markeder, hvor ACS for øjeblikket distribuerer det aktive stof eller vil distribuere det aktive stof i den nærmeste fremtid.Bemærkninger fra tredjeparter(208) Tredjeparter har anført, at transaktionen vil skabe en dominerende aktør på markederne for insekticider. Tredjeparter har tilkendegivet som led i Kommissionens undersøgelse, at den nye enheds samlede portefølje af insekticider er meget stærk med repræsentanter inden for hver væsentlig insekticidgruppe. Det er blevet oplyst Kommissionen, at mens der generelt er en række insekticider, der er effektive mod gnavende insekter, er der kun få produkter, der er effektive mod sugende insekter. Det er gjort gældende, at parterne navnlig vil komme til at stå stærkt i segmentet for sugende insekter. I denne henseende har kombinationen af Bayers neonicotinoider og ACS' acetamiprid givet anledning til en meget stærk negativ reaktion. Det er ligeledes blevet fremført, at kombinationen af Bayers neonicotinoider og ACS' fipronil vil få skadelig indflydelse på konkurrencen. I denne henseende har tredjeparter gjort gældende, at de to parters kombinerede styrke inden for såvel neonicotinoider som pyrazoler sammen med begge virksomheders stærke og etablerede tilstedeværelse på markedet inden for ældre kemiske stoffer, f.eks. pyrethroider, organophosphater og carbamater, betyder, at den nye virksomhed vil få et uforligneligt udbud af teknologier inden for insekticider. Det er blevet anført, at det omfattende samlede produktudbud vil føre til en stærk position inden for resistenshåndtering og stille konkurrenterne, navnlig generiske virksomheder, dårligere.(209) Det fremgår af analysen af de berørte markeder, at fusionen vil skabe eller styrke en dominerende stilling inden for en række afgrøder på nationalt plan. Disse markeder analyseres mere udførligt nedenfor.Generelle betragtninger(210) På det samlede marked for insekticider i EØS vil parterne ifølge deres eget skøn tilsammen opnå en markedsandel på [30-40] % (Bayer [10-20] %; ACS [10-20] %). Syngenta tegner sig for [20-30] % af markedet og BASF [0-10] %. Ifølge parterne tegner en række internationale og lokale generiske virksomheder sig tilsammen for en markedsandel på [30-40] % i EØS.(211) På nationalt plan overlapper parternes aktiviteter hinanden med hensyn til en lang række afgrøder og medlemsstater. Ifølge oplysningerne i CO-formularen er der 63 markeder inden for insekticider, hvor parterne tilsammen vil få en markedsandel på 35 % eller derover.(212) På grundlag af undersøgelsen mener Kommissionen, at konkurrencen formentlig ikke vil blive påvirket negativt på 31 markeder, som blev anset for at være berørte markeder i anmeldelsen. Kommissionen mener, at der sandsynligvis ikke vil opstå konkurrenceproblemer på disse markeder af en eller flere af nedenstående grunde: der er ingen overlapning mellem parternes aktiviteter, enten på grund af en fejlagtig fordeling af markedsandele, eller fordi overlapningen ikke længere eksisterer af andre grunde; væksten i markedsandelen er meget lille, og markedsstrukturen vil formentlig ikke blive berørt af transaktionen; markedsstrukturen vil formentlig ikke blive berørt af transaktionen, da prisincitamenterne i forbindelse med parternes produkter ikke vil blive berørt; parterne har i vidt omfang overvurderet deres markedsposition; og der er stærke konkurrenter, som sandsynligvis vil kunne tage konkurrencen op på markedet.(213) Kommissionen mener, at transaktionen vil skabe eller styrke en dominerende stilling på 32 nationale markeder. Disse markeder vil blive analyseret nedenfor.a) Insekticider til bananer(214) Insekticider til bananer har en samlet markedsværdi i EØS på 5 mio. EUR. I EØS har parterne tilsammen en markedsandel på [40-50] % inden for jordinsekticider (Bayer: [20-30] %, ACS: [10-20] %) og [30-40] % inden for bladinsekticider (Bayer: [30-40] %, ACS: [0-10] %). Inden for jordinsekticider er den største konkurrent FMC med [20-30] % af markedet. Inden for bladinsekticider har Syngenta [20-30] % af EØS-markedet. Parternes aktiviteter inden for såvel blad- som jordinsekticider overlapper kun hinanden i Spanien. Konkurrencen vil imidlertid kun blive påvirket negativt på markedet for jordmidler.(215) Jordinsekticider tegner sig i Spanien for den største del af markedet for insekticider til bananer i EØS med en markedsværdi på [...] mio. EUR i 2000. På dette marked har parterne ifølge deres eget skøn tilsammen en markedsandel på [40-50] % (Bayer: [20-30] %, ACS: [10-20] %). På grundlag af parternes oplysninger er Bayers markedsandel faldet fra [30-40] % i 1998 til [20-30] % i 2000. ACS har på den anden side øget sin andel af markedet fra [10-20] % i 1998 til [10-20] % i 2000. Markedets størrelse har varieret i et vist omfang, men der har været en tendens til en stigning. Ifølge parterne er den største konkurrent FMC ([20-30] %), mens DuPont tegner sig for [0-10] % af markedet. Generiske virksomheder har tilsammen en markedsandel på [20-30] %.(216) [Fortrolige oplysninger vedrørende konkurrenters markedsposition].(217) Bayer sælger hovedsagelig produktet Nemacur, som er baseret på fenamiphos. Fenamiphos er et organophosphat. ACS genererer ca. [70-80] % af sin omsætning på det spanske marked for jordinsekticider fra organophosphatet ethoprophos (sælges under varemærkerne Mocap og Sanimul). ACS' andet stof er carbamatet aldicarb (Temik). Ingen af stofferne er længere under patentbeskyttelse.(218) Parterne har gjort gældende, at der ikke vil opstå konkurrenceproblemer på dette marked. Parterne har anført, at [...]. Parterne har derfor gjort gældende, at deres samlede markedsandel forventes at være faldet til [30-40] % i 2004.(219) Parterne har endvidere gjort gældende, at de af deres produkter, der anvendes til beskyttelse af bananer, også anvendes i forbindelse med andre afgrøder. Fenamiphos anvendes også på grøntsager, citrusfrugter og tobak, mens ethoprophos anvendes på kartofler, grøntsager og tobak. Aldicarb anvendes også på citrusfrugter, bomuld, kartofler, tobak samt frugt og nødder. Parterne har anført, at kun [0-10] % af den omsætning, der genereres fra Temik, kan henføres til bananer. Parterne har således fremført, at insekticider, der anvendes til beskyttelse af bananer, ikke prissættes specielt på grundlag af konkurrencesituationen på bananmarkedet, og at enhver prisdiskriminering over for producenter af bananer er umulig.(220) Kommissionen bemærker for det første, at der ikke er bevis for, at [...]. Endvidere bemærker Kommissionen, at Bayer genererer [50-60] % af sin omsætning i forbindelse med fenamiphos (næsten [...] mio. EUR) og ACS [40-50] % af sin omsætning i forbindelse med ethoprophos ([...] mio. EUR) inden for bananer. Salget i de øvrige segmenter er meget mindre for begge produkter. På grundlag af parternes argumentation konkluderer Kommissionen derfor, at priserne på begge produkter i vidt omfang er baseret på markedet for jordmidler til bananer. De to produkter tegner sig tilsammen for over [40-50] % af parternes nuværende markedsandel og anses således for at være deres vigtigste produkter på dette marked.(221) Kommissionen bemærker, at parternes samlede markedsandel er næsten dobbelt så stor som den nærmest konkurrents markedsandel. Kommissionen mener, at transaktionen medfører en strukturel ændring af markedet og vil kunne påvirke parternes prissætning mærkbart. Kommissionen bemærker endvidere, at ACS har været i stand til at øge sin markedsandel i de seneste par år. [Fortrolige oplysninger vedrørende konkurrenternes produktlanceringer].(222) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for jordinsekticider til bananer i Spanien.b) Insekticider til roer(223) Det samlede marked for insekticider til roer i EØS udgjorde 34,4 mio. EUR i 2000. Jordinsekticider tegnede sig for ca. [...] mio. EUR og bladinsekticider for [...] mio. EUR af dette marked.(224) I EØS vil parterne blive den førende udbyder af insekticider til roer. Med hensyn jordmidler har de tilsammen en markedsandel på [50-60] % (Bayer: [10-20] %, ACS: [40-50] %) og med hensyn til bladmidler [30-40] % (Bayer: [20-30] %, ACS: [10-20] %). Syngenta er den største konkurrent i begge segmenter med [10-20] % i segmentet for jordmidler og [20-30] % i segmentet for bladmidler. Andre konkurrenter (BASF, DuPont, Dow, FMC) har meget små markedsandele i EØS.Bladinsekticider til roer(225) På markedet for bladinsekticider til roer overstiger parternes markedsandel 40 % i Frankrig ([40-50] %) og Grækenland ([70-80] %).(226) Det franske marked for bladinsekticider er det største i EØS og udgjorde [...] mio. EUR i 2000. På dette marked har parterne ifølge deres eget skøn tilsammen en markedsandel på [40-50] % (Bayer: [20-30] %, ACS: [10-20] %). Parternes markedsandel har udgjort omkring [40-50] % og [50-60] % i de seneste tre år. Konkurrenternes markedsandele har ligget mere eller mindre stabilt i samme periode. Parterne har anført, at BASF er den største konkurrent med [20-30] % af markedet, efterfulgt af Syngenta ([20-30] %). Lokale og generiske virksomheder tegner sig angiveligt for resten [0-10] % af markedet. Parternes markedsandel udgør [50-60] % inden for sugende insekter.(227) [Fortrolige oplysninger vedrørende konkurrenternes markedsposition]. Kommissionen mener derfor, at parternes markedsandel sandsynligvis udgør omkring [over 40] %.(228) Bayer opnår [...] omsætning med Enduro EC, som er en blanding af de aktive stoffer oxydemeton-methyl og beta-cyfluthrin. Oxydemeton-methyl er et organophosphat og beta-cyfluthrin er et pyrethroid. Enduro EC tegner sig for [20-30] % af det samlede salg på dette marked. Bayer sælger også pyrethroidet cyfluthrin. ACS sælger hovedsagelig pyrethroidet deltamethrin og endosulfan, i de fleste tilfælde som blandede formuleringer med andre aktive stoffer. Endosulfan, som for øjeblikket tegner sig for [0-10] % af salget på dette marked, er kun blevet genregistreret til bomuld og tomater og vil således ikke blive anvendt i forbindelse med roer efter 2003. På baggrund heraf forventer parterne, at ACS' markedsandel vil falde til [10-20] %, og har skønnet, at parterne tilsammen kun vil have en markedsandel på [30-40] % i 2004.(229) Parternes prognose over faldet i deres markedsandel er baseret på den antagelse, at alle øvrige konkurrenter vil bibeholde deres produktporteføljer. Som nævnt ovenfor er dette ikke tilfældet, og genregistreringen vil også berøre konkurrenterne.(230) Det er blevet oplyst som led i markedsundersøgelsen, at deltamethrin og beta-cyfluthrin er stort set ens produkter, og at kombinationen af disse to vil sikre den nye enhed en stærk position inden for pyrethroider. Parterne vil også få et tredje pyrethroid i porteføljen, cyfluthrin. Tredjeparter har oplyst, at deltamethrin er det bedste pyrethroid på markedet med hensyn til et bredt virkningsspektrum. Der er kun behov for lave doseringer, og det er billigt i forhold til konkurrerende produkter. Beta-cyfluthrin har en lignende virkning, men er dyrere. Mens salget af disse to produkter ifølge parternes prognose vil udgøre [...], forventes salget at udgøre [...].(231) Parterne har gjort gældende, at beta-cyfluthrin og deltamethrin er rettet mod de samme skadedyr på det franske roemarked og ikke supplerer hinanden. Parterne har endvidere fremført, at disse produkter tilhører den samme kemiske gruppe og ikke kan anvendes på samme tid som led i et program for skift mellem forskellige midler med henblik på resistenshåndtering. Parterne har gjort gældende, at der ikke er noget, der taler for, at kombinationen af to produkter, der tilhører den samme kemiske gruppe og er rettet mod de samme skadedyr, vil kunne styrke parternes stilling på markedet. I overensstemmelse med ovenstående mener Kommissionen imidlertid, at selv om der kan udvikles resistens over for det ene pyrethroid, udvikles der ikke nødvendigvis resistens over for det andet. Parterne vil få tre pyrethroider i deres produktudbud, hvilket giver dem bedre muligheder for at tilbyde kunderne sprøjteprogrammer og samlerabatter i forhold til deres konkurrenter, som kun har et enkelt pyrethroid i deres portefølje.(232) [Fortrolige oplysninger vedrørende konkurrenternes produktlanceringer].(233) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for bladinsekticider til roer i Frankrig.(234) I 2000 tegnede det græske marked sig for [...] mio. EUR. Det er steget en smule fra 1998 ([...] mio. EUR). Parterne har ifølge deres eget skøn tilsammen en markedsandel på [70-80] % (Bayer: [0-10] %, ACS: [60-70] %). Den største konkurrent på dette marked, BASF, tegner sig på nuværende tidspunkt for [10-20] % af markedet, mens Syngenta kun har [0-10] %. Parternes har skønnet, at deres samlede markedsandel kun vil være faldet en smule til [60-70] % i 2004. Inden for sugende insekter har parterne skønnet deres markedsandel til [60-70] %. Inden for gnavende insekter vil deres markedsandel udgøre [90-100] %.(235) ACS' vigtigste produkter på dette marked er deltamethrin (Decis) og endosulfan (Thiodan). Deltamethrin tegner sig for [30-40] % af det samlede marked, mens endosulfan for øjeblikket udgør [20-30] % af ACS' markedsandel. Parterne har oplyst, at [...]. Bayer sælger mange produkter, bl.a. fethion (Lebaycid CD), cyfluthrin (Baythroid EC) og tredjepartsprodukterne parathion-methyl (Folidol M-EC) og azinphos-methyl (Gusathion M EC).(236) Priserne på deltamethrin og endosulfan fastsættes i vidt omfang på det græske [...] marked, hvor parterne har [40-50] % af markedet. Som nævnt nedenfor mener Kommissionen, at parterne vil blive dominerende på dette marked. Deltamethrin anvendes også på markedet for frugt og nødder, hvor parterne vil blive dominerende. På baggrund heraf og i betragtning af parternes høje markedsandel og det forhold, at der ikke er nogen stærke konkurrenter, mener Kommissionen derfor, at parterne vil kunne hæve prisen på disse produkter uden at fremprovokere en reaktion hos konkurrenterne.(237) Parterne har anført, at [...]. [Fortrolige oplysninger vedrørende konkurrenternes produktlanceringer].(238) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for bladinsekticider til roer i Grækenland.Jordinsekticider til roer(239) Med hensyn til jordmidler til roer har parterne tilsammen meget høje markedsandele i tre medlemsstater: Belgien ([80-90] %), Frankrig ([70-80] %) og Det Forenede Kongerige ([70-80] %). I Italien vil parterne tegne sig for [40-50] % af markedet.(240) Det belgiske marked blev anslået til ca. [...] mio. EUR i 2000. På dette marked har parterne ifølge deres eget skøn tilsammen en markedsandel på [80-90] % (Bayer: [0-10] %, ACS: [80-90] %). Begge virksomheders markedsandel har været forholdsvis stabil i de seneste tre år. Blandt de øvrige store producenters har Syngenta et ubetydeligt salg på dette marked i Belgien. Generiske konkurrenter tegner sig for [10-20] % af markedet. I deres svar på Kommissionens klagepunktsmeddelelse har parterne korrigeret deres skøn over markedsandele. De har anført, at et tredjepartsprodukt, Force, som er baseret på det aktive stof tefluthrin, ved en fejltagelse var blevet henført til markedet for jordmidler; det anvendes faktisk i forbindelse med frøbehandlingsmidler. Dette reducerer Bayers markedsandel til [0-10] % og den samlede markedsandel til [70-80] %.(241) [Fortrolige oplysninger vedrørende konkurrenternes markedsposition]. Kommissionen mener derfor, at parternes skøn med hensyn til deres høje markedsandel er korrekt.(242) Over [90-100] % af ACS' markedsandel opnås med Regent Plus, som er en blandingsformulering af de aktive stoffer pyrazolen fipronil og carbamatet aldicarb. Resten [0-10] % af ACS' salg genereres fra fipronil (Syllit). Begge ACS' produkter anvendes for [90-100] % i forbindelse med roer, og prisen på produkterne fastsættes derfor på dette marked. Bayer genererer over [90-100] % af sit salg fra carbamatet carbofuran (Curaterr GR), som er et tredjepartsprodukt, der leveres af FMC. Parterne har skønnet, at deres samlede markedsandel vil være steget til [90-100] % i 2004 [fortrolige oplysninger fra ACS].(243) Parterne har anført, at den planlagte transaktion ikke begrænser den effektive konkurrence på dette marked. De har anført, at selv om fipronil er under patentbeskyttelse indtil [fortrolige oplysninger fra ACS], er konkurrerende organophosphater og carbamater fuldgyldige alternativer til insekticider, der er baseret på fipronil. Parterne har også fremført, at [...]. Endelig har parterne gjort gældende, at da Curaterr har sit hovedmarked inden for grøntsager ([40-50] % af den genererede omsætning), og da parternes samlede markedsandel på markedet for insekticider til grøntsager kun udgør [20-30] %, er der ingen mulighed for at forlange urimelige priser for Curaterr i Belgien.(244) Med hensyn til fipronil, [fortrolige oplysninger fra ACS]. I lyset af undersøgelsen mener Kommissionen ikke, at ældre kemiske grupper, f.eks. organophosphater og carbamater, kan substituere fipronil. Som nævnt ovenfor er det tendensen, at man går væk fra ældre, mere toksiske kemiske stoffer.(245) Kommissionen bemærker endvidere, at der ikke er noget, der tyder på, at [...]. I betragtning af, at [...], mener Kommissionen, at parterne sandsynligvis vil forsvare [...] energisk. Den integrerede bruttofortjeneste i forbindelse med [...] udgør i de fleste tilfælde ca. [fortrolige oplysninger fra ACS] i forskellige medlemsstater. [...] [fortrolige oplysninger fra ACS].(246) Med hensyn til parternes argument om, at Curaterr GR hovedsagelig anvendes i forbindelse med grøntsager, bemærker Kommissionen, at det fremgår af de oplysninger, der er fremlagt med hensyn til jordmidler til majs, at [50-60] % af salget af Curaterr GR genereres inden for roer og kun [0-10] % inden for grøntsager. Salget af Curaterr GR inden for grøntsager beløber sig til [...] EUR, inden for roer [...] EUR og inden for majs [...] EUR. I betragtning af, at det samlede salg af Curaterr GR inden for roer og majs er højere end inden for grøntsager, og i betragtning af, at Bayer tegner sig for [40-50] % af markedet for jordinsekticider til majs, mener Kommissionen, at den heraf følgende markedsposition inden for roer vil kunne indvirke på prisincitamenterne i forbindelse med Curaterr GR.(247) Parterne har anført [...]. Parterne har gjort gældende, at Syngenta vil lancere fosthiazat på dette marked. [Fortrolige oplysninger vedrørende konkurrenternes produktlanceringer].(248) Af ovennævnte grunde og navnlig i betragtning af den høje markedsandel og den omstændighed, at transaktionen vil forene de største F& U-baserede konkurrenter på dette marked, er Kommissionen nået til den konklusion, at den planlagte transaktion vil skabe eller styrke en dominerende stilling på markedet for jordinsekticider til roer i Belgien.(249) Frankrig er det største enkeltmarked i EØS i forbindelse med insekticider til roer. Jordmidler tegner sig for lidt under [40-50 %] af det samlede franske marked og udgjorde i 2000 [...] mio. EUR. Det samlede marked faldt med næsten [30-40] % i 2001, fra [...] mio. EUR. I denne periode fastholdt parterne mere eller mindre deres markedsposition. Parterne har skønnet, at det samlede marked vil være faldet yderligere i 2004.(250) På dette marked har parterne tilsammen en markedsandel på [70-80] % (Bayer: [0-10] %, ACS: [70-80] %) ifølge deres eget skøn i anmeldelsen. Andre konkurrenter på dette marked er meget små og består af lokale og generiske producenter. Konkurrenter har skønnet, at parterne står stærkere og snarere tegner sig for [90-100] % af markedet. I deres svar på Kommissionens klagepunktsmeddelelse har parterne forklaret, at tredjepartsproduktet Force, som er baseret på det aktive stof tefluthrin, ved en fejltagelse var blevet henført til markedet for jordmidler, og at det faktisk anvendes i forbindelse med frøbehandling. Ifølge parterne reduceres Bayers markedsandel derfor til [0-10] % og parternes samlede markedsandel til [70-80] %.(251) [Fortrolige oplysninger vedrørende konkurrenternes markedsposition].(252) ACS genererer næsten hele sin omsætning fra carbamatet aldicarb (Temik), som er det største produkt på dette marked med [60-70] % af det samlede salg. ACS markedsfører også en formulering, som kombinerer aldicarb og fipronil (Cardinal/Trident). [70-80] % af omsætningen af aldicarb genereres på dette marked, hvilket viser, at prisen på aldicarb fastsættes på dette marked. ACS har også et begrænset salg af tredjepartsproduktet carbofuran (Stelon), som leveres af [...].(253) Bayer genererer næsten hele sin omsætning fra aktive stoffer, der er produceres af andre udbydere, og carbamatet carbofuran (Carbofuran MF, [...]).(254) Parterne har gjort gældende, at trods deres høje markedsandel vil transaktionen ikke have negative indvirkninger på konkurrencen. Parterne har navnlig fremført, at andre udbydere sandsynligvis vil ophøre med at levere deres produkter til Bayer efter gennemførelsen af fusionen. Parterne har endvidere gjort gældende, at priserne på Bayers carbofuran ikke kan hæves til skade for konkurrencen, da prisen fastsættes på det konkurrenceprægede marked for insekticider til [...]. Endvidere har parterne gjort gældende, at carbofuran har oplevet et betydeligt fald i salgspriserne i de seneste år. Ifølge parterne skyldes dette hovedsagelig, at produktet er udsat for en stærk konkurrence fra generiske udbydere. Da carbofuran vil blive søgt genregistreret [...], har parterne gjort gældende, at den generiske konkurrence forventes at stige i fremtiden. Endelig har parterne gjort gældende, at Otsuka formentlig vil lancere carbamaterne benfuracarb og alanycarb på markedet i 2002/2003.(255) Kommissionen bemærker for det første, at der ikke er bevis for, at nogen af leveringsaftalerne med tredjeparter vil blive ophævet. Kommissionen bemærker også, at parterne har skønnet, at de vil have fastholdt deres markedsposition på et højt niveau ([60-70] %) i 2004. Med hensyn til carbofuran bemærker Kommissionen på baggrund af undersøgelsen, at der har været et generelt prisfald i den europæiske plantebeskyttelsessektor, og at dette er forårsaget af de generelle vanskeligheder, som landbrugssektoren står over for, og ikke af den generiske konkurrence.(256) Med hensyn til prisen på carbofuran bemærker Kommissionen, at Bayer genererer [80-90] % af sin markedsandel på dette marked fra produkter, som kun sælges på dette marked, og hvor prisfastsættelsen sker på dette marked. Prisen på carbofuran er derfor ikke relevant ved vurderingen af de konkurrencemæssige virkninger af fusionen. Kommissionen mener, at den dominerende stilling, som vil blive opnået efter fusionen, sandsynligvis vil ændre prisincitamenterne i forbindelse med disse andre produkter.(257) Kommissionen mener, at transaktionen vil medføre en betydelig strukturel ændring af markedet ved at kombinere de to væsentlige F& U-baserede virksomheder. Denne position vil blive yderligere forstærket af [fortrolige oplysninger fra ACS](16). [Fortrolige oplysninger vedrørende konkurrenternes produktlanceringer]. Kommissionen har ingen oplysninger om de påståede produktlanceringer af carbamaterne benfuracarb og alanycarb. Under alle omstændigheder finder Kommissionen det ikke sandsynligt, at disse produkter, som repræsenterer ældre kemiske grupper, hvis brug vil falde gradvis i EØS, vil kunne opveje parternes stærke position, navnlig i betragtning af, at [fortrolige oplysninger fra ACS].(258) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for jordinsekticider til roer i Frankrig.(259) Det samlede marked for jordinsekticider til roer i Det Forenede Kongerige udgjorde [...] mio. EUR i 2000. Markedet er faldet med ca. [40-50] % fra 1998, hvor det samlede marked udgjorde [...] mio. EUR. Parterne har stort set fastholdt deres markedsposition i denne periode.(260) Ifølge deres eget skøn har parterne tilsammen en markedsandel på [70-80] % (Bayer: [0-10] %, ACS: [60-70] %), en position, som de forventer at fastholde i den nærmeste fremtid. DuPont er den største konkurrent med [10-20] % af markedet. Syngenta har [0-10] % af markedet.(261) Kommissionen har kontrolleret salgstallene fra tredjeparter. [Fortrolige oplysninger vedrørende konkurrenternes markedsposition]. Parternes markedsandel kunne derfor være endnu højere end [70-80] %.(262) Hele ACS' salg stammer fra aldicarb (sælges under varemærket Temik), mens Bayers eneste produkt i Det Forenede Kongerige er carbofuran (sælges som Yaltox GR).(263) Parterne har gjort gældende, at der ikke vil opstå konkurrenceproblemer på markedet. De har hævdet, at da Bayer kun forøger ACS' markedsandel med en forholdsvis lille procentdel, vil transaktionen ikke medføre en væsentlig ændring af den nuværende markedsstruktur. Dette er ifølge parterne så meget desto mere tilfældet, da Bayers eneste produkt, carbofuran, er et tredjepartsprodukt, der leveres af [...]. Med hensyn til aldicarb har parterne gjort gældende, at trods ACS' markedsandel på [60-70] % er priserne på aldicarb faldet konstant på markedet i Det Forenede Kongerige i det seneste år. Parterne har anført, at da patentet på aldicarb allerede er udløbet, og det er udsat for generisk konkurrence, tyder alle forhold på, at dette prisfald vil fortsætte i fremtiden. Desuden tegner salget af aldicarb inden for roer sig kun for [10-20] % af det samlede salg af dette produkt i Det Forenede Kongerige. Hovedmarkedet for aldicarb er kartofler ([80-90] % af salget), og priserne fastsættes derfor på kartoffelmarkedet og ikke på roemarkedet. Ifølge parterne vil konkurrenter endvidere udnytte ethvert forsøg fra den fusionerede enhed på at hæve priserne til at øge deres salg og markedsandele, og konkurrenterne vil trods deres lille tilstedeværelse på markedet kunne danne modvægt mod den nye fusionerede enheds markedsposition. Endelig har parterne fremført, at Otsuka forventes at lancere sine nye carbamatprodukter benfuracarb og alanycarb i henholdsvis 2002 og 2003, og at disse vil konkurrere med parternes produkter.(264) Kommissionen bemærker indledningsvis, at i betragtning af ACS' i forvejen stærke position og [fortrolige oplysninger vedrørende konkurrenternes markedsposition] blandt andre konkurrenter på markedet vil transaktionen medføre en væsentlig ændring af markedsstrukturen. Kommissionen mener ikke, at konkurrenterne er i stand til at opveje den nye enheds markedsstyrke. Kommissionen har ikke bevis for, at leveringsaftalen med [...] vil blive ophævet. Med hensyn til prisfaldet i forbindelse med aldicarb bemærker Kommissionen i overensstemmelse med ovenstående vurdering, at der har været et generelt prisfald i den europæiske plantebeskyttelsessektor, som er blevet forårsaget af de generelle vanskeligheder, som landbrugssektoren står over for, og ikke af den generiske konkurrence. Kommissionen bemærker også, at ACS står stærkt på kartoffelmarkedet ([50-60] %), hvor prisen på aldicarb fastsættes. Da aldicarb kun sælges i forbindelse med kartofler og roer i Det Forenede Kongerige, mener Kommissionen, at såfremt der skabes en dominerende stilling inden for roer, vil dette kunne ændre prisincitamenterne i forbindelse med aldicarb. Endelig har Kommissionen ingen oplysninger om de påståede produktlanceringer af carbamaterne benfuracarb og alanycarb. Under alle omstændigheder finder Kommissionen det usandsynligt, at disse produkter, som repræsenterer ældre kemiske grupper, hvis brug vil falde gradvis i EØS, vil kunne opveje parternes stærke position, i det mindste ikke i den nærmeste fremtid.(265) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for jordinsekticider til roer i Det Forenede Kongerige.(266) I Italien har det samlede markeds størrelse været mere eller mindre stabilt og lå på [...] mio. EUR i 2000. Markedet forventes at være steget til [...] mio. EUR i 2004.(267) Parterne har ifølge deres eget skøn tilsammen en markedsandel på [40-50] % (Bayer: [10-20] %, ACS: [20-30] %). Parterne har anført, at Syngenta har [10-20] % af markedet. Ifølge parterne er der et stort antal lokale og generiske virksomheder, som tilsammen tegner sig for en markedsandel på [30-40] %.(268) [Fortrolige oplysninger vedrørende konkurrenternes markedsposition].(269) ACS genererer hele sit salg fra fipronil, som markedsføres under varemærket Regent. Bayers markedsandel opnås hovedsagelig via tredjepartscarbamatet carbosulfan (Marshall GR). Bayer sælger i alt [...] produkter på dette marked, og Bayers egne produkter omfatter cyfluthrin og methiocarb.(270) Fipronil [fortrolige oplysninger fra ACS]. Det er lykkedes fipronil at øge sin andel fra [0-10] % i 1998 til [20-30] % i 2000, og parterne forventer, at andelen vil være steget yderligere til [30-40] % i 2004. Parterne har skønnet, at deres samlede markedsandel vil overstige [50-60] % i 2004.(271) Parterne har gjort gældende, at der ikke vil opstå konkurrenceproblemer på dette marked, da cyfluthrin og methiocarb hovedsagelig anvendes i andre afgrøder og derfor prissættes på grundlag af konkurrencesituationen på andre markeder. Ifølge parterne kan en række lokale og generiske virksomheder, som tilsammen tegner sig for en markedsandel på langt over [30-40] %, også let reagere over for en eventuel konkurrencebegrænsende adfærd fra den nye fusionerede enheds side. Foruden Syngentas salg af fosthiazat udbyder disse konkurrenter en lang række produkter, bl.a. organophosphater og carbamater, som ifølge parterne er lige så effektive som ACS' produkt, der er baseret på fipronil, og Bayers produkter. Som på det franske og det britiske marked forventes Otsuka at lancere sine nye carbamatprodukter benfuracarb og alanycarb i henholdsvis 2002 og 2003. Parterne har anført, at begge produkter er fuldgyldige alternativer til parternes produkter.(272) Kommissionen bemærker indledningsvis, at Bayers stærkeste produkt carbosulfan, som ifølge de oplysninger, Kommissionen råder over, er det største enkeltprodukt på markedet efter fipronil, hovedsagelig anvendes i denne afgrøde ([50-60] %). Prisen på carbosulfan fastsættes derfor i vidt omfang på dette marked. Den dominerende stilling, som vil blive skabt på dette marked, kan give parterne incitament til at hæve prisen på carbosulfan. Kommissionen bemærker ligeledes, at tre andre af Bayers produkter hovedsagelig anvendes på dette marked. I betragtning af, at alle de øvrige aktører på markedet er små, mener Kommissionen ikke, at de vil kunne opveje den nye enheds markedsstyrke.(273) I lyset af undersøgelsen mener Kommissionen desuden ikke, at organophosphater og carbamater kan udfordre fipronils position. I denne henseende vil den påståede lancering af to carbamater efter Kommissionens opfattelse ikke få nogen mærkbar indvirkning på markedet i den nærmeste fremtid, navnlig i betragtning af, at de vil skulle konkurrere med de to førende produkter. Parternes markedsposition vil blive styrket yderligere [fortrolige oplysninger fra ACS].(274) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for jordinsekticider til roer i Italien.c) Insekticider til kornIndledning(275) I sag COMP/M.1806 - AstraZeneca/Novartis fandt Kommissionen, at selv om forskellige insekter angriber kornafgrøder, er bladlus langt de væsentligste skadedyr. Markedet for insekticider til korn kan derfor betragtes som et marked for midler mod bladlus. Bladlus er bladinsekter, og de hører blandt de væsentlige sugende insekter.(276) Kommissionen bemærkede også i beslutning i sag COMP/M.1806 - AstraZeneca/Novartis (betragtning 422) i sin vurdering af kornmarkederne, at pyrethroidernes markedsandel formentlig vil stige yderligere, da insekticider, der er baseret på de to andre væsentlige kemiske grupper, organophosphater og carbamater, står over for reguleringsmæssige problemer med hensyn til registreringsprocessen. Kommissionen bemærkede også i den pågældende beslutning, at lambda-cyhalothrin er det førende pyrethroid i EØS, foran deltamethrin (Aventis), cypermethrin og tau-fluvalinate.(277) Ifølge parterne har neonicotinoider ikke opnået så stor succes på kornmarkederne. Parterne har anført, at priserne på neonicotinoider som f.eks. imidacloprid er baseret på [...], hvorfor disse produkter ikke er økonomisk attraktive for kornproducenter, som traditionelt ønsker et billigt produkt med "knock down"-effekt(17) til bladlus. Dette er ifølge parterne navnlig tilfældet på de sydeuropæiske kornmarkeder i Grækenland, Italien og Portugal, hvor kornavl er mindre økonomisk levedygtig end i landene i det nordlige Europa, f.eks. Tyskland og Frankrig. Parterne har anført, at [...]. Parterne har gjort gældende, at kornproducenter venter med at sprøjte, indtil bladlusene er dukket op, og at de derfor ønsker en meget hurtig "knock down"-effekt. Ifølge parterne er den eneste grund til, at neonicotinoider er af interesse for en lille del af kornproducenterne, deres relative sikkerhed i forhold til ældre produkter, og/eller fordi bestemte områder har forudsigelige udbrud af bladlus, hvilket muliggør forebyggende sprøjtning. Parterne har imidlertid hævdet, at disse brugere kun tegner sig for et begrænset salg.(278) Tredjeparter har generelt været enige i, at markedet for bladmidler til korn i det væsentlige er et pyrethroidmarked, og at de ældre produkter stadig anvendes med god effekt. Det er gjort gældende, at den væsentligste grund hertil er, at det kun er nødvendigt, at det aktive stof i begrænset omfang transporteres rundt i planten efter sprøjtning, da en oversprøjtning på grund af plantens morfologi vil få kontakt til enhver homoptera (bladlus), der er til stede på aksen, da de befinder sig i en udsat position. Pyrethroider er derfor angiveligt velegnede til bekæmpelse af insekter i korn, og de er billige og behøver ikke at blive transporteret rundt i kornplanten.(279) Bladmidler anvendes om efteråret og foråret til behandling af vintersæd eller om foråret og sommeren til behandling af vårsæd. Det er blevet oplyst, at med hensyn til vintersæd giver frøbehandlingsmidler med neonicotinoider en meget større beskyttelse end bladmidler og vil bekæmpe bladlusangreb om efteråret. Grunden til, at det er vigtigt at bekæmpe bladlus på dette tidspunkt, er, at de overfører vira, som vil ødelægge kornet i vinterperioden. Der udbringes derpå bladmidler i foråret med henblik på at dræbe bladlus, som angriber aksene, efterhånden som de udvikles. Tredjeparter har oplyst, at de fleste midler til bladsprøjtning i dag er enten pyrethroider, organophosphater eller carbamater. De mest populære er pyrethroider eller blandinger af pyrethroider og et organophosphat eller carbamat. Det er blevet oplyst, at neonicotinoider ikke er de bedste produkter til bladsprøjtning, da de er dyrere, og det vil resultere i skadedyrsresistens, hvis der efter en frøbehandling med et neonicotinoid blev foretaget en bladsprøjtning med et neonicotinoid.(280) Med hensyn til vårsæd tager frøbehandlingen i højere grad sigte på at bekæmpe smælderlarver og jordboende skadedyr, og det er blevet oplyst, at neonicotinoider ikke er de ideelle produkter. Med hensyn til vintersæd er bladmidlerne hovedsagelig pyrethroider, organophosphater eller carbamater. Det er imidlertid gjort gældende, at det vil være mindre sandsynligt, at der udvikles resistens, hvis der anvendes et neonicotinoid til bladsprøjtning. Med hensyn behandlinger i den fase, hvor kornet sætter aks, er det gjort gældende, at neonicotinoider efterhånden vil opnå en større markedsandel på grund af deres hurtige virkning.Markedsposition(281) Med en markedsværdi på 59,9 mio. EUR er det samlede marked for insekticider til korn et af de største markeder inden for insekticider i EØS. Segmentet for bladmidler tegner sig for [...] mio. EUR og segmentet for jordmidler kun for [...] mio. EUR.(282) Parterne har hovedsagelig overlappende aktiviteter i segmentet for bladinsekticider. Der vil ikke være berørte markeder i segmentet for jordmidler. I EØS har parterne tilsammen en markedsandel inden for bladmidler på [30-40] % (Bayer: [10-20] %, ACS: [10-20] %) og inden for jordmidler på [20-30] % (med en forøgelse af markedsandelen på kun [0-10] % fra ACS). Syngenta er den førende på markedet for jordmidler med [30-40] % af markedet. Inden for bladinsekticider er Dow den største konkurrent med [10-20] % af markedet, efterfulgt af Syngenta ([10-20] %).(283) Efter transaktionen vil parterne opnå høje markedsandele i Italien ([50-60] %) og Portugal ([90-100] %).(284) I Italien steg det samlede marked fra [...] mio. EUR (1998) til [...] mio. EUR i 2000. Parterne forventer, at markedet vil stige noget i den nærmeste fremtid. Parterne har ifølge deres eget skøn tilsammen en markedsandel på [50-60] % (Bayer: [0-10] %, ACS: [40-50] %). Mens Bayers markedsandel faldt fra [10-20] % i 1998 til [0-10] % i 2000, lykkedes det ACS at øge sin markedsandel fra [10-20] % i 1998 til [40-50] % i 2000(18). Parterne har anført, at Syngenta er den største konkurrent med en markedsandel på [20-30] %. Ifølge parterne tegner generiske udbydere sig tilsammen for en markedsandel på [20-30] %. Parterne vil få [50-60] % af segmentet for sugende insekter.(285) [Fortrolige oplysninger vedrørende konkurrenternes markedsposition].(286) ACS genererer næsten udelukkende sin omsætning fra pyrethroidet deltamethrin ([40-50] % af markedsandelen), som sælges under varemærkerne Decis, Decis D, Decis Quick og Best. Bayers organophosphat oxydemeton-methyl (Metasystox-R EC) tegner sig for øjeblikket for [0-10] % af markedsandelen. Bayer sælger også pyrethroidet cyfluthrin (Baythroid EC) og neonicotinoidet imidacloprid. Salget af cyfluthrin og imidacloprid tegner sig hver især for under [0-10] % af markedet.(287) Parterne har gjort gældende, at alle deres produkter har deres hovedmarkeder inden for andre afgrøder. Oxydemeton-methyl anvendes hovedsagelig på frugt og nødder, hvor parterne tilsammen har en markedsandel på [30-40] %. Kun [10-20] % af den omsætning, der genereres fra deltamethrin under varemærket Decis, kan henføres til korn, da produktet også anvendes på grøntsager, prydplanter, olie- og proteinafgrøder og majs. Af denne grund har parterne gjort gældende, at priserne på disse produkter ikke fastsættes på grundlag af konkurrencesituationen på markedet for insekticider til korn, men på andre markeder. Parterne har også gjort gældende, at da deltamethrin ikke længere er patentbeskyttet og er udsat for en intens konkurrence fra generiske produkter og andre pyrethroider, forventer de, at salget af deltamethrin vil falde hurtigt efter 2004. Ifølge parterne er der mange generiske former for deltamethrin på markedet, og konkurrencen fra generiske pyrethroider har været intens og presset priserne.(288) Kommissionen bemærker, at med hensyn til salget af deltamethrin (Decis), vil ca. [40-50] % af salget af deltamethrin efter fusionen blive genereret i [...], hvor parterne vil blive dominerende efter fusionen. Efter transaktionen vil næsten [50-60] % af salget af deltamethrin blive genereret inden for afgrøder, hvor parterne bliver dominerende. Kommissionen mener derfor, at transaktionen medfører en strukturel ændring af markedet, og at den stærke position, der opnås på kornmarkedet, vil kunne påvirke prissætningen af deltamethrin yderligere i fremtiden. Endvidere er det blevet oplyst, at to gode pyrethroider - deltamethrin og cyfluthrin - vil blive markedsført af den samme virksomhed. Det synes derfor usandsynligt, at Syngentas pyrethroid lambda-cyhalothrin (Karate) vil kunne opveje den nye enheds markedsstyrke. Tredjeparter har også oplyst, at den nye enhed vil kunne gå ind på markedet for bladmidler til korn og navnlig inden for vårsæd med et kombinationsprodukt bestående af et neonicotinoid og deltamethrin. Ifølge tredjeparter vil en sådan blanding kunne konkurrere i omkostningsmæssig henseende, og det vil være en lejlighed til at diversificere udbuddet og gå væk fra blandinger af pyrethroider sammen med organophosphater eller carbamater.(289) Med hensyn til parternes argument om, at deltamethrin ikke længere er patentbeskyttet og er udsat for intens konkurrence fra generiske produkter og andre pyrethroider, har tredjeparter anført, at det faldende prisniveau i Europa ikke i første række er forårsaget af den generiske konkurrence. Kommissionen bemærker også, at trods parternes argument om en stærk priskonkurrence fra generisk deltamethrin er ACS den førende på markedet og har været i stand til at fastholde en meget høj avance på deltamethrin i Italien, [fortrolige oplysninger fra ACS]. ACS producerer deltamethrin i [...] og har ifølge tredjeparter en omkostningsfordel på markedet. Kommissionen bemærkede, at parterne forventer, at deres samlede markedsandel vil være steget til [50-60] % i 2004, og at salget af deltamethrin vil blive mere eller mindre fastholdt. Det fremgår også af ACS' interne dokumenter, at [fortrolige oplysninger fra ACS]. På baggrund heraf og i betragtning af, at genregistreringen vil eliminere en lang række produkter, som i dag konkurrerer med deltamethrin, forekommer det ikke muligt, at salget af dette gamle, men meget stærke produkt vil falde så hurtigt, som parterne har påstået.(290) [...]. [Fortrolige oplysninger vedrørende konkurrenternes produktlanceringer].(291) Kommissionen mener, at det på baggrund af undersøgelsen er sandsynligt, at parterne vil kunne fastholde deres høje markedsandel i den nærmeste fremtid. Parterne har fremført i deres svar på Kommissionens klagepunktsmeddelelse, at neonicotinoider ikke spiller nogen væsentlig rolle i forbindelse med korn på grund af deres høje pris, og at deltamethrins virkning mod bladlus ikke vil blive forbedret væsentligt ved at blande det med imidacloprid. Kommissionen mener imidlertid - som tredjeparter har tilkendegivet - at neonicotinoider vil kunne komme til at spille en større rolle på dette marked i fremtiden. Endvidere er en af grundene til at skabe kombinationsprodukter ifølge ACS, at de gør det dyrere for konkurrenter at få adgang til markedet. Desuden vil de to pyrethroider i kombination med imidacloprid også kunne indgå i en interessant pakkeløsning til resistenshåndteringsformål. Ingen anden aktør på markedet kan tilbyde en lignende pakke. Som nævnt ovenfor vil transaktionen derfor kunne føre til, at markedet afskærmes for konkurrenter.(292) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for bladinsekticider til korn i Italien.(293) Med et markedsvolumen på [...] mio. EUR er det portugisiske marked for bladinsekticider, der anvendes på korn, meget lille. Det er vokset en smule i de seneste tre år. På dette marked har parterne tilsammen [90-100] % af markedet (Bayer: [50-60] %, ACS: [30-40] %). Bayers markedsandel er faldet fra [90-100] % i 1998. ACS har øget sin markedsandel fra [0-10] % til de nuværende [30-40] %. Parterne har oplyst, at Syngenta har [0-10] % af markedet. Parterne vil få [90-100] % i segmentet for sugende insekter.(294) [Fortrolige oplysninger vedrørende konkurrenternes markedsposition].(295) Bayer genererer hele sin omsætning på dette marked fra organophosphatet oxydemeton-methyl (Metasystox-R EC). ACS' eneste produkt er organophosphatet dimethoat (Dafenil), som er et tredjepartsprodukt, der leveres af [...].(296) Parterne har gjort gældende, at der ikke vil opstå konkurrenceproblemer på dette marked. Ifølge parterne anvendes de produkter, der sælges med henblik på beskyttelse af korn, hovedsagelig på andre afgrøder og prissættes således på grundlag af konkurrencestrukturen på disse andre markeder. Kornmarkedet tegner sig for under [0-10] % af henholdsvis ACS' salg af dimethoat og Bayers salg af oxydemeton-methyl i Portugal. Parterne har anført, at begge produkter hovedsagelig anvendes på markedet for frugt og nødder, hvor parterne tilsammen har en markedsandel på [40-50] %.(297) Selv om parterne har gjort gældende, at de ikke har noget incitament til at fastsætte priserne til skade for konkurrencen på markedet for insekticider til korn, mener Kommissionen for det første, at parterne vil blive dominerende på markedet for frugt og nødder. For det andet vil parterne efter fusionen blive dominerende på alle de øvrige markeder, hvor de to produkter anvendes ([...]). I betragtning heraf mener Kommissionen, at parterne vil blive i stand til at hæve prisen på deres produkter.(298) Parterne har også gjort gældende, at der ikke vil opstå konkurrenceproblemer, da Bayers markedsandel er faldet betydeligt i de seneste år. Kommissionen bemærker imidlertid, at parterne forventer, at Bayers markedsandel vil være steget til [90-100] % i 2004. Parterne har forklaret, at dette skøn er baseret på den antagelse, at [...] ikke fortsat vil levere dimethoat til den nye enhed, og at Bayers markedsandel på det mindre marked derfor vil stige, selv om selskabets salg ikke forventes at stige væsentligt. Da der imidlertid på nuværende tidspunkt ikke er bevis for, at leveringen af dimethoat vil ophøre, antager Kommissionen, at overlapningen vil vare ved efter transaktionen.(299) Parterne har også gjort gældende, at Bayers produkt oxydemeton-methyl vil blive genregistreret af United Phosphorus og derfor blive udsat for generisk konkurrence. Kommissionen mener imidlertid, at i betragtning af parternes meget høje markedsandel på dette marked kan et generisk produkt ikke forventes at kunne danne modvægt til parternes mulighed for at hæve priserne på dette marked, navnlig da United Phosphorus vil være en ny aktør på dette marked.(300) [...]. [Fortrolige oplysninger vedrørende konkurrenternes produktlanceringer].(301) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for bladinsekticider til korn in Portugal.d) Insekticider til citrusfrugter(302) Citrusfrugter vokser kun i fire lande i EØS: Grækenland, Italien, Portugal og Spanien. Ifølge parterne er det hovedsagelig bladmidler, der egner sig til at beskytte citrusfrugter mod insektangreb. Med en markedsværdi på [...] mio. EUR tegner segmentet for bladinsekticider sig for ca. [90-100] % af det samlede marked for insekticider til citrusfrugter.(303) I EØS tegner parterne sig for [30-40] % af markedet for jordinsekticider til citrusfrugter (Bayer: [0-10] %, ACS: [20-30] %). Den førende virksomhed i dette segment er FMC med [40-50] % af markedet. Inden for bladmidler tegner parterne sig for [10-20] % af det samlede marked (Bayer: [10-20] %, ACS: [0-10] %). Syngenta tegner sig for [30-40] % af markedet.(304) På nationalt plan vil parterne tilsammen stå forholdsvis stærkt inden for bladmidler i Portugal. Den samlede markedsværdi i Portugal var [...] mio. EUR i 2000. Markedet forventes at stige i den nærmeste fremtid. Parterne har ifølge deres eget skøn tilsammen en markedsandel på [40-50] % (Bayer: [30-40] %, ACS: [0-10] %). Som følge af det øgede salg af imidacloprid har Bayers markedsandel været støt stigende. Syngenta er den eneste anden F& U-baserede virksomhed på markedet. Parterne har skønnet, at Syngentas markedsandel udgør [20-30] %. Parterne har anført, at generiske udbydere tilsammen tegner sig for en markedsandel på [30-40] %, og de har fremlagt oplysninger til støtte herfor.(305) [Fortrolige oplysninger vedrørende konkurrenternes markedsposition] og det store antal generiske produkter, synes parternes skøn over deres markedsposition derfor stort set at være korrekt.(306) Inden for sugende insekter isoleret set udgør parternes markedsandel ifølge egne oplysninger [30-40] %. Inden for gnavende insekter har parterne skønnet deres markedsposition til [40-50] %.(307) På dette marked sælger Bayer først og fremmest imidacloprid, som sælges under varemærket Confidor. Salget af imidacloprid er steget støt og forventes at være steget med [10-20] % i 2004. Imidacloprid er det bedst sælgende produkt på markedet og tegner sig alene for en markedsandel på [10-20] %.(308) Parterne har gjort gældende, at Syngentas abamectin bekæmper et bredere spektrum af skadedyr end imidacloprid og derfor klarer sig bedre på markedet. Parterne har imidlertid anført, at selv om abamectin er et acaricid og kun er registreret til brug mod bladminer på det portugisiske marked, kan landmændene udlede af etiketten, at abamectin også kan bekæmpe mider, hvis det anvendes i de doseringer, der er angivet for æbler. Kommissionens undersøgelse viser imidlertid, at abamectin kan bekæmpe mider på æbler, men at disse mider ikke er skadedyr på citrusfrugter. Under alle omstændigheder er det ulovligt at anvende pesticider til andre formål end de foreskrevne. Med hensyn til Bayers påstand om, at abamectin klarer sig bedre på markedet, [fortrolige salgsoplysninger vedrørende Syngentas produkt abamectin]. Det er derfor ikke korrekt at hævde, at abamectin har klaret sig bedre på dette marked.(309) Bayer sælger også omethoat (Folimat SL), fenthion (Lebaycid EC) og flufenoxuron (Cascade EC, [...]). Parterne har anført, at omethoat ikke vil blive genregistreret i Europa. ACS sælger kun tredjepartsprodukter, hvoraf de vigtigste er chlorpyrifos (Lorvek, [...]) og butocarboxim (Drawin, [...]).(310) Parterne har anført, at de forventer, at deres samlede markedsandel vil være faldet til [20-30] % i 2004, da omethoat ikke vil blive genregistreret, og fordi parterne forventer, at leveringen af tredjepartsprodukter til ACS vil ophøre. Parterne har også gjort gældende, at [...]. Endelig har parterne videre fremført, at de vil blive stillet over for en stærk konkurrence fra to nye acaricider: Sumitomos etoxazol og Sankyos milbemectin. Ifølge parterne vil disse to produkter blive stærke konkurrenter til parternes produkter og bidrage til, at andre konkurrenters markedsandel vil være steget fra [30-40] % til [40-50] % i 2004.(311) Kommissionen finder det usandsynligt, at parternes markedsandel vil falde til [20-30] %. For det første er der ikke bevis for, at ACS' leveringsaftaler med tredjeparter vil blive ophævet. For det andet forventes salget af imidacloprid ifølge Bayers forsigtige skøn at være steget med [10-20] procentpoint i 2004. [...].(312) Med hensyn til etoxazol og milbemectin viser undersøgelsen, at da begge produkter er acaricider, vil ingen af dem kunne konkurrere med imidacloprid i forbindelse med bekæmpelse af sugende insekter. Desuden har acaricider et meget smalt virkningsspektrum og kan især bekæmpe mider. I betragtning af, at parterne har gjort gældende, at Bayers spirodiclofen hovedsagelig vil blive anvendt til bekæmpelse af mider og derfor ikke vil kunne opnå en betydelig markedsandel, mener Kommissionen, at den samme vurdering også må gælde for etoxazol og milbemectin, som bekæmper mider.(313) Kommissionen bemærker endvidere, at parterne har planer om at lancere [...].(314) [Fortrolige oplysninger vedrørende konkurrenternes produktlanceringer]. Som nævnt ovenfor fremgår det endvidere af markedsundersøgelsen, at kombinationen af to neonicotinoider i den samme portefølje vil styrke parternes produktudbud betydeligt, da de vil kunne tilbyde sprøjteprogrammer til resistenshåndtering, som ingen af konkurrenterne vil kunne tilbyde på tilsvarende måde.(315) Kommissionen mener også, at [...] vil øge parternes samlede markedsposition yderligere. [Fortrolige oplysninger vedrørende konkurrenternes produktlanceringer]. Med hensyn til [...], har Kommissionen i sin vurdering taget hensyn til acaricidernes forholdsvis korte levetid. Undersøgelsen viser, at der generelt er et højt resistenspotentiale i forbindelse med midepopulationer, hvilket medfører en potentielt forholdsvis kort livscyklus for acaricider. Derfor vil der formentlig ikke opstå konkurrenceproblemer i forbindelse med specielt acaricider.(316) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for bladinsekticider til citrusfrugter i Portugal.e) Insekticider til bomuld(317) Bomuld dyrkes kun i to lande i EØS, Grækenland og Spanien. Værdien af det europæiske marked er 32,1 mio. EUR. Parterne vil tegne sig for [20-30] % af segmentet for bladmidler i EØS (Bayer: [0-10] %, ACS: [20-30] %) og kun [0-10] % af segmentet for jordmidler (Bayer: [0-10] %, ACS: [0-10] %). I segmentet for bladmidler vil parterne blive de førende på markedet, mens den største konkurrent, Syngenta, kun har [10-20] % af dette marked. Inden for jordmidler er BASF den største aktør ([30-40] %), efterfulgt af FMC ([20-30] %).(318) Kommissionen mener, at der vil kunne opstå konkurrenceproblemer på det græske marked for bladmidler, hvor parterne ifølge deres eget skøn tilsammen har en markedsandel på [40-50] % (ACS: [30-40] %, Bayer: [10-20] %). BASF er den største konkurrent med en markedsandel på [10-20] %. Syngenta har [0-10] %, Dow [0-10] % og DuPont [0-10] % af markedet. Parterne har anført, at lokale og generiske konkurrenter tegner sig for [20-30] % af markedet. Parterne har skønnet, at deres markedsposition i segmentet for sugende insekter udgør [60-70] %.(319) Kommissionen har kontrolleret de væsentligste aktørers markedsposition på grundlag af de fortrolige salgstal, den har fremskaffet. [Fortrolige oplysninger vedrørende konkurrenternes markedsposition]. På grundlag af et forsigtigt skøn, hvorefter generiske producenter tegner sig for [10-20] % af det samlede marked, vil parterne tilsammen have en markedsandel på [40-50] %. På grundlag af den antagelse, at generiske udbydere har [20-30] % af markedet, vil parternes markedsandel være [40-50] %. På grundlag af begge disse antagelser [Fortrolige oplysninger vedrørende konkurrenternes markedsposition]. Endvidere bemærker Kommissionen, at ACS allerede lancerede acetamiprid på dette marked i 2001. I betragtning af den nylige lancering har Kommissionen ingen oplysninger om salget af acetamiprid. Under alle omstændigheder er dette salg ikke blevet afspejlet i parternes skøn over deres markedsposition, som kunne være højere end angivet.(320) ACS sælger deltamethrin (Decis), thiodicarb (Larvin), endosulfan (Thiodan), triazophos (Hostathion) og tredjepartsproduktet propargite (Omite, der leveres af [...]). ACS har også anført, at selskabet lancerede acetamiprid på dette marked i 2001. Triazophos vil ikke blive genregistreret. Bayer sælger ti produkter, bl.a. imidacloprid (Confidor SL), på dette marked. Bayers produkter disulfoton (Disyston GR) og omethoat (Folimat SL) er ikke blevet genregistreret. Navnlig som følge af, at nogle af produkterne ikke vil blive genregistreret, forventer parterne, at deres markedsandel vil være faldet til [20-30] % i 2004. De tre produkter, som vil blive fjernet fra markedet, tegner sig for øjeblikket for [0-10] % af parternes samlede salg.(321) Parterne har gjort gældende, at transaktionen ikke giver anledning til konkurrenceproblemer på dette marked. De har anført, at imidacloprid ikke har sit hovedmarked inden for bomuld og hovedsagelig anvendes i andre afgrøder, nemlig [...]. Prisen på dette produkt fastsættes således ikke på bomuldsmarkedet. Parterne har endvidere fremført, at da priserne på imidacloprid er forholdsvis høje i forhold til andre produkter, der anvendes til bomuldsproduktionen, har produktet ikke kunnet opnå en markedsandel på over [0-10] % i 2000. [...]. Endelig har parterne gjort gældende, at deres markedsposition vil blive udfordret af pipelineprodukter, som vil blive lanceret af deres konkurrenter. Parterne har navnlig fremført, at indoxacarb og spinosad er mere effektive til at bekæmpe lepidoptera og mere sikre ud fra et miljømæssigt synspunkt end deltamethrin, og at salget af sidstnævnte vil falde i den nærmeste fremtid.(322) Undersøgelsen viser først og fremmest, at imidacloprid generelt er et førende produkt til bekæmpelse af sugende insekter, hvis betydning formentlig vil stige i fremtiden. Både udfasningen af ældre produkter og stigende miljøsikkerhedskrav forventes i fremtiden at medvirke til at øge salget af insekticider med nye kemiske stoffer.(323) [...].(324) Undersøgelsen viser, at en række nye produkter vil blive lanceret på dette marked i den nærmeste fremtid. [Fortrolige oplysninger vedrørende konkurrenternes produktlanceringer]. Kommissionen bemærker, at ACS allerede lancerede acetamiprid på dette marked i 2001, hvilket supplerer parternes allerede eksisterende neonicotinoid imidacloprid. [...].(325) Hvad angår gnavende insekter, mener Kommissionen på baggrund af undersøgelsen, at [fortrolige oplysninger vedrørende et konkurrerende pipelineprodukt] vil kunne skabe konkurrence i dette skadedyrsegment i den nærmeste fremtid.(326) Hvad angår sugende skadedyr, mener Kommissionen, at [fortrolige oplysninger vedrørende et konkurrerende pipelineprodukt], [...] vil styrke parternes position i dette segment betydeligt. Bayer har anført, at [...]. Kommissionen mener imidlertid, at en potentiel kannibalisering ikke er relevant i denne sag, da salget vil forblive inden for samme virksomhed. Kommissionen mener også, at lanceringen af [...] nye neonicotinoider vil give parterne en enestående position til at tilbyde sprøjteprogrammer til resistenshåndtering. Kommissionen mener derfor, at det samlet set er meget sandsynligt, at parternes stilling på markedet vil blive styrket yderligere som følge af deres stærke portefølje inden for neonicotinoider.(327) Med hensyn til parternes påstand om, at et stort antal generiske udbydere er aktive på det græske marked, bemærker Kommissionen på grundlag af parternes oplysninger, at andre virksomheder kun har foretaget registreringer i forbindelse med seks af parternes produkter. Kommissionen har imidlertid ingen oplysninger om, hvorvidt alle disse produkter sælges aktivt på markedet. Der foreligger ingen registreringer i forbindelse med generisk imidacloprid, og Kommissionen har heller ikke bevis for, at en tredjepart er i gang med at udvikle generisk imidacloprid.(328) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for bladinsekticider til bomuld i Grækenland.f) Insekticider til frugt og nødder(329) Med en samlet markedsværdi på 203 mio. EUR er markedet for insekticider til frugt og nødder langt det største marked for insekticider til landbruget i EØS. Med en samlet omsætning på [...] EUR udgør bladinsekticider det største segment inden for insekticider til frugt og nødder og tegner sig for [90-100] % af det samlede marked.(330) Bayer og ACS er hver især aktiv inden for både blad- og jordmidler. I segmentet for bladmidler i EØS har de tilsammen en markedsandel på [30-40] % (Bayer: [20-30] %, ACS: [10-20] %). Syngenta har [10-20] % af dette marked. Inden for jordmidler i EØS har parterne tilsammen en markedsandel på [70-80] %, som hovedsagelig stammer fra Bayers aktiviteter ([70-80] %). Alle konkurrenter har markedsandele på ca. [0-10] % og derunder.(331) På nationalt plan overlapper parternes aktiviteter kun hinanden inden for bladinsekticider. Parternes vil råde over høje markedsandele i følgende medlemsstater: Belgien ([50-60] %), Danmark ([50-60] %), Tyskland ([70-80] %), Grækenland ([40-50] %) og Portugal ([40-50] %).(332) Det belgiske marked udgjorde i alt [...] mio. EUR i 2000. Det forventes at være faldet en smule i 2004. Ifølge deres eget skøn har parterne tilsammen en markedsandel på dette marked på [50-60] % (Bayer: [20-30] %, ACS: [20-30] %). Denne markedsposition har været mere eller mindre stabil i de seneste tre år. De vigtigste konkurrenter er Syngenta ([20-30] %), BASF ([0-10] %) og Dow ([0-10] %). Parterne har skønnet, at de i segmentet for sugende insekter tilsammen har en markedsandel på [...] % og i segmentet for gnavende insekter på [40-50] %.(333) Kommissionen har kontrolleret markedsandelene på grundlag de fortrolige salgstal, den har modtaget fra konkurrenter. [Fortrolige oplysninger vedrørende konkurrenternes markedsposition]. Parternes skøn over deres markedsandel synes derfor stort set at være korrekt.(334) Bayers vigtigste produkter på dette marked er imidacloprid (Confidor), organotin azocyclotin (Peropal, [...]) og tebufenpyrad (Masai, [...]). Bayer sælger også pyrethroid cyfluthrin (Baythroid). ACS' førende produkt er amidin amitraz (Mitac), og de førende tredjepartsprodukter er [...] diflubenzuron (Dimlin) og Dows benzoylhydrazin tebufenozid (Mimic, [...]). ACS sælger også pyrethroid deltamethrin (Decis, Decis Quick).(335) Både Bayer og ACS genererer ca. en tredjedel af deres respektive omsætninger på dette marked fra tredjepartsprodukter. Parterne forventer, at deres distribution af nogle af disse tredjepartsprodukter vil ophøre efter transaktionen, hvilket vil medføre en reduktion af markedsandelen til [40-50] %. Parterne har også gjort gældende, at Dows markedsandel vil stige som følge af lanceringen af spinosad, da dette produkt vil blive anvendt at avlerne til at bekæmpe viklere. Ifølge parterne vil den forventede registrering af Sumitomos etoxazol og Sankyos produkt milbemectin endvidere medføre en yderligere reduktion af deres markedsandel. Endvidere har parterne gjort gældende, at efterspørgselssiden i Belgien er forholdsvis koncentreret, idet de ti største distributører tegner sig for ca. [60-70] % af det samlede salg i Belgien, og den største distributør tegner sig for [50-60] % af det samlede salg i dette produktsegment. Parterne har anført, at kunderne har adgang til tilstrækkelige alternative udbydere. Ifølge parterne vil det belgiske marked selv efter gennemførelsen af transaktionen således fortsat være ikke-koncentreret.(336) Da parterne ikke har fremlagt bevis for, at leveringsaftalerne vil blive ophævet, antager Kommissionen i forbindelse med denne vurdering, at leveringsaftalerne vil blive videreført.(337) Kommissionens undersøgelser viser, at nye produkter vil blive lanceret på dette marked i den nærmeste fremtid. [Fortrolige oplysninger vedrørende et konkurrerende pipelineprodukt]. Kommissionen har ingen oplysninger om etoxazol og milbemectin. I betragtning af, at [...], mener Kommissionen imidlertid, at markedspositionen vil kunne forsvares i dette markedssegment. Som følge af, at produkterne i dette skadedyrsegment har en forholdsvis kort livscyklus, vil der imidlertid formentlig ikke opstå konkurrenceproblemer i forbindelse med acaricider.(338) Parternes markedsposition inden for sugende insekter vil blive styrket betydeligt i fremtiden. Bayer er allerede til stede på markedet med imidacloprid [...].(339) [...].(340) Kommissionen finder det usandsynligt, at parternes markedsandel i den nærmeste fremtid vil falde til det niveau, som parterne har skønnet. I segmentet for sugende insekter vil parternes eksisterende portefølje blive styrket [...]. [Fortrolige oplysninger vedrørende et konkurrerende pipelineprodukt]. Kommissionen mener endvidere, at en potentiel kannibalisering ikke er relevant for vurderingen af denne sag, da hovedparten af salget vil forblive inden for samme virksomhed.(341) Kommissionen bemærker endvidere, at transaktionen også vil kunne styrke parternes position i segmentet for gnavende insekter. Mens de konkurrerende nye produkter vil være rettet mod segmentet for gnavende insekter, [...], mener Kommissionen, at kombinationen af parternes eksisterende produktporteføljer [...] vil kunne føre til skabelse af en dominerende stilling inden for gnavende skadedyr.(342) Kommissionen mener, at parternes position kunne blive styrket i segmentet for såvel sugende som for gnavende skadedyr som følge af den efterfølgende stærke position inden for resistenshåndtering. Parterne har anført, at selv om det er korrekt, at insekter, der angriber frugt og nødder, navnlig har en tendens til at udvikle resistens over for produkter inden for forholdsvis kort tid, og at skiftet mellem kemiske stoffer med forskellige virkningsmekanismer er hovedhjørnestenen i en plan for integreret resistenshåndtering, er det ikke korrekt, at de vil kunne tilbyde en bedre resistenshåndtering end hovedparten af deres konkurrenter. Ifølge parterne vil der i en vellykket resistenshåndteringsplan skulle indgå mindst to eller tre forskellige produkter med forskellige virkningsmekanismer, som anvendes på skift i forbindelse med en given afgrøde. Parterne har gjort gældende, at ikke kun den fusionerede enhed, men også de fleste af de øvrige virksomheder, der er aktive i den agrokemiske sektor, tilbyder et tilstrækkeligt sortiment af effektive produkter og virkningsmekanismer, som kan anvendes på skift med henblik på at sikre en integreret resistenshåndtering.(343) Undersøgelsen i denne sag viser, at transaktionen vil skabe en særlig stærk enhed med hensyn til resistenshåndtering. Parterne vil være den eneste virksomhed på markedet med to neonicotinoider. Disse vil muliggøre et effektivt skifte mellem produkter med forskellige virkningsmekanismer og således kunne forebygge resistensudvikling og også øge produkternes livscyklus. [...] vil kunne anvendes på skift i segmentet for såvel sugende som for gnavende insekter. Ingen af konkurrenterne har neonicotinoider i deres portefølje og vil derfor ikke kunne tilbyde et tilsvarende produktsortiment som parternes. Kommissionen mener endvidere, at spørgsmålet om købermagt i betragtning heraf ikke er relevant for vurderingen af sagen, da distributørerne vil skulle aftage neonicotinoiderne hos parterne.(344) Af ovennævnte grunde og i betragtning af det fusionerede selskabs stærke stilling på markedet på nuværende tidspunkt og parternes fremtidige produktlanceringer mener Kommissionen ikke, at konkurrerende produktlanceringer er tilstrækkelige til at begrænse den nye enheds markedsstyrke. Kommissionen er derfor nået til den konklusion, at den planlagte transaktion vil skabe eller styrke en dominerende stilling på markedet for bladinsekticider til frugt og nødder i Belgien.(345) I Danmark udgjorde den samlede markedsværdi [...] mio. EUR i 2000. Markedet er faldet en smule fra [...] mio. EUR, men forventes at forblive på det nuværende niveau. Parternes har ifølge deres eget skøn tilsammen en markedsandel på [50-60] % (Bayer: [40-50] %, ACS [0-10] %). Syngenta er den største konkurrent med [20-30] % af markedet.(346) [Fortrolige oplysninger vedrørende konkurrenternes markedsposition].(347) Bayers markedsandel er udelukkende baseret på produkter, der leveres af [...]. Bayer sælger organophosphat malathion (Maladan) og thiazolidinon hexythiazox (Nissorun). ACS sælger amidin amitraz (Mitac), organophosphat phosalone (Zolone), tetrazin clofentezine (Apollo) og benzoylurea diflubenzuron (Dimlin). Som følge af, at ACS afhændede sit produkt clofentezine til [...] tidligere på året, forventes ACS' markedsandel at falde med ca. [0-10] % i de kommende år. Med lanceringen af Syngentas thiamethoxam forventer parterne, at deres markedsandel vil falde til [40-50] % i den nærmeste fremtid. Parterne har skønnet, at de tilsammen har en markedsandel på [50-60] % i segmentet for sugende insekter og på [40-50] % inden for gnavende skadedyr.(348) [...]. [Fortrolige oplysninger vedrørende konkurrenternes produktlanceringer].(349) Parterne har gjort gældende, at de danske kunder udøver købermagt, da de tre danske distributører tegner sig for [90-100] % af det samlede salg i Danmark. Kommissionen mener ikke, at argumentet er relevant, da det er usandsynligt, at de tre distributører køber insekticider sammen. De øvrige grunde, der er anført ovenfor med hensyn til købermagt, gælder også i dette tilfælde. Da den største konkurrent kommer langt efter, antager Kommissionen desuden, at parterne vil kunne hæve deres priser i betragtning af, at Bayers produkter kun anvendes i denne afgrøde, og at to ud af tre af ACS' øvrige produkter enten anvendes i denne afgrøde eller sælges på markeder, hvor ACS har en markedsandel på [90-100] %.(350) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for bladinsekticider til frugt og nødder i Danmark.(351) I Tyskland forventes den samlede markedsværdi på [...] mio. EUR at være faldet med [...] mio. EUR i 2004. Parterne har ifølge deres eget skøn tilsammen en markedsandel på dette marked på [70-80] % (Bayer: [40-50] %, ACS: [30-40] %). Bayer har traditionelt stået ret stærkt på dette marked ([30-40] % af markedet i 1998 og [30-40] % i 1999). Ifølge parterne er Syngenta og BASF de største konkurrenter med henholdsvis [10-20] % og [0-10] % af markedet. Parterne har skønnet, at de tilsammen har en markedsandel på [70-80] % inden for sugende skadedyr.(352) [Fortrolige oplysninger vedrørende konkurrenternes markedsposition].(353) Bayer genererer over halvdelen af sin omsætning fra organophosphat oxydemeton-methyl (Metasystor-R og Metasystor-R-Spezial). Selskabet sælger også ni andre produkter, bl.a. imidacloprid. ACS' produktportefølje består af tredjepartsprodukterne benzoylhydradzin tebufenozid (Mimic), fenpyroximat (Kiron) og benzoylurea diflubenzuron (Dimlin).(354) Parterne har anført, at der trods deres høje markedsandel ikke vil opstå konkurrenceproblemer. De har gjort gældende, at deres markedsposition vil gå tilbage i fremtiden som følge af udfasningen af produkter og ophøret af leveringen af tredjepartsprodukter. De har endvidere anført, at den forventede registrering af de nye konkurrerende produkter spinosad (Dow) og indoxacarb (DuPont) vil påvirke det tyske marked i fremtiden. De har fremført, at oxydemeton-methyl også vil blive produceret som et generisk produkt af United Phosphorus, og at avleren dermed vil få adgang til endnu en udbyder af dette produkt. Parterne har også gjort gældende, at da insekticider skal anvendes i træernes blomstringsperiode, er toksiciteten for bier en nøglefaktor for, at et bestemt produkt kan slå an på dette marked. Ifølge parterne er indoxacarb mindre skadeligt for bier og andre nytteinsekter, og de forventer, at dette produkt vil vinde markedsandele på bekostning af oxydemeton-methyl. Parterne forventer dog, at deres samlede markedsandel vil forblive på det forholdsvis høje niveau ([50-60] %) i 2004. Endelig har parterne gjort gældende, at tyske kunder udøver en stærk forhandlingsstyrke; de 10 største distributører tegner sig for over [90-100] % af det samlede salg af produkter til landbruget.(355) Med hensyn til parternes påstand om, at de vil miste markedsandele som følge af, at de vil miste tredjepartsprodukter, har de ikke fremlagt bevis for, at aftaler med tredjeparter vil blive ophævet. Clofentezine blev afhændet til [...] i 2001, men tegnede sig i 2000 kun for [0-10] % af ACS' markedsandel.(356) Med hensyn til den omstændighed, at oxydemeton-methyl også vil blive produceret som et generisk produkt af United Phosphorus, bemærker Kommissionen, at der vil gå nogen tid, inden salget af dette produkt vil blive påbegyndt. På baggrund af undersøgelsen er det endvidere muligt, at salget af oxydemeton-methyl som et organophosphat vil falde i fremtiden som følge af toksiciteten. På den anden side er det rimeligt at forvente, at salget af nyere produkter, f.eks. imidacloprid, vil stige (også forudset af parterne) og erstatte salget af oxydemeton-methyl på grund af disse produkters bedre sikkerhedsprofil. Undersøgelsen viser, at salget af organophosphater ikke forventes at stige i fremtiden.(357) [Fortrolige oplysninger vedrørende konkurrenternes produktlanceringer]. Bortset fra [fortrolige oplysninger vedrørende et konkurrerende pipelineprodukt], er alle disse produkter effektive mod gnavende insekter og har ingen mærkbar virkning i forbindelse med sugende insekter.(358) Samtidig mener Kommissionen, at parterne vil styrke deres samlede position som følge af [...]. [Fortrolige oplysninger vedrørende et pipelineprodukt].(359) Af i det væsentlige de samme grunde som i forbindelse med markedet for bladinsekticider til frugt og nødder i Belgien mener Kommissionen, at parterne vil komme til at stå stærkere [...] i segmentet for såvel sugende som for gnavende insekter. Med hensyn til [fortrolige oplysninger vedrørende et konkurrerende pipelineprodukt], mener Kommissionen, at [fortrolige oplysninger vedrørende markedspotentialet i forbindelse med et konkurrerende pipelineprodukt].(360) Hvad angår parternes argument om, at indoxacarb er mindre skadeligt for bier og andre nytteinsekter, bemærker Kommissionen desuden, at indoxacarb kun vil være effektivt mod gnavende insekter. I forbindelse med sugende insekter [...].(361) Med hensyn til parternes argument om, at tyske aftagere udøver en stærk forhandlingsstyrke, har Kommissionen ikke kendskab til nogen aftager, som alene opnår et betydeligt salg på det tyske landbrugsmarked. Kommissionen har heller ikke bevis for, at disse aftagere har oprettet fælles indkøbsordninger eller lignende foranstaltninger med henblik på at øge deres forhandlingsstyrke over for parterne. Endelig har ingen af konkurrenterne neonicotinoider i deres portefølje og vil derfor ikke kunne tilbyde en tilsvarende portefølje som parternes. Efterspørgselselasticiteten er derfor lav. Desuden kan aftagerne ikke begynde at producere produkterne internt, og det er heller ikke let som ny aktør at få adgang til markedet. I betragtning heraf mener Kommissionen, at købermagt ikke er relevant for vurderingen af sagen.(362) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for bladinsekticider til frugt og nødder in Tyskland.(363) Det græske marked for bladmidler til frugt og nødder er efter Italien og Frankrig det største i EØS. Det samlede marked udgjorde [...] mio. EUR i 2000, og det forventes at være faldet til ca. [...] mio. EUR i 2004.(364) På dette marked har parterne tilsammen en markedsandel på [40-50] % (Bayer: [30-40] %, ACS: [0-10] %), en position, som har været relativt uændret i de seneste tre år. De største konkurrenter er Syngenta ([10-20] %), BASF ([0-10] %) og Dow ([0-10] %). Ifølge parterne tegnes [30-40] % af markedet af lokale og generiske konkurrenter. Parterne har skønnet, at deres markedsposition inden for gnavende insekter er [40-50] % og inden for sugende insekter [30-40] %.(365) [Fortrolige oplysninger vedrørende konkurrenternes markedsposition]. På grundlag af disse tal ser det ud til, at parternes markedsandel vil udgøre ca. [40-50] %, selv om det skal bemærkes, at parternes salgstal ikke afspejler salget af acetamiprid, som blev lanceret til fersken i 2001. I segmenterne for sugende insekter vil parternes position i betragtning heraf og af, at [fortrolige oplysninger vedrørende en konkurrents salg], sandsynligvis blive betydeligt højere inden for sugende skadedyr, end de har skønnet.(366) Parterne har en omfattende produktportefølje på dette marked: Bayer sælger i alt [...] produkter og ACS 13 produkter. Bayer genererer omkring halvdelen af sin omsætning fra produkter, der er baseret på fenthion (sælges under varemærkerne Lebaycid og Lebaycid-Minister). ACS' vigtigste produkter er amitraz, phosalone og deltamethrin. Parterne har gjort gældende, at alle disse produkter ikke længere er patentbeskyttede og er udsat for generisk konkurrence. Parterne forventer, at salget af fenthion vil falde som følge af problemer med genregistreringen. Ifølge parterne vil deres samlede markedsandel derfor efter al sandsynlighed falde til [30-40] % i 2004. Parterne har skønnet, at alle de øvrige konkurrenter vil øge deres markedsandel.(367) Kommissionen bemærker, at der er tre andre registreringer i forbindelse med amitraz, to i forbindelse med phosalone og én i forbindelse med deltamethrin på dette marked. Kommissionen har imidlertid ingen oplysninger om, hvorvidt alle disse produkter sælges aktivt på markedet(19). Bayer sælger neonicotinoidet imidacloprid på dette marked. Parterne har imidlertid gjort gældende, at imidacloprid hverken har haft eller vil få nogen betydning på det græske marked for insekticider til frugt og nødder (imidacloprid tegner sig på nuværende tidspunkt for [0-10] % af det samlede salg på markedet). Parterne har anført, at produktet ikke vil spille en central rolle på dette marked, da det ikke er registreret til brug på oliven, som tegner sig for [90-100] % af det græske marked for frugt og nødder. [...]. Alle de øvrige produkter i parternes portefølje er blevet registreret til brug på oliven.(368) Som nævnt ovenfor lancerede ACS allerede i 2001 det nye neonicotinoid acetamiprid til fersken. [...]. [Fortrolige oplysninger vedrørende et pipelineprodukt]. [...]. [Fortrolige oplysninger vedrørende konkurrenternes produktlanceringer].(369) Kommissionen mener, at med hensyn til oliven, under forudsætning af, at [...] vil skabe konkurrence. Med hensyn til de øvrige segmenter af markedet for frugt og nødder bemærker Kommissionen, at parternes i forvejen stærke stilling vil blive yderligere styrket af [...]. Af i det væsentlige de samme grunde som i forbindelse med markedet for bladinsekticider til frugt og nødder i Belgien mener Kommissionen, at parterne vil komme til at stå stærkere [...] i segmentet for såvel sugende som for gnavende insekter. I sin vurdering har Kommissionen noteret sig, at [fortrolige oplysninger vedrørende konkurrenternes produktlanceringer]. Da parterne imidlertid vil få [...] neonicotinoider i deres produktportefølje, vil konkurrenterne efter Kommissionens opfattelse ikke kunne opveje parternes markedsstyrke.(370) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på det samlede marked for bladinsekticider til frugt og nødder i Grækenland.(371) I Portugal, et marked med en markedsværdi på [...] mio. EUR, har parterne ifølge deres eget skøn tilsammen en markedsandel på [40-50] % (Bayer: [10-20] %, ACS: [20-30] %). Syngenta er den største konkurrent ([10-20] %), mens lokale og generiske udbydere tilsammen tegner sig for en markedsandel på [40-50] %. Parterne har skønnet deres markedsandel til [40-50] % i segmentet for sugende insekter og [40-50] % inden for gnavende insekter.(372) [Fortrolige oplysninger vedrørende konkurrenternes markedsposition].(373) Ligesom i Grækenland sælger parterne et lang række produkter på dette marked: Bayer 10 og ACS 14. Bayers vigtigste produkter på dette marked er imidacloprid (Confidor) og fenthion (Lebacyd). ACS sælger en lang række produkter, bl.a. amitraz (Mitac), endosulfan (Thiodan), phosalone (Zolone) og deltamethrin (Decis). Begge parter distribuerer mange tredjepartsprodukter. Halvdelen af parternes markedsandel stammer fra produkter, som anvendes enten for størstedelens vedkommende eller udelukkende i denne afgrøde, hvilket tyder på, at priserne hovedsagelig fastsættes i forbindelse denne afgrøde.(374) Parterne har skønnet, at selv om Bayer vil øge sin markedsandel til [20-30] %, vil den nye enheds samlede markedsandel falde til kun [30-40] %. Parterne har gjort gældende, at markedsandelen vil falde, fordi ACS' clofentezine er blevet afhændet til [...] og [...]. I 2000 tegnede disse produkter sig for [0-10] % af ACS' markedsandel. Parterne har endvidere anført, at markedsandelen vil falde, fordi leveringen af tredjepartsprodukter vil ophøre. Endelig har parterne gjort gældende, at deres markedsandel vil falde, efterhånden som konkurrenter vil lancere nye produkter på markedet.(375) Parterne har ikke fremlagt bevis for, at leveringen af tredjepartsprodukter vil ophøre. Parterne har senere i proceduren korrigeret deres bemærkninger med hensyn til endosulfan og anført, at endosulfan alligevel vil blive registreret til brug på alle de former for frugt og nødder, det er registreret til i dag. Med hensyn til nye produktlanceringer bemærker Kommissionen, at [fortrolige oplysninger vedrørende konkurrenternes produktlanceringer]. Med hensyn til parternes bemærkninger om, at de nye acaricider etoxazol og milbemectin vil blive registreret, har Kommissionen ikke været i stand til at kontrollere disse oplysninger.(376) [...], [fortrolige oplysninger fra ACS], [...]. Af i det væsentlige de samme grunde som i forbindelse med markedet for bladinsekticider til frugt og nødder i Belgien mener Kommissionen, at parterne vil komme til at stå stærkere [...] i segmentet for såvel sugende som for gnavende insekter. I sin vurdering i forbindelse med sugende skadedyr har Kommissionen noteret sig, at [fortrolige oplysninger vedrørende konkurrenternes produktlanceringer]. [...] [fortrolige oplysninger vedrørende en konkurrent], vil konkurrenterne efter Kommissionens opfattelse ikke kunne opveje parternes markedsstyrke i den nærmeste fremtid.(377) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for bladinsekticider til frugt og nødder i Portugal.g) Insekticider til druer(378) Det samlede EØS-marked for druer udgjorde 116 mio. EUR i 2000 og bestod næsten udelukkende af bladinsekticider (jordinsekticider tegnede sig kun for [...] mio. EUR). I segmentet for bladmidler i EØS har parterne tilsammen en markedsandel på [20-30] % (Bayer: [10-20] %, ACS: [10-20] %), efterfulgt af BASF ([20-30] %) og Syngenta ([10-20] %) som de største konkurrenter. Med hensyn til segmentet for jordinsekticider i EØS vil parterne klart blive førende på EØS-markedet med [50-60] % (Bayer: [30-40] %, ACS: [20-30] %).(379) I segmentet for bladmidler vil parterne opnå en forholdsvis høj markedsandel i Tyskland ([50-60] %).(380) Med hensyn til Tyskland udgjorde det samlede marked [...] mio. EUR i 2000. Markedet forventes at være faldet til [...] mio. EUR i 2004. Parterne har ifølge deres eget skøn tilsammen en markedsandel på [50-60] % (Bayer: [40-50] %, ACS: [10-20] %). På dette marked har Bayer traditionelt haft en stærk markedsposition med [40-50] % af markedet i 1998, [30-40] % i 1999 og [40-50] % i 2000. ACS' markedsandel har varieret mellem [20-30] % og de nuværende [10-20] %. De største konkurrenter er BASF ([10-20] %) og Syngenta ([10-20] %).(381) [Fortrolige oplysninger vedrørende konkurrenternes markedsposition].(382) Parterne har skønnet, at deres markedsandel inden for sugende insekter er [50-60] % og inden for gnavende insekter [50-60] %. [fortrolige oplysninger vedrørende konkurrenternes markedsposition], er disse markedsandele imidlertid sandsynligvis højere.(383) Bayer genererer [90-100] % af sin omsætning fra tredjepartsprodukterne parathion-ethyl og parathion-methyl, hvoraf ingen vil blive genregistreret. Parterne har gjort gældende, at dette vil medføre et betydeligt fald i Bayers markedsandel. De har også gjort gældende, at forringelsen af Bayers markedsposition vil blive yderligere forstærket som følge af lanceringen af de nye konkurrerende produkter spinosad (Dow) og indoxacarb (DuPont). Parterne har derfor anført, at Bayers markedsandel vil være faldet til kun [0-10] % og parternes samlede markedsandel til [10-20] % i 2004.(384) Kommissionen bemærker, at [fortrolige oplysninger vedrørende konkurrenternes produktlanceringer]. [...]. Kommissionen er enig med parterne i, at parternes markedsandel vil kunne falde i den nærmeste fremtid som følge af, at Bayers vigtigste produkter ikke vil blive genregistreret. Ligeledes i betragtning af de konkurrerende produktlanceringer finder Kommissionen det usandsynligt, at parterne vil kunne fastholde en dominerende markedsposition i den nærmeste fremtid. I forbindelse med denne beslutning bemærker Kommissionen imidlertid, at overlapningen og den høje markedsandel vil vare ved i det mindste indtil 2003, men vil kunne vare ved endnu længere som følge af muligheden for at forlænge salgsperioden med indtil 18 måneder.(385) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for bladinsekticider til druer i Tyskland.h) Insekticider til prydplanter(386) Den samlede markedsværdi i forbindelse med insekticider til prydplanter og blomster var 24 mio. EUR i 2000. På dette EØS-marked vil parterne blive den førende virksomhed på markedet med en markedsandel på [30-40] % (Bayer: [20-30] %, ACS: [10-20] %). Den største konkurrent er Syngenta ([30-40] %), efterfulgt af BASF ([10-20] %) og DuPont ([0-10] %). Bladmidler er det største af de to segmenter ([...] mio. EUR). På dette marked vil parterne få [20-30] % (Bayer: [10-20] %, ACS: [10-20] %). Parterne vil blive den stærkeste konkurrent med hensyn til markedsandelen inden for jordmidler med [80-90] % (Bayer: [40-50] %, ACS: [30-40] %).(387) Der vil ikke opstå konkurrenceproblemer i forbindelse med bladmidler. Med hensyn til jordmidler vil parterne blive den stærkeste aktør i Italien ([90-100] %).(388) I Italien, hvor det samlede marked var på 0,5 mio. EUR i 2000, vil parterne ifølge deres eget skøn få [90-100] % af markedet (Bayer: [10-20] %, ACS: [70-80] %). Parterne forventer at fastholde denne markedsposition også i den nærmeste fremtid. Syngenta og DuPont har hver især en markedsandel på ca. [0-10] %.(389) [Fortrolige oplysninger vedrørende konkurrenternes markedsposition]. Parternes markedsposition synes derfor at ligge tættere på [70-80] % [fortrolige oplysninger vedrørende konkurrenternes markedsposition].(390) På dette marked sælger ACS kun aldicarb, som markedsføres under varemærket Temik. Bayer genererer over [70-80] % af sin omsætning fra fenamiphos, som sælges under varemærket Nemacur GR.(391) Parterne har gjort gældende, at deres samlede markedsandel ikke sætter dem i stand til at fastsætte priserne på deres produkter på grundlag af konkurrencesituationen på markedet for prydplanter. ACS genererer hele sin omsætning på dette marked fra aldicarb, som markedsføres under varemærket Temik. Kun [30-40] % af den omsætning, der genereres fra dette produkt i Italien, kan henføres til markedet for insekticider til prydplanter, mens produktet også anvendes i kartofler, grøntsager, tobak og andre afgrøder. Ligeledes har parterne gjort gældende, at Bayers vigtigste produkt, fenamiphos, har sit hovedmarked inden for grøntsager og ikke inden for blomster og prydplanter. Parterne har endvidere anført, at Syngenta for nylig har lanceret sit nye produkt fosthiazat på det italienske marked for insekticider til prydplanter. Parterne har derfor skønnet, at Syngentas markedsandel vil stige til [20-30] %.(392) Kommissionen bemærker, at det samlede salg af aldicarb udgjorde [...] EUR inden for insekticider til prydplanter, mens det udgjorde [...] EUR inden for kartofler, [...] EUR inden for grøntsager og [...] EUR inden for tobak. Som der vil blive redegjort for nedenfor er parternes markedsandel betydeligt højere inden for grøntsager (næsten [90-100] % af omsætningen), end de har skønnet. I betragtning af, at salget af aldicarb inden for prydplanter og grøntsager udgør næsten [70-80] % af det samlede salg, vil den stærke markedsposition inden for prydplanter derfor sandsynligvis indvirke på prissætningen. Kommissionen mener derfor, at transaktionen vil medføre en mærkbar ændring af markedsstrukturen.(393) [Fortrolige oplysninger vedrørende konkurrenternes produktlanceringer]. Parterne vil bibeholde deres dominerende stilling inden for gnavende skadedyr, som er de væsentligste jordboende skadedyr.(394) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for jordinsekticider til prydplanter in Italien.i) Insekticider til kartofler(395) EØS-markedet for insekticider til kartofler udgjorde 55,4 mio. EUR i 2000. Jord- og bladinsekticider tegner sig hver især for ca. halvdelen af omsætningen.(396) Parterne vil blive førende på det samlede EØS-marked ([50-60] %), efterfulgt af først og fremmest Syngenta ([10-20] %), DuPont ([10-20] %) og BASF ([0-10] %). Parterne vil også blive den stærkest aktør inden for jord- og bladmidler: inden for jordmidler vil de tegne sig for [60-70] % af markedet (Bayer: [0-10] %, ACS: [50-60] %). På dette marked er DuPont den største konkurrent med [20-30] %. Inden for bladmidler vil parterne tegne sig for [40-50] % af markedet (Bayer: [20-30] %, ACS: [10-20] %), efterfulgt af Syngenta ([30-40] %) og BASF ([0-10] %).Bladinsekticider(397) Inden for bladmidler vil parterne opnå høje samlede markedsandele i Portugal ([60-70] %) og Spanien ([40-50] %). Det samlede marked i Portugal udgjorde ca. [...] mio. EUR. Parterne har ifølge deres eget skøn tilsammen en markedsandel på [60-70] % (Bayer: [40-50] %, ACS: [20-30] %). På nuværende tidspunkt er de vigtigste konkurrenter Syngenta ([10-20] %), BASF ([0-10] %) og en række generiske virksomheder, som tilsammen tegner sig for en markedsandel på [20-30] %.(398) [Fortrolige oplysninger vedrørende konkurrenternes markedsposition].(399) Parterne har anført, at alle deres produkter på dette marked er rettet mod gnavende insekter. Med hensyn til segmentet for gnavende insekter har parterne skønnet, at deres markedsandel udgør [60-70] %. [Fortrolige oplysninger vedrørende en konkurrents salg].(400) Bayer genererer ca. [70-80] % af sin omsætning på dette marked fra Bacillus Thuringenses, som er et tredjepartsprodukt, der leveres af [...] og markedsføres under varemærket Biotrata. Bayers andet vigtige produkt i segmentet for bladmidler er azinphos-methyl (Gusathion-M), som leveres til Bayer af [...]. På dette marked sælger Bayer også imidacloprid (Confidor) og beta-cyfluthrin. ACS genererer hovedparten af sin omsætning fra deltamethrin, der sælges i blandinger med andre aktive stoffer og som et rent produkt. ACS sælger også lindan (leveres af [...]), chlorfenvinphos (leveres af [...]) og chlorpyrifos (leveres af Dow). Lindan og chlorfenvinphos, som tegner sig for ca. [30-40 %] af ACS' salg på dette marked, vil ikke blive genregistreret. Parterne har skønnet, at deres markedsandel vil være faldet til [50-60] % i 2004.(401) Parterne har gjort gældende, at der ikke vil opstå konkurrenceproblemer på dette marked. De har påstået, at deltamethrin er udsat for konkurrence fra generiske produkter og fra andre pyrethroider, bl.a. Syngentas lambda-cyhalothrin og BASF's alpha-cypermethrin. De regner imidlertid ikke med en betydelig stigning i markedsandelen i forbindelse med disse produkter og forventer som nævnt ovenfor, at deres egen markedsposition også vil forblive stærk i den nærmeste fremtid.(402) Parterne har hævdet, at Bayers neonicotinoid imidacloprid vil blive stillet over for en stærk konkurrence fra Nippon Sodas acetamiprid. ACS, som vil distribuere acetamiprid, har oplyst, at [fortrolige oplysninger fra ACS]. Parterne har anført, at DuPont vil lancere sit produkt indoxacarb på det portugisiske marked i 2002. [Fortrolige oplysninger vedrørende konkurrenternes produktlanceringer].(403) Hvad angår segmentet for sugende insekter, [fortrolige oplysninger vedrørende et konkurrerende pipelineprodukt]. Med hensyn til gnavende insekter mener Kommissionen, at parternes position også vil forblive stærk i den nærmeste fremtid. Transaktionen vil navnlig forene parternes pyrethroider: deltamethrin og beta-cyfluthrin. Tredjeparter har anført, at disse med succes kunne indgå i programmer for skift mellem forskellige midler. I betragtning af, at imidacloprid også kan bekæmpe en række gnavende insekter, vil kombinationen af de tre produkter styrke parternes position i segmentet for gnavende insekter.(404) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for bladinsekticider til kartofler i Portugal.(405) I Spanien (samlet markedsværdi [...] mio. EUR) har parterne ifølge deres eget skøn tilsammen en markedsandel på [40-50] % (Bayer: [20-30] %, ACS: [10-20] %). Syngenta tegner sig for [20-30] % af markedet og BASF [0-10] %. En række generiske udbydere tegner sig tilsammen for en markedsandel på [20-30] %. Parterne har fremlagt oplysninger til støtte herfor.(406) [Fortrolige oplysninger vedrørende konkurrenternes markedsposition]. Ud fra denne antagelse mener Kommissionen, at parternes markedsandel sandsynligvis vil blive lidt højere, end de har skønnet, ca. [40-50] % [fortrolige oplysninger vedrørende konkurrenternes markedsposition].(407) Parterne har skønnet, at deres markedsposition inden for sugende insekter vil udgøre [50-60] % og inden for gnavende insekter [30-40] %. [Fortrolige oplysninger vedrørende en konkurrents salg]. På baggrund af ovenstående mener Kommissionen, at parternes eget skøn over deres markedsposition synes at være korrekt.(408) Parterne er hovedsagelig til stede på dette marked med deres nye generation af insekticider: ACS genererer hovedsagelig sin omsætning fra fipronil (Regent), som svarer til [50-60 %] af ACS' markedsandel på dette marked, og Bayer fra imidacloprid (Confidor), som genererer [20-30] % af Bayers markedsandel på [20-30] %.(409) Parterne har gjort gældende, at det spanske marked selv efter gennemførelsen af transaktionen vil forblive konkurrencepræget, da en række internationale og nationale udbydere er aktive på markedet. Ifølge parterne sælger en lang række lokale og generiske udbydere nogle produkter, som er lige så effektive som Bayers og ACS' produkter. Parterne har derfor gjort gældende, at i tilfælde af, at den fusionerede enhed skulle forsøge at hæve priserne i forhold til de konkurrerende udbyderes priser, vil den øjeblikkeligt miste sine markedsandele til de mindre udbydere.(410) Kommissionen mener, at parterne på nuværende tidspunkt har de stærkeste insekticider på markedet, som kan forventes at øge salget i den nærmeste fremtid. Hvad angår imidacloprid, mener Kommissionen, at der i hele EØS allerede forlanges forholdsvis høje priser for imidacloprid, som generelt er det førende insekticid i EØS. Parterne kan derfor prissætte produktet uanset konkurrencen på alle EØS-markederne. Med hensyn til fipronil bemærker Kommissionen, at fipronil anvendes næsten udelukkende på dette marked i Spanien, og at prisen derfor i vidt omfang vil blive fastsat på dette marked, hvor parterne vil få en dominerende stilling.(411) Som nævnt ovenfor har tredjeparter oplyst, at gennem kombinationen af imidacloprid og fipronil i parternes portefølje vil spektret af skadedyr, som kan bekæmpes med nye kemiske stoffer, blive udvidet og kompletteret. Begge forbindelser giver en høj effektivitet og sikker bekæmpelse af det væsentlige skadedyr (coloradobille) og har en ny virkningsmekanisme, som er i stand til at bryde den eksisterende resistens over for andre kemiske grupper. I denne henseende vil parterne få enestående muligheder for at tilbyde teknisk avancerede behandlingsprogrammer, hvor konkurrenterne ikke vil kunne tilbyde noget tilsvarende. På grund af overlapningen med hensyn til målskadedyr og imidacloprids og fipronils forskellige virkningsmekanisme er der desuden særdeles gode muligheder for resistenshåndtering ved at skifte mellem de to produkter.(412) Undersøgelsen viser, at der ikke findes reelle alternativer til hverken imidacloprid eller fipronil, og Kommissionen mener derfor ikke, at de generiske produkter, som repræsenterer de ældre kemiske grupper, vil kunne konkurrere effektivt med parternes produkter hverken på nuværende tidspunkt eller i den nærmeste fremtid.(413) Parterne har gjort gældende, at imidacloprid vil blive stillet over for en stærk konkurrence som følge af lanceringen af Nippon Sodas acetamiprid. Med hensyn til acetamiprid forventer parterne endvidere konkurrence fra ikke blot den anden distributør af produktet, som Nippon Soda har udpeget, men også fra generisk acetamiprid, der allerede findes på markedet, og fra Syngentas thiamethoxam. Ifølge parterne vil begge faktorer gøre, at ethvert forsøg fra den nye enhed på at hæve priserne på acetamiprid til skade for konkurrencen ikke vil lykkes. Ifølge parterne vil acetamiprid og de generiske former af produktet også konkurrere med fipronil og imidacloprid. Salget af fipronil [fortrolige oplysninger fra ACS].(414) [Fortrolige oplysninger vedrørende konkurrenternes produktlanceringer].(415) Parterne har fremlagt oplysninger, hvoraf det fremgår, at kinesisk generisk acetamiprid smugles ulovligt fra Marokko til Spanien. I betragtning af den illegale status af disse leverancer og den usikkerhed, der er knyttet til sådanne leverancer, mener Kommissionen ikke, at disse leverancer vil skabe en effektiv konkurrence på markedet. [...] [fortrolige oplysninger fra ACS].(416) Transaktionen vil kombinere to førende kemiske stoffer på markedet, imidacloprid og fipronil. Desuden vil transaktionen forene de stærke pyrethroider cyfluthrin, beta-cyfluthrin og deltamethrin. Ingen af konkurrenterne råder over et lige så enestående produktudbud, som vil give parterne nye muligheder for at tilbyde konkurrencedygtige sprøjteprogrammer til resistenshåndtering.(417) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for bladinsekticider til kartofler i Spanien.Jordinsekticider(418) Med hensyn til jordinsekticider til kartofler vil parterne opnå meget stærke markedsandele i Grækenland ([60-70] %) og Portugal ([70-80] %).(419) Det samlede marked i Grækenland udgjorde [...] mio. EUR i 2000. Parterne har ifølge deres eget skøn tilsammen en markedsandel på [60-70] % (Bayer: [10-20] %, ACS: [50-60] %). Syngenta ([10-20] %), DuPont ([0-10] %) og BASF ([0-10] %) er de største konkurrenter.(420) [Fortrolige oplysninger vedrørende konkurrenternes markedsposition]. På grundlag af disse tal mener Kommissionen, at parternes markedsposition udgør mellem [60-70] % og [70-80] %.(421) ACS genererer hovedsagelig sin omsætning fra sine produkter aldicarb og ethoprophos. Bayer genererer hovedparten af sin omsætning i segmentet for kartofler i Grækenland fra fenamiphos og carbofuran (leveres til Bayer af [...]).(422) Parterne har gjort gældende, at den planlagte transaktion ikke vil resultere i, at den nye fusionerede enhed opnår en dominerende stilling på markedet. Ifølge parterne vil ACS' salg falde som følge af afhændelsen af chlormephos til [...]. Et andet af ACS' produkter [...]. Parterne har gjort gældende, at salget af dette produkt som følge heraf vil falde med over [50-60] % (fra de nuværende [20-30] % til [10-20] %). Parterne har også anført, at Syngenta er ved at lancere fosthiazat på det græske marked. Parterne har skønnet, at Syngentas markedsandel vil nå op på [20-30] %, når salget af det nævnte produkt topper. Endelig forventes der konkurrence fra FMC's cadusaphos, som angiveligt er meget effektivt til bekæmpelse af nematoder. Derfor forventer parterne, at deres markedsandel vil falde til [40-50] %.(423) Med hensyn til parternes bemærkninger om, at Syngenta og FMC vil lancere nye produkter på markedet, [fortrolige oplysninger vedrørende et konkurrerende produkt]. Kommissionen bemærker, at fosthiazat er et organophosphat, og at brugen af produkterne fra denne kemiske gruppe forventes at falde i fremtiden. Desuden [fortrolige oplysninger fra ACS] vil parterne være i stand til i vidt omfang at forsvare deres markedsposition i den nærmeste fremtid.(424) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for jordinsekticider til kartofler i Grækenland.(425) I Portugal udgjorde markedsværdien [...] mio. EUR i 2000. Parterne har ifølge deres eget skøn tilsammen en markedsandel på [70-80] % (Bayer: [60-70] %, ACS: [10-20] %). Lokale udbydere tegner sig for resten af markedet, ca. [20-30] %.(426) [Fortrolige oplysninger vedrørende konkurrenternes produktlanceringer].(427) ACS' markedsandel stammer fra chlormephos (som markedsføres under varemærket Dotan) og tredjepartsproduktet carbofuran. Bayers omsætning genereres fra fenamiphos (sælges under varemærket Nemacur).(428) ACS' chlormephos er blevet afhændet til [...]. Parterne har anført, at carbofuran er blevet leveret til ACS af [...]. Parterne forventer, at [...] vil standse leveringen af carbofuran. Parterne har endvidere gjort gældende, at fenamiphos forventes at blive udfordret som følge af lanceringen af Syngentas fosthiazat og FMC's cadusaphos. Parterne har forudset, at deres markedsandel vil være faldet til [30-40] % i 2004. Endelig har parterne gjort gældende, at [60-70] % af den omsætning, der genereres fra carbofuran på det portugisiske marked, kan henføres til majs. På markedet for insekticider til majs har parterne tilsammen en markedsandel på kun [0-10] %. Ifølge parterne fastsættes prisen på Furadan, der er baseret på carbofuran, derfor på et marked, som er særdeles konkurrencepræget, og en eventuel diskriminering eller urimelig prissætning over for kartoffelproducenter vil ikke lykkes.(429) Parterne har ikke fremlagt bevis for, at leveringen af carbofuran vil ophøre. Kommissionen bemærker også, at med hensyn til prisen på carbofuran udgør parternes nuværende salg inden for majs kun [...] EUR, mens det er på [...] EUR inden for kartofler. Selv om konkurrencevilkårene er forskellige på disse to markeder, mener Kommissionen, at det stort set samme salg på kartoffelmarkedet indvirker på prissætningen af produktet. Efter transaktionen vil parterne kunne have et incitament til at hæve prisen på grundlag af den stærke position på kartoffelmarkedet og generere højere salgsindtægter dér.(430) Med hensyn til konkurrerende produktlanceringer [fortrolige oplysninger vedrørende et konkurrerende produkt]. Kommissionen mener, at parterne vil kunne fastholde deres markedsandel på et højt niveau i betragtning af, at [fortrolige oplysninger fra ACS]. Da der ikke er nogen stærke konkurrerende produkter, er Kommissionen nået til den konklusion, at den planlagte transaktion vil skabe eller styrke en dominerende stilling på markedet for jordinsekticider til kartofler i Portugal.j) Insekticider til ris(431) Med en omsætning i EØS på kun 4,1 mio. EUR er markedet for insekticider til ris lille. [...] mio. EUR af det samlede marked blev genereret i forbindelse med bladinsekticider. På det samlede EØS-marked vil parterne få en markedsandel på [30-40] % (Bayer: [0-10] %, ACS: [30-40] %). De vil få [40-50] % i segmentet for bladmidler (Bayer: [0-10] %, ACS: [30-40] %), mens deres markedsandel vil udgøre under [0-10] % inden for jordmidler. Alle de øvrige multinationale virksomheder har markedsandele på under [0-10] % i alle segmenter.(432) Omsætningen inden for insekticider til ris genereres kun i fire medlemsstater, dvs. Grækenland, Italien, Portugal og Spanien. Parternes aktiviteter overlapper kun hinanden i Grækenland og Portugal. Konkurrencen vil blive påvirket negativt i Portugal.(433) Ligesom i Grækenland er det portugisiske marked for bladinsekticider til brug på ris med en markedsværdi på kun [...] mio. EUR også særdeles lille. Parterne er de eneste producenter af bladinsekticider til ris på dette marked (Bayer: [10-20] %, ACS: [80-90] %).(434) [Fortrolige oplysninger vedrørende konkurrenternes salg].(435) Bayer genererer hele sin omsætning fra Metasystox-R, et formuleret produkt, der er baseret på det aktive stof oxydemeton-methyl. Parterne har gjort gældende, at oxydemeton-methyl vil blive udsat for generisk konkurrence fra United Phosphorus. ACS sælger kun et enkelt produkt, chlorfenvinphos, som leveres af BASF. Chlorfenvinphos vil ikke blive genregistreret. Af denne grund forventer parterne, at den fusionerede enheds markedsandel vil udgøre under [20-30] % i 2004.(436) Kommissionen konkluderer, at selv om parternes markedsandel efter al sandsynlighed vil falde drastisk som følge af udfasningen af oxydemeton-methyl, vil de fastholde deres dominerende stilling på markedet i det mindste indtil 2003. [Fortrolige oplysninger vedrørende konkurrenternes produktlanceringer].(437) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for bladinsekticider til ris i Portugal.k) Insekticider til tobak(438) Det samlede EØS-marked for insekticider til tobak udgjorde 13,7 mio. EUR i 2000. På dette marked vil parterne klart blive førende på både det samlede marked og i segmentet for bladmidler såvel som for jordmidler. Parternes markedsandel på det samlede marked er [50-60] % (Bayer: [40-50] %, ACS: [0-10] %), efterfulgt af BASF ([10-20] %) og Syngenta ([0-10] %). I segmentet for bladmidler er deres markedsandel [60-70] %, med en mindre overlapning fra ACS ([0-10] %). Alle øvrige konkurrenter har markedsandele på under [10-20] %. Inden for jordmidler udgør parternes markedsandel [30-40] % (Bayer: [20-30] %, ACS: [10-20] %). BASF er den stærkeste konkurrent med [20-30] %.(439) Bayers produkter er hovedsagelig baseret på de aktive stoffer imidacloprid, methamidophos og fenamiphos. ACS' vigtigste produkt er deltamethrin.Bladinsekticider(440) Inden for bladmidler vil parterne komme til at stå forholdsvis stærkt i Grækenland ([50-60] %) og Italien ([60-70] %).(441) Grækenland er det største enkeltmarked for bladinsekticider til tobak (markedsværdi [...] mio. EUR i 2000). På dette marked har parterne tilsammen en markedsandel på [50-60] % (Bayer: [50-60] %, ACS: [0-10] %). Syngenta ([10-20] %) og BASF ([0-10] %) er de største multinationale konkurrenter. Lokale virksomheder tegner sig tilsammen for en markedsandel på over [20-30] %.(442) [Fortrolige oplysninger vedrørende konkurrenternes markedsposition]. Parternes eget skøn over deres markedsposition synes at være korrekt. [Fortrolige oplysninger vedrørende konkurrenternes markedsposition].(443) Parterne har oplyst, at de ikke har nogen omsætning i segmentet for gnavende insekter, og at deres markedsposition i segmentet for sugende insekter udgør [40-50] %. [Fortrolig vurdering af konkurrenternes salg] Kommissionen finder det sandsynligt, at parternes markedsposition i segmentet for sugende og for gnavende insekter ikke adskiller sig væsentligt fra deres position på det samlede marked.(444) Bayers vigtigste produkt på dette marked er imidacloprid (Confidor), som tegner sig for [40-50] % af markedsandelen på dette marked. Bayer leverer først og fremmest også methamidophos (Tamaron), [...] af [...]. ACS leverer også methamidophos ([...]) og lancerede acetamiprid på dette marked i 2001. Dette salg er ikke afspejlet i skønnene over parternes markedsandele.(445) Parterne har gjort gældende, at da ACS kun forøger Bayers markedsandel med en meget lille procentdel, vil den planlagte fusion ikke medføre en ændring af den nuværende markedsstruktur. I denne henseende har parterne anført, at leveringsaftalen i forbindelse med methamidophos efter al sandsynlighed vil blive ophævet efter gennemførelsen af fusionen, og at methamidophos er ved at blive trukket tilbage fra markedet. Parterne har også gjort gældende, at imidacloprid kun er omfattet af et procespatent, som er let at omgå ved at anvende en anden produktionsmetode, hvilket kunne indikere generisk konkurrence. Endelig har parterne gjort gældende, at de vil blive stillet over for en stærk konkurrence som følge af lanceringen af Nippon Sodas acetamiprid. Som følge heraf har parterne skønnet, at deres samlede markedsandel vil falde til [40-50] % i 2004.(446) Kommissionen bemærker, at methamidophos er blevet anmeldt til genregistrering. Parterne har ikke fremlagt bevis for, at leveringsaftalen i forbindelse med methamidophos vil blive ophævet.(447) Med hensyn til parternes påstand om, at det er let at omgå et procespatent, viser undersøgelsen, at dette ikke er tilfældet, og at en nedsat patentbeskyttelse ikke automatisk medfører, at der kommer en ny generisk producent ind på markedet. Kommissionen har ikke bevis for, at nogen generisk virksomhed er ved at udvikle generisk form for imidacloprid, som skal lanceres på dette marked.(448) Kommissionen er enig med parterne i, at tilføjelsen af ACS' markedsandel på [0-10] %, som genereres fra methamidophos, efter al sandsynlighed ikke vil få nogen mærkbar indvirkning på den nuværende markedsstruktur, hvor Bayer hidtil har kunnet prissætte imidacloprid uafhængigt af andre markedsaktører. Kommissionen mener imidlertid, at kombinationen af imidacloprid og acetamiprid vil styrke parternes eksisterende markedsposition betydeligt.(449) [Fortrolige oplysninger vedrørende konkurrenternes produktlanceringer]. På baggrund af undersøgelsen vil kombinationen af to neonicotinoider og pyrethroiderne cyfluthrin og beta-cyfluthrin desuden skabe en enestående produktportefølje til resistenshåndteringsformål.(450) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for bladinsekticider til tobak i Grækenland.(451) Det italienske marked for bladinsekticider til tobak udgjorde i alt [...] mio. EUR i 2000. Parterne har ifølge deres eget skøn tilsammen en markedsandel på [60-70] % (Bayer: [60-70] %, ACS: [0-10] %). Syngentas markedsandel er [10-20] %, BASF [0-10] % og lokale udbydere [10-20] %.(452) [Fortrolige oplysninger vedrørende konkurrenternes markedsposition]. Parternes skøn over deres høje markedsandel synes derfor at være korrekt. Parterne har skønnet, at deres markedsposition inden for sugende insekter vil udgøre [70-80] %.(453) Bayers vigtigste produkt på dette marked er imidacloprid (Confidor SL), som tegner sig for [50-60] % af markedsandelen. ACS' produkter er deltamethrin (Decis, Decis D, Decis Quick og Best) og heptenophos (Hostaquick), som på nuværende tidspunkt genererer under [0-10] % af ACS' markedsandel, [...].(454) Parterne har gjort gældende, at deres samlede markedsandel ikke giver anledning til problemer med hensyn til markedsdominans. De har anført, at deres samlede markedsandel forventes at være faldet til ca. [40-50] % i 2004. De har endvidere gjort gældende, at ACS' markedsandel vil falde yderligere til kun [0-10] %, og at transaktionen ikke vil medføre væsentlige ændringer af den nuværende markedsstruktur.(455) Kommissionen mener, at trods den forholdsvis lille tilvækst i den nuværende markedsandel vil transaktionen medføre en strukturel ændring af markedet. Kommissionen bemærker navnlig, at [fortrolige oplysninger fra ACS [...] vil stille parterne i en enestående position i forhold til andre konkurrenter på markedet. På grundlag af parternes svar på klagepunktsmeddelelsen har Kommissionen taget i betragtning, at kun [0-10] % af al deltamethrin, der sælges i Italien, anvendes på dette marked. Kommissionen har endvidere taget i betragtning, at imidacloprid også kun anvendes i meget ringe udstrækning på dette marked ([0-10] % af den samlede omsætning). Kommissionen mener derfor, at priserne på begge produkter fastsættes på andre markeder. Da det er usandsynligt, at prissætningen af produkterne vil blive berørt af transaktionen, mener Kommissionen, at den strukturelle ændring af markedet derfor vil stamme fra [fortrolige oplysninger fra ACS].(456) Ingen af tredjeparterne har neonicotinoider i deres portefølje og vil ikke kunne tilbyde noget tilsvarende. Dette vil kunne svække konkurrenternes position og gøre det vanskeligere for potentielle nye aktører at komme ind på markedet. [Fortrolige oplysninger vedrørende konkurrenternes produktlanceringer].(457) Af ovennævnte grunde er Kommissionen nået til den konklusion, at i betragtning af [fortrolige oplysninger fra ACS] vil den planlagte transaktion skabe eller styrke en dominerende stilling på markedet for bladinsekticider til tobak i Italien.Jordinsekticider(458) Med hensyn til jordmidler i Spanien udgjorde det samlede marked [...] mio. EUR. Parterne har ifølge deres eget skøn tilsammen en markedsandel på [70-80] % (Bayer: [20-30] %; ACS: [40-50] %). FMC er den største konkurrent med [10-20] % af markedet, og de øvrige konkurrenter har hver især markedsandele på under [0-10] %.(459) [Fortrolige oplysninger vedrørende konkurrenternes markedsposition]. Parternes høje markedsandel synes derfor bekræftet.(460) Bayers vigtigste produkt på dette marked er fenamiphos (Nemacur). ACS sælger aldicarb (Temik) og ethoprophos (Mocap).(461) Parterne har gjort gældende, at alle de produkter, som de sælger på det spanske marked for jordinsekticider til tobak, hovedsagelig anvendes i andre afgrøder. Parterne har hævdet, at kun [10-20] % af den samlede omsætning af fenamiphos genereres i segmentet for tobak, og at produktet hovedsagelig anvendes i forbindelse med bananer og grøntsager. Parterne har anført, at de har betydeligt lavere markedsandele på begge markeder. Aldicarb anvendes hovedsagelig i forbindelse med citrusfrugter, men andre anvendelsesområder er bomuld, kartofler, frugt og nødder samt bananer. Ifølge parterne har de meget lavere markedsandele på alle disse markeder. Parterne har således gjort gældende, at det ikke vil være muligt for den fusionerede enhed enten specifikt at udøve prisdiskrimination over for tobaksproducenter eller generelt at hæve priserne på deres produkter til skade for konkurrencen. Parterne har også gjort gældende, at Syngenta vil lancere fosthiazat på dette marked, hvorved konkurrencen vil blive øget.(462) Kommissionen bemærker, at fenamiphos genererer en højere omsætning inden for bananer (næsten [...] mio. EUR) og inden for grøntsager ([...] mio. EUR) i forhold til tobak ([...] mio. EUR). I betragtning af, at parterne vil opnå en dominerende stilling inden for bananer efter fusionen, og på grundlag af, at hovedparten af omsætningen genereres på dette marked, finder Kommissionen det imidlertid ikke usandsynligt, at en stærk position også inden for tobak vil kunne give incitamenter til at hæve prisen på produktet.(463) Med hensyn til aldicarb bemærker Kommissionen, at salget af dette produkt er størst inden for citrusfrugter ([...] mio. EUR) og tobak ([...] mio. EUR). Inden for bananer, bomuld og kartofler ligger salget på ca. [...] EUR i hvert segment. Som ovenfor mener Kommissionen, at parterne på grundlag af den stærke markedsposition inden for tobak og bananer vil kunne finde incitamenter til at hæve prisen på aldicarb til jordmidler og generere flere indtægter i de to segmenter, som tegner sig for en stor del af det samlede salg af aldicarb i forbindelse med jordmidler.(464) [Fortrolige oplysninger vedrørende konkurrenternes produktlanceringer].(465) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for jordinsekticider til tobak i Spanien.l) Insekticider til grøntsager(466) Insekticider til grøntsager udgør et af de største markeder for insekticider i EØS. I 2000 udgjorde det samlede EØS-marked 149,6 mio. EUR. Efter transaktionen vil parterne blive den førende virksomhed på det samlede EØS-marked såvel som i segmentet for henholdsvis blad- og jordmidler. På det samlede marked vil parterne få en markedsandel på [40-50] % (Bayer: [20-30] %, ACS: [20-30] %), efterfulgt af den største konkurrent Syngenta ([20-30] %).(467) Segmentet for bladmidler tegnede sig for hovedparten af omsætningen på det samlede marked: [...] mio. EUR. På dette marked vil parterne få en markedsandel på [40-50] % (Bayer: [20-30] %, ACS: [20-30] %). Syngenta er den største konkurrent med [20-30] % af markedet. Med hensyn til jordmidler vil parterne få [40-50] % af markedet (Bayer: [20-30] %, ACS: [20-30] %). Den største konkurrent i dette segment er DuPont ([10-20] %), efterfulgt af Syngenta ([10-20] %).Bladinsekticider(468) Parterne vil opnå meget høje markedsandele på nationalt plan i segmentet for bladmidler i Frankrig ([70-80] %), Portugal ([80-90] %), Spanien ([40-50] %) og Italien ([30-40] %). Hvad angår markedssituationen i Frankrig, fandt Kommissionen i sag M.1806 - AstraZeneca/Novartis, at Syngenta ville opnå en dominerende stilling på det franske marked for bladmidler til grøntsager. Syngenta indvilgede derfor i at meddele en eksklusivlicens på pirimicarb. [Fortrolige oplysninger om licenstageren].(469) Det franske marked for bladmidler udgjorde [...] mio. EUR i 2000. Parterne har ifølge deres eget skøn i anmeldelsen tilsammen en markedsandel på dette marked på [70-80] % (Bayer: [10-20] %, ACS: [60-70] %). Den største konkurrent er Syngenta ([10-20] %), og generiske virksomheder har tilsammen en markedsandel på [0-10] %.(470) [Fortrolige oplysninger vedrørende konkurrenternes markedsposition]. Parterne har oplyst, at deres markedsposition inden for sugende insekter udgør [60-70] %.(471) Begge parter sælger en lang række produkter på dette marked. Bayer genererer hovedparten af sin omsætning fra imidacloprid (sælges under varemærket Confidor), som tegner sig for [10-20] % af markedet. De vigtigste produkter, som sælges af ACS til bekæmpelse af bladinsekter, er deltamethrin (Decis), phosalone (Zolone) og tredjepartsproduktet parathion-ethyl (Pacol), [...].(472) Parterne har anført, at en række nye produkter vil blive lanceret på markedet: Syngentas thiamethoxam og pymetrozin, Dows spinosad og DuPonts indoxacarb. Parterne har anført, at i betragtning af de nye konkurrerende produkter og tabet af en lang række af deres produkter i genregistreringsprocessen vil deres samlede markedsandel være faldet til [40-50] % i 2004.(473) [Fortrolige oplysninger vedrørende konkurrenternes produktlanceringer], vil ingen af de nye produkter kunne konkurrere med neonicotinoider i segmentet for sugende insekter.(474) [...]. [fortrolige oplysninger fra ACS]. Imidacloprid er registreret til brug i forbindelse med salat, meloner og blomkål.(475) [...].(476) Kommissionen mener imidlertid, at med salget af imidacloprid, som forventes at ville stige, vil parterne styrke deres position på dette marked betydeligt ved tilføjelsen af [...] neonicotinoider til deres portefølje. Parterne vil blive de eneste med en så stærk portefølje. [...], salget vil forblive inden for den samme gruppe. I modsætning til andre vil parterne desuden kunne tilbyde en omfattende portefølje af de førende kemiske stoffer til IPM-programmer. Salget af alle de neonicotinoider, som parterne råder over, vil derfor formentlig stige. Desuden vil de kunne kombinere denne portefølje med deres ældre kemiske stoffer i samme øjemed. Parternes portefølje består af et førende pyrethroid (deltamethrin) og en række andre produkter fra forskellige kemiske grupper. Ingen af tredjeparterne vil kunne tilbyde et tilsvarende produktsortiment som parternes [fortrolig vurdering vedrørende et konkurrerende pipelineprodukt].(477) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for bladinsekticider til grøntsager i Frankrig.(478) Portugal (markedsværdi [...] EUR) er et af de mindste markeder for insekticider til grøntsager. Parterne har ifølge deres eget skøn tilsammen en markedsandel på dette marked på [80-90] % (Bayer: [20-30] %, ACS: [60-70] %). Syngenta er den eneste multinationale konkurrent på markedet med en markedsandel på [0-10] %. Generiske udbydere tegner sig tilsammen for en markedsandel på [10-20] %.(479) [Fortrolige oplysninger vedrørende konkurrenternes markedsposition]. På dette marked udgør parternes markedsandel ca. [60-70] %. [Fortrolige oplysninger vedrørende konkurrenternes markedsposition].(480) Parterne har skønnet, at deres markedsandel inden for sugende skadedyr udgør [80-90] % og inden for gnavende skadedyr [70-80] %. [Fortrolige oplysninger vedrørende konkurrenternes markedsposition].(481) Bayers vigtigste produkt på markedet er imidacloprid (Confidor). Bayer sælger også pyrethroidet beta-cyfluthrin (Bulldock SC) og tre andre produkter. ACS sælger først og fremmest deltamethrin (Decis) og endosulfan (Thiodan). Selskaber har også ni andre produkter på markedet.(482) Parterne har gjort gældende, at trods den fusionerede enheds høje markedsandel vil den planlagte transaktion ikke medføre en dominerende stilling på markedet. De har gjort gældende, at parternes samlede markedsandel forventes at falde som følge af lanceringen af DuPonts indoxacarb og Dows spinosad. Parterne har desuden gjort gældende, at hovedparten af leveringsaftalerne med tredjeparter vil blive ophævet efter gennemførelsen af den anmeldte transaktion. Parterne har endvidere hævdet, at ACS' formetanat, som tegnede sig for en markedsandel på [0-10] % i 2000, er blevet afhændet til [...], og genregistreringen af [...]. Som følge heraf har parterne anført, at deres samlede salg vil falde med over [10-20] % i den nærmeste fremtid. Endelig har parterne anført [...].(483) Kommissionen har ikke bevis for, at nogen af parternes leveringsaftaler vil blive ophævet i fremtiden. Hvad angår endosulfan, har parterne senere i proceduren korrigeret deres bemærkninger med hensyn til endosulfan og anført, at endosulfan vil blive registreret til [...].(484) Med hensyn til konkurrerende pipelineprodukter har Kommissionen verificeret, at [fortrolige oplysninger vedrørende konkurrenternes produktlanceringer] [...], og på baggrund af undersøgelsen mener Kommissionen, at de nye konkurrerende produktlanceringer sandsynligvis vil opretholde konkurrencen i segmentet for gnavende insekter.(485) Med hensyn til segmenterne for sugende insekter bemærker Kommissionen, [...]. [fortrolige oplysninger fra ACS](20).(486) [Fortrolige oplysninger vedrørende et konkurrerende pipelineprodukt] bemærker Kommissionen, at [...] hvor [fortrolige oplysninger vedrørende et konkurrerende pipelineprodukt] er blevet indgivet til registrering i Portugal, er mere begrænset end [...]. Som parterne selv har peget på, avler grøntsagsproducenterne i alle europæiske lande normalt en række grøntsagstyper. Producenterne er derfor nødt til at beskytte en lang række grøntsager. Med henblik på at imødekomme den endelige forbrugers behov så godt som mulig og opnå succes på markedet er det i plantebeskyttelsesvirksomhedernes egen interesse at markedsføre produkter, der kan anvendes til en lang række grøntsagsafgrøder. I betragtning heraf mener Kommissionen, at med allerede ét stærkt neonicotinoid i porteføljen vil tilføjelsen af [...], som har effekt i forbindelse med et bredere spektrum af afgrøder, styrke parternes markedsposition i segmentet for sugende skadedyr betydeligt.(487) Af stort set samme grunde som i forbindelse med det franske marked mener Kommissionen, at parternes høje markedsandel også kan fastholdes i fremtiden. Parterne vil navnlig være de eneste med [...] neonicotinoider, hvilket gør det muligt at markedsføre IPM-programmer, som konkurrenterne ikke vil kunne tilbyde. Kombinationen af neonicotinoider med deltamethrin, beta-cyfluthrin og produkter fra andre kemiske grupper vil desuden gøre det muligt for parterne at tilbyde enestående IPM-programmer, som tager sigte på skift mellem forskellige midler og resistenshåndtering. Muligheden for at tilbyde disse produkter i en attraktiv pakke vil indvirke negativt på markedspositionen blandt konkurrenterne, som ikke kan tilbyde noget tilsvarende. Det vil også blive vanskeligere at komme ind på markedet.(488) Med hensyn til parternes bemærkninger om, at der på de portugisiske grøntsagsmarkeder, [...], bemærker Kommissionen, at virkningen vil være begrænset, og at det samlede salg under alle omstændigheder vil forblive inden for samme virksomhed.(489) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for bladinsekticider til grøntsager i Portugal.(490) Det spanske marked udgjorde [...] mio. EUR i 2000. Parterne har ifølge deres eget skøn tilsammen en markedsandel på [40-50] % (Bayer: [10-20] %, ACS: [20-30] %). Den største konkurrent er Syngenta med en markedsandel på [30-40] %. Generiske udbydere tegner sig tilsammen for en markedsandel på [20-30] %.(491) [Fortrolige oplysninger vedrørende konkurrenternes markedsposition]. Parternes markedsandel vil således kunne være noget højere, end de har skønnet.(492) Parterne har skønnet, at deres markedsposition inden for sugende insekter er [50-60] %. Da [fortrolige oplysninger vedrørende en konkurrents salg], og parterne genererer [80-90] % af deres markedsandel inden for sugende skadedyr, mener Kommissionen imidlertid, at parternes markedsposition inden for sugende insekter vil kunne være højere.(493) Bayer genererer hovedparten af sin omsætning i Spanien fra imidacloprid ([10-20] % af Bayers markedsandel på [10-20] %), som markedsføres under varemærket Confidor. Bayer sælger også pyrethroiderne cyfluthrin (Baythroid SL) og beta-cyfluthrin (Bulldog SD) samt en lang række andre produkter ([...]).(494) ACS sælger ligeledes en lang række produkter på dette marked: [...]. ACS' produkter omfatter pyrethroiderne deltamethrin, acrinathrin og cypermethrin. ACS sælger også fipronil på dette marked, hvor det har en forholdsvis lille markedsandel. ACS genererede i 2000 ca. [20-30] % af sin omsætning fra formetanat (Dicarzol), som er blevet afhændet til [...], hvilket medfører et fald i ACS' markedsandel (i 2000 tegnede produktet sig for [0-10] % af ACS' markedsandel i 2000).(495) Parterne har gjort gældende, at deres samlede markedsandel vil falde drastisk i den nærmeste fremtid som følge af udfasningen af en lang række produkter, ophøret af leveringen af tredjepartsprodukter og afhændelsen af formetanat. Parterne har også anført, at [...]. Af disse grunde, og fordi parterne forventer, at Dow og DuPont vil gå ind på det spanske marked med deres nye produkter spinosad og indoxacarb, forventer parterne, at deres samlede markedsandel vil være faldet til [20-30] % i 2004.(496) Kommissionen bemærker for det første, at parterne ikke har fremlagt bevis for, at distributionen af nogen af tredjepartsprodukterne vil ophøre. Med hensyn til argumentet vedrørende udfasningen af produkter fra parternes portefølje bemærker Kommissionen, at genregistreringen også vil berøre alle konkurrenterne. Endelig [...].(497) Med hensyn til nye produktlanceringer har Kommissionen verificeret, at [fortrolige oplysninger vedrørende konkurrenternes produktlanceringer] også vil være rettet mod sugende skadedyr. [Fortrolige oplysninger vedrørende et konkurrerende pipelineprodukt].(498) [...](21). [fortrolige oplysninger fra ACS]. Imidacloprid er registeret i [...]. [fortrolige oplysninger fra ACS].(499) Da Bayer vil få [...] neonicotinoider i sin portefølje vil parternes markedsposition blive styrket betydeligt af samme grunde som på det franske og det portugisiske marked.(500) På trods af, at [fortrolige oplysninger vedrørende en konkurrents markedsposition], er Kommissionen af ovennævnte grunde nået til den konklusion, at den planlagte transaktion vil skabe eller styrke en dominerende stilling på markedet for bladinsekticider til grøntsager i Spanien.(501) Det fremgår af de fortrolige salgsoplysninger, der er fremskaffet som led i undersøgelsen, at der også vil blive skabt en dominerende stilling i Italien. Det italienske marked udgjorde [...] mio. EUR i 2000. Ifølge parterne har de på dette marked en markedsandel på [30-40] % (Bayer: [20-30] %, ACS: [10-20] %). Parterne har skønnet, at Syngenta er den største konkurrent med [20-30] % af markedet, og at BASF har [0-10] %. Parterne har hævdet, at en lang række generiske udbydere tilsammen tegner sig for en markedsandel på [20-30] %. Ifølge parternes skøn er deres markedsposition inden for sugende skadedyr noget højere, [40-50] %.(502) [Fortrolige oplysninger vedrørende konkurrenternes markedsposition].(503) Bayer sælger i alt [...] produkter. Bayer genererer hovedparten af sin omsætning fra imidacloprid, som sælges under varemærket Confidor. Bayers næstbedste produkt er pyrethroidet cyfluthrin (Baythroid EW). ACS' vigtigste produkt på dette marked er deltamethrin. ACS sælger også pyrethroid acrinathrin og amidin amitraz og en række andre produkter.(504) Kommissionen mener, at transaktionen vil føre til skabelse af en dominerende stilling i Italien af samme grunde som i Frankrig, Portugal og Spanien. [...] [fortrolige oplysninger fra ACS]. Imidacloprid står allerede stærkt, og sammen med [...] vil det styrke parternes position på det samlede marked såvel som i segmentet for sugende insekter. Kombinationer af neonicotinoider og andre kemiske grupper, frem for alt pyrethroider, vil give parterne en enestående position inden for resistenshåndtering. Ingen af de nye konkurrerende produktlanceringer vil kunne opveje den nye virksomheds markedsstyrke.(505) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for bladinsekticider til grøntsager i Italien.Jordinsekticider(506) Parterne vil opnå høje markedsandele inden for jordmidler i Grækenland ([40-50] %) og Portugal ([70-80] %).(507) I Grækenland (samlet markedsværdi [...] mio. EUR) har parterne tilsammen en markedsandel på [40-50] % (Bayer: [30-40] %, ACS: [0-10] %). De største konkurrenter er DuPont ([20-30] %), Syngenta ([10-20] %) og BASF ([10-20] %).(508) [Fortrolige oplysninger vedrørende en konkurrents markedsposition]. På grundlag af det samlede registrerede salg på dette marked vil parternes markedsposition udgøre [70-80] % [fortrolige oplysninger vedrørende en konkurrents markedsposition].(509) Bayer genererer hovedparten af sin omsætning fra fenamiphos (Nemacur). Imidacloprid, som kun anvendes i denne afgrøde, genererer kun en ubetydelig omsætning på dette marked. ACS er aktiv på dette marked med sit produkt ethoprophos (Mocap).(510) Parterne har anført, at [...]. Endelig har parterne gjort gældende, at deres stilling vil blive yderligere svækket som følge af lanceringen af Syngentas fosthiazat på markedet. Parterne har derfor gjort gældende, at deres samlede markedsandel vil være faldet til [30-40] % i 2004 og, at det græske marked for jordinsekticider til grøntsager fortsat vil være ikke-koncentreret.(511) Kommissionen bemærker indledningsvis, at den ikke har bevis for, at [...]. Kommissionen bemærker endvidere, at [fortrolige oplysninger vedrørende konkurrenternes produktlanceringer].(512) Endelig mener Kommissionen, at transaktionen vil styrke incitamenterne til at hæve prisen på parternes produkter. Fenamiphos tegner sig således for hovedparten af Bayers salg på dette marked ([...] mio. EUR) og også på kartoffelmarkedet ([...] mio. EUR). Ethoprophos er ACS' eneste produkt på dette marked. På kartoffelmarkedet, hvor det hovedsagelig anvendes, tegner det sig for ca. [40-50] % af ACS' salg på dette marked ([...] mio.). Kommissionen mener, at efter transaktionen vil parternes samlede høje salg på både grøntsags- og kartoffelmarkedet og den høje markedsandel, der vil blive opnået på disse markeder som følge af denne transaktion, kunne medføre en stigning i prisen på de to produkter.(513) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for jordinsekticider til grøntsager i Grækenland.(514) I Portugal (markedsværdi [...] mio. EUR) er parternes markedsandel ifølge deres eget skøn [70-80] % (Bayer: [30-40] %, ACS: [40-50] %). Generiske udbydere tegner sig for resten af markedet ([20-30] %).(515) [Fortrolige oplysninger vedrørende konkurrenters markedsposition]. Selv hvis det antages, at der er tale om en stærk generisk konkurrence ([20-30] %), vil parternes markedsposition udgøre mindst ca. [60-70] %.(516) Bayer genererer hele sin omsætning fra fenamiphos (Nemacur). ACS er aktiv på dette marked med ethoprophos (Mocap).(517) Parterne har gjort gældende, at salget af ethoprophos formentlig vil falde i de kommende år. Bayers salg af fenamiphos vil også falde som følge af konkurrence fra mindre toksiske produkter. Parterne har også anført, at Syngenta vil gå ind på markedet med fosthiazat. Endelig har parterne gjort gældende, at generiske konkurrenter forventes at styrke deres tilstedeværelse i fremtiden og øge deres markedsandel.(518) Kommissionen bemærker, at alle produkter på markedet repræsenterer ældre kemiske stoffer, bl.a. Syngentas fosthiazat [fortrolige oplysninger vedrørende et konkurrerende produkt]. Kommissionen tror derfor ikke, at navnlig generiske producenter vil tage salg fra parterne.(519) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markedet for jordinsekticider til grøntsager i Portugal.Fremtidige lanceringer af acetamiprid(520) Kommissionen bemærker, at registreringsplanerne vedrørende acetamiprid [...].Generel konklusion vedrørende insekticider(521) Undersøgelsen viser, at der vil blive skabt en dominerende stilling på en række markeder gennem en horisontal overlapning på markedet for såvel bladmidler som for jordmidler. Efter transaktionen vil parterne have en lang række produkter, som repræsenterer ældre kemiske stoffer. Desuden vil transaktionen indebære, at ACS' neonicotinoid acetamiprid og pyrazol fipronil (og ethiprole) kommer til at indgå i Bayers produktudbud. Begge produkter vil styrke og udvide Bayers eksisterende portefølje af nye kemiske stoffer. Parterne vil få langt det største udbud af neonicotinoider, og de vil være de eneste med pyrazolkemien. De vil få langt det stærkeste produktudbud inden for de nyeste kemiske stoffer til behandling af insekter, lige fra frøbehandlingsmidler til jord- og bladmidler.(522) Parterne vil kunne udnytte deres markedsstyrke via resistenshåndteringsplaner og rabatstrukturer over for distributører, som vil være nødt til at lagerføre parternes neonicotinoider og fipronil. Ingen konkurrent vil kunne tilbyde et tilsvarende produktsortiment. Transaktionen vil derfor kunne medføre prisstigninger og afskærmning af markedet for konkurrenter, navnlig generiske konkurrenter.(523) Kommissionen mener derfor, at transaktionen i den anmeldte form vil skabe eller styrke en dominerende stilling(524) - inden for bladinsekticider til roer (Frankrig og Grækenland), korn (Italien og Portugal), citrusfrugter (Portugal), bomuld (Grækenland), frugt og nødder (Belgien, Danmark, Tyskland, Grækenland og Portugal), druer (Tyskland), kartofler (Portugal og Spanien), ris (Portugal), tobak (Grækenland og Italien) og grøntsager (Frankrig, Portugal, Spanien og Italien), og(525) - inden for jordinsekticider til bananer (Spanien), roer (Belgien, Frankrig, Det Forenede Kongerige og Italien), prydplanter (Italien), kartofler (Grækenland og Portugal), tobak (Spanien) og grøntsager (Grækenland og Portugal).B. MOLLUSKICIDERB.1. Relevante produktmarkeder(526) Bayer og ACS er begge aktive inden for produktion og salg af molluskicider (sneglekorn), som er produkter, der er beregnet til at bekæmpe snegle og andre typer bløddyr. Molluskicider består almindeligvis af kemisk behandlede lokkemidler, der strøs ud på jorden.(527) Molluskicider kan ikke erstattes af andre insekticider og udgør derfor et særskilt produktmarked. Markedsundersøgelsen har bekræftet, at det ikke er hensigtsmæssigt at opdele molluskicider efter afgrødeart, da formuleringen af molluskicider ikke er forskellig fra plante til plante.(528) På nuværende tidspunkt er tre væsentlige aktive stoffer til bekæmpelse af bløddyr registreret i EØS: metaldehyd, methiocarb, og thiodicarb. En fjerde type molluskicid, der er baseret på det aktive stof jern(III)fosfat, som er under patentbeskyttelse, er blevet lanceret i Nederlandene, Danmark og Tyskland og er under registrering i Sverige, Italien, Belgien og Frankrig.(529) Metaldehyd, som er det ældste aktive stof, har en lammende virkningsmekanisme på bløddyr og produceres af det schweiziske selskab Lonza. Jern(III)fosfat, som produceres af det tyske selskab Neudorff GmbH, fungerer på stort set samme måde som metaldehyd. Methiocarb og thiodicarb fungerer derimod som mavegift og produceres af henholdsvis Bayer og ACS. Alle disse aktive stoffer, undtagen jern(III)fosfat, har været uden patentbeskyttelse i en årrække. Det bemærkes, at i modsætning til Bayer og ACS producerer Lonza ikke molluskicider, men sælger blot det aktive stof metaldehyd i forskellige medlemsstater til en række middelproducenter, som fremstiller det endelige produkt under deres egne varemærker.(530) Molluskicider, der er baseret på alle ovennævnte aktive stoffer, synes at tilhøre samme produktmarked. Undersøgelsen har imidlertid vist, at Bayers og ACS' produkter synes meget mere effektive i områder med særligt fugtigt vejr, og at prisen ofte er meget højere end prisen på molluskicider, der er baseret på metaldehyd.B.2. Konkurrencevurderinga) Markedsforhold(531) Parterne har tilsammen høje markedsandele i følgende lande: Belgien (Bayer: [10-20] %, ACS: [80-90] %) Frankrig (Bayer: [20-30] %, ACS: [10-20] %), Portugal (Bayer: [70-80] %, ACS: [0-10] %), Det Forenede Kongerige (Bayer: [30-40] %, ACS: [0-10] %), Irland (Bayer: [90-100] %, ACS: [10-20] %) og Nederlandene (Bayer: [60-70] %, ACS: [20-30] %). I Nederlandene har Bayer imidlertid ikke længere en registrering til brug af methiocarb i molluskicider, og selskabet vil derfor standse salget af sine molluskicider senest [...]. I Nederlandene vil der således ikke opstå konkurrenceproblemer, da der ikke vil være nogen horisontal overlapning som følge af den planlagte transaktion. Tilsvarende vil der i Frankrig ikke opstå konkurrenceproblemer som følge af den planlagte transaktion, da virksomheden De Sangosse er førende på markedet med en markedsandel på ca. [...] %, som hovedsagelig opnås via det metaldehydbaserede produkt Metarex RG.(532) Bayer er den eneste virksomhed, der er aktiv i Sverige, Finland, Island, med en markedsandel på 100 %, mens ACS er den eneste virksomhed, der er aktiv i Norge. I Norge vil der imidlertid ikke opstå konkurrenceproblemer som følge af den planlagte transaktion, da ACS' monopolistiske stilling skyldes, at molluskicider, der er baseret på henholdsvis methiocarb og metaldehyd, i en årrække har været forbudt i henhold til den nationale lovgivning.(533) I de øvrige EØS-lande vil der ikke opstå konkurrenceproblemer af følgende grunde. I Østrig opnåede Bayer kun en markedsandel på [0-10] % i 2000, mens ACS først begyndte at sælge molluskicider i 2001 i meget begrænsede mængder. Selv om Bayer opnåede en markedsandel på [50-60] % i Danmark i 2000, er ACS ikke aktiv dér. I Tyskland har parterne en lav samlet markedsandel, idet Bayer i 2000 opnåede en markedsandel på [20-30] %, mens ACS' markedsandel kun udgjorde [0-10] %. Bayer er ikke aktiv i Grækenland, og ACS' salg af molluskicider ophørte i 2000. I Italien har parterne en lav samlet markedsandel, idet Bayer i 2000 opnåede en markedsandel på [20-30] %, mens ACS' markedsandel kun udgjorde [0-10] %. Endelig er ACS ikke aktiv i Spanien, og Bayers markedsandel udgjorde i 2000 kun [10-20] %.(534) Undersøgelsen har vist, at ved siden af Bayers methiocarbbaserede molluskicid (sælges under varemærket Mesorul) og ACS' thiodicarbbaserede molluskicid (sælges under varemærket Skipper) er de øvrige markedsandele i de forskellige EØS-medlemsstater, undtagen Frankrig, fordelt blandt et fragmenteret antal nationale uafhængige producenter, som på grundlag af det aktive stof, der leveres af Lonza, producerer billigere og ofte mindre effektive lokale varemærker af metaldehydbaserede molluskicider. Kun i Nederlandene, Tyskland og Danmark opnår lokale middelproducenter af molluskicider, der er baseret på jern(III)fosfat, en vis markedsandel.(535) Historisk set har metaldehydbaserede molluskicider ikke haft den samme regnfasthed som Bayers og ACS' methiocarb- og thiodicarbbaserede produkter. Selv om nogle lokale middelproducenter på bestemte nationale markeder har optimeret de metaldehydbaserede molluskiciders regnfasthed, anvender hver middelproducent sin egen opskrift, og regnfastheden kan derfor være forskellig fra land til land, afhængigt af formuleringstypen og fremstillingsprocessen. I lande med særligt fugtigt vejr, men med et meget lille marked, for så vidt angår brugen af molluskicider, var metaldehydbaserede molluskicider ikke kendetegnet ved en væsentlig markedsudbredelse.(536) Det er særdeles vanskeligt og ressourcekrævende at komme ind på markedet ved hjælp af molluskicider, der er baseret på nye aktive stoffer. Omkostningerne i forbindelse med F& U og EU-registreringen kan overstige 100 mio. EUR, og processen kan tage indtil til 10 år. En ny type molluskicid, der er baseret på det aktive stof jern(III)fosfat, er for nylig blevet lanceret i Nederlandene, Tyskland og Danmark. Registrering er undervejs i Sverige, Italien, Belgien og Frankrig. Ingen molluskicider, der er baseret på nye aktive stoffer, forventes lanceret på markedet i de kommende fire år.(537) I modsætning til parternes bemærkninger har undersøgelsen vist, at hverken Bayer eller ACS konkret står over for generisk konkurrence med hensyn til methiocarb- eller thiodicarbbaserede molluskicider. Selv om methiocarb og thiodicarb i en årrække har været uden patentbeskyttelse, er der på verdensplan kun to asiatiske generiske producenter af disse aktive stoffer: Ningbo Agro-Star Industrial, en kinesisk generisk producent af methiocarb, og Ceryung (tidligere Jin Heung Fine Chemical), en koreansk generisk producent af thiodicarb. Ingen af disse virksomheder leverer imidlertid for øjeblikket disse aktive stoffer i Europa.(538) Som led i undersøgelsen har parterne desuden erkendt, at det europæiske marked for molluskicider ikke er attraktivt for asiatiske generiske producenter, da markedet er kendetegnet ved meget store forskelle og vil formentlig ikke vokse betydeligt i fremtiden, og der er tale om et marked for basisprodukter, hvor avancerne er for lave. Parterne har forklaret, at da mønsteret i vejrforholdene om sommeren er den afgørende faktor, er det umuligt pålideligt at forudse størrelsen af markedet mere end ca. to måneder frem, og at dette ikke er den type marked, som appellerer til generiske producenter, da enhver producent af molluskicider skal være rede til at føre store lagre eventuelt i adskillige år.b) Nationale markeder, der giver anledning til konkurrenceproblemer(539) På baggrund af ovenstående og af de grunde, der er anført nedenfor, vil den planlagte transaktion skabe eller styrke en dominerende stilling på følgende nationale markeder for molluskicider: Det Forenede Kongerige, Belgien, Irland, Portugal, Sverige, Finland og Island.(540) I Det Forenede Kongerige havde parterne i 2000 tilsammen en markedsandel på [40-50] % (Bayer [30-40] %, ACS [0-10] %). Bayer vil blive den førende på det britiske marked for molluskicider efter gennemførelsen af transaktionen. Parterne har gjort gældende, at Lonza fortsat vil være den førende på markedet med en markedsandel på ca. [50-60] %. Som nævnt ovenfor producerer Lonza imidlertid ikke molluskicider, men kun metaldehyd, som selskabet leverer til nationale uafhængige producenter af metaldehydbaserede molluskicider, f.eks. De Sangosse, Luxan, Chiltern Farm Chemicals, Doff Poortland og Clartex med en skønnet markedsandel på henholdsvis [10-20] %, [0-10] %, [0-10] %, [0-10] % og [0-10] %. Efter transaktionen vil Bayer derfor kun stå over for et fragmenteret antal mindre britiske middelproducenter, som producerer molluskicider af ofte lavere kvalitet, og ikke en stærk konkurrent, som parterne har anført.(541) Det bemærkes endvidere, at Bayers og ACS' produkter er de molluskicider af topkvalitet, der sælges på det britiske marked. Ifølge parternes skøn er prisen på Bayers og ACS' molluskicider i Det Forenede Kongerige således på henholdsvis ca. [...]/ha og [fortrolige oplysninger fra ACS], dvs. over [60-70] % højere end prisen på de metaldehydbaserede molluskicider af lav kvalitet, der sælges i Det Forenede Kongerige ([...]/ha). Det eneste metaldehydbaserede molluskicid af topkvalitet synes at være De Sangosses Metarex.(542) Den store prisforskel mellem Bayers og ACS' molluskicider og metaldehydbaserede molluskicider forklares ved, at i områder eller perioder af året, der er karakteriseret ved fugtige vejrforhold, skal der i gennemsnit bruges en dobbelt så stor dosering af metaldehydbaserede molluskicider som af Bayers eller ACS' produkter. Avlerne er derfor tilbøjelige til at købe Bayers og ACS' produkter til en højere pris end produkter, der ganske vist umiddelbart er billigere, men som i praksis er dyrere på grund af den højere dosering.(543) På nuværende tidspunkt er der en vis konkurrence i segmentet for molluskicider af topkvalitet i Det Forenede Kongerige som følge af konkurrencen mellem Bayers, ACS' og De Sangosses produkter. Efter gennemførelsen af den planlagte transaktion vil denne konkurrence imidlertid for en stor dels vedkommende blive elimineret. Det eneste alternativ til den fusionerede enhed i segmentet for molluskicider af topkvalitet vil være De Sangosse med en skønnet markedsandel på kun [10-20] % i forhold til den fusionerede enheds skønnede andel på [40-50] %. Hvis Bayer således efter transaktionen besluttede at hæve prisen på to af de tre molluskicider af topkvalitet og mest etablerede varemærker i Det Forenede Kongerige (Mesurol og Skipper), vil konkurrencepresset fra det tilbageværende varemærke af topkvalitet (Metarex) eller fra de metaldehydbaserede molluskicider af lavere kvalitet ikke være tilstrækkeligt til at forhindre selskabet i at gøre dette.(544) Denne bekymring bekræftes yderligere af parternes bemærkninger om, at ACS' og Bayers produkter har egenskaber, som adskiller dem fra konkurrenters produkter, og at prisen kun er ét aspekt, som slutbrugeren tager i betragtning ved beslutningen om, hvilket produkt der skal anvendes.(545) Parterne har også gjort gældende, at koncentrationen på efterspørgselssiden i Det Forenede Kongerige sikrer, at den planlagte transaktion ikke vil skabe en dominerende stilling for den nye fusionerede enhed, da de ti største distributører i Det Forenede Kongerige tegner sig for ca. [90-100] % af det samlede salg på det britiske marked og udøver en betydelig forhandlingsstyrke. Det er imidlertid en kendsgerning, at mange britiske slutbrugere af molluskicider er rede til for Bayers og ACS' produkter at betale en pris, der er [60-70] % højere end for metaldehydbaserede molluskicider af lavere kvalitet, og at det er meget sandsynligt, at de fortsat vil købe disse produkter, selv hvis prisen yderligere steg som følge af den planlagte fusion.(546) På baggrund af ovenstående er Kommissionen derfor nået til den konklusion, at transaktionen vil skabe eller styrke en dominerende stilling på det britiske marked for molluskicider.(547) I Belgien havde parterne i 2000 tilsammen en markedsandel på ca. [90-100] % (Bayer: [10-20] %, ACS: [80-90] %), og parterne forventer at fastholde deres markedsposition på dette niveau i de kommende tre år. Metaldehydbaserede molluskicider tegner sig for under [0-10] % af det belgiske marked. En ny type aktivt stof med molluskicide egenskaber, jern(III)fosfat, er for øjeblikket under registrering i Belgien. Det er imidlertid uvist, hvornår registreringsproceduren vil være tilendebragt, og om resultatet vil være positivt.(548) Parterne har anført, at transaktionen ikke begrænser konkurrencen på det belgiske marked, da de produkter, der sælges af Bayer og ACS, ikke længere er patentbeskyttede, og nye virksomheder let kan få adgang til det belgiske marked med generiske produkter, hvis den fusionerede enhed forsøgte at hæve priserne til skade for konkurrencen. Som nævnt ovenfor findes der imidlertid kun to asiatiske producenter af generisk methiocarb og thiodicarb, som ikke er aktive i Europa, og som med stor sandsynlighed ikke vil gå ind på dette marked efter den planlagte transaktion. Det vil være endnu mere usandsynligt, at de vil gå ind på det belgiske marked, i betragtning af dette markeds forholdsvis lille størrelse og parternes stærke stilling på markedet.(549) Parterne har endvidere anført, at det forhold, at Neudorff er ved at komme ind på det belgiske marked, klart viser, at det kan være attraktivt at lancere et konkurrerende produkt selv på mindre markeder som det belgiske, og at potentiel konkurrence fra asiatiske producenter derfor ikke må betragtes som usandsynlig. Kommissionen bemærker imidlertid, at Neudorff er ved at forsøge at komme ind på markedet med et produkt, der er baseret på en ny type aktivt stof, (jern(III)fosfat), som hvis det slår igennem, vil være forskelligt fra de produkter, der allerede er etableret på markedet. Asiatiske producenter vil derimod ikke kunne lancere deres produkter på det europæiske marked på grundlag af samme produktdifferentiering.(550) Parterne har også anført, at Lonza allerede er aktiv på det belgiske marked og som den førende udbyder af molluskicider i EØS vil kunne udvide sine aktiviteter i Belgien som reaktion på en konkurrencebegrænsende adfærd, som den fusionerede enhed måtte udvise. Som nævnt ovenfor producerer Lonza imidlertid ikke molluskicider, men kun metaldehyd, som selskabet leverer til nationale uafhængige producenter af metaldehydbaserede molluskicider.(551) I Belgien er molluskicidernes regnfasthed af væsentlig betydning. Bayers og ACS' molluskicider har en særdeles god regnfasthed. Det er ikke lykkedes producenter af metaldehydbaserede molluskicider i Belgien at opnå samme regnfasthed.(552) Parterne har skønnet, at den gennemsnitlige brutto/nettohandelspris på metaldehydbaserede molluskicider af topkvalitet i Belgien er på ca. [...] EUR/ha, mens prisen på og ACS' molluskicider er på henholdsvis ca. [...]/ha og [fortrolige oplysninger fra ACS]. Som følge af vejrforholdene skal der i forbindelse med metaldehydbaserede molluskicider imidlertid i gennemsnit bruges en dobbelt så stor dosering som i forbindelse med Bayers eller ACS' produkter. Slutbrugerne vil derfor være tilbøjelige til at betale mere for Bayers og ACS' produkter end for et produkt, der ganske vist umiddelbart er billigere, men som i praksis er dyrere på grund af den højere dosering.(553) Dette er blevet bekræftet af en belgisk grossist inden for molluskicider, som klart har anført, at Bayers og ACS' molluskicider ikke er substituerbare med metaldehydbaserede molluskicider, og at det i tilfælde af en permanent prisstigning på 5-10 % på Bayers og ACS' produkter kun vil være få slutbrugere, der vil skifte til metaldehydbaserede molluskicider. To grossister har anført, at de tre produkter er substituerbare, mens en grossist forklarede, at kundernes valg afhænger af produktets modstandskraft over for regn, og at kunderne selv i tilfælde af en prisforhøjelse fortsat vil købe Bayers og ACS' produkter, da de har en større modstandskraft over for regn.(554) På baggrund af ovenstående er Kommissionen nået til den konklusion, at den planlagte transaktion i det mindste på kort sigt vil eliminere Bayers eneste reelle konkurrent på det belgiske marked for molluskicider, hvilket vil skabe eller styrke en dominerende stilling på dette marked.(555) I Irland havde parterne i 2000 tilsammen en markedsandel på ca. [90-100] % (Bayer [80-90] %, ACS [10-20] %), og parterne forventer at fastholde deres markedsposition på dette niveau i de kommende tre år. Metaldehydbaserede molluskicider tegner sig for [0-10] % af det irske marked.(556) Parterne har anført, at andre virksomheder let vil kunne få adgang til markedet. I denne henseende har parterne forklaret, at ACS ikke havde nogen aktiviteter på det irske marked i 1998 og 1999 og opnåede en markedsandel på [10-20] % i 2000. Ingen andre virksomheder forventes imidlertid at gå ind på det irske marked med molluskicider, der er baseret på metaldehyd eller på andre aktive stoffer.(557) Ligesom i Belgien er molluskicidernes regnfasthed også af væsentlig betydning i Irland. Lokale producenter af metaldehydbaserede molluskicider har ikke kunnet producere molluskicider med samme modstandskraft over for vejrforhold som Bayers og ACS' molluskicider. Alle fire grossister, som fremsatte bemærkninger som led i undersøgelsen, bekræftede, at metaldehydbaserede molluskicider ikke er lige så effektive som Bayers methiocarbbaserede molluskicider, og at de også i tilfælde af en prisstigning på 5-10 % fortsat vil købe Bayers og ACS' produkter. En grossist har anført, at Bayers methiocarbbaserede molluskicid ikke kan erstattes af metaldehydbaserede molluskicider til brug i forbindelse med afgrøder som f.eks. sukkerroer, hvor Bayers produkt anvendes til at bekæmpe snegle og stankelbenslarver. Kun en enkelt grossist har anført, at man i tilfælde af en sådan prisstigning vil overveje at anvende alternative insekticider sammen med metaldehyd. To grossister har udtrykt betænkelighed med hensyn til, at den planlagte transaktion kunne føre til en prisstigning på Bayers og ACS' molluskicider.(558) Parterne har også anført, at de vil kunne blive stillet over for konkurrence fra generiske udbydere i fremtiden. Som nævnt ovenfor er der imidlertid kun to asiatiske producenter af generisk methiocarb og thiodicarb, som ikke er aktive i Europa, og som med stor sandsynlighed ikke vil gå ind på dette marked efter den planlagte transaktion. Det vil være endnu mere usandsynligt, at de vil gå ind på det irske marked, i betragtning af dette markeds forholdsvis lille størrelse og parternes stærke stilling på markedet.(559) På baggrund af ovenstående er Kommissionen nået til den konklusion, at den planlagte transaktion vil eliminere Bayers eneste reelle konkurrent på det irske marked for molluskicider, hvilket vil skabe eller styrke en dominerende stilling på dette marked.(560) I Portugal havde parterne i 2000 tilsammen en markedsandel på ca. [70-80] % (Bayer [70-80] %, ACS [0-10] %), og parterne forventer at fastholde deres markedsposition på dette niveau i de kommende tre år. Den resterende markedsandel er delt mellem to væsentlige lokale producenter af metaldehydbaserede molluskicider (Agroquisa med en markedsandel på ca. [0-10] %, og Permutadora med en markedsandel på ca. [20-30] %) og andre små lokale middelproducenter.(561) Parterne har anført, at den planlagte transaktion ikke vil påvirke konkurrencen på det portugisiske marked for molluskicider, da ACS kun forøger Bayers markedsandel med en lille procentdel. Markedsundersøgelsen har imidlertid vist, at kun ACS' thiodicarbbaserede molluskicid anses for at være lige så effektiv som Bayers methiocarbbaserede molluskicid på det portugisiske marked. Tre ud af fire grossister har anført, at de fleste slutbrugere i tilfælde af en permanent prisstigning på 5-10 % på disse to produkter ikke vil skifte til metaldehydbaserede molluskicider. En af disse grossister har forklaret, at prisen på Bayers molluskicid i forvejen er højere end prisen på metaldehydbaserede molluskicider. To grossister har udtrykt betænkelighed med hensyn til, at den planlagte transaktion vil kunne føre til en prisstigning på Bayers og ACS' molluskicider.(562) Parterne har endvidere anført, at Lonza eller andre generiske udbydere i givet fald vil gå ind på markedet i tilfælde af, at priserne på den fusionerede enheds produkter forhøjes ud over det konkurrencedygtige niveau. Som nævnt ovenfor producerer Lonza imidlertid ikke molluskicider, da selskabet blot leverer metaldehyd til lokale producenter af molluskicider. Med hensyn til generisk konkurrence er det allerede nævnt ovenfor, at der kun er to asiatiske producenter af generisk methiocarb og thiodicarb, som ikke er aktive i Europa, og som med stor sandsynlighed ikke vil gå ind på dette marked efter den planlagte transaktion. Det vil være endnu mere usandsynligt, at de vil gå ind på det portugisiske marked, i betragtning af dette markeds forholdsvis lille størrelse.(563) På baggrund af ovenstående er Kommissionen nået til den konklusion, at den planlagte transaktion vil eliminere Bayers eneste reelle konkurrent på det portugisiske marked for molluskicider, hvilket vil skabe eller styrke en dominerende stilling på dette marked.(564) I Sverige, Finland og Island er Bayer den [...] med en markedsandel på [90-100] %. Den planlagte transaktion vil fjerne en stærk potentiel konkurrent, som i betragtning af klimaforholdene i disse lande ville kunne gå ind på disse markeder med et produkt, der er lige så effektivt som Bayers produkt.(565) Med hensyn til Finland har parterne anført, at Lonza eller generiske udbydere let vil kunne få adgang til markedet. Lonza producerer imidlertid ikke molluskicider, og selskabet vil under alle omstændigheder ikke kunne levere metaldehyd til lokale middelproducenter i Finland, da metaldehydbaserede molluskicider i en årrække har været forbudt i dette land. Hvad angår generiske udbydere, vil asiatiske producenter som nævnt ovenfor ikke have noget incitament til at gå ind på disse markeder i betragtning af deres forholdsvis lille størrelse.(566) En ny type aktivt stof med molluskicide egenskaber, jern(III)fosfat, der produceres af Neudorff, er for øjeblikket under registrering i Sverige. Det er imidlertid uvist, hvornår registreringsproceduren vil være tilendebragt, og om resultatet vil være positivt.(567) Parterne har endvidere anført, at ACS [...], Kommissionen er af den opfattelse, at den planlagte transaktion vil eliminere en realistisk potentiel konkurrent fra de nationale markeder for molluskicider i Sverige, Finland og Island.(568) Parterne har anført, at hvis det er uvist, om den nye molluskicid, der er baseret på jern(III)fosfat, med succes kan trænge ind på det svenske marked, er det inkonsekvent at hævde, at ACS vil være en potentiel konkurrent, da ACS' produkt ikke engang er under registrering i Sverige, Norge og Island. Kommissionen bemærker imidlertid, at ACS' produkt ikke blot allerede er registreret på de fleste nationale markeder, men at det også har vist sig at være i stand til hurtigt at trænge ind på nye nationale markeder, hvilket ifølge parterne er sket i Irland.(569) På baggrund af ovenstående er Kommissionen nået til den konklusion, at den planlagte transaktion også vil styrke Bayers dominerende stilling på følgende nationale markeder for molluskicider: Sverige, Finland og Island.Generel konklusion vedrørende molluskicider(570) På baggrund af ovenstående er Kommissionen nået til den konklusion, at den planlagte transaktion vil skabe eller styrke en dominerende stilling på følgende national markeder for molluskicider: Det Forenede Kongerige, Belgien, Irland, Portugal, Sverige, Finland og Island.C. HERBICIDER(571) Bayer og ACS er begge aktive inden for udvikling og produktion af herbicider. Herbicider er plantebeskyttelsesmidler, som forebygger eller reducerer konkurrencen mellem afgrøder og ukrudt, og kan således erstatte eller reducere den manuelle eller mekaniske ukrudtsbekæmpelse.(572) Bayer har skønnet, at værdien af markedet for herbicider i EØS udgjorde 2,070 mia. EUR i 2000.C.1. Relevante produktmarkeder(573) Parterne har i princippet fulgt den afgrænsning af produktmarkedet, som Kommissionen foretog i sag M.1806 - AstraZeneca/Novartis.(574) En første opdeling foretages mellem selektive herbicider og ikke-selektive herbicider. Ikke-selektive herbicider er plantebeskyttelsesmidler, der er beregnet til at rydde markerne for ukrudt efter høsten af én afgrøde og inden såningen af den næste. De er effektive over for mange plantearter, bl.a. dyrkede afgrøder, som de ville slå ihjel, hvis de blev anvendt på dem. I modsætning hertil er selektive herbicider udviklet til kun at slå ukrudtet ihjel og ikke skade den afgrøde, som de anvendes på. Set ud fra landmandens synspunkt er den afgrødeart, som et selektivt herbicid anvendes på, den vigtigste faktor ved vurderingen af produkternes substituerbarhed. Parterne har derfor anført, at selektive herbicider, som kan beskytte forskellige typer afgrøder, udgør særskilte relevante produktmarkeder med hensyn til de fleste afgrøder.(575) I forbindelse med de flerårige afgrøder frugt og nødder, citrusfrugter og druer anvendes ikke-selektive herbicider og såkaldte semi-totalherbicider imidlertid også til at bekæmpe ukrudt uden at skade afgrøderne. Med hensyn til de nævnte afgrødesegmenter konkurrerer selektive herbicider og ikke-selektive herbicider således med hinanden. Parterne har derfor anført, at det med hensyn til disse afgrøder ikke er hensigtsmæssigt at foretage en yderligere opdeling mellem selektive og ikke-selektive herbicider. Det er i denne sag ikke nødvendigt at tage stilling til spørgsmålet om, hvorvidt citrusfrugter udgør et andet produktmarked end markedet for frugt og nødder, da det ikke vil ændre konkurrencevurderingen.(576) I tidligere fusionsbeslutninger fandt Kommissionen, at med hensyn til nogle afgrøder er de aktive stoffer, der er indeholdt i herbicidprodukterne, hovedsagelig effektive mod ukrudt inden for den ene af de to hovedkategorier af ukrudt: bredbladet ukrudt og græs. Da bestemte afgrødearter normalt vil blive angrebet af "blandede ukrudtspopulationer" bestående af både græs og bredbladet ukrudt, er der behov for behandlinger, som kan bekæmpe begge ukrudtsarter. Landmanden har to muligheder: enten køber han en række herbicider med bestemte anvendelsesområder og blander dem, alt efter hvilke ukrudtsarter der forekommer, eller han kan købe et færdigprodukt, der indeholder den ønskede blanding af aktive stoffer til bekæmpelse af græs og bredbladet ukrudt. Nogle produkter har effekt mod begge ukrudtstyper og betegnes "bredspektrede" herbicider.(577) Herbicider mod bredbladet ukrudt kan ikke direkte substituere herbicider, der anvendes til bekæmpelse af græsser (graminicider), og omvendt. Landmanden, som har skadeligt græsukrudt i sine afgrødemarker, har brug for herbicider, som kan bekæmpe netop dette ukrudt, og omvendt. De samme argumenter gælder ligeledes for bekæmpelsen af bredbladet ukrudt. Kommissionen bemærkede imidlertid i tidligere beslutninger, at de to komplementære markedssegmenter er forbundet via tilstedeværelsen af bredspektrede herbicider. Med hensyn til en række herbicider viste den markedsundersøgelse, som Kommissionen foretog i sag M.1806 - AstraZeneca/Novartis, at bredspektrede herbicider i realiteten genererer en betydelig del af deres omsætning både på grundlag af evnen til at bekæmpe græsukrudt og evnen til at bekæmpe bredbladet ukrudt. Som følge af den såkaldte substitutionskædeeffekt findes der et effektivt konkurrencepres på markeder, hvor bredspektrede herbicider kan anvendes til at erstatte graminicider og herbicider mod bredbladet ukrudt. Dette skyldes, at hverken udbyderen af bredspektrede herbicider eller de producenter, der har graminicider eller herbicider mod bredbladet ukrudt i deres produktportefølje, kan hæve priserne uden at risikere, at deres kunder vil skifte til andre produkter.(578) Af disse grunde har parterne anført, at det med hensyn til korn, majs, ris og kartofler ikke at hensigtsmæssigt at foretage en opdeling mellem herbicider til bredbladet ukrudt og graminicider. I alle disse segmenter genererer bredspektrede herbicider en betydelig del af deres omsætning fra evnen til at bekæmpe græsukrudt og evnen til at bekæmpe bredbladet ukrudt. Denne tilgang adskiller sig fra Kommissionens tilgang i sag M.1806 - AstraZeneca/Novartis, hvor der også blev foretaget en opdeling mellem herbicider til bredbladet ukrudt og graminicider med hensyn til kartofler samt med hensyn til grøntsager, roer, oliefrø og sojabønner.(579) I sag M.1806 - AstraZeneca/Novartis overvejede Kommissionen endvidere at foretage en opdeling mellem produkter, der anvendes på et tidligt tidspunkt (præudsånings- eller præspiringsherbicider), og produkter, der anvendes på et senere tidspunkt (postspiringsherbicider). Da disse herbicidtyper anvendes til at bekæmpe de samme ukrudtsarter og har samme effektivitet, har landmanden i det mindste før såningen en vis fleksibilitet med hensyn til valget af tidspunktet for anvendelsen heraf. Efterhånden som tiden går, og der opstår ukrudtsproblemer i afgrødemarkerne, er præudsåningsherbicider eller for den sags skyld præspiringsherbicider ikke længere substituerbare med postspiringsherbicider. I de fleste tilfælde - i det mindste i den tidlige fase af anvendelsen af herbicider - er præspiringsherbicider og postspiringsherbicider indbyrdes substituerbare.(580) På baggrund af den rolle, som bredspektrede produkter spiller, og den tilstrækkelige substituerbarhed mellem præ- og postspiringsherbicider betragtede Kommissionen i sag M.1806 - AstraZeneca/Novartis markederne for herbicider til korn, majs og ris som de relevante produktmarkeder. Med hensyn til markederne for herbicider til kartofler, grøntsager, sukkerroer, sojabønner og oliefrø foretog Kommissionen imidlertid en yderligere opdeling mellem præspiringsherbicider og postspiringsgraminicider og afgrænsede et særskilt produktmarked for postspiringsgraminicider. På grundlag af markedsundersøgelsen i den foreliggende sag synes denne tilgang stadig at være korrekt, selv om betydningen af segmentet for græsbekæmpelse i forbindelse med herbicider til korn bliver større på baggrund af stigende resistensproblemer i forbindelse med såkaldte problemgræsarter (navnlig agerrævehale, rajgræs og flyvehavre).(581) Mange markedsaktører er af den opfattelse, at byg udgør et særskilt produktmarked inden for herbicider til korn, da mange herbicider til korn ikke kan anvendes på denne afgrøde. Det er imidlertid ikke nødvendigt at tage stilling til i den foreliggende sag, om herbicider til byg udgør et særskilt produktmarked, da dette ikke vil ændre vurderingen.C.2. Vurdering(582) På nationalt plan overlapper parternes aktiviteter hinanden med hensyn til en lang række afgrøder og medlemsstater. Ifølge oplysningerne i CO-formularen er der 44 berørte markeder inden for herbicider, hvor parterne tilsammen har en markedsandel på 35 % eller derover. Af disse markeder har parterne en markedsandel, der overstiger 40 % på 39 markeder og 50 % på 26 markeder.(583) På grundlag af undersøgelsen mener Kommissionen, at konkurrencen formentlig ikke vil blive påvirket negativt på 53 af i alt 80 berørte markeder af en eller flere af nedenstående grunde:(584) Parternes samlede markedsandel er lav; der er ingen overlapning mellem parternes aktiviteter, enten på grund af en fejlagtig fordeling af markedsandele, eller fordi overlapningen i mellemtiden ikke længere eksisterer (f.eks. ophævelse af distributionsaftale i forbindelse med tredjepartsprodukter); væksten i markedsandelen er meget lille, og markedsstrukturen vil formentlig ikke blive berørt af transaktionen, da prisincitamenterne i forbindelse med parternes produkter ikke vil blive berørt (produktet prissættes hovedsagelig i forbindelse med andre afgrøder); parterne har i vidt omfang overvurderet deres markedsposition; der er stærke konkurrenter, som sandsynligvis til tage konkurrencen op på markedet; nye produktlanceringer fra konkurrenter vil sandsynligvis give parternes produkter stærk konkurrence i den nærmeste fremtid.(585) Af nedenstående grunde er Kommissionen nået til den konklusion, at den planlagte transaktion vil skabe eller styrke en dominerende stilling på markederne for herbicider til seks afgrøder: roer, korn, majs, kartofler, grøntsager og høstmidler til bomuld.Markeder for herbicider til roer(586) I 2000 udgjorde EØS-markedet inden for herbicider til roer ca. 225,4 mio. EUR. De vigtigste nationale markeder for herbicider til roer er Tyskland ([...]), Frankrig ([...]) og Italien ([...]). Parterne har skønnet, at de vil få [50-60] % (Bayer [20-30] %, ACS [20-30] %) af de samlede EØS-markeder for herbicider til roer, foran BASF ([0-10] %) og DuPont ([0-10] %). På nationalt plan vil parterne tilsammen have følgende markedsandele(22):>TABELPOSITION>(587) I sag M.1806-AstraZeneca/Novartis havde Kommissionen afgrænset et særskilt marked for postspiringsgraminicider. Der er imidlertid ingen konkurrenceproblemer på dette marked i den foreliggende sag. I de tre øvrige segmenter af markedet for herbicider til roer, dvs. præ- og postspiringsherbicider mod bredbladet ukrudt samt præspiringsherbicider, som sammen udgør resten af markedet for herbicider til roer, vil parterne tilsammen få en markedsandel i EØS på [50-60] %. På nationalt plan vil markedsandelene variere mellem [40-50] % i Belgien og [70-80] % i Sverige. De høje markedsandele på det samlede marked stammer fra parternes position i segmentet for postspiringsherbicider mod bredbladet ukrudt. Markedet for postspiringsherbicider mod bredbladet ukrudt er langt det største segment af det samlede EØS-marked for herbicider til roer og tegner sig for 163,9 mio. EUR eller 73 %. Parterne har skønnet, at de vil få [50-60] % af dette segment i EØS. På nationalt plan varierer parternes markedsandel mellem [40-50] % i Det Forenede Kongerige og [70-80] % i Portugal. Den fusionerede enhed vil blive langt den største udbyder i alle medlemsstater, undtagen Luxembourg, som der ikke foreligger data for. På grundlag af parternes salgsprognoser vil situationen i 2004 i det væsentlige være den samme. I kun 4 lande forventer parterne en samlet markedsandel på under [40-50] %, hvilket imidlertid stadig vil udgøre mellem [30-40] % og [40-50] %.(588) Parterne har anført en række grunde til, at der trods disse høje markedsandele ikke vil opstå problemer med hensyn til en dominerende stilling som følge af den planlagte transaktion. Deres hovedargument er, at alle fire aktive stoffer, der anvendes på disse markeder, ikke længere er under patentbeskyttelse, hvilket vil føre til en stærk konkurrence fra generiske udbydere. Som det vil fremgå nedenfor, er det imidlertid i mindre grad de aktive stoffer, der er afgørende for kontrollen med dette marked, men snarere de forskellige formuleringstyper via formuleringspatenter.(589) I alle medlemsstater, undtagen Spanien og Sverige, hvor Bayer også sælger tredjepartsprodukter, genererer Bayer [...] omsætning på dette marked fra metamitron, som sælges under varemærket Goltix. Metamitron er et krydsspektret præ- og postspiringsherbicid med en bedre profil i bredbladet ukrudt. Metamitron blev lanceret første gang i 1975 og har været uden patentbeskyttelse siden 1993. Det tilhører den kemiske gruppe triaziner. Denne kemiske gruppe er en forholdsvis ældre gruppe, som blev lanceret første gang i 1956, og har status som basisprodukt, da langt hovedparten af produkterne ikke længere er patentbeskyttede. Salget af produkterne i denne gruppe har været faldende siden 1996(23). Faldet i forbindelse med Goltix har imidlertid været under [...]. Salgstendensen rapporteres som værende stabil på verdensplan(24). Bayer tilstræber at stabilisere Goltix med nye formuleringer, f.eks. Goltix WG 90, som selskabet begyndte at sælge i de væsentlige europæiske lande i 2001, og hvis registreringsdata er beskyttede, samt nye blandinger som f.eks. metamitron og triflusulfuron.(590) ACS' aktive stoffer, der anvendes til formulering af postspiringsherbicider mod bredbladet ukrudt, er desmedipham, ethofumesate og phenmedipham. Phenmedipham og det nært beslægtede desmedipham blev lanceret i 1968. Begge aktive stoffer tilhører den kemiske gruppe carbamater og er de bedst sælgende produkter i denne gruppe. Selv om salget af denne gruppe forventes at falde med 3 % årligt indtil 2005, forventes phenmedipham at fastholde sin markedsandel(25). Disse aktive stoffer sælges som blandinger og som rene formuleringer, hovedsagelig under varemærket Betanal. Som i forbindelse med Bayer er alle ACS' aktive stoffer ikke længere under patentbeskyttelse. Parterne har derfor gjort gældende, at generiske udbydere i stigende grad vil vinde markedsandele på bekostning af Bayer og ACS.(591) Udviklingen af forblandinger med eksisterende forbindelser er fortsat et vigtigt træk på dette marked. F.eks. lancerede ACS i 1997 blandinger som f.eks. Betanal Progress OF med alle sine tre aktive stoffer. ACS har et formuleringspatent på Betanal Progress. ACS vil snart lancere en række nye forblandinger af sine tre produkter, som alle vil være udvidelser af Betanal-familien (dvs. Betanal expert), i næsten alle medlemsstater. Desuden vil der komme nye blandinger med Bayers metamitron, bl.a. en blanding af fire stoffer (Betanal Quattro). Denne strategi gør det muligt for parterne at udvide patentbeskyttelsen gennem formulerings- og varemærkebeskyttelse. Det er en vellykket forsvarsstrategi over for generisk konkurrence. En lignende virkning som udvidet beskyttelse efter udløbet af patentet på det aktive stof opnås i forbindelse med beskyttelse af data på grundlag af ophavsretten. ACS er den eneste indehaver af data på desmedipham og har en arbejdsgruppe inden for phenmedipham med [...] og ethofumesate med [...]. Bayer er omfattet af databeskyttelse med hensyn til hele Goltix-familien til en værdi af adskillige millioner euro indtil [...].(592) Endvidere producerer mange af de generiske konkurrenter ikke selv produktet. ACS leverer sine produkter til bl.a. FCS, United Phosphorus, Griffin og Sipcam. Dette skaber en afhængighed blandt disse generiske udbydere og gør det muligt for ACS at opnå skalafordele, som ingen anden producent kan opnå. [...].(593) Desuden er det dyrt at opretholde en registrering, distributionen af herbiciderne kræver et salgsnet, og de fleste generiske udbyderes finansielle ressourcer er forholdsvis begrænsede. Endvidere er nogle af de generiske udbydere i forbindelse med deres produkter afhængige af parternes formuleringspatenter. [...](26).(594) Parterne har fremlagt prognoser over deres markedsandele i 2004, som er betydeligt lavere end tallene for 2000. ACS har forudset en [...] tendens indtil 2003 og en [...] i 2004. Bayer har forudset et forholdsvis stort fald i EØS indtil 2004, selv om salget på verdensplan forventes stabilt. Den samlede markedsandel i EØS er imidlertid fortsat meget høj. Dette vil være tilfældet trods - som parterne har nævnt - henstillingerne fra officielle og private rådgivere, bl.a. statslige organisationer, om at anvende generiske produkter, der har mere eller mindre de samme egenskaber som det originale mærkevareprodukt.(595) Et andet argument, som parterne har fremført, vedrører prisudviklingen. Parterne har hævdet, at deres produkter har været udsat for et betydeligt prisfald (et fald på op til [...] af slutbrugerprisen på Bayers produkter og et fald på op til [...] % af slutbrugerprisen på ACS' produkter). En prisnedsættelse betyder imidlertid ikke nødvendigvis også faldende avancer, da f.eks. produktionen kan være blevet mere effektiv. [...](27).(596) Med hensyn til det franske marked har parterne gjort gældende, at hovedparten af ACS' omsætning stammer fra salget af tredjepartsprodukter, bl.a. [...] metamitron og BASF's chloridazon. Selv hvis ACS får sine produkter fra tredjeparter, har ACS imidlertid en handlefrihed med hensyn til pris-/omkostningsmargenen i forbindelse med det endelige produkt, som faktisk gør det muligt for selskabet at konkurrere mod Bayer. Det forhold, at den nye enhed vil sælge et produkt, der indeholder et aktivt stof, som ejes af [...], den [...] konkurrent på dette marked, vil desuden skabe en strukturel forbindelse, som vil kunne give anledning til yderligere konkurrenceproblemer.(597) Endelig har parterne gjort gældende, at efterspørgselssiden er særdeles koncentreret i Danmark og Sverige. I Danmark tegner tre aftagere sig for [90-100] % af parternes salg. I Sverige tegner de fire største aftagere sig for [90-100] % af parternes salg. Med en markedsandel på [50-60] % i Danmark og [70-80] % i Sverige er der imidlertid en vis ubalance i forhandlingsstyrken. Desuden er både Danmark og Sverige forholdsvis små markeder, som er af mindre interesse for Bayer og ACS end for aftagerne.(598) Tredjeparter, der har deltaget i Kommissionens markedsundersøgelse, har givet udtryk for betænkelighed med hensyn til, at parterne alene får kontrol med de fire vigtigste molekyler og de mest kendte varemærker på dette marked og navnlig muligheden for frit at kunne kombinere alle 4 herbicider mod bredbladet ukrudt. Ifølge disse markedsaktører er det nødvendigt at kombinere alle 4 aktive stoffer i en række på hinanden følgende behandlinger for at opnå en tilstrækkelig ukrudtsbekæmpelse i sukkerroer. Bayer og ACS anbefaler blandinger bestående af mindst 3 af de 4 aktive stoffer. Blandinger af ethofumesate, phenmedipham, desmedipham og metamitron i forskellige kombinationer er således blevet standarden i hele EU.(599) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markederne for herbicider til sukkerroer (undtagen postspiringsgraminicider) i alle medlemsstater.Herbicider til korn(600) Markedet for herbicider til korn er (værdimæssigt) det største marked for selektive herbicider. I 2000 udgjorde omsætningen inden for herbicider til korn i EØS ca. 826 mio. EUR. Parterne har skønnet, at de vil få [30-40] % (Bayer [0-10] %, ACS [30-40] %) af et samlet EØS-marked for herbicider til korn, foran Syngenta med [10-20] %. Parternes prognose over deres markedsandel i 2004 er [30-40] % (Bayer [0-10] %, ACS [30-40] %), foran Syngenta med [10-20] %.(601) Parterne har tilsammen en markedsandel i Belgien på [40-50] % (Bayer [0-10] %, ACS [30-40] %). De største konkurrenter er Dow ([10-20] %), DuPont ([0-10] %), Syngenta ([10-20] %) og BASF ([0-10] %). Bayers omsætning i 2000 blev udelukkende genereret fra distributionen af produkter fra tredjeparter, bl.a. ACS. Bayer vil imidlertid erstatte salget af tredjepartsprodukter fuldstændigt indtil 2004 og lancere sine nye egne produkter, som tegner sig for [0-10] % af markedet. Parterne forventer at øge deres markedsandel til [40-50] % i 2004.(602) I Tyskland har parterne tilsammen en markedsandel på [50-60] % (Bayer [0-10] %, ACS [50-60] %). De største konkurrenter er BASF ([10-20] %), DuPont ([10-20] %), Dow ([0-10] %) og Syngenta ([0-10] %). Bayer genererede ca. [60-70] % af sin omsætning på det tyske marked med sit eget produkt Herold, som er en blanding af flufenacet og ACS' aktive stof diflufenican. De øvrige [40-50] % af Bayers omsætning på dette marked skal henføres til tredjepartsprodukter, hvoraf ét, som leveres af Dow, vil ophøre som følge af den planlagte fusion. Bayer har imidlertid planer om at erstatte alle tredjepartsprodukter med egne produkter og fastholde sin markedsandel på [0-10] % i 2004.(603) I Sverige har parterne tilsammen en markedsandel på [60-70] % (Bayer: [30-40] %, ACS: [20-30] %). Andre multinationale F& U-baserede virksomheder omfatter BASF ([10-20] %), Monsanto ([0-10] %), Dow ([0-10] %), Syngenta ([0-10] %) og DuPont ([0-10] %). Bayer sælger ikke egne herbicider til korn i Sverige, men genererer hele sit omsætning fra tredjepartsprodukter, som distribueres af selskabets datterselskab Gullviks, en grossist. Gullviks er en af de tre største grossister i Sverige, som i fællesskab dækker [90-100] % af efterspørgslen. Parterne har gjort gældende, at da Bayer ejer Gullviks, vil de øvrige førende distributører have et incitament til at koncentrere sig om produktporteføljen hos parternes konkurrenter for at kunne konkurrere mere effektivt i distributionsleddet. Parterne har imidlertid skønnet, at de vil få en markedsandel på [70-80] % i 2004, en stigning på [0-10] procentpoint. Stigningen skyldes til dels Bayers lancering af sit eget nye produkt propoxycarbazon, som forventes at tegne sig for [10-20] % af markedet. Som følge heraf vil [40-50] % af markedet blive kontrolleret af produkter, der ejes af parterne. I deres svar på klagepunktsmeddelelsen og i et senere indlæg godtgjorde Bayer i et vist omfang, at [...]. Markedsandelen i forbindelse med propoxycarbazon vil derfor være væsentligt under [...], der oprindeligt var forudset (baseret på en markedsføring allerede i 2002). Den samlede markedsandel vil imidlertid fortsat ligge på over 60 %, selv hvis propoxycarbazon ikke vil [...].(604) De høje markedsandele i disse lande kan forklares ved parternes særlige styrke i segmentet for græsbekæmpelse (graminicider plus bredspektrede herbicider). Der er kun få rene graminicider på markedet. Efter den planlagte fusion vil Bayer imidlertid kontrollere to produkter, fenoxaprop, som stadig er patentbeskyttet, og flufenacet. Det tredje væsentlige graminicid, clodinafop, ejes af Syngenta. Sammen med deres stærke portefølje inden for bredspektrede herbicider, som også kan bekæmpe græsukrudt, vil parterne få følgende markedsandele i dette segment i 2000: Belgien [50-60] % (Bayer [0-10] %, ACS [50-60] %), Frankrig [40-50] % (Bayer [0-10] %, ACS [30-40] %), Tyskland [60-70] % (Bayer [0-10] %, ACS [60-70] %), Nederlandene [60-70] % (ingen overlapning), Sverige [70-80] % (Bayer [20-30] %, ACS [40-50] %).(605) Parternes samlede markedsandele i segmentet for græsbekæmpelse vil ifølge parternes prognose stige yderligere. Med Bayers lancering af det nye graminicid propoxycarbazon og ACS' lancering af det nye aktive stof mesosulfuron, som vil være særdeles effektivt mod problemgræsarten agerrævehale, selv om det ikke er et rent graminicid, vil den fusionerede enhed få den bredeste og mest moderne portefølje inden for græsbekæmpelse, bestående af bl.a. også flufenacet, fenoxaprop, diclofop og isoproturon i forskellige blandinger. Som følge heraf vil de forventede markedsandele i 2004, med undtagelse af Tyskland, hvor markedsandelen forbliver stabil på [60-70] %, stige til [60-70] % (Bayer [10-20] %, ACS [50-60] %) i Belgien, [40-50] % i Frankrig (Bayer [0-10] %, ACS [40-50] %) og [70-80] % i Nederlandene (Bayer [0-10] %, ACS [60-70] %).(606) Stigningen i parternes markedsandel i segmentet for græsbekæmpelse såvel som på det samlede marked kan tilskrives de nye produkter, som begge parter har lanceret for nylig eller er ved at lancere. Bayers succes er baseret på to nye produkter, som begge er fremragende til at bekæmpe græs. Flufenacet blandet med diflufenican (varemærke Herold) er det ældste af de to produkter, men har stadig vækstpotentiale og er under patentbeskyttelse indtil 2009. Bayer har planer om at øge sit salg af flufenacet i forbindelse med korn med [...] indtil 2004. Bayers seneste molekyle propoxycarbazon (MKH 6561, varemærke Attribut) er under patentbeskyttelse [...]. Propoxycarbazon er en ALS-hæmmer, som giver mulighed for en alternativ virkningsmekanisme i forbindelse med vinterhvede, -rug og -triticale, men ikke byg. [...]. Eksempelvis har Bayer forudset en markedsandel på [0-10] % i forbindelse med begge produkter i Belgien i 2004 (begge havde [0-10] % i 2000). Et tredje nyt produkt, der er udviklet af Bayer og sælges i Nordamerika, flucarbazon, vil imidlertid ikke blive markedsført i EØS.(607) ACS har to nye aktive stoffer. Iodosulfuron er allerede blevet lanceret i en række medlemsstater. Det sælges i ren form, [...], under patentbeskyttelse [...]), [...], patentbeskyttelse [...]), og det seneste nye aktive stof, mesosulfuron, patentbeskyttet [...]. Både iodosulfuron og mesosulfuron er bredspektrede herbicider til græsbekæmpelse. Mesosulfuron (04 H) markedsføres af ACS som en ny standard inden for bekæmpelse af agerrævehale, den græsukrudtsart med formentlig den mest problematiske resistens i Europa. Parterne har forudset en markedsandel inden for 2-3 år efter lanceringen på mellem [10-20] % i Sverige og [10-20] % i Belgien.(608) Desuden vil ACS lancere nye blandinger af [...]. I Tyskland vil ACS forblande [...] med [...] og bromoxynil [...] [...]. Selv om bromoxynil er en forholdsvis gammel forbindelse, har stoffet alligevel en række interessante karakteristika, f.eks. ingen ukrudtsresistens. Det har ikke været under patentbeskyttelse siden midten af 1980'erne. ACS ejer imidlertid et patent på denne blanding. Da parternes markedsandel i Belgien, Tyskland og Sverige vil stige indtil 2004, erstatter disse nye blandingsprodukter ikke kun ældre kemiske stoffer, som parterne har hævdet, men bidrager til at styrke deres position.(609) Parterne vil ikke kun få den største portefølje af aktive stoffer på markedet for herbicider til korn, men også de bedste molekyler til bekæmpelse af græs, navnlig rene graminicider, men også bredspektrede herbicider. Den fusionerede enhed vil i sin portefølje ikke kun have flufenacet, som er en celledelingshæmmer, men også alle tre førende virkningsmekanismer mod græsukrudt, og i hver gruppe en eller den førende molekyle: PSII-hæmmerne (isoproturon), "ACC-ase"-virkningsmekanismen (fenoxaprop) og "ALS"-virkningsmekanismen (iodosulfuron, mesosulfuron og propoxycarbazon). Dette er blevet bekræftet af en lang række markedsaktører, som har peget på, at de tre nye produkter, der alle har effekt mod græsukrudt, vil styrke den dominerende stilling, som parterne allerede har i dag.(610) I deres svar på klagepunktsmeddelelsen har parterne fremført, at der navnlig med hensyn til iodosulfuron, mesosulfuron og propoxycarbazon vil blive tale om intern kannibalisering, da alle disse tre nye produkter har den samme virkningsmekanisme (ALS). Virkningen af en sådan intern konkurrence er imidlertid ikke blevet kvantificeret af parterne. Med henblik på resistenshåndtering er det desuden ikke kun virkningsmekanismen, men også den kemiske gruppe, der er af betydning. Bayers propoxycarbazon tilhører en anden kemisk gruppe end iodosulfuron og mesosulfuron.(611) Den eneste anden virksomhed med et nyt produkt i pipelinen er BASF. Selskabets nye aktive stof, tritosulfuron, er imidlertid et herbicid mod bredbladet ukrudt. Desuden vil det først blive lanceret fra og med 2003 og ifølge BASF's forretningsplan opnå sin højeste markedsandel i Tyskland i 2004 med [...%]; [...]. BASF har for nylig lanceret et nyt aktivt stof, picolinafen. Picolinafen er et postspiringsherbicid mod bredbladet ukrudt med samme virkningsmekanisme som diflufenican. Diflufenican kan imidlertid også anvendes som et præspiringsherbicid. Diflufenican er derfor mere alsidigt, hvilket også afspejles i, at der allerede findes over 30 blandinger af diflufenican. [...](28). Det er derfor usandsynligt, at det nye aktive stof, picolinafen, vil kunne gøre et betydeligt indhug i markedet for herbicider til korn. BASF har skønnet, at selskabet vil få [...%] [...] det tyske marked i 2004 med picolinafen og forblandinger af picolinafen, der er baseret på dets egen portefølje. Parterne har selv forudset, at BASF vil få en stabil eller endog lavere markedsandel i Belgien, Frankrig, Tyskland eller Sverige i 2004.(612) Parterne har gjort gældende, at med hensyn til bekæmpelse af græsukrudt har DuPonts flupyrsulfuron (varemærke Lexus) et kolossalt potentiale. Flupyrsulfuron har imidlertid kun effekt mod en enkelt græsart, agerrævehale (alopecurus myosuroides). Den væsentligste fordel ved Lexus er, at det er virksomt i forbindelse med resistent agerrævehale. Tidsfristen for at anvende Lexus er imidlertid kortere end i forbindelse med konkurrerende produkter, da det skal anvendes, når agerrævehalen er lille (to til tre blade), mens de såkaldte "fop"-herbicider kan udbringes inden for en meget længere frist. Desuden forventes ACS' nye mesosulfuron at være lige så effektivt mod agerrævehale som flupyrsulfuron. Der er andre produkter, f.eks. "fop"-herbicider (Topik fra Syngenta og Puma fra ACS), som både er mere effektive og kan bekæmpe flere græsarter. Lexus er yderligere begrænset, da det ikke kan anvendes på byg.(613) Monsanto lancerede et nyt sulfonylurea i 1998. Sulfosulfuron sælges under varemærket Monitor og er en forbindelse, som ejes af Takeda og er patentbeskyttet indtil mindst 2007. Monitor er et blad- og jordherbicid, er formuleret som vanddispergerbart granulat, der indeholder 80 % (W/W) sulfosulfuron. Monitor anbefales til brug om foråret efter spiring i alle hvedesorter. Det er hovedsagelig et graminicid, selv om det ikke kan bekæmpe nogle bredbladede ukrudtsarter. Da dets anvendelse er begrænset til hvede, vil dets markedsandel ifølge Monsantos forretningsplan højst udgøre [...%] i EØS.(614) Parterne har hævdet, at den planlagte transaktion ikke vil give anledning til konkurrenceproblemer på nogen af de ovennævnte markeder. Bayer står forholdsvis svagt, hvilket afspejles i markedsandele på under [0-10] % og ofte under [0-10] %. De samlede markedsandele er imidlertid høje i Belgien, Tyskland og Sverige. ACS' diflufenican har været det bedst sælgende aktive stof inden for herbicider til korn i de seneste år og tegner sig for en omsætning på ca. [...] mio. EUR i Europa. Selv om patentbeskyttelsen for diflufenican udløb i 2001, vil dets markedsposition formentlig ikke blev svækket hurtigt, da det ikke sælges i ren form, men altid i blandinger i EU. Selv hvis Makhteshim Agan og andre generiske konkurrenter bliver i stand til at registrere og markedsføre diflufenican i 2004, vil selskabet ligesom enhver anden generisk producent derfor være nødt til at finde blandingspartnere. Nogle af de nyere diflufenicanblandinger er imidlertid under patentbeskyttelse indtil 2004 (flurtamon, ACS) eller endog 2009 (flufenacet, Bayer).(615) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markederne for herbicider til korn i Belgien, Tyskland og Sverige.Herbicider til majs(616) Den samlede markedsværdi af det europæiske marked for herbicider til majs udgør 361,3 mio. EUR. I EØS tegner tre lande sig for ca. [80-90] % af salget af herbicider til majs: Frankrig ([...] EUR), Tyskland ([...] EUR) og Italien ([...] EUR). Parterne har skønnet, at de vil få [20-30] % (Bayer [10-20] %, ACS [...] %) af de samlede markeder for herbicider til majs i EØS, foran Syngenta med [20-30] %, BASF ([10-20] %), Monsanto ([0-10] %), DuPont ([0-10] %) og Dow ([0-10] %). Parterne har skønnet, at deres markedsandel vil være steget til [20-30] % i 2004. I et senere indlæg blev dette tal korrigeret til [20-30] % som følge af et lavere salg af det nye produkt MaisTer (se nedenfor).(617) Den planlagte transaktion vil føre til to berørte markeder, hvor parterne ville have høje markedsandele i 2000. I Belgien har parterne tilsammen en markedsandel på [50-60] % (Bayer: [40-50] %, ACS: [0-10] %). Den største konkurrent er BASF med en markedsandel på [20-30] %. Belchim, de japanske selskaber MC's og ISK's enedistributør i Belgien, tegner sig for ca. [0-10] %. Den høje markedsandel stammer i vidt omfang fra salget af Bayers sulcotrion, som tegner sig for [30-40] % af det samlede marked. ACS genererede hovedparten af sin markedsandel ([0-10] %) fra distributionen af bropyr, et produkt fra Syngenta. Denne distributørkontrakt er i mellemtiden blevet ophævet. ACS' eneste andet produkt er isoxaflutol (varemærke Merlin). Parterne har skønnet, at de vil tegne sig for [60-70] % af det belgiske marked i 2004. I et senere indlæg blev dette tal korrigeret til [30-40] %. Dette drastiske fald i markedsandelen i forhold til 2000 skyldes ifølge parterne en salgsnedgang på [...] og et mindre gunstigt salg af [...].(618) I Nederlandene har parterne tilsammen en markedsandel på [50-60] % (Bayer: [40-50] %, ACS: [10-20] %). Syngentas markedsandel udgør [20-30] %. Bayer sælger kun sulcotrion, mens ACS har isoxaflutol (varemærke Merlin) tilbage, efter ophævelsen af distributørkontrakten med Syngenta i forbindelse med bropyr. Bropyr tegnede sig for [10-20] % af markedet i 2000. Parterne har skønnet, at de vil tegne sig for [60-70] % i 2004. I et senere indlæg blev dette tal korrigeret til [30-40] %. Den grund, der blev anført til denne nedgang fra [50-60] % i 2000 til kun [30-40] % i 2004, er, at markedsandelen i forbindelse med [...] vil falde fra [40-50] % til kun [10-20] %. Ligesom i Belgien er den væsentligste grund til salgsnedgangen i forbindelse med Bayers sulcotrion Syngentas lancering af et lignende, men ifølge Bayer bedre produkt, ved navn mesotrion. Endvidere har Bayer gjort gældende, at selskabets produkt, sulcotrion, er underlagt to reguleringsmæssige begrænsninger i Nederlandene, som stiller det dårligere i forhold til mesotrion. De nederlandske myndigheder begrænser brugen af aktive stoffer til 1000 g/ha. Da sulcotrion skal bruges i en højere dosering i Nederlandene end mesotrion (300 g over for 100 g), kan sulcotrion ikke anvendes så ofte som mesotrion. For det andet må sulcotrion ikke anvendes på jord med en pH-værdi på over 6. Ifølge Bayer udelukker dette brugen af sulcotrion i 20-30 % af de nederlandske majsarealer.(619) På de arealer, hvor sulcotrion ikke kan anvendes, konkurrerer de to produkter imidlertid ikke. Salget af mesotrion på dette område kan derfor ikke påvirke sulcotrions position. I deres svar på klagepunktsmeddelelsen har Bayer fremført, at det er sprøjteførere og ikke landmændene selv, der udbringer herbicider i Nederlandene for at få majsmarken ukrudtsfri. Da disse operatører behandler store arealer, vil de anvende det produkt, der kan anvendes alle steder, dvs. Syngentas Callisto. Virkningen af en sådan ændring fra disse sprøjteføreres side er imidlertid ikke blevet kvantificeret.(620) Begrænsningen på 1000 g vil stadig gøre det muligt at udbringe sulcotrion i fuld dosering 3 gange, dvs. 300 g/ha. Som parterne selv har erkendt, udbringer landmændene imidlertid normalt herbicider på én gang i forbindelse med majs og som en tankblanding af to til tre produkter. Ved anvendelse i blandinger reduceres den fulde dosering af Mikado normalt. Der er derfor ingen muligheder for med nogen af produkterne at nå op på de 1000 g/ha i en normal sæson.(621) Parterne har gjort gældende, at Bayers produkt sulcotrion (varemærke Mikado), som Bayer erhvervede fra Syngenta i 2000, fuldt ud vil kunne erstattes af Syngentas nye produkt mesotrion (varemærke Callisto). Efter parternes opfattelse kan det således forventes, at Syngenta vil være i stand til at styrke sin stilling på markedet med den forventede lancering af Callisto i alle de medlemsstater, hvor det skal registreres, navnlig i Belgien og Nederlandene. De forventer, at Syngenta vil kunne opnå en markedsandel, som er mindst lige så høj som den fusionerede enheds markedsandel i 2004.(622) Mesotrion og sulcotrion tilhører begge den samme kemiske gruppe triketon og konkurrerer derfor på samme delmarked. Da udviklingen af begge produkter har den samme kemiske oprindelse, er de biologiske produktprofiler meget lig hinanden. Bayer har hævdet, at mesotrion er mere effektiv mod de fleste ukrudtsarter. Selv om sulcotrion generelt ofte er bedre til at bekæmpe græsukrudt, og mesotrion er bedre til at bekæmpe en række bredbladede ukrudtsarter, synes der ikke at være nogen reel forskel i virkningsgraden mellem de to. Som følge af den planlagte overtagelse vil Bayer desuden få adgang til ACS' herbicider (foramsulfuron, iodosulfuron, isoxaflutol og bromoxynil), som vil give rigeligt med muligheder for blandinger med sulcotrion, som kan bekæmpe bredbladet ukrudt mindst lige så effektivt som Callisto.(623) I betragtning af, at Syngentas produkt først blev lanceret i 2001, befinder blandinger sig i en tidlig udviklingsfase og vil ikke blive markedsført inden 2004. Det synes derfor usandsynligt, at Callisto vil kunne forårsage en så drastisk nedgang i salget af sulcotrion. Parterne har selv forudset, at Syngenta vil opnå en stigning fra 8 % til 15 % i Belgien og fra 27 % til 34 % i Nederlandene, hvilket ikke vil være tilstrækkeligt til at opveje det kolossale fald i forbindelse med Bayers sulcotrion. Syngentas lancering af et meget lignende produkt med en næsten identisk virkning vil imidlertid have en begrænsende effekt på Bayer med hensyn til prissætning.(624) Desuden har parterne hævdet, at BASF er ved at udvikle et nyt produkt. BASF's nye produkt tritosulfuron vil imidlertid blive lanceret i 2003 og vil ikke opnå salg i større omfang uden for Tyskland. Selskabets markedsandel i 2004 i Belgien og Nederlandene vil udgøre under [...%]. Parterne har også anført, at BASF er ved at genregistrere s-dimethenamid, hvilket vil øge BASF's markedsandel yderligere. Ifølge BASF erstatter s-dimethenamid imidlertid kun det eksisterende dimethenamid, et nødvendigt skridt til at forbedre dets økologiske profil. Desuden har BASF distributionsrettigheder til nicosulfuron, et andet patentbeskyttet sulfonyurea, der tilhører det japanske selskab ISK, men kun med hensyn til nogle medlemsstater. ACS havde distributionsrettigheder for de tre medlemsstater Frankrig, Portugal og Spanien, men de er blevet trukket tilbage af ISK med virkning fra sommeren 2002.(625) Som nævnt af en række markedsaktører vil ACS også lancere nye produkter. ACS vil lancere foramsulfuron i ren form og i blandinger af foramsulfuron fra og med 2002. [...], som vil blive markedsført, er en kombination af foramsulfuron og iodosulfuron (varemærke MaisTer). Det nye produkt er et bredspektret postspiringsherbicid til majs, som har et særdeles bredt spektrum. Ifølge ACS vil det kunne bekæmpe 45 forskellige ukrudtsarter med en virkningsgrad på over 90 % og yderligere 10 med en virkningsgrad på 80-90 %(29). En specifik styrke ved det nye produkt er dets "safener"-teknologi, der er baseret på isoxadifen-ethyl, som gør det muligt at anvende produktet i [...] majssorter.(626) Det skal også tages i betragtning, at ACS har to andre egne molekyler, som er under patentbeskyttelse. Isoxaflutol er et bredspektret herbicid til majs, som tilhører den gruppe af herbicider, der betegnes isoxazoler, og er under patentbeskyttelse indtil [...]. Det sælges enten i ren form eller i blandinger med bl.a. aclonifen. ACS har forudset en stigning i salget af isoxaflutol i både Belgien og Nederlandene indtil 2004 [...]. Bromoxynil er en forholdsvis gammel forbindelse, men har stadig en række interessante karakteristika, f.eks. ingen ukrudtsresistens. Det har ikke været under patentbeskyttelse siden midten af 1980'erne. ACS ejer imidlertid et patent på en blanding indtil [...].(627) Foruden sulcotrion er Bayers portefølje inden for herbicider til majs hovedsagelig baseret på flufenacet. Flufenacet besidder stadig vækstpotentiale. Det er et præ- og tidligt postspiringsgraminicid, der anvendes som grundlag for blandinger. Bayers to vigtigste blandinger af flufenacet er flufenacet blandet med henholdsvis metosulam ("Terano", patentbeskyttelse indtil [...]) og atrazin ("Aspect", patentbeskyttelse indtil [...]). Bayer vil også lancere Aspect i Belgien. Bayer har gjort gældende, at et forbud mod atrazin i Europa vil reducere salget af Aspect. Aspect markedsføres imidlertid ikke i Nederlandene. Desuden vil ACS (og andre konkurrenter med velegnede herbicider mod bredbladet ukrudt i majs) kunne drage fordel af et forbud mod atrazin i Europa. De fordele, som ACS i givet fald vil kunne opnå i denne forbindelse, vil i det mindste kunne opveje en eventuel salgsnedgang i forbindelse med Bayers Aspect. Dette støttes af [...].(628) Af ovennævnte grunde er Kommissionen nået til den konklusion, at den planlagte transaktion vil skabe en dominerende stilling på markederne for herbicider til majs i Belgien og Nederlandene.Herbicider til kartofler(629) Ifølge parternes skøn udgør den samlede markedsværdi af det europæiske marked for herbicider til kartofler 77 mio. EUR. De fire vigtigste nationale markeder for herbicider til kartofler er Tyskland ([...]), Frankrig ([...]), Det Forenede Kongerige ([...]) og Nederlandene ([...]).(630) Parterne har skønnet, at de vil få [20-30] % (Bayer [10-20] %, ACS [0-10] %) af et samlet EØS-marked for herbicider til kartofler, efter Syngenta med [30-40] % og foran BASF ([10-20] %) og DuPont ([0-10] %). I Grækenland vil parterne få [50-60] % (Bayer [30-40] %, ACS [20-30] %), i Portugal [40-50] % (Bayer [30-40] %, ACS [10-20] %) og i Sverige [70-80] % (Bayer [60-70] %, ACS [0-10] %) af markedet.(631) Hvis der foretages en opdeling mellem præ- og postspiringsherbicider, vil der kun være en overlapning inden for præspiringsherbicider, da ACS ikke er aktiv inden for postspiringsherbicider til kartofler. De høje markedsandele på det samlede marked for herbicider til kartofler stammer frem for alt fra parternes stærke stilling inden for præspiringsherbicider. Parterne vil blive den førende på markedet i dette segment med markedsandele på [50-60] % og derover i følgende medlemsstater: Finland ([50-60] %), Grækenland ([50-60] %), Italien ([50-60] %), Portugal ([50-60] %) og Sverige ([80-90] %). På alle disse markeder er overlapningen på over [10-20] %. Desuden forudses markedsandelene i dette segment at forblive på over [50-60] % i 2004 i Finland ([50-60] %), i Grækenland ([50-60] %), Italien ([50-60] %) og Sverige ([70-80] %) og at nå op på [50-60] % i Nederlandene og [40-50] % i Spanien. Kun i Portugal forudses der en nedgang til [30-40] %.(632) Bayer har to væsentlige egne produkter på markedet for herbicider til kartofler. Flufenacet er et graminicid, metribuzin et bredspektret herbicid, som kan anvendes både før og efter spiring. Metribuzin, sælges under varemærket Sencor, er ikke længere patentbeskyttet og udsat for generisk konkurrence, bl.a. fra FCS i Tyskland. Bayer har imidlertid for nylig lanceret en blanding bestående af metribuzin og flufenacet under varemærkerne Artist, Bastille og Cadou, som er under patentbeskyttelse indtil 2009. Dette produkt [...]. Med hensyn til f.eks. Tyskland forudser Bayer en markedsandel på [10-20] % i 2004, kun tre år efter produktets lancering. [...] parterne tilsammen have en markedsandel på det samlede marked for herbicider til kartofler i Italien og Spanien. Med hensyn til Italien har parterne forudset en samlet markedsandel på [40-50] % (Bayer [30-40] %, ACS [10-20] %) i 2004, en stigning fra [30-40] % i 2000. I Spanien vil tallet blive [40-50] % (Bayer [30-40] %, ACS [0-10] %), en stigning fra [30-40] % i 2000.(633) I et senere indlæg har Bayer gjort gældende, at den nye blanding mellem flufenacet og metribuzin er underkastet sorts- og brugsbegrænsninger og har en meget begrænset virkning i områder med lav fugtighed. Som følge heraf vil parterne med den nye patenterede blanding ikke i vidt omfang få udvidet deres portefølje. Parterne vil imidlertid få over [40-50] % af markedet i 2004 i Grækenland og Sverige, selv uden den nye blanding. I Spanien vil de reducerede salgsprognoser ifølge parterne føre til [40-50] % i segmentet for præspiringsherbicider og [30-40] % på det samlede marked i 2004. Desuden vil Bayer lancere metosulam i forbindelse med kartofler i 2004, hvilket vil styrke Bayers stilling yderligere.(634) ACS har to væsentlige egne produkter, linuron og aclonifen. Begge produkter er præspiringsherbicider mod bredbladet ukrudt. Ligesom Bayers produkt metribuzin er linuron og aclonifen begge ikke længere under patentbeskyttelse. Både Bayers produkt metribuzin og ACS' produkt linuron har oplevet en betydelig salgsnedgang og endnu mere end den kemiske gruppe som helhed i perioden 1995-2000; aclonifen var på den anden side i stand til at udkonkurrere sin gruppe(30). Endvidere er ACS er den eneste virksomhed, der har anmeldt aclonifen med henblik på genregistrering i 2004 og har også [...] grundkemikaliet trichlorbenzen. Selv om de ikke længere er under patentbeskyttelse vil den fusionerede enhed derfor være i stand til fuldstændig at kontrollere to af de vigtigste produkter på markedet for herbicider til kartofler.(635) Alle disse lande har det til fælles, at der er tale om meget små markeder med en samlet markedsværdi på under [...]. Disse markeder er således ifølge parterne kun sekundære markeder, og prissætningen af de produkter, der leveres til disse markeder, foregår på andre geografiske markeder og i andre afgrødesegmenter, hvor de aktive stoffer også kan anvendes, navnlig inden for grøntsager. Dette gælder ifølge parterne for Bayers vigtigste produkt, metribuzin, som sælges under varemærket Sencor, og som også anvendes som et postspiringsherbicid og som et herbicid til grøntsager. Et lignende ræsonnement gælder efter parternes opfattelse i forbindelse med de produkter, der sælges af ACS. Både linuron, som sælges under varemærket Afalon, og aclonifen (Challenge) anvendes hovedsagelig i forbindelse med grøntsager og prissættes derfor på grundlag af konkurrencesituationen på markedet for grøntsager.(636) Dette ræsonnement gælder kun med hensyn til Italien, Finland og Nederlandene. I Italien sælger Bayer over fem gange så meget metribuzin til grøntsager end til kartofler. På det italienske marked for herbicider til grøntsager har parterne tilsammen kun en markedsandel på [10-20] %. I Finland prissætter ACS sine to produkter linuron og aclonifen i forbindelse med grøntsager, hvor selskabet sælger betydeligt mere end i forbindelse med kartofler, men har kun [20-30] % af markedet. En lignende situation gør sig gældende i Nederlandene, hvor ACS kun har [20-30] % af markedet for herbicider til grøntsager, og Bayer ikke er aktiv.(637) Af ovennævnte grunde er Kommissionen nået til den konklusion, at den planlagte transaktion vil skabe en dominerende stilling på markederne for herbicider til kartofler i Grækenland, Portugal, Spanien og Sverige.Herbicider til grøntsager(638) Ifølge parternes skøn er den samlede markedsværdi af det europæiske marked for herbicider til grøntsager 105,8 mio. EUR. De tre vigtigste nationale markeder for herbicider til grøntsager er Frankrig ([...]), Det Forenede Kongerige ([...]) og Spanien ([...]).(639) Parterne har skønnet, at de vil få [30-40] % (Bayer [0-10] %, ACS [20-30] %) af et samlet EØS-marked for herbicider til grøntsager, foran BASF ([20-30] %), Syngenta ([10-20] %) og Dow ([0-10] %). På nationalt plan vil parterne tilsammen få en markedsandel på [40-50] % i Grækenland (Bayer [10-20] %, ACS [30-40] %), [50-60] % i Portugal (Bayer [20-30] %, ACS [30-40] %) og [40-50] % i Sverige (Bayer [10-20] %, ACS [30-40] %). Disse høje markedsandele afspejler parternes styrke på delmarkedet for præspiringsherbicider mod bredbladet ukrudt.(640) Med en markedsværdi på [...] er præspiringsherbicider mod bredbladet ukrudt det vigtigste segment af det samlede marked for herbicider til grøntsager. Med en markedsværdi på [...] er det græske marked for præspiringsherbicider mod bredbladet ukrudt forholdsvis lille. Parterne har tilsammen en markedsandel på [40-50] % (Bayer: [0-10] %, ACS: [30-40] %). I Portugal har parterne tilsammen en markedsandel på [70-80] % (Bayer: [30-40] %, ACS: [40-50] %). BASF tegner sig for [10-20] %, Dow for [0-10] % og Syngenta for [0-10] % af markedet. Parternes har skønnet, at deres samlede markedsandel vil være faldet, men stadig være så høj som [50-60] % i 2004. Med en markedsværdi på kun [...] er det svenske marked et af de mindste nationale markeder. Parterne har tilsammen en markedsandel på [60-70] % (Bayer: [20-30] %, ACS: [40-50] %). Bayer sælger kun et enkelt produkt på dette marked, propyzamid (Kerb) fra Dow. Blandt konkurrenterne hører BASF ([0-10] %), Dow ([0-10] %), Syngenta ([0-10] %) og en række nationale virksomheder, som tilsammen tegner sig for en markedsandel på [10-20] %.(641) Bayer har kun meget begrænsede aktiviteter på markedet for herbicider til grøntsager, som tegner sig for en markedsandel på [0-10] % af EØS-markedet. Bayer har kun et enkelt eget produkt, metribuzin, som markedsføres under varemærket Sencor. Metribuzin er ikke længere patentbeskyttet. Alle øvrige produkter er tredjepartsprodukter. Parterne har derfor gjort gældende, at en stor del af Bayers markedsandel på markedet for herbicider til grøntsager kontrolleres af tredjepartsudbydere. Med hensyn til nogle af disse tredjepartsprodukter har Bayer imidlertid en langfristet enedistributionsaftale, som indebærer, at det er Bayer, der kontrollerer produktet.(642) Parterne har gjort gældende, at hovedparten af de aktive stoffer, der anvendes til formulering af herbicider til grøntsager, ikke længere er under patentbeskyttelse, hvorfor generisk konkurrence er almindelig udbredt på næsten alle nationale markeder. Selv om ACS' væsentligste produkt, aclonifen, ikke længere er under patentbeskyttelse, klarer det sig dog stadig særdeles godt. I Frankrig har det [10-20] %, i Tyskland, et af de størrelsesmæssigt fem vigtigste markeder, endog [20-30] % af markedet. ACS er den eneste virksomhed, der har anmeldt aclonifen med henblik på genregistrering. Desuden har selskabet [...]grundkemikaliet trichlorbenzen. Der vil derfor ikke blive tale om generisk konkurrence i forbindelse med dette produkt.(643) Parterne har endvidere fremført, at markedet for herbicider til grøntsager omfatter en lang række forskellige produkter, som med undtagelse af nogle ældre basisprodukter, hovedsagelig anvendes i forbindelse med andre afgrøder, f.eks. korn og kartofler. Den omstændighed, at de samme produkter anvendes i forbindelse med en lang række afgrøder, kunne betyde, at det vil være vanskeligt for Bayer og ACS at udøve prisdiskrimination over for grøntsagsproducenter. Ingen af parternes egne produkter anvendes imidlertid i korn, og anvendelsen af aclonifen i solsikker i Grækenland er mindre end i forbindelse med grøntsager. Hvad angår kartofler, vil parterne også blive dominerende på markedet for herbicider til kartofler i nøjagtigt de samme tre lande Grækenland, Portugal og Sverige. Det eneste tilfælde, hvor dette argument holder stik, er produktet dinitramin ("Cobex"), som ACS distribuerer for Wacker Chemie i Grækenland. Dinitramin anvendes hovedsagelig i forbindelse med bomuld, hvor parterne ikke vil blive dominerende. Endvidere vil dinitramin miste sin registrering til brug i grøntsager efter 2003. Den planlagte transaktion vil derfor ikke føre til en dominerende stilling i Grækenland.Konklusion vedrørende herbicider til grøntsager(644) Af ovennævnte grunde er Kommissionen nået til den konklusion, at den planlagte transaktion vil skabe en dominerende stilling på de samlede markeder for herbicider til grøntsager i Portugal og Sverige.Høstmidler til bomuld(645) Høstmidler (harvest aids) til bomuld består af en gruppe produkter, som har til formål at forenkle høstprocessen. Med hensyn til deres specifikke anvendelsesområde og deres kemiske egenskaber kan høstmidler opdeles i tre forskellige produktgrupper. Den første gruppe består af afløvningsmidler, som gør høstprocessen lettere ved at slå bladene ihjel uden at skade selve afgrøden. For det andet findes der midler, som har til formål at åbne frøkapslerne på alle bomuldsplanter på samme tid, og endelig består den tredje gruppe høstmidler af vækstreguleringsmidler, som forhindrer, at ukrudtet vokser frem igen efter f.eks. uventet regn. Da høstmidler til bomuld i modsætning til selektive herbicider ikke er beregnet til at forebygge eller reducere ukrudt, der påvirker planternes vækst og udvikling, men derimod til at forenkle høstprocessen, udgør de et særskilt produktmarked i forhold til herbicider.(646) Grækenland og Spanien er de eneste lande, hvor begge parter er aktive. I Grækenland har parterne tilsammen en markedsandel på [80-90] % (Bayer: [10-20] %, ACS: [60-70] %). I Spanien har parterne tilsammen en markedsandel på [90-100] % (Bayer: [10-20] %, ACS: [80-90] %). Bayer genererer hele sin omsætning fra det tribufosbaserede produkt DEF, som kun kan anvendes som et rent afløvningsmiddel til bomuld. Ifølge parterne vil det aktive stof tribufos ikke blive genregistreret på grundlag af Rådets direktiv 91/414/EØF, og produktet vil således blive udfaset senest i 2003. ACS sælger Dropp 50 WP, som består af thidiazuron og det ethephon- og cylanilidbaserede produkt Finish. Dropp 50 WP anvendes både som vækstreguleringsmiddel og som afløvningsmiddel. Der er derfor tale om en overlapning med hensyn til afløvningsmidler til bomuld, omend formentlig ikke på permanent basis.(647) Tredjeparter, der har deltaget i markedsundersøgelsen, har bekræftet, at aftagerne i praksis ikke har nogen alternativer til parternes produkter inden for afløvningsmidler til bomuld. Der er kun et enkelt nyt produkt, som vil komme ind på dette marked. FMC vil registrere sit herbicid carfentrazon som et afløvningsmiddel til bomuld. FMC's produkt er et egentligt herbicid, som slår planten ihjel. Dropp og DEF har derimod en hormonel virkningsmekanisme (hormonelt afløvningsmiddel). Den væsentlige følge heraf er, at bomuld, som er en flerårig afgrøde, begynder at vokse igen efter behandlingen med et herbicid, hvis vejrforholdene er rigtige (dvs. fugt), hvorved de hvide fibre misfarves under høsten, noget, som et hormonelt middel ikke gør. FMC har planer om at lancere sit produkt i Spanien i 2002 og i Grækenland i 2003. Selskabet forventer at få en markedsandel på [...%] i Spanien og [...%] i Grækenland i 2004. Dette vil reducere parternes stilling i 2002 og 2003, de to sidste år, hvor der ifølge Bayer vil være tale om en overlapning, til en niveau på stadig over [70-80] %.(648) Kommissionen er derfor nået til den konklusion, at den planlagte transaktion vil skabe en dominerende stilling på markederne for afløvningsmidler til bomuld i Grækenland og Spanien.Generel konklusion vedrørende herbiciderMed hensyn til herbicider er Kommissionen nået til den konklusion, at den planlagte transaktion vil skabe eller styrke en dominerende stilling på markederne for herbicider til roer (undtagen postspiringsgraminicider) i hele EU, for herbicider til korn i Belgien, Tyskland og Sverige, for herbicider til majs i Belgien og Nederlandene, for herbicider til kartofler i Grækenland, Portugal, Spanien og Sverige, for herbicider til grøntsager i Portugal og Sverige og for afløvningsmidler til bomuld i Grækenland og Spanien.D. FUNGICIDER TIL LANDBRUGET(649) Både Bayer og ACS er aktive inden for udvikling og produktion af fungicider. Fungicider bruges til at forhindre, at planter og planteprodukter ødelægges af svamp og skimmel før og efter høst. Fungicider er midler, der anvendes til bekæmpelse af plantesygdomme, der navnlig er forårsaget af svampe. De sygdomme, der angriber en afgrøde, varierer alt efter, hvilken sort der er sået i det pågældende år, vejrforholdene og dyrkningsmetoden i forbindelse med afgrøden. Sorten vil være afgørende for afgrødens modtagelighed for angreb af en række sygdomme, f.eks. meldug, rust, septoria eller knækkefodsyge. Vejrforholdene vil påvirke angrebets art og intensitet. Dyrkningsmetoden i forbindelse med en afgrøde kan mindske risikoen for, at visse sygdomme vil udvikle sig. F.eks. nedsætter et passende sædskifte eller pløjning af marken risiciene for visse sygdomme.(650) Som følge af kompleksiteten i denne henseende anvender landmanden sædvanligvis et sprøjteprogram, som med hensyn til intensitet og den anvendte type aktivt stof vil blive tilpasset på grundlag af de lokale vejrforhold og afgrødens modtagelighed over for sygdomme. Dette valg kan blive påvirket af distributører, tekniske eksperter og embedsmænd i medlemsstaterne, som har et indgående kendskab til sygdomme og deres epidemiologi og de bedste fungicider til bekæmpelse af disse sygdomme på grundlag af forventede udbrud (præventiv bekæmpelse) eller tilstedeværelsen af sygdomme i afgrøden (kurativ bekæmpelse).(651) Hvis en række sygdomme er til stede, og et enkelt aktivt stof ikke kan bekæmpe dem alle, vil landmanden enten lave en tankblanding af en række enkelte aktive produkter eller anvende et forblandet produkt, der indeholder en blanding af en række aktive stoffer. Da sygdomsspektret ændrer sig i løbet af sæsonen i forhold til de skiftende vejrforhold, vil produkterne blive ændret for at tage højde for de fremherskende sygdomme.(652) Ofte på grundlag af rådgivning fra lokale eksperter og anbefalinger fra organer som f.eks. Fungicide Resistance Action Committee ("FRAC") vil landmanden også forsøge at forebygge, at der opstår resistens over for bestemte aktive stoffer, ved at skifte mellem og/eller kombinere aktive stoffer fra forskellige kemiske grupper i hele sæsonen, hvis den samme sygdom er til stede i en lang periode, og der er behov for flere behandlinger. I nogle tilfælde vil der allerede foreligge resistens over for nogle grupper af aktive stoffer i den lokale sygdomspopulation, og landmanden vil skulle anvende aktive stoffer, som stadig er effektive mod den pågældende sygdomspopulation.(653) Mange foretager en opdeling mellem på den ene side "systemiske" fungicider og på den anden side "kontaktfungicider" eller "ikke-systemiske" fungicider. Selv om der ikke synes at være almindelig enighed om definitionerne af disse begreber, er der rimelig enighed om hovedindholdet af begreberne. Systemiske fungicider "bevæger sig" inde i planten, mens kontaktfungicider forbliver på plantens overflade, hvor det er blevet påsprøjtet. Systemiske fungicider er således i stand til at nå patogener inde i bladvævet, hvor kontaktfungicider ikke kan virke. Generelt fungerer systemiske produkter derfor kurativt, mens kontaktprodukter hovedsagelig anvendes som beskyttelsesmidler ("præventivt"), inden der opstår infektion. Beskyttelsesmidler ligger normalt i de lavere prissegmenter, mens systemiske produkter normalt opnår højere priser som følge af deres mere pålidelige virkning efter en infektion. Kontaktfungicider er for det meste ældre (ofte ikke-organiske) kemiske stoffer uden patentbeskyttelse, som sælges af mange konkurrenter. Systemiske fungicider er oftere de F& U-baserede virksomheders domæne. De to fungicidtyper anvendes ofte sammen til resistenshåndteringsformål. Analysen af den konkurrencemæssige virkning af den planlagte transaktion er imidlertid navnlig fokuseret på segmentet for de nyere, for det meste systemiske, fungicider.(654) Parterne har skønnet, at værdien af markedet for fungicider i EØS udgjorde 2,246 mia. EUR i 2000. Den omsætning, som Bayer genererede i EU på markedet for fungicider, udgjorde [...] EUR i 2000; ACS' tilsvarende omsætning udgjorde [...] EUR.D.1. Relevante produktmarkeder(655) Parterne har fulgt den afgrænsning af produktmarkedet, som Kommissionen foretog i sag M.1806 - AstraZeneca/Novartis, dvs. at det er et hensigtsmæssigt udgangspunkt at vurdere sektoren for fungicider efter afgrøde, eftersom de forskellige planter frembyder forskellige sygdomsbilleder (som til dels overlapper hinanden). Markedsundersøgelsen i sag M.1806 - AstraZeneca/Novartis viste imidlertid, at det også kunne overvejes at opdele markederne på grundlag en bestemt sygdom. Markedsundersøgelsen i den foreliggende sag har generelt bekræftet, at en vurdering efter afgrødeart er et hensigtsmæssigt udgangspunkt. Mange tredjeparter har også understreget betydningen af at se nærmere på de forskellige sygdomme ved analysen af den konkurrencemæssige virkning af transaktionen i segmentet for fungicider. På de fleste markeder er det i forbindelse med den foreliggende beslutning imidlertid ikke nødvendigt at opdele markederne yderligere efter sygdom.(656) Den eneste undtagelse i forbindelse med denne konklusion er fungicider til druer. I sag M.1806 - AstraZeneca/Novartis konkluderede Kommissionen, at markedet for fungicider til druer skulle vurderes særskilt i forhold til andre fungicider, der anvendes på frugt og nødder, og opdeles på grundlag af de væsentligste sygdomme i druer. Fungicider mod bladskimmel, meldug og gråskimmel/botrytis skulle betragtes som særskilte produktmarkeder. I den foreliggende sag har parterne fulgt denne markedsafgrænsning i anmeldelsen. De fleste tredjeparter, der har deltaget i Kommissionens markedsundersøgelse, støtter denne tilgang, hvor fungicider til druer opdeles i disse tre forskellige produktmarkeder. Kommissionen følger derfor markedsafgrænsningen fra sag M.1806 - AstraZeneca/Novartis og mener, at der findes særskilte markeder for produkter til bekæmpelse af bladskimmel, meldug og botrytis i druer.(657) In sag M.1806 - AstraZeneca/Novartis fandt Kommissionen også, at der var meget, der tydede på, at der var tale om et særskilt marked for strobilurinbaserede fungicider til korn. Strobiluriner er formulerede produkter, der indeholder et aktivt stof af den kemiske gruppe strobilurin. Strobiluriner blev lanceret i 1996 og kan anvendes på en lang række afgrøder på verdensplan. I Europa er strobiluriner blevet lanceret primært med henblik på beskyttelse af kornafgrøder og druer. ACS er ikke aktiv inden for produktionen af strobilurinbaserede fungicider og forventes ikke at lancere strobilurinbaserede fungicider inden for de kommende år. Bayer har for nylig erhvervet den strobilurinbaserede produktserie "Flint" fra Novartis (på grundlag af tilsagnene i sag M.1806 - AstraZeneca/Novartis). Som følge af, at strobilurinbaserede fungicider, der markedsføres af Bayer, stadig er ved at blive registreret i de fleste EU-medlemsstater, står Bayer imidlertid stadig forholdsvis svagt i dette markedssegment i forhold til de vigtigste konkurrenter, BASF og Syngenta. Parterne har derfor anført, at det ikke er nødvendigt at tage stilling til, om strobiluriner udgør et særskilt produktmarked.(658) Da overlapningen i denne sag udelukkende findes i segmentet for ikke-strobilurinbaserede fungicider, er spørgsmålet i forbindelse med markedsafgrænsningen i denne sag, om ikke-strobilurinbaserede fungicider udgør et særskilt relevant marked eller indgår i et samlet marked for fungicider til korn. Det eneste nationale marked, hvor der er påvist konkurrenceproblemer i forbindelse med en markedsafgrænsning, er Italien, hvor der ifølge parterne kun sælges ikke-strobilurinbaserede fungicider. I forbindelse med denne beslutning er det derfor ikke nødvendigt at tage stilling til, om ikke-strobiluriner udgør et særskilt produktmarked.(659) Med hensyn til frugt og nødder har en række tredjeparter, der har deltaget i Kommissionens markedsundersøgelse, anført, at der bør lægges et særskilt marked for fungicider til jordbær til grund i Sverige. Ifølge disse tredjeparter har parterne de eneste fungicider, der er registreret til en række sygdomme i jordbær i Sverige. Parterne har ikke fremlagt bevis for, at der er andre produkter, der er registreret som fungicider til jordbær i Sverige. Kommissionen vil derfor betragte fungicider til jordbær som et særskilt relevant produktmarked i Sverige.D.2. KonkurrencevurderingGenerelle betragtninger(660) På nationalt plan overlapper parternes aktiviteter hinanden med hensyn til en lang række afgrøder og medlemsstater. Ifølge oplysningerne i anmeldelsen er der 69 berørte markeder for fungicider. På grundlag af undersøgelsen mener Kommissionen, at transaktionen vil skabe eller styrke en dominerende stilling på 19 nationale markeder. Disse markeder vil blive analyseret udførligt nedenfor.(661) Kommissionen mener ikke, at der vil opstå konkurrenceproblemer på de øvrige berørte markeder. Med hensyn til hvert af disse markeder er Kommissionen nået til denne konklusion af en eller flere af nedenstående grunde:(662) Parternes samlede markedsandel er lav; der er ingen overlapning mellem parternes aktiviteter, enten på grund af en fejlagtig fordeling af markedsandele, eller fordi overlapningen ikke længere eksisterer af andre grunde; væksten i markedsandelen er meget lille, og markedsstrukturen vil formentlig ikke blive berørt af transaktionen; markedsstrukturen vil formentlig ikke blive berørt af transaktionen, da prisincitamenterne i forbindelse med parternes produkter ikke vil blive berørt; parterne har i vidt omfang overvurderet deres markedsposition; der er stærke konkurrenter, som sandsynligvis vil kunne tage konkurrencen op på markedet; nye produktlanceringer fra konkurrenter vil sandsynligvis give parternes produkter stærk konkurrence i den nærmeste fremtid.(663) Kommissionens analyse på de markeder, hvor der er påvist konkurrenceproblemer, er følgende:a) Fungicider til korn(664) I sag M.1806 - AstraZeneca/Novartis beskrev Kommissionen de forskellig sygdomme, der angriber korn, og de aktive stoffer, der anvendes til at bekæmpe dem. Denne beskrivelse er i det væsentlige stadig relevant.(665) Hvede og byg er de to væsentligste kornafgrøder. De tegner sig for ca. 87 % af det samlede areal, hvor der dyrkes korn i EU, og for ca. 95 % af forbruget af fungicider til korn. De hyppigst forekommende sygdomme i hvede er knækkefodsyge, meldug, brunrust, gulrust, hvedebladplet, hvedegrå- og hvedebrunplet og fusarium. De hyppigst forekommende sygdomme i byg er knækkefodsyge, meldug, brunrust, bygbladplet og skoldplet.(666) Hvert aktivt stof har en typisk virkning mod en bestemt sygdom i en kornafgrøde, og dette vil påvirke landmandens valg. Et stofs virkning vedrører den effektivitet, hvormed det kan forebygge og/eller helbrede sygdommen, og varigheden af beskyttelsen (med hensyn til kurative midler vedrører dette den maksimale periode, hvori sygdommen allerede er til stede i afgrøden, men stadig kan helbredes af fungicidet; med hensyn til præventive midler vedrører dette den periode, hvori afgrøden maksimalt beskyttes). Andre faktorer, som tages i betragtning, er landmandens mulighed for i sin sprøjtetank at blande produktet med andre produkter, der indeholder andre aktive stoffer.(667) De aktive stoffer, der for øjeblikket anvendes som fungicider til korn, tilhører i det væsentlige tre forskellige kemiske grupper. Morpholiner er de ældste af disse grupper, blev lanceret i 1969 og har hovedsagelig effekt mod meldug og indgår derfor stadig blandt de moderne blandingsprodukter. De har en vis kurativ effekt. I 1976 blev aktive stoffer fra den kemiske gruppe triazoler introduceret. Der findes på nuværende tidspunkt ca. 15 aktive stoffer fra denne gruppe på markedet, hvoraf nogle først er blevet lanceret i de senere år. De er især effektive mod septoria, rustsygdomme og fusarium. Den nyeste kemiske gruppe, strobilurinerne, der blev introduceret 1996, kombinerer et bredt spektrum (meldug, rustsygdomme, septoria) med udbyttestigning. Foruden disse tre grupper findes der en række andre aktive stoffer, hvoraf de vigtigste er cyprodinil til behandling af knækkefodsyge og quinoxyfen, det mest effektive stof mod meldug.(668) Som følge af deres særdeles gode virkning er strobilurinbaserede fungicider i stigende grad ved at erstatte ikke-strobilurinbaserede fungicider. Ifølge Bayers skøn udgjorde den samlede omsætning i EØS i segmentet for strobiluriner i 2000 443,4 mio. EUR; samtidig var værdien af markedet for ikke-strobilurinbaserede fungicider 451,4 mio. EUR. Ifølge parternes skøn vil segmentet for strobiluriner udgøre 558,5 mio. EUR i 2004, mens omsætningen i segmentet for ikke-strobilurinbaserede fungicider forventes at falde til 350,4 mio. EUR. ACS er ikke aktiv inden for produktionen af strobilurinbaserede fungicider og forventes ikke at lancere strobilurinbaserede fungicider inden for de kommende år. På et marked for strobiluriner vil der derfor ikke være nogen overlapning mellem parternes aktiviteter.Et samlet marked for fungicider til korn(669) På de samlede markeder for fungicider til korn (strobilurin- og ikke-strobilurinbaserede) vil transaktionen ifølge parterne kun resultere i en samlet markedsandel på over 25 % på et enkelt nationalt marked, Italien. Da parternes salg i dette land udelukkende er inden for ikke-strobilurinbaserede fungicider, vil den konkurrencemæssige virkning af transaktionen blive analyseret på grundlag af et marked for ikke-strobilurinbaserede fungicider til korn, og det samlede marked for fungicider til korn vil ikke blive vurderet yderligere.Et marked for ikke-strobilurinbaserede fungicider til korn(670) Parterne har anført, at de i EØS tilsammen vil få en markedsandel på [20-30] % (Bayer [10-20] %, ACS [10-20] %). Syngenta vil få [30-40] %, BASF [20-30] %, DuPont [0-10] % og Dow [0-10] %. De vigtigste aktive stoffer, som sælges af parterne, er tebuconazol og spiroxamin (Bayer) og fluquinconazol, bromuconazol og prochloraz (ACS). Disse aktive stoffer sælges enten i ren form eller i blandinger med andre aktive stoffer. Tebuconazol, fluquinconazol, bromuconazol og prochloraz er alle triazoler, mens spiroxamin er et morpholinlignende produkt med god virkning mod meldug.(671) Mange markedsaktører har oplyst, at Bayer har en ny triazol under udvikling, som angiveligt har en særdeles god virkning mod en række sygdomme, bl.a. knækkefodsyge og fusarium. Ifølge Kommissionens beslutning i sag M.1806 - AstraZeneca/Novartis er ACS' prochloraz den nuværende triazol, der har den bedste virkning mod knækkefodsyge, med ACS' bromuconazol på en andenplads.(672) Det bør imidlertid tages i betragtning, at der synes at være enighed om, at langt det bedst sælgende ikke-strobilurinbaserede fungicid til korn er BASF's triazol epoxiconazol. Ifølge én markedsaktør tegner epoxiconazol sig alene for 48 % af det samlede salg i EU af triazoler inden for korn. Ifølge denne kilde indtager Bayers tebuconazol, som på verdensplan er den bedst sælgende triazol samlet set (med hensyn til alle afgrøder), andenpladsen på EU-markedet for korn med ca. 16 %. Den samme kilde har skønnet, at parternes samlede salg af triazoler tegner sig for ca. 27 % af EU-markedet. Der er ingen tegn på, at den nye triazol fra Bayer vil opnå tilstrækkelig succes til, at den nye enhed alvorligt vil kunne udfordre BASF's førende position i segmentet for triazol. Endvidere skal det erindres, at markedet for ikke-strobilurinbaserede fungicider konstant er under pres fra strobiluriner, som til dels erstatter dem på de fleste markeder. Da markedsundersøgelsen har bekræftet, at parterne i de fleste medlemsstater ikke har markedsandele (eller sammenlægninger af markedsandele) i et omfang, som normalt vil anses for at give anledning til bekymring, er de tilbageværende betænkeligheder begrænset til en enkelt medlemsstat, Italien, som også samtidig er en af de medlemsstater, hvor der ifølge parterne ikke er noget salg af strobiluriner. En stærk position på markedet for ikke-strobilurinbaserede fungicider i Italien, giver derfor mere anledning til bekymring end på markeder, hvor strobiluriner har fremgang.(673) Med hensyn til Italien har parterne skønnet, at de tilsammen har en markedsandel på [30-40] % (Bayer [10-20] %, ACS [10-20] %) med Syngenta ([30-40] %), BASF ([10-20] %) og DuPont ([0-10] %) som de største konkurrenter. Markedsundersøgelsen har ikke bekræftet parternes skøn over markedsandele. Parterne har formentlig tilsammen en markedsandel på i nærheden af [50-60] %(31). Den har også vist, at parternes markedsandel vil blive væsentlig større end alle andre markedsaktørers markedsandel.(674) Bayer sælger de aktive stoffer triadimenol, under varemærket Bayfidan, triadimenol blandet med tebuconazol, under varemærket Matador, og tebuconazol under varemærket Folicur. ACS sælger hovedsagelig produktet Stanza med de aktive stoffer prochloraz og fenpropimorph.(675) Italien er speciel, for så vidt som markedet for fungicider til korn er forholdsvis lille. Der anvendes ikke fungicider i korn i samme udstrækning som i Nordeuropa. Dyrkningen foregår mere ekstensivt end i Nordeuropa; som følge heraf er udbyttet betydeligt lavere. Det varmere klima medfører et mindre sygdomspres; markedet for fungicider er derfor ikke så betydeligt. Dette betyder, at der er langt færre produkter på det italienske marked end på f.eks. det meget større franske marked. På grund af, at en stor del af arealet dyrkes ekstensivt, er omkostningskontrol af største betydning for de italienske kornproducenter, hvorfor nye produktlanceringer af høj værdi ikke accepteres så umiddelbart som på andre vesteuropæiske kornmarkeder. De fleste markedsaktører er enige i, at Italien er et marked for ikke-strobilurinbaserede fungicider. Det er blevet anført, at den vigtigste kornart i Italien er durumhvede, hvor den mest udbredte sygdom er fusarium, og at hverken strobiluriner eller BASF's bedst sælgende triazol, epoxiconazol, har virkning mod denne sygdom. Dette bidrager til at forklare, hvorfor dyre produkter som strobiluriner principielt ikke anvendes i Italien, og hvorfor det ser ud til, at BASF ikke har registreret epoxiconazol eller strobilurinet kresoxim-methyl til korn i Italien(32). Der synes ikke at være planlagt større produktlanceringer på dette marked i den nærmeste fremtid. Den situation, hvor parterne har de væsentligste produkter og en meget stor markedsandel, vil derfor sandsynligvis vare ved.(676) På baggrund heraf og sammenholdt med, at parterne tilsammen er betydeligt større end deres nærmeste konkurrenter, og den omstændighed, at der ikke vil være en ny stærk konkurrence i den nærmeste fremtid, er Kommissionen nået til den konklusion, at den planlagte transaktion vil skabe eller styrke en dominerende stilling på markedet for fungicider til korn i Italien.b) Fungicider til frugt og nødder(677) Parterne har anført, at markedet for frugt og nødder omfatter en forholdsvis lang række produkter, herunder navnlig ældre basisprodukter som f.eks. kobberprodukter og dithiocarbamater (mancozeb, ziram og thiram). De har gjort gældende, at der er et stort antal generiske udbydere, navnlig i de væsentlige frugtproducerende lande (Spanien, Italien og Frankrig), som let kan erstatte parternes produkter og reagere over for en eventuel konkurrencebegrænsende adfærd fra de førende udbyderes side. Ifølge parterne kan det ikke forventes, at disse basisprodukter fuld ud kan erstattes af nye strobilurinbaserede produkter eller andre innovative kemiske stoffer. Med henblik på at reducere risikoen for resistensudvikling vil behandlingen af frugt og nødder med strobilurinbaserede fungicider og andre specifikt virkende produkter ifølge parterne skulle begrænses. Parterne har derfor gjort gældende, at selv lanceringen af nye produkter som strobilurinbaserede fungicider (trifloxystrobin fra Bayer eller pyraclostrobin fra BASF) kun vil have begrænsede virkninger på markedet for frugt og nødder.(678) Med hensyn til generiske producenters position er tredjeparter, der har deltaget i Kommissionens undersøgelse, enige i, at de ældre basisprodukter ikke fuldt ud vil blive erstattet af nyere produkter. Det er imidlertid også blevet anført, at de ældre produkter ikke "let kan erstatte" parternes produkter. Som en tredjepart har anført: hvorfor ville parterne bruge millioner af dollar på forskning med henblik på at finde frem til nye produkter, hvis de ikke er væsentligt forskellige fra de eksisterende produkter og navnlig forskellige fra de gamle basisprodukter? Det er imidlertid korrekt, at der er en udstrakt brug af ældre basisprodukter i Sydeuropa. I Nordeuropa er dette ikke tilfældet i samme omfang, og parterne står i realiteten tilsammen meget stærkt i mange lande i Nordeuropa.(679) Tredjeparter, der har deltaget i Kommissionens markedsundersøgelse, har endvidere gjort gældende, at parternes stilling vil blive styrket i den nærmeste fremtid med lanceringen af Bayers produkt Flint (trifloxystrobin). Sammen med parternes eksisterende produkter, Scala (pyrimethanil), Vision (pyrimethanil og fluquinconazol), Folicur (tebuconazol) og Euparen (dichlofluanid) vil parternes stilling blive styrket. Det også gjort gældende, at Bayers nyligt udviklede fungicid mod botrytis, Teldor (fenhexamid), stadig er ved at trænge ind på markedet og støtter parternes tilstedeværelse på markedet. Et unikt salgsargument i forbindelse med Teldor er angiveligt den særdeles korte behandlingsfrist inden høst på kun 0-3 dage i forskellige frugtafgrøder. Dette store antal fungicider repræsenterer en bred portefølje med forskellige virkningsmekanismer. Trifloxystrobin er et fungicid af strobilurintypen, pyrimethanil tilhører anilinopyrimidin-gruppen, fluquinconazol og tebuconazol er triazoler, og dichlofluanid er en isocyklisk forbindelse. Som et specifikt produkt, der anvendes mod meldug i kernefrugter, kompletterer Bayers Bayleton (triadimefon) endvidere parternes position. Det er blevet anført, at parterne vil få langt den stærkeste produktportefølje, og at disse produkter har en række forskellige virkningsmekanismer, som vil gøre det muligt for parterne meget effektivt at indføre antiresistensmidler på markedet for fungicider til frugt.(680) I deres svar på klagepunktsmeddelelsen er parterne enig i, at Flint og Teldor stadig har mulighed for vækst på markedet for fungicider til frugt og nødder. De har imidlertid anført, at [...]. Ligeledes har de gjort gældende, at [...]. De har endvidere gjort gældende, at ACS' produkt Scala allerede er udsat for en stærk konkurrence som følge af lanceringen af Syngentas produkt Chorus (baseret på det aktive stof cyprodinil) og BASF's kresoximbaserede produkter, som sælges under varemærkerne Discus, Stroby, Alliage og Candit. Desuden forventer parterne ikke, at Flint og Teldor fuldstændig vil opveje parternes tab som følge af Makhteshims lancering af generisk tebuconazol og Makhteshims og Chimacs lancering af generisk pyrimethanil. Parterne har endvidere gjort gældende, at Bayers dichlofluanidbaserede produkt Euparen ikke vil blive genregistreret på grundlag af Rådets direktiv 91/414/EØF, og at erstatningsproduktet Euparen M (baseret på tolylfluanid) ikke forventes fuldstændig at opveje salgsnedgangen, da det kan forventes, at "hullet" vil blive udfyldt af andre produkter i perioden mellem udfasningen af Euparen og indførelsen af Euparen M. Desuden forventes BASF at lancere et meget konkurrencedygtigt bredspektret blandingsprodukt BAS 516 (BAS 510 + BAS 500). Parterne har endelig gjort gældende, at BASF og Syngenta begge har eller vil få lignende eller endog bredere og mere komplementære porteføljer end den fusionerede enhed, bl.a. strobiluriner (begge), triazoler (Syngenta: hexaconozol, difenoconazol, penconazol), anilinopyrimidiner (Syngenta: cyprodinil), specifikke beskyttelsesmidler (BASF: dithianon), phenylpyrroler (Syngenta: fludioxonil) og nye, innovative virkningsmekanismer som f.eks. "SDI" (BASF: BAS 510). Hverken Bayer eller ACS er i stand til at tilbyde phenylpyrroler eller "SDI". Parterne har derfor gjort gældende, at de allerede er udsat for en stærk konkurrence på markederne for frugt og nødder, og at konkurrencen vil blive endnu stærkere som følge af BASF's lancering af nye produkter og Syngentas og BASF's lancering af innovative nye virkningsmekanismer. Ifølge parterne har Kommissionen "overhovedet" ikke taget højde for situationen på markedet i sin vurdering af de forskellige markeder i klagepunktsmeddelelsen.(681) Kommissionen er ikke enig i disse argumenter. I klagepunktsmeddelelsen undersøgte den f.eks. påstande, som parterne havde fremsat med hensyn til virkningerne af nye produktlanceringer, uanset om de kommer fra generiske producenter eller fra forskningsbaserede konkurrenter med nye aktive stoffer. På grundlag af oplysninger fra konkurrenter med hensyn til, hvor og hvornår de vil lancere nye produkter og deres forventninger til salget af disse produkter, var det for hvert af de markeder, hvor der blev påvist konkurrenceproblemer i klagepunktsmeddelelsen, Kommissionens konklusion, at virkningen af nye lanceringer ikke var tilstrækkelig til alvorligt at udfordre den stærke stilling, som parterne tilsammen vil få på markedet. [...] bemærker Kommissionen, at Teldor allerede har opnået stor succes på nogle af de markeder, hvor produktet er blevet lanceret. Ifølge parternes oplysninger opnåede Teldor f.eks. en markedsandel på [20-30] % i Danmark i det første år, hvor produktet blev solgt i dette land. [...], skal det bemærkes i denne henseende, at BASF's produkt BAS 500, som ifølge parterne vil blive et væsentligt nyt produkt inden for frugt og nødder, også er et strobilurin. Parterne har fremlagt materiale fra BASF, som blandt andre emner behandler resistenshåndtering. BASF anbefaler, at der skiftevis anvendes BAS 500 og andre fungicider fra andre grupper af aktive stoffer. [...].(682) Transaktionen vil føre til en betydelig overlapning, selv på EØS-markedet, hvor parterne har skønnet, at de vil få [30-40] % (Bayer [20-30] %, ACS [10-20] %), med BASF ([10-20] %), Syngenta ([10-20] %), DuPont ([0-10] %) og Dow ([0-10] %) som de største konkurrenter. På nationalt plan vil parterne stå stærkt i mange lande, navnlig i Danmark, Frankrig og Tyskland.(683) Med hensyn til Danmark har parterne skønnet i anmeldelsen, at de tilsammen har en markedsandel på [40-50] % (Bayer: [40-50] %, ACS: [0-10] %) med Dow ([30-40] %) og Syngenta ([10-20] %) som de største konkurrenter(33). I deres svar på klagepunktsmeddelelsen har parterne korrigeret en række fejlagtige fordelinger af salget af produktet Scala og har nu gjort gældende, at parterne tilsammen har en markedsandel på [50-60] %. Dette indebærer logisk set også, at parternes skøn over konkurrenters markedsandele må være lavere end dem, der er anført ovenfor.(684) Bayers produkter er, ordnet efter deres betydning, Baycor (bitertanol), Teldor (fenhexamid), Euparen-M (tolyfluanid) og Folicur (tebuconazol), mens ACS sælger Aliette (fosetyl) og Scala (pyrimethanil).(685) Parterne har anført, at kun [10-20] % af salget af Scala genereres inden for frugt og nødder, da Scala hovedsagelig anvendes i forbindelse med grøntsager og derfor prissættes på grundlag af konkurrencesituationen på dette marked(34). Parterne har ligeledes gjort gældende, at kun [50-60] % af salget af Aliette i Danmark kan henføres til frugt og nødder. De tilbageværende [50-60] % af salget opnås inden for grøntsager. Ifølge parterne vil det derfor være umuligt for den fusionerede enhed specifikt at udøve prisdiskrimination over for producenter af frugt og nødder. Parterne forklarer imidlertid ikke, hvordan dette argument også kan gælde for Bayers produkter. Teldor sælges [90-100] %, Baycor [90-100] % og Euparen-M [90-100] % inden for frugt og nødder. Kun Folicur har hovedparten af sit salg uden for frugt og nødder.(686) Parterne har også anført, at BASF's markedsandel formentlig vil stige som følge af lanceringen af et meget konkurrencedygtigt bredspektret blandingsprodukt (BAS 510 og BAS 500). De har imidlertid ikke anført noget konkret om, hvornår denne lancering vil finde sted. Kommissionen har anmodet faktiske og potentielle konkurrenter om at fremsætte bemærkninger til parternes påstande og er nået til den konklusion, at denne nye konkurrence ikke vil føre til væsentlige ændringer af konkurrencesituationen i den nærmeste fremtid(35).(687) Det skal også bemærkes, at Teldor (fenhexamid) først blev lanceret på det danske marked for frugt og nødder marked i 2000 og i det pågældende år opnåede en markedsandel på [...]. Parterne vil derfor sandsynligvis stå endnu stærkere i 2001 end i 2000.(688) På baggrund heraf og sammenholdt med, at parterne i forvejen står stærkt, det forhold, at de tilsammen er meget større end deres nærmeste konkurrenter, vækstpotentialet i forbindelse med parternes nyere og fremtidige produkter samt den omstændighed, at der ikke vil være en ny stærk konkurrence i den nærmeste fremtid, er Kommissionen nået til den konklusion, at den planlagte transaktion vil skabe eller styrke en dominerende stilling på markedet for fungicider til frugt og nødder i Danmark.(689) Med hensyn til Frankrig har parterne skønnet i anmeldelsen, at de tilsammen har en markedsandel på [50-60] % (Bayer: [20-30] %, ACS: [20-30] %), mens de største konkurrenter er BASF ([10-20] %), Syngenta ([10-20] %), DuPont ([0-10] %) og en række nationale udbydere, som hovedsagelig sælger kobber- (ca. [10-20] %) og svovlforbindelser. Parterne har senere korrigeret deres samlede markedsandel til [50-60] % (Bayer: [30-40] %, ACS: [20-30] %). I deres svar på klagepunktsmeddelelsen har de endnu en gang korrigeret dette tal som følge af en række fejlagtige fordelinger af salget af produktet Scala og har nu gjort gældende, at parterne tilsammen har en markedsandel på [50-60] %. Dette indebærer logisk set også, at parternes skøn over konkurrenters markedsandele må være lidt lavere end dem, der er anført ovenfor. Markedsundersøgelsen har bekræftet, at parternes position ligger over [50-60] %, og at de tilsammen har en markedsandel, der er betydeligt større end nogen af konkurrenternes(36).(690) ACS' produktportefølje omfatter [...] produkter. Det vigtigste aktive stof er iprodion, som sælges i tre forskellige formuleringer (Kidan, Rovran 500 WP og Rovran Aq 500 SC). Andre væsentlige aktive stoffer er pyrimethanil, som sælges under varemærket Sari, fluquinconazol (Vision) og myclobutanil (Systane). Bayers væsentligste produkter omfatter Horizon (tebuconazol), Euparen (tolylfluanid) og Captan.(691) Parterne har anført, at Horizon, som tegner sig for over [30-40 %] af Bayers salg på markedet for fungicider til frugt og nødder, hovedsagelig anvendes i forbindelse med korn, og at parterne derfor ikke vil være i stand til at hæve prisen på Horizon uden en salgsnedgang på kornmarkedet. Både Euparen og Captan anvendes imidlertid [90-100] % inden for frugt og nødder. Blandt ACS' produkter anvendes Kidan [70-80] % inden for frugt og nødder, mens Sari og Vision begge anvendes [90-100] %, hvilket også er tilfældet med andre af ACS' produkter, f.eks. Octave (prochloraz), Melprex (dodin), Aliette WG (fosetyl), Indar (fenbuconazol), Rhodiasan Flash (thiram), Aaprotect og Carbazinc (ziram).(692) Parterne har endvidere gjort gældende, at generiske konkurrenter, navnlig Makhteshim, vil gå ind på markedet som følge af, at tolylfluanid ikke længere er patentbeskyttet, og at patentet på tebuconazol vil udløbe i 2003. Parterne har også anført, at BASF forventes at lancere et meget konkurrencedygtigt bredspektret blandingsprodukt (BAS 510 og BAS 500). Som følge heraf forventer parterne, at deres samlede markedsandel vil falde i de følgende år til [40-50] % i 2004. Parterne har imidlertid ikke redegjort for, hvornår denne nye konkurrence vil gøre sig gældende. Kommissionen har anmodet faktiske og potentielle konkurrenter om at fremsætte bemærkninger til parternes påstande og er nået til den konklusion, at denne nye konkurrence ikke vil føre til væsentlige ændringer af konkurrencesituationen i den nærmeste fremtid(37).(693) På den anden side blev Bayers produkt Flint lanceret i 2001. Parterne forventer, at Flint vil opnå en markedsandel på [0-10] % i 2004. Parterne vil derfor sandsynligvis stå endnu stærkere i 2001 end i 2000. Det skal også bemærkes, at Teldor (fenhexamid) først for nylig blev lanceret i Frankrig. I betragtning af Teldors succes i mange andre lande på markedet for frugt og nødder, synes der derfor at være grund til at tillægge tredjeparters bemærkninger om, at Teldor stadig er ved at trænge ind på dette marked, en vis vægt.(694) På baggrund heraf og sammenholdt med, at parterne i forvejen står stærkt, det forhold, at de tilsammen er meget større end deres nærmeste konkurrenter, vækstpotentialet i forbindelse med parternes nyere og fremtidige produkter samt den omstændighed, at der ikke vil være en ny stærk konkurrence i den nærmeste fremtid, er Kommissionen nået til den konklusion, at den planlagte transaktion vil skabe eller styrke en dominerende stilling på markedet for fungicider til frugt og nødder i Frankrig.(695) Med hensyn til Tyskland har parterne skønnet, at de tilsammen har en markedsandel på [50-60] % (Bayer [30-40] %, ACS [10-20] %) med BASF ([20-30] %) og Syngenta ([0-10] %) som de største konkurrenter. Markedsundersøgelsen har bekræftet, at parternes markedsandel udgør ca. [50-60] %(38).(696) ACS sælger tre produkter, Vision (fluquinconazol og pyrimethanil), Scala (pyrimethanil) og Systhane (myclobutanil). Bayers væsentligste produkter omfatter Euparen (dichlofluanid) og Folicur (tebuconazol).(697) Parterne har anført, at dichlofluanid, som tegner sig for [40-50] % af Bayers salg på dette marked under varemærket Euparen, ikke vil blive genregistreret på grundlag af Rådets direktiv 91/414/EØF. Parterne har imidlertid anført, at Bayer [...]. Det tebuconazolbaserede produkt Folicur er Bayers andenvigtigste produkt, men har sine hovedmarkeder inden for korn og olie- og proteinafgrøder. Parterne har gjort gældende, at patentet på tebuconazol vil udløbe i 2003 og derfor blive udsat for generisk konkurrence; parterne forventer, at denne omstændighed vil medføre et fald i Bayers markedsandele. Ifølge parterne vil BASF's markedsandel sandsynligvis også stige som følge af lanceringen af selskabets nye produkt pyraclostrobin (BAS 500). Endvidere har de gjort gældende, at BASF forventes at lancere et meget konkurrencedygtigt bredspektret blandingsprodukt (BAS 510 og BAS 500). De har imidlertid ikke anført noget konkret om, hvornår generiske producenters og BASF's lancering af nye produkter vil finde sted. Kommissionen har anmodet faktiske og potentielle konkurrenter om at fremsætte bemærkninger til parternes påstande og er nået til den konklusion, at denne nye konkurrence ikke vil føre til væsentlige ændringer af konkurrencesituationen i den nærmeste fremtid(39).(698) På den anden side blev Bayers produkt Flint lanceret i 2001 og opnåede en markedsandel på [0-10] %. Parterne forventer, at Flint vil opnå en markedsandel på [0-10] % i 2004. Det skal også bemærkes, at Teldor (fenhexamid) først blev lanceret på markedet for frugt og nødder i 2000 og i det pågældende år opnåede en markedsandel på [0-10] %. Parterne vil derfor sandsynligvis stå endnu stærkere i 2001 end i 2000.(699) På baggrund heraf og sammenholdt med, at parterne i forvejen står stærkt, det forhold, at de tilsammen er meget større end deres nærmeste konkurrenter, vækstpotentialet i forbindelse med parterne nyere og fremtidige produkter samt den omstændighed, at der ikke vil være en ny stærk konkurrence i den nærmeste fremtid, er Kommissionen nået til den konklusion, at den planlagte transaktion vil skabe eller styrke en dominerende stilling på markedet for fungicider til frugt og nødder i Tyskland.c) Fungicider til jordbær i Sverige(700) Med hensyn til Sverige har parterne anført i anmeldelsen, at Bayer har en markedsandel på [40-50] % på det samlede marked for frugt og nødder, mens ACS har [...]. Bayer sælger Baycor (bitertanol), Bayleton (triadimefon), Euparen-M (tolyfluanid) og Teldor (fenhexamid).(701) I deres svar på klagepunktsmeddelelsen har parterne imidlertid erkendt, at ACS' produkter Scala, Rovral 75 WG og Aliette 80 WG ved en fejl ikke er blevet medtaget i dataene for frugt og nødder som følge af, at markedsføringen og distributionen af ACS' produkter sker gennem en salgsagent, Nordisk Alkali.(702) Kommissionens blev gjort opmærksom på dette problem af tredjeparter, som deltog i dens markedsundersøgelse, og som har oplyst, at ACS har produkter registreret til brug i jordbær, og at parterne vil stå meget stærkt inden for fungicider til jordbær og faktisk være de eneste med produkter til behandling af bestemte sygdomme. En tredjepart skrev således: "Ifølge den svenske registreringshåndbog 'Bekämpning i praktikken' er der kun 4 produkter, der er registreret til bekæmpelse af botrytis cinerea i jordbær i Sverige. Disse produkter er Euparen M 50 WG (dichlofluanid), Rovral Flo (iprodion), Teldor (fenhexamid) og Scala (pyrimenthalil). Alle disse produkter er produkter fra enten Bayer eller Aventis. Det eneste produkt, der anbefales til behandling af phytophthora i jordbær, er Aliette 80 WG (fosetyl-al) fra Aventis. Vi kan derfor antage, at parterne har en markedsandel på 100 % på det svenske jordbærmarked." En anden tredjepart skrev: "Følgende fungicider er registreret til brug i jordbær i Sverige: Bayleton Special (Bayer), Euparen M 50 WG (Bayer), Rovral 75 WG (Aventis), Scala (Aventis), Teldor 50 WG (Bayer) og Topas (Syngenta, kun tilladt til brug efter høst). Som følge af denne produktportefølje står parterne meget stærkt på markedet". Endnu en tredjepart har oplyst, at med hensyn til bestemte sygdomme i jordbær, f.eks. botrytis og phytophthora, vil den nye enhed få næsten 100 % dominans. Tredjeparten har nævnt Alliette, Bayleton Special, Euparen, Rovral, Scala og Teldor som de dominerende produkter. Denne tredjepart har rent faktisk omtalt dette som et generelt problem inden for fungicider til frugt i Sverige og nævnt produkterne Euparen, Topsin (Aventis), Baycor (Bayer), Bayleton Special og Scala.(703) Som svar på en begæring om oplysninger efter artikel 11 anførte parterne: "alle større virksomheder har eller kan sagtens få fungicider, som også anvendes i jordbær i forbindelse med følgende sygdomme, f.eks." (efterfulgt af en liste). På det tidspunkt anførte parterne imidlertid ikke nærmere, hvilke af konkurrenternes produkter på deres liste der rent faktisk er registreret i Sverige til brug i jordbær.(704) I deres svar på klagepunktsmeddelelsen fremlagde parterne en liste over produkter - med det svenske Jordbruksverket som kilde - som ville blive registreret som fungicid til jordbær i Sverige i 2002. Der er 12 produkter på listen, og parterne har anført, at der ikke er nogen sygdom, som kun kan behandles med parternes produkter. Seks af de 12 produkter på listen tilhører parterne: Alliette 80 WG, Bayleton Special, Euparen M 50 WG, Rovral 75 WG, Scala og Teldor WG 50. De har nævnt to produkter fra Syngenta, Topas 100 EC og Recop. Parterne har imidlertid fremlagt en etiket for Topas, ifølge hvilken Bayer (Gullviks) distribuerer dette produkt i Sverige. Ifølge hjemmesiden for "Kemikalieinspektionen", det svenske offentlige organ med ansvar for registrering, ophørte registreringen af Recop den 31. december 2001. Det samme gælder for et andet produkt på listen, Funguran-OH 300 SC. Et andet produkt, som parterne har nævnt, er Zence 40 (Svenska Predator). På Kemikalieinspektionens hjemmeside er der imidlertid intet spor af dette produkt. De sidste to produkter på parternes liste er Kumulus DF, som er baseret på svovl, og Binab TF WP, som ikke er et agrokemisk, men et agrobiologisk produkt, som kan anvendes til sygdomsbekæmpelse i forskellige afgrøder.(705) Ifølge den liste, som parterne har fremlagt, er Binab TF WP det eneste andet produkt end parternes, der har effekt mod botrytis. Blandt de agrokemiske produkter har parterne således de eneste produkter, der har effekt mod botrytis, dvs. som nævnt ovenfor Euparen, Rovral, Teldor og Scala. Aliette er det eneste produkt, der er registreret til behandling af sygdommene phytophthora fragariae og phytophthora cactorum. Oplysningerne fra tredjeparter om, at parterne med hensyn til nogle jordbærsygdomme har alle eller næsten alle produkter, der kan anvendes, er i vidt omfang blevet bekræftet. Kommissionen har ikke fået forelagt bevis for, at denne situation vil ændre sig væsentligt i den nærmeste fremtid.(706) I deres svar på klagepunktsmeddelelsen har parterne anfægtet, at der er tale om et særskilt marked for fungicider til jordbær; de har gjort gældende, at jordbær indgår i det samlede marked for frugt og nødder. Markedssegmentet "fungicider til jordbær" vil være for lille (ca. [...] mio. EUR i 2000) til at udvikle og registrere et produkt kun til jordbær. Ifølge parterne er de produkter, der anvendes i jordbær, generelt bredspektrede fungicider, som registreres og anvendes ikke kun i jordbær i Sverige, men også i andre afgrøder og andre lande. Parterne har således gjort gældende, at de ikke er i stand til specifikt at udøve prisdiskrimination over for producenter af jordbær i Sverige.(707) Kommissionen erkender, at der på nogle markeder kan anvendes det argument, at markedsaktører ikke kan hæve priserne på bredspektrede fungicider til et specifikt, lille markedssegment. Dette afhænger imidlertid klart af fordelingen af salget af produkterne mellem de forskellige segmenter. Dette er også den måde, hvorpå parterne har anvendt dette argument på andre produktmarkeder. De har imidlertid ikke fremlagt sådanne oplysninger for deres produkter, der anvendes inden for frugt og nødder - og navnlig jordbær - i Sverige. Det bemærkes i denne henseende, at det samlede marked for frugt og nødder i Sverige ifølge parterne udgjorde [...] mio. EUR i 2000. Segmentet for jordbær udgør derfor [40-50] % af det samlede marked for frugt og nødder. Endvidere er der ofte en forskel mellem produkter, der har en god effekt i forbindelse med "bærfrugter" og frugter som f.eks. æbler og pærer, som sagtens kan udgøre en stor del af resten af markedet for frugt og nødder. Parterne har derfor ikke fremført overbevisende argumenter for, hvorfor monopolstillingen eller den monopollignende stilling inden for jordbær ikke vil kunne danne grundlag for en konkurrencebegrænsende adfærd.(708) På grundlag af disse oplysninger finder Kommissionen det sandsynligt, at Aventis faktisk er aktiv på markedet for frugt og nødder i Sverige, og er nået til den konklusion, at den planlagte transaktion vil skabe eller styrke en dominerende stilling på markedet for fungicider til jordbær i Sverige.d) Fungicider til behandling af botrytis på druer(709) Af de tre markeder i forbindelse med sygdomme i druer er botrytis (værdimæssigt) det mindste marked. Bayer har skønnet, at salget i EØS udgjorde ca. [...] mio. EUR i 2000. Med hensyn til EØS har parterne anført, at Syngenta er den førende på markedet med [30-40] %, efterfulgt af ACS ([20-30] %), BASF ([10-20] %), Bayer ([0-10] %) og DuPont ([0-10] %).(710) Det er værd at bemærke, at Dow overhovedet ikke er aktiv på dette marked, mens DuPont kun har en marginal position på nogle få nationale markeder. Eksempelvis har DuPont overhovedet intet salg på langt det største marked, Frankrig. Endvidere synes parterne at overvurdere BASF's position. Hvis den planlagte transaktion således blev gennemført i den anmeldte form, vil der derfor generelt være tale om en situation med to store aktører, Bayer/ACS og Syngenta, som tilsammen vil få ca. [70-80] % af det samlede EØS marked, og en tredje aktør, BASF, der er meget mindre end dem begge(40).(711) I sin beslutning efter artikel 6, stk. 1, litra c), fandt Kommissionen, at parterne på mange nationale markeder har undervurderet deres egen stilling. Den samme konklusion fastholdes i denne beslutning trods parternes indsigelser. I deres bemærkninger til beslutningen efter artikel 6, stk. 1, litra c), fastholder parterne deres skøn over deres markedsandele. Parterne har gjort gældende, at deres skøn over markedsandele er baseret på paneldata samt ekspertvurderinger vedrørende det samlede markedsvolumen og på faktiske salgstal. Ifølge parterne kunne forskelle med hensyn til skøn over markedsandele, hvor de end måtte forekomme, skyldes den omstændighed, at tredjeparter i givet fald ikke har et korrekt billede af opdelingen mellem druer og andre afgrøder i forbindelse med brugen af bestemte produkter. Eftersom hovedparten af ACS' og Bayers produkter også anvendes i forbindelse med andre afgrøder, er det efter parterne opfattelse vanskeligt for andre markedsaktører at foretage en korrekt fordeling af salget af produkterne mellem de forskellige afgrøder.(712) Kommissionen erkender, at der kan være en vis rigtighed i disse argumenter. Ligesom det kan være lidt vanskeligt for andre markedsaktører at foretage et korrekt skøn over Bayers og ACS' salg, kan det imidlertid også være vanskeligt for Bayer og ACS at foretage et korrekt skøn over konkurrenternes salg. Det bedste skøn over markedet fås derfor ved at indsamle oplysninger fra de forskellige markedsaktører vedrørende deres eget salg og derpå sammenligne disse oplysninger. Kommissionen er nået frem til sit skøn over markedsandelene på denne måde.(713) Ifølge parterne reagerer markedet for fungicider mod botrytis meget sensitivt over for resistensudvikling. For at undgå, at denne sygdom udvikler resistens over for et givet produkt, skal landmanden skifte produkter efter en vis periode. Ifølge parterne kan selv et produkt, der klarer sig godt, derfor ikke fastholde en høj markedsandel over en lang periode; der er tidligere kommet nye produktlanceringer inden for korte intervaller, og dette forventes også i den nærmeste fremtid. Det bemærkes imidlertid også, at druer behandles med mange sprøjtninger (ifølge Kommissionens beslutning i sag M.1806 - AstraZeneca/Novartis, op til 15 sprøjtninger i en enkelt sæson). De resistensproblemer, som parterne har omtalt, og det store antal sprøjtninger betyder, at det i forbindelse med fungicider til druer kan blive meget vanskeligt at undgå at købe produkter hos en virksomhed, som kontrollerer en forholdsvis lille del af markedet.(714) Parternes væsentligste aktive stoffer på markedet for fungicider mod botrytis er ACS' pyrimethanil og iprodion og Bayers fenhexamid og dichlofluanid. Tredjeparter, der har deltaget i Kommissionens markedsundersøgelse, har gjort gældende, at ACS med pyrimethanil og iprodion har en bred portefølje inden for behandlingen af botrytis, mens Bayers fenhexamid har den fordel, at det har en meget kort behandlingsfrist inden høst. Derved skulle producenterne få mulighed for større fleksibilitet i deres sprøjteprogram. Sammenlægningen af disse fire aktive stoffer vil skabe en meget stærk stilling på dette marked, navnlig da det er gjort gældende, at der endnu ikke er opstået resistensproblemer i forbindelse med pyrimethanil og fenhexamid, som begge blev lanceret i 1990'erne.(715) I deres bemærkninger til beslutningen efter artikel 6, stk. 1, litra c), har parterne fremført argumenter imod det synspunkt, at den fusionerede enhed vil opnå en konkurrencefordel i forhold til andre producenter af fungicider.(716) De har gjort gældende, at ACS' iprodion og Bayers dichlofluanid er forholdsvis "uattraktive" komponenter på grund af deres lavere effektivitet i forhold til topprodukter som f.eks. Switch fra Syngenta. De har gjort gældende, at [...] anses for at have den svageste virkning af alle dicarboximider i forhold til BASF's Ronilan (baseret på vinclozolin) og Sumitomos Sumislex (baseret på procymidon). Endvidere har de gjort gældende, at Syngentas Switch har den yderligere fordel, at der deri indgår to aktive stoffer med to forskellige virkningsmekanismer, hvorved en landmand i nogle lande får mulighed for at anvende dette produkt dobbelt så ofte som specifikke produkter (f.eks. parternes produkter Scala eller Teldor) i et almindeligt sprøjteprogram. De har også gjort gældende, at [...].(717) De har ganske vist erkendt, at den resistenssituation, der er beskrevet med hensyn til fenhexamid og pyrimethanil, generelt er korrekt, selv om de har gjort gældende, at der i udviklingsforsøg er blevet observeret resistens over for [...]. Parterne har ikke fremlagt bevis for, at det er sandsynligt, at resistensproblemer vil få virkninger på salget af Scala i EØS i den nærmeste fremtid. De har endvidere anført, at begge forbindelser er specifikt godkendt til kun begrænsede anvendelsesområder. De har hævdet, at [..] i praksis ikke udbringes mere end [...] pr. sæson og er udsat for hård konkurrence fra andre anilinopyrimidiner (Syngentas Switch på basis af cyprodinil og Sipcams Frupica på basis af mepanipyrim). De har endvidere gjort gældende, at andre væsentlige alternative behandlingsmidler omfatter Syngentas Geoxe (på basis af fludioxonil), Sumitomos Sumico (på basis af diethofencarb og carbendazim) og Syngentas Sekoya (på basis af fluazinam).(718) Parterne har endvidere gjort gældende, at den korte behandlingsfrist inden høst i forbindelse med Bayers Teldor ikke er en væsentlig fordel for parterne, eftersom fungicider mod botrytis så godt som aldrig anvendes sent på sæsonen.(719) Andre markedsaktører har imidlertid anført, at parterne vil få den mest omfattende produktportefølje i sektoren med hensyn til antallet af aktive stoffer og antallet af virkningsmekanismer. Den eneste konkurrent, som har noget, der kan sammenlignes med parternes portefølje, synes at være Syngenta.(720) Parterne har gentaget ovennævnte argumenter i deres svar på klagepunktsmeddelelsen. Tredjeparter har imidlertid gjort gældende, at parterne vil være den eneste virksomhed med fungicider mod botrytis, der er baseret på aktive stoffer, der har fire forskellige virkningsmekanismer. En tredjepart, der har deltaget i undersøgelsen, har gjort gældende, at dette vil gøre det muligt for dem at dække hele sprøjteprogrammet i løbet af en sæson, da der normalt sprøjtes tre, men i nogle botrytisområder fire gange mod botrytis. Det er således gjort gældende, at parterne vil få et enestående sprøjtesystem, hvor der anvendes pyrimethanil i forbindelse med den første udbringning, iprodion i forbindelse med den anden, dichlofluanid i forbindelse med den tredje og fenhexamid ved udgangen af sæsonen. En anden tredjepart har anført, at der i teorien er behov for fire behandlinger, men at der i praksis normalt foretages to eller tre behandlinger, undtagen i Champagne-distriktet, hvor der foretages tre eller flere behandlinger. På baggrund af disse bemærkninger vil den omstændighed, at Scala ikke anvendes mere end én gang pr. sæson, således ikke være et stærkt argument, når parterne vil have aktive stoffer med fire forskellige virkningsmekanismer.(721) Andre markedsaktører har erkendt, at ældre kemiske stoffer som f.eks. iprodion og dichloflunid i teknisk henseende kan være mindre attraktive, men at dette afspejles i prisen på dem, og at de derfor bruges på skift med andre aktive stoffer som f.eks. fenhexamid og pyrimethanil.(722) Med hensyn til argumentet om, at den korte behandlingsfrist i forbindelse med Teldor ikke er en væsentlig fordel, bestrides dette af andre markedsaktører, som blev anmodet om at fremsætte bemærkninger til dette punkt. Det fremgår udtrykkeligt af etiketten på Teldor, at midlet i forbindelse med druer kan anvendes indtil kort tid inden høst. En tredjepart har givet udtryk for, at denne fordel navnlig er vigtig for segmentet for druer til spisebrug.(723) Desuden har parterne gjort gældende, at [...], og at iprodion allerede er udsat for ikke blot generisk konkurrence, men også visse resistensproblemer. Parterne har ikke anført navnene på virksomheder, som i EØS sælger produkter, der er baseret på iprodion, og de har ikke mere udførligt beskrevet, hvad der skal forstås ved "visse resistensproblemer". Det var derfor ikke muligt for Kommissionen at verificere, om ovennævnte bemærkninger var væsentlige for vurderingen af parternes stilling(41).(724) I deres svar på klagepunktsmeddelelsen har parterne fremlagt en liste over virksomheder, som ifølge parterne udbyder generisk iprodion i Italien. Italien er imidlertid ikke et af de markeder, hvor Kommissionen har påvist konkurrenceproblemer. Det skal også bemærkes, at konkurrenter har anført, at de ikke er bekendt med, at der skulle være generisk iprodion i EU.(725) En markedsaktør har anført, at generisk konkurrence formentlig generelt vil være af mindre betydning i forbindelse med nyere produkter på markedet for fungicider mod botrytis end på en række andre markeder. Begrundelsen herfor er de almindeligt udbredte resistensproblemer, da dette betyder en nedsættelse af produkternes livscyklus.(726) Endelig har parterne gjort gældende, at BASF er ved at udvikle sit nye produkt BAS 510 mod botrytis, som vil blive lanceret i 2002 eller 2003. Det er ganske vist korrekt, at de fleste markedsaktører forventer, at BASF's BAS 510 vil blive et succesrigt produkt. Markedsaktører har imidlertid anført, at selv hvis dette ene produkt opnår succes, vil det ikke ændre den generelle situation på dette marked, hvor parterne har langt den bedste portefølje på markedet(42).(727) Parterne har anført, at syv nationale markeder er berørt af transaktionen. Af disse er Frankrig klart det største med en værdi på 32 mio. EUR, efterfulgt af Italien med 15 mio. EUR. Der er påvist konkurrenceproblemer i Frankrig, Tyskland, Grækenland og Portugal.(728) Med hensyn til Frankrig har parterne i anmeldelsen skønnet, at de tilsammen har en markedsandel på [40-50] % (Bayer [10-20] %, ACS [20-30] %) med Syngenta ([30-40] %) og BASF ([0-10] %) som de største konkurrenter. Parterne har senere korrigeret dette til [40-50] % (Bayer [10-20] %, ACS [20-30] %). Markedsundersøgelsen har stort set bekræftet parternes skøn over de største konkurrenters positioner(43). Der vil derfor foreligge en situation, hvor der er to store konkurrenter og et betydeligt spring ned til den tredje aktør, BASF.(729) ACS genererer næsten 90 % af sin omsætning via salget af Scala (pyrimethanil), mens Bayers eneste produkt er Teldor (fenhexamid). Som nævnt ovenfor er både pyrimethanil og fenhexamid forholdsvis nye aktive stoffer. Bayer har således øget sit salg på det franske marked for fungicider mod botrytis fra [...] EUR i 1998 og 1999 til [...] EUR i 2000. Ifølge parterne har Scala og Teldor tilsammen en markedsandel på [40-50] %.(730) På baggrund af denne kombination af parternes succesrige aktive stoffer, vækstpotentialet i forbindelse med deres nyere produkter og parternes høje markedsandel er Kommissionen nået til den konklusion, at den planlagte transaktion vil skabe eller styrke en dominerende stilling på markedet for fungicider til behandling af botrytis på druer i Frankrig.(731) Med hensyn til Tyskland har parterne skønnet, at de tilsammen har en markedsandel på [30-40] % (Bayer [10-20] %, ACS [20-30] %) med Syngenta ([30-40] %) og BASF ([10-20] %) som de største konkurrenter. Markedsundersøgelsen tyder på, at parternes position er noget større end [30-40] % og mere sandsynligt ligger på omkring [40-50] %, og at de tilsammen har en markedsandel, der er væsentligt større end Syngentas markedsandel(44).(732) Bayers vigtigste produkt, der sælges på det tyske marked for fungicider til beskyttelse af druer mod botrytis, er Teldor (fenhexamid), mens ACS' markedsandel er baseret på Scala (pyrimethanil), Rovral (iprodion) og Sumico (carbendazim og diethofencarb).(733) På baggrund af kombinationen af parternes succesrige aktive stoffer, vækstpotentialet i forbindelse med deres nyere produkter og parternes høje markedsandel er Kommissionen nået til den konklusion, at den planlagte transaktion vil skabe eller styrke en dominerende stilling på markedet for fungicider til behandling af botrytis på druer i Tyskland.(734) Med hensyn til Grækenland har parterne skønnet, at de tilsammen har en markedsandel på [20-30] % (Bayer: [10-20] %, ACS: [10-20] %) med Syngenta ([30-40] %), BASF ([10-20] %) og DuPont ([0-10] %) som de største konkurrenter. Andre markedsaktørers skøn over parternes markedsandel ligger betydeligt højere (mellem [50-60] % og [80-90] %). Markedsundersøgelsen har i realiteten vist, at parterne formentlig står betydeligt stærkere, end de selv har skønnet, og at de tilsammen har en markedsandel, der er meget større end nogen af konkurrenternes markedsandel(45).(735) Bayer sælger Teldor (fenhexamid), mens ACS sælger Rovral (iprodion), Scala (pyrimethanil) og Ronilan Flow (vinclozolin), som tegner sig for næsten [50-60] % af ACS' salg på dette marked.(736) På baggrund af kombinationen af parternes succesrige aktive stoffer, vækstpotentialet i forbindelse med deres nyere produkter og parternes høje markedsandel er Kommissionen nået til den konklusion, at den planlagte transaktion vil skabe eller styrke en dominerende stilling på markedet for fungicider til behandling af botrytis på druer i Grækenland.(737) Med hensyn til Portugal har parterne skønnet, at de tilsammen har en markedsandel på [50-60] % (Bayer: [10-20] %, ACS: [30-40] %) med DuPont ([10-20] %), Syngenta ([10-20] %) og BASF ([0-10] %) som de største konkurrenter. Markedsundersøgelsen har generelt bekræftet, at parterne tilsammen vil få en høj markedsandel, som formentligt vil ligge på over [50-60] % og være betydeligt større end nogen af konkurrenternes(46).(738) Bayer sælger Euparen (dichlofluanid), mens ACS sælger Scala (pyrimethanil) og Rovral (iprodion). Bayer har planer om at lancere [...]. Begge forventes at have opnået betydelige markedsandele i 2004.(739) På baggrund af kombinationen af parternes succesrige aktive stoffer, vækstpotentialet i forbindelse med deres nyere produkter og parternes høje markedsandel er Kommissionen nået til den konklusion, at den planlagte transaktion vil skabe eller styrke en dominerende stilling på markedet for fungicider til behandling af botrytis på druer i Portugal.e) Fungicider til humle(740) Parterne har anført, at de eneste land, hvor der er et berørt marked, er Tyskland, hvor parterne har skønnet, at de tilsammen har en markedsandel på [30-40] % (Bayer: [0-10] %, ACS: [20-30] %) med BASF ([40-50] %), Syngenta ([0-10] %) og Dow ([0-10] %) som de største konkurrenter. Markedsundersøgelsen har bekræftet, at der vil være to væsentlige aktører på dette marked, Bayer/ACS og BASF, idet Syngenta og Dow kommer langt bagefter(47). Det bemærkes endvidere, at Bayer i slutningen af 2000 købte produktet Flint, som er baseret på strobilurinet trifloxystrobin. Dette produkt blev lanceret i Tyskland i 2000 og havde i 2001 allerede opnået en markedsandel på [0-10] %(48). Parterne forudser, at Flint vil have opnået en markedsandel på [10-20] % i 2004.(741) Bayer sælger hovedsagelig Bayfidan (triadimenol), som kan bekæmpe meldug. ACS sælger kun Aliette WG (fosetyl). Parterne har gjort gældende, at dette produkt primært er beregnet til at beskytte druer mod bladskimmel. De har også generelt gjort gældende, at produkter, der anvendes til beskyttelse af humle, er multifunktionelle produkter, som primært anvendes til at beskytte andre afgrøder. De har gjort gældende, at det forhold, at de samme endelige formuleringer og de samme aktive stoffer anvendes i forbindelse med mange afgrøder, gør det vanskeligt for parterne at udøve prisdiskrimination over for producenter af en bestemt afgrøde. Parterne har dog også anført, at Aliette WG anvendes 100 % i forbindelse med humle i Tyskland. Parternes væsentligste produkt i Tyskland anvendes derfor ikke i mange forskellige afgrøder, men kun i humle.(742) Tredjeparter er imidlertid generelt enige i parternes argument om, at humle er et lille marked for fungicider, og at ingen virksomheder udvikler produkter udelukkende til brug i denne afgrøde. En vigtig følge heraf er dog også, at en stærk position på humlemarkedet vil kunne forventes at blive permanent, da det er mindre sandsynligt, at der vil komme nye aktører ind på markedet end i forbindelse med andre afgrøder, hvor salget af fungicider er større.(743) Parterne har anført, at deres markedsandel forventes at falde, mens BASF's markedsandel vil stige, da de forventer, at BASF i 2003 vil lancere det nye produkt BAS 500, et strobilurin kaldet pyraclostrobin. De har gjort gældende, at BAS 500 vil blive en hård konkurrent til Bayers strobilurin Flint (trifloxystrobin). Parterne har også gjort gældende, at Flint kun forventes at opveje nedgangen i salget af andre af Bayers produkter, som forventes enten at udgå ([...]) eller at opleve en betydelig salgsnedgang ([...]). Ifølge parterne vil den forventede lancering af Flint derfor ikke ændre den nuværende markedssituation væsentligt. Kommissionen bemærker, at Flint allerede er slået igennem på markedet. Kommissionen kan ikke basere sin vurdering af dette marked på parternes påstand om, at de forventer, at nogle af deres produkter vil udgå. Parterne har ikke redegjort for, hvorfor salget af [...] skulle falde på kort sigt. I deres svar på klagepunktsmeddelelsen har parterne også gjort gældende, at deres produkter vil blive udsat for konkurrence fra Syngenta som følge af registreringen af produktet Ridomil Granular og den forventede registrering af Amistar. Markedsundersøgelsen, herunder en vurdering af nye produktlanceringer, har hverken støttet parternes påstande om, at lanceringen af Flint ikke vil styrke deres position, eller deres påstande om betydningen af konkurrenters produktlanceringer(49).(744) På baggrund heraf og sammenholdt med, at parterne i forvejen står stærkt, det forhold, at de tilsammen er meget større end deres nærmeste konkurrenter, vækstpotentialet i forbindelse med parternes nyere og fremtidige produkter samt den omstændighed, at der ikke vil være en ny stærk konkurrence i den nærmeste fremtid, er Kommissionen nået til den konklusion, at den planlagte transaktion vil skabe eller styrke en dominerende stilling på markedet for fungicider til humle i Tyskland.f) Fungicider til olie- og proteinafgrøder(745) Parterne har skønnet, at den samlede markedsværdi af EØS-markedet for olieafgrøder udgjorde [...] mio. EUR i 2000, hvoraf parterne tegnede sig for [20-30] % (Bayer: [10-20] %, ACS: [10-20] %), Syngenta og BASF hver især [10-20] % og DuPont [10-20] %. Eftersom ACS kun er aktiv i nogle få lande i EØS, har parterne anført, at deres aktiviteter kun overlapper hinanden i tre lande.(746) Med hensyn til Tyskland har parterne skønnet, at de tilsammen har en markedsandel på [50-60] % (Bayer: [30-40] %, ACS: [20-30] %) med BASF som den største konkurrent med [40-50] %. Markedsundersøgelsen har stort set bekræftet parternes skøn over markedsandelene, dvs. at parterne tilsammen har en meget høj markedsandel, og at BASF er den eneste konkurrent med en betydelig markedsandel(50).(747) ACS genererer ca. [60-70] % af sin omsætning fra Folicur, som er baseret på det aktive stof tebuconazol, der leveres af Bayer. Bayer sælger kun Folicur. ACS' produkter Derosal (carbendazim) og Verisan (iprodion) tegner sig for de tilbageværende [40-50] % af ACS' salg på dette marked.(748) Parterne har fremført det argument, at da ACS allerede i dag sælger produkter, der leveres af Bayer, vil transaktionen ikke medføre en væsentlig ændring af den nuværende markedsstruktur. I modsætning hertil er Kommissionen af den opfattelse, at den planlagte transaktion vil eliminere den direkte konkurrence i forbindelse med tebuconazolbaserede produkter, som ifølge tredjeparter tegner sig for ca. [50-60] % af det tyske marked og er faldet fra ca. [70-80] % i 1997.(749) Parterne forventer, at deres samlede markedsandel vil være faldet betydeligt til kun [30-40] % i 2004. Parterne har gjort gældende, at de er udsat for en stærk konkurrence fra BASF, som angiveligt er i stand til at styrke sin stilling på det tyske marked på grundlag af sit fungicid metconazol. Ifølge parterne er BASF's markedsandel navnlig som følge af dette produkt steget i de seneste år, mens parternes andel har været faldende i samme periode. Parterne har gjort gældende, at BASF's forventede lancering af pyraclostrobin i 2002/2003 vil medføre et yderligere konkurrencepres på den fusionerede enhed. Parterne har også anført, at Syngenta vil lancere et difenoconazolbaseret fungicid under varemærket Eria, som af parterne forventes at opnå en markedsandel på over [10-20] %. Endvidere har parterne gjort gældende, at Bayers tebuconazol ikke længere vil være under patentbeskyttelse i 2003, og at generiske produkters adgang til markedet yderligere vil bidrage til en stærk konkurrence på det tyske marked for fungicider, som anvendes til beskyttelse af olie- og proteinafgrøder. Ifølge parterne vil en sådan generisk konkurrence primært komme fra Makhteshim. Parternes påstande om betydningen af disse forskellige produktlanceringer i den nærmeste fremtid er ikke blevet bekræftet af markedsundersøgelsen(51).(750) På baggrund heraf og sammenholdt med, at parterne i forvejen står stærkt, det forhold, at de tilsammen er meget større end deres nærmeste konkurrenter, vækstpotentialet i forbindelse med parternes nyere og fremtidige produkter samt den omstændighed, at der ikke vil være en ny stærk konkurrence i den nærmeste fremtid, er Kommissionen nået til den konklusion, at den planlagte transaktion vil skabe eller styrke en dominerende stilling på markedet for fungicider til olie- og proteinafgrøder i Tyskland.g) Fungicider til grøntsager(751) Ifølge Bayers skøn udgjorde EØS-markedet for fungicider til grøntsager i 2000 ca. [...] mio. EUR. Med hensyn til EØS vil parterne blive de førende på markedet med [30-40] %, efterfulgt af Syngenta ([20-30] %), BASF ([10-20] %), DuPont ([0-10] %) og Dow ([0-10] %). Ifølge parterne fører transaktionen til berørte markeder på nationalt plan i 12 lande.(752) Parterne har gjort gældende, at segmentet for grøntsagsafgrøder omfatter en lang række forskellige planter med mange forskellige problemer. De har anført, at selv om der er omkring 30 grøntsagsafgrøder, er de sygdomme, der rammer disse, og de produkter, der anvendes til at behandle disse sygdomme, på den ene side stort set de samme. Som følge af de mange forskellige sygdomme, der rammer de forskellige planter, kræver beskyttelsen af grøntsagsafgrøder på den anden side, at der anvendes bredspektrede produkter, som også kan anvendes i andre afgrøder.(753) De produkter, som sælges af Bayer, er hovedsagelig formuleringer af de aktive stoffer tebuconazol, propineb, triadimenol og dichlofluanid, mens ACS sælger fungicider, der er baseret på iprodion og fosetyl. Tebuconazol er et systemisk fungicidt aktivt stof, der anvendes som sprøjtevæske under varemærkerne Folicur og Horizon og som frøbehandlingsmiddel. Parterne har anført, at det aktive stof er effektivt mod mange sygdomme i korn (Fusarium, Septoria og Puccinia), jordnødder (Mycosphaerella, Puccinia, Sclerotinia, Rhizoctonia), druer (Uncinula), raps (Pyrenopeziza, Alternaria, Leptosphaeria), bananer, kaffe, frugt og grøntsager. Ligeledes har parterne gjort gældende, at propineb, som markedsføres under varemærket Antracol, anvendes til en række afgrøder, bl.a. grøntsager, kartofler, tobak, prydplanter, frugt og, i nogle regioner, også ris, humle og kaffe. Endelig er triadimenol, som markedsføres som sprøjtevæske under varemærket Bayfidan og som bejdsemiddel under varemærket Baytan, effektivt mod meldug, rustsygdomme og forskellige former for bladpletter, navnlig i korn, kaffe, druer, frugt og grøntsager.(754) Parterne har gjort gældende, at de står over for en stærk konkurrence fra andre internationale og nationale virksomheder, hvoraf nogle (bl.a. Syngenta og BASF) står stærkt på næsten alle nationale markeder. De har anført, at BASF forventes at lancere de strobilurinbaserede fungicider dimoxystrobin og pyraclostrobin samt BAS 510 i 2003, og at selskabets markedsandel derfor kan forventes at stige. Endvidere har parterne peget på, at eftersom hovedparten af de aktive stoffer, der anvendes til formulering af fungicider til grøntsager, allerede er uden patentbeskyttelse, er der konkurrence fra generiske produkter på markedet. Parterne har anført et eksempel i forbindelse med Bayers produkt triadimenol, som ifølge parterne produceres af Makhteshim og forskellige kinesiske udbydere (f.eks. Seven Continents Agriculture) og sælges i EU. De har gjort gældende, at det samme er tilfældet i forbindelse med propineb, som importeres til EØS fra Kina. Patentbeskyttelsen for Bayers aktive stof tebuconazol vil udløbe i 2003. Eftersom den generiske virksomhed Makhteshim allerede producerer tebuconazol på sit eget produktionsanlæg i Brasilien, vil selskabet ifølge parterne have kapacitet til at sælge det aktive stof i EØS, så snart patentbeskyttelsen udløber. Ligesom på markedet for fungicider til frugt og nødder genererer Bayer og ACS endelig en del af deres omsætning via tredjepartsprodukter, hvor leveringen for nogle produkters vedkommende sandsynligvis vil blive standset af de respektive leverandører som følge af sammenfaldet af tredjepartsprodukter i Bayers og ACS' samlede produktportefølje.(755) Kommissionen skrev i klagepunktsmeddelelsen, at disse argumenter for hovedpartens vedkommende er af en så generel art, at det er vanskeligt for Kommissionen at tillægge dem megen betydning i forbindelse med vurderingen af disse markeder. Parterne gav ikke konkrete eksempler på tredjepartsprodukter, hvor leveringen sandsynligvis vil blive standset. De redegjorde heller ikke for, på hvilke markeder generiske producenter sælger triadimenol og propineb, eller hvornår og på hvilke markeder de forventer generisk konkurrence i forbindelse med tebuconazol(52). Kommissionens markedsundersøgelse har også vist, at den betydning, som parterne har tillagt BASF's fremtidige produkter, ikke fuldt ud kan bekræftes(53).(756) I deres svar på klagepunktsmeddelelsen fremlagde parterne for første gang lister over status for registreringen af generisk triadimenol fra Makhteshim; de har igen henvist til tebuconazol og nævnt, at generisk propineb produceres af Agrimont i Italien og SPRJ i Kina, samt fremlagt navne på påståede generiske konkurrenter i forbindelse med en lang række produkter i Belgien. Parterne har ikke forsøgt at kvantificere virkningen af denne konkurrence eller for den sags skyld at redegøre for, om der rent faktisk sælges registrerede produkter (og hvor meget der sælges). På grundlag af så knappe oplysninger, der er fremlagt på et meget sent tidspunkt under proceduren, kan Kommissionen ikke ændre sin generelle opfattelse, at generisk konkurrence på disse markeder ikke er en alvorlig trussel mod parternes stærke samlede position.(757) Ligesom i forbindelse med fungicider til frugt er det tværtimod blevet fremført, at parternes stilling vil blive styrket i den nærmeste fremtid med lanceringen af Bayers produkt Flint (trifloxystrobin). Sammen med parternes nuværende produkter, Scala (pyrimethanil), Vision (pyrimethanil og fluquinconazol), Folicur (tebuconazol) og Euparen (dichlofluanid), vil parternes stilling blive styrket. Det er også gjort gældende, at Bayers nyligt udviklede fungicid mod botrytis, Teldor (fenhexamid), stadig er ved at trænge ind på markedet og støtter parternes tilstedeværelse på markedet. Det er også blevet anført, at parterne har andre produkter i pipelinen, f.eks. BAY 14120 (triazol procide) og Dioaxastrobin(54). Endvidere er Bayers iprovalicarb og ACS' fenamidon angiveligt begge ved at trænge ind på markedet.(758) Endvidere har parterne erkendt, at ACS vil lancere et nyt fungicid til [...], benævnt som [...], som forventes at opnå betydelige markedsandele i forskellige lande, hvoraf den højeste vil være [...].(759) I deres svar på klagepunktsmeddelelsen har parterne fremført, at ACS' nye produkt, [...], kun har til formål at erstatte det eksisterende [...] produkt, [...]. Det samme gælder [...], som vil erstatte Rovral WP. Kommissionen bestrider ikke, at dette i en vis udstrækning kan være korrekt. I nogle lande er dette imidlertid ikke den fulde historie. F.eks. forventer parterne i Tyskland [...] at opnå en markedsandel på [10-20] % i 2004, mens Previcur kun opnåede en andel på [0-10] % i 2000. Endvidere bemærkes det, at selv hvis et erstatningsprodukt ikke medfører en højere markedsandel, betyder det alligevel, at parterne er bedre i stand til at forsvare deres markedsposition med et nyere produkt.(760) Dette store antal fungicider repræsenterer en bred portefølje med forskellige virkningsmekanismer. trifloxystrobin er et fungicid af strobilurintypen, pyrimethanil tilhører anilinopyrimidin-gruppen, fluquinconazol og tebuconazol er triazoler, og dichlofluanid er en isocyklisk forbindelse. Det er blevet anført, at denne række forskellige virkningsmekanismer vil gøre det muligt for parterne meget effektivt at indføre antiresistensmidler på markedet for fungicider til grøntsager.(761) Med hensyn til Østrig har parterne skønnet, at de tilsammen har en markedsandel på [30-40] % (Bayer: [10-20] %, ACS: [20-30] %) med Syngenta ([30-40] %), BASF ([0-10] %), DuPont ([0-10] %) og Dow ([0-10] %) som de største konkurrenter. Ifølge parterne er Syngentas markedsandel steget betydeligt i de seneste år, mens parternes andel har været faldende. Kommissionens markedsundersøgelse har vist, at parternes markedsandel sandsynligvis er betydeligt højere, end parterne har hævdet. Navnlig synes parternes skøn over det samlede markeds størrelse at være for højt, hvilket vil betyde, at parterne har en markedsandel, der ligger betydeligt over [40-50] %(55).(762) ACS sælger Rovral (iprodion) og Previcur (propamocarb), mens Bayers eneste produkt er Bayfidan (triadimenol). Det nye produkt [...] forventes at nå op på [0-10] % og Flint (trifloxystrobin) [0-10] % i 2004. Det bemærkes, at Flint blev lanceret allerede i 2001, og det skulle derfor allerede nu være ved at opnå en andel af markedet.(763) På baggrund af, at parterne i forvejen står stærkt, det forhold, at de tilsammen er meget større end deres nærmeste konkurrenter, vækstpotentialet i forbindelse med parternes nyere og fremtidige produkter samt den omstændighed, at der ikke vil være en ny stærk konkurrence i den nærmeste fremtid, er Kommissionen nået til den konklusion, at den planlagte transaktion vil skabe en dominerende stilling på det østrigske marked for fungicider til grøntsager.(764) Med hensyn til Belgien har parterne skønnet, at de tilsammen har en markedsandel på [30-40] % (Bayer: [10-20] %, ACS: [20-30] %) med Syngenta ([20-30] %) og BASF ([20-30] %) som de største konkurrenter. Markedsundersøgelsen har vist, at parternes markedsandel sandsynligvis er betydeligt højere, end parterne har hævdet. Navnlig synes parternes skøn over det samlede markeds størrelse at være for højt, hvilket vil betyde, at parterne har en markedsandel, der ligger betydeligt over [40-50] %. Endvidere havde Bayer i 2001 en yderligere markedsandel på [0-10] % fra salget af Alto SL 100, et produkt, der er baseret på cyproconazol fra den "Flint-pakke", som Bayer erhvervede som led i afhændelserne i forbindelse med Syngenta-fusionen.(765) ACS' produktportefølje består af 11 forskellige produkter, mens Bayer hovedsagelig sælger Horizon (tebuconazol) og Baycor (bitertanol). Det nye produkt [...] forventes at nå op på [0-10] %, Flint (trifloxystrobin) [0-10] % og en ny formulering på basis af iprodion [0-10] % i 2004. Det bemærkes, at Flint allerede blev lanceret i 2000.(766) På baggrund af, at parterne i forvejen står stærkt, det forhold, at de tilsammen er meget større end deres nærmeste konkurrenter, vækstpotentialet i forbindelse med parternes nyere og fremtidige produkter samt den omstændighed, at der ikke vil være en ny stærk konkurrence i den nærmeste fremtid, er Kommissionen nået til den konklusion, at den planlagte transaktion vil skabe eller styrke en dominerende stilling på det belgiske marked for fungicider til grøntsager.(767) Med hensyn til Frankrig har parterne skønnet i anmeldelsen, at de tilsammen har en markedsandel på [30-40] % (Bayer: [0-10] %, ACS: [30-40] %) med Syngenta ([30-40] %) og BASF ([20-30] %) som de største konkurrenter. Parterne har senere korrigeret dette tal til [30-40] % (Bayer: [0-10] %, ACS: [30-40] %), men i deres svar på klagepunktsmeddelelsen endnu en gang korrigeret det til [30-40] %. Markedsundersøgelsen har vist, at parterne efter al sandsynlighed alvorligt har overvurderet det samlede markeds størrelse, og at deres samlede markedsandel mere sandsynligt udgør omkring [50-60] %(56).(768) ACS' væsentligste produkter er baseret på iprodion, som sælges i forskellige formuleringer under varemærket Rovral, fosetyl (som markedsføres under varemærkerne Aliette og Rhodax), pyrimethanil (som sælges under varemærkerne Scala og Walabi), propamocarb (som sælges under varemærket Previcur) og chlorotalonil. Bayers væsentligste produkt er Horizon, som er baseret på tebuconazol, og en blanding af tebuconazol og ACS' carbendazim, som sælges under varemærket Libero.(769) Det nye produkt [...] forventes at nå op på [0-10] % og Flint (trifloxystrobin) [0-10] % i 2004. Det bemærkes, at Flint blev lanceret allerede i 2001, og det skulle derfor allerede nu være ved at opnå en andel af markedet. Desuden er også Teldor (fenhexamid) for nylig blevet lanceret på dette marked.(770) I deres svar på klagepunktsmeddelelsen har parterne fremført, at Flint først vil blive lanceret inden for grøntsager i 2002 i Frankrig, og at dette blev meddelt Kommissionen i et bilag til et tidligere indlæg. I et andet bilag til det samme indlæg er det imidlertid oplyst, at produktet blev lanceret i 2001. Uanset om det blev lanceret i 2001 eller vil blive lanceret i 2002, vil dette imidlertid ikke i væsentlig grad ændre vurderingen af indvirkningen af dette produkt. Det væsentlige er, at produktet vil være på markedet umiddelbart og ikke i løbet af nogle år.(771) Parterne har anført, at da Bayer kun forøger ACS' markedsandel med en meget lille procentdel, vil markedsstrukturen ikke blive ændret i Frankrig som følge af den planlagte fusion. Tilføjelsen af Flint og Teldor øger imidlertid Bayers tilstedeværelse på markedet, og kombinationen af Flint med ACS' produktportefølje styrker parternes mulighed for at udbyde meget effektive antiresistensmidler på markedet for fungicider til grøntsager.(772) I deres svar på klagepunktsmeddelelsen har parterne fremført, at [...]. Lanceringen af Flint styrker derfor parternes mulighed for at tilbyde et antiresistensprogram.(773) På baggrund af, at parterne i forvejen står stærkt, det forhold, at de tilsammen er meget større end deres nærmeste konkurrenter, vækstpotentialet i forbindelse med parternes nyere og fremtidige produkter samt den omstændighed, at der ikke vil være en ny stærk konkurrence i den nærmeste fremtid, er Kommissionen nået til den konklusion, at den planlagte transaktion vil skabe eller styrke en dominerende stilling på det franske marked for fungicider til grøntsager.(774) Med hensyn til Tyskland har parterne skønnet i anmeldelsen, at de tilsammen har en markedsandel på [30-40] % (Bayer: [30-40] %, ACS: [0-10] %) med BASF ([30-40] %) og Syngenta ([20-30] %) som de største konkurrenter. I deres svar på klagepunktsmeddelelsen har parterne korrigeret deres samlede markedsandel til [30-40] %. Markedsundersøgelsen har vist, at parterne efter al sandsynlighed alvorligt har overvurderet det samlede markeds størrelse, og at de mere sandsynligt tilsammen har en markedsandel på omkring [60-70] %(57). Denne konklusion er baseret på en sammenligning mellem de faktiske salgstal, som konkurrenter har oplyst, og disse konkurrenters skøn over det samlede markeds størrelse. Under alle omstændigheder har parterne tilsammen en markedsandel, der er betydeligt større end nogen af konkurrenternes.(775) Parternes markedsposition er baseret på salget af tebuconazol og triadimenol (Bayer), iprodion, propamocarb og pyrimethanil (ACS).(776) Det nye produkt [...] forventes at nå op på [10-20] % og Flint (trifloxystrobin) [0-10] % i 2004. Det bemærkes, at Flint blev lanceret allerede i 2001, og det skulle derfor allerede nu være ved at opnå en andel af markedet.(777) I deres svar på klagepunktsmeddelelsen har parterne fremført, at Flint først vil blive lanceret inden for grøntsager i 2002 i Tyskland, og at dette blev meddelt Kommissionen i et bilag til et tidligere indlæg. I et andet bilag til samme indlæg er det imidlertid oplyst, at produktet blev lanceret i 2001. Det bemærkes i denne henseende, at parterne har oplyst, at det samme produkt (Flint 50 WG) opnåede et salg inden for humle i Tyskland i 2001. Uanset om det blev lanceret i 2001 eller vil blive lanceret i 2002, vil dette imidlertid ikke i væsentlig grad ændre vurderingen af indvirkningen af dette produkt. Det væsentlige er, at produktet vil være på markedet umiddelbart og ikke i løbet af nogle år.(778) På baggrund af, at parterne i forvejen står stærkt, det forhold, at de tilsammen er meget større end deres nærmeste konkurrenter, vækstpotentialet i forbindelse med parternes nyere og fremtidige produkter samt den omstændighed, at der ikke vil være en ny stærk konkurrence i den nærmeste fremtid, er Kommissionen nået til den konklusion, at den planlagte transaktion vil skabe eller styrke en dominerende stilling på det tyske marked for fungicider til grøntsager.(779) Med hensyn til Grækenland har parterne skønnet, at de tilsammen har en markedsandel på [30-40] % (Bayer: [10-20] %, ACS: [20-30] %) med Syngenta ([10-20] %), BASF ([10-20] %), DuPont ([0-10] %) og Dow ([0-10] %) som de største konkurrenter. Markedsundersøgelsen har vist, at parterne efter al sandsynlighed har overvurderet det samlede markeds størrelse, og at de mere sandsynligt tilsammen har en markedsandel på omkring [50-60] %. Markedsundersøgelsen har også vist, at parterne står langt stærkest og tilsammen har en markedsandel, der er mange gange højere end den nærmeste konkurrents markedsandel(58).(780) ACS' væsentligste produkter i 2000 var Afugan (pyrazophos), Previcur (propamocarb) og Rovral (iprodion). Bayers væsentligste produkter er Antracol (propineb), Antracol-Kombi (triademefon og propineb), Baycor (bitertanol) og Teldor (fenhexamid). Det nye produkt [...] forventes at nå op på [0-10] % og andre nye produkter 8 % i 2004. På den anden side har parterne gjort gældende, at der ikke har været noget salg af Afugan i Grækenland efter 2000, og at der i Grækenland ikke er lagre tilbage, der kunne sælges.(781) På baggrund af, at parterne i forvejen står stærkt, det forhold, at de tilsammen er meget større end deres nærmeste konkurrenter, vækstpotentialet i forbindelse med parternes nyere og fremtidige produkter samt den omstændighed, at der ikke vil være en ny stærk konkurrence i den nærmeste fremtid, er Kommissionen nået til den konklusion, at den planlagte transaktion vil skabe eller styrke en dominerende stilling på det græske marked for fungicider til grøntsager.(782) Med hensyn til Nederlandene har parterne skønnet, at de tilsammen har en markedsandel på [40-50] % (Bayer [0-10] %, ACS [30-40] %) med Syngenta ([30-40] %) og BASF ([10-20] %) som de største konkurrenter. Markedsundersøgelsen har vist, at parterne efter al sandsynlighed har overvurderet det samlede markeds størrelse, og at de mere sandsynligt tilsammen har en markedsandel på væsentligt over 50 %. Markedsundersøgelsen har også vist, at parterne står langt stærkest og tilsammen har en markedsandel, der er mange gange højere end den nærmeste konkurrents markedsandel(59).(783) I deres svar på klagepunktsmeddelelsen har parterne fremført, at de står ved deres egne oplysninger om det samlede markeds størrelse, som er baseret på uafhængige paneldata. Konkurrenterne har imidlertid også baseret deres skøn over det samlede markeds størrelse på uafhængige paneldata. På dette marked er alle konkurrenters skøn over det samlede markeds størrelse betydeligt lavere end parternes skøn. Kommissionen mener derfor, at det er meget sandsynligt, at det samlede marked er betydeligt lavere, end parterne har anført.(784) Bayer sælger Baycor (bitertanol) og Euparen (tolylfluanid). ACS' omsætning genereres hovedsagelig fra produkterne Previcur (propamocarb), Rovral (iprodion) samt Sporgon og Sportak (begge prochloraz). Det nye produkt [...] forventes at nå op på [10-20] %, Flint (trifloxystrobin) [0-10] % og et andet nyt produkt fra Bayer [0-10] % i 2004.(785) På baggrund af, at parterne i forvejen står stærkt, det forhold, at de tilsammen er meget større end deres nærmeste konkurrenter, vækstpotentialet i forbindelse med parternes nyere og fremtidige produkter samt den omstændighed, at der ikke vil være en ny stærk konkurrence i den nærmeste fremtid, er Kommissionen nået til den konklusion, at den planlagte transaktion vil skabe eller styrke en dominerende stilling på det nederlandske marked for fungicider til grøntsager.(786) Med hensyn til Portugal har parterne skønnet, at de tilsammen har en markedsandel på [30-40] % (Bayer: [0-10] %, ACS: [30-40] %) med Syngenta ([20-30] %) og BASF ([0-10] %) som de største konkurrenter. Markedsundersøgelsen har vist, at parterne efter al sandsynlighed har overvurderet det samlede marked størrelse, og at de mere sandsynligt tilsammen har en markedsandel på omkring [50-60] %. Markedsundersøgelsen har også vist, at parterne står langt stærkest og tilsammen har en markedsandel, der er mange gange højere end den nærmeste konkurrents markedsandel(60).(787) ACS' væsentligste produkter er Rubigan (fenarimol) og Baktane (myclobutanil). Det nye produkt [...] forventes at nå op på [0-10] % og Flint (trifloxystrobin) [0-10] % i 2004.(788) På baggrund af, at parterne i forvejen står stærkt, det forhold, at de tilsammen er meget større end deres nærmeste konkurrenter, vækstpotentialet i forbindelse med parternes nyere og fremtidige produkter samt den omstændighed, at der ikke vil være en ny stærk konkurrence i den nærmeste fremtid, er Kommissionen nået til den konklusion, at den planlagte transaktion vil skabe eller styrke en dominerende stilling på det portugisiske marked for fungicider til grøntsager.(789) Med hensyn til Sverige har parterne skønnet, at de tilsammen har en markedsandel på [50-60] % (Bayer: [40-50] %, ACS: [10-20] %) med Syngenta ([30-40] %) og BASF ([0-10] %) som de største konkurrenter. Markedsundersøgelsen har bekræftet, at parterne har en enestående position i Sverige og distribuerer en meget stor del af den samlede omsætning af produkterne fra forskningsbaserede virksomheder. Markedsundersøgelsen har også vist, at parterne står langt stærkest og tilsammen har en markedsandel, der er mange gange højere end den nærmeste konkurrents markedsandel(61).(790) ACS sælger hovedsagelig produkter, der er baseret på iprodion. Parterne har gjort gældende, at Bayers markedsandel næsten udelukkende kan henføres til datterselskabet Gullviks' markedsføring af tredjepartsprodukter, og at Bayer kun sælger meget små mængder af sit fenhexamidbaserede produkt Teldor. Andre produkter, som sælges af Gullviks, er Amistar og Ridomil, der er baseret på henholdsvis azoxystrobin og metalaxyl, som begge leveres af Syngenta. Kommissionen finder imidlertid ikke disse argumenter tilstrækkelige til at eliminere de konkurrenceproblemer, som den planlagte transaktion giver anledning til på det svenske marked. Kendsgerningen er, at transaktionen vil føre til væsentligt mindre konkurrence på det svenske marked, og at der ikke er noget, der tyder på, at den fusionerede enheds stærke position vil blive udfordret.(791) Parterne har gentaget, at Kommissionen ikke har vurderet virkningen af Gullviks i Sverige korrekt. De har navnlig gjort gældende, at i modsætning til konkurrenternes portefølje er Gullviks portefølje begrænset til plantebeskyttelsesmidler, som kun udgør en begrænset del af landmændenes samlede behov. Ifølge parterne vil landmændene fortsat skulle købe andre produkter, f.eks. landbrugsmaskiner, bygningsmaterialer, gødningsstoffer og såsæd, hos Gullviks' konkurrenter, landbrugskooperativerne.(792) Kommissionen finder ikke, at sådanne argumenter vil være til hinder for muligheden for en konkurrencebegrænsende adfærd på et marked, hvor parterne ifølge deres egne tal har en samlet andel på næsten [50-60] %. Kendsgerningen er, at parterne via Gullviks får en enestående portefølje af fungicider til grøntsager og ikke kun vil sælge deres egne produkter, men også Syngentas produkter. Der er intet, der tyder på, at en landmand vil få mange alternative muligheder for at foretage sine indkøb andre steder end hos Gullviks, uanset hvor mange maskiner og bygningsmaterialer han måtte købe hos kooperativer.(793) Endvidere forventes det nye produkt [...] at nå op på [0-10] % og et andet nyt produkt fra ACS, der er baseret på iprodion, [0-10] % i 2004.(794) På baggrund af, at parterne i forvejen står stærkt, det forhold, at de tilsammen er meget større end deres nærmeste konkurrenter, vækstpotentialet i forbindelse med parternes nyere og fremtidige produkter samt den omstændighed, at der ikke vil være en ny stærk konkurrence i den nærmeste fremtid, er Kommissionen nået til den konklusion, at den planlagte transaktion vil skabe eller styrke en dominerende stilling på det svenske marked for fungicider til grøntsager.Generel konklusion vedrørende fungicider(795) Med hensyn til fungicider er Kommissionen nået til den konklusion, at den planlagte transaktion vil skabe eller styrke en dominerende stilling på markederne for fungicider til korn i Italien, frugt og nødder i Danmark, Frankrig og Tyskland, fungicider til jordbær i Sverige, fungicider til behandling af botrytis på druer i Frankrig, Tyskland, Grækenland og Portugal, fungicider til humle i Tyskland, fungicider til olie- og proteinafgrøder i Tyskland og fungicider til grøntsager i Østrig, Belgien, Frankrig, Tyskland, Grækenland, Nederlandene, Portugal og Sverige.E. FRØBEHANDLING(796) Udsæd kan risikere at blive angrebet af frø- og/eller jordbårne sygdomme eller jordboende insekter og/eller insekter, der optræder først på sæsonen. For at sikre en god spiring og undgå tab af frøplanter og skader som følge af svampe- og insektangreb, påføres udsæden både fungicider og insekticider, i de fleste tilfælde på samme tid. Udbyderne af frøbehandlingsmidler bejdser i de fleste tilfælde ikke selv frøene, men leverer produkterne til andre virksomheder, der råder over de fornødne bejdseanlæg.(797) Markedet for frøbehandling betragtes som et marked, der har stigende betydning. Frøbehandling er en særdeles effektiv og meget miljøvenlig metode. Mange tredjeparter, der har deltaget i Kommissionens markedsundersøgelse, forventer at frøbehandling vil få stigende betydning, da der vil blive en øget efterspørgsel efter beskyttelse af forædlet såsæd, navnlig genetisk forbedret såsæd, hvilket sikrer en god fremspiring og effektiv beskyttelse af udsæden i de tidlige vækstperioder.(798) Bayer har skønnet, at den samlede størrelse af EØS-markedet for frøbehandling udgjorde [...] mio. EUR i 2000 og er stigende. I 2000 udgjorde den omsætning, som Bayer genererede i EØS i segmentet for frøbehandling, [...] mio. EUR, og ACS' omsætning udgjorde [...] mio. EUR.(799) I deres bemærkninger til Kommissionens beslutning efter artikel 6, stk. 1, litra c), har parterne fremført, at der ikke forventes en yderligere betydelig stigning i markedsværdien i forbindelse med frøbehandlingsmidler på grund af et særdeles konkurrencepræget marked, den stigende tilstedeværelse af generiske produkter af lav værdi - navnlig i segmentet for fungicider - og konkurrencepresset fra efterspørgselssiden, som består af nationalt og internationalt opererende såsæds- og frøbehandlingsvirksomheder, der udøver en stærk forhandlingsstyrke.(800) Hovedparten af de tredjeparter, der har deltaget i Kommissionens markedsundersøgelse, er ikke enige i denne beskrivelse af udviklingen på markedet. Endvidere synes den heller ikke at stemme overens med interne dokumenter, der er modtaget fra parterne. I en intern redegørelse fra ACS, som er udarbejdet i slutningen af 1999, hedder det f.eks. [fortrolige oplysninger fra ACS](801) Bayer er førende inden for frøbehandlingsmidler på verdensplan. I EØS vil parterne få [60-70] % af det samlede salg af frøbehandlingsmidler (Bayer [40-50] %, ACS [20-30] %). Der er kun to andre betydelige aktører inden for frøbehandlingsmidler i Europa, Syngenta og det meget mindre selskab Uniroyal. Af de forskningsbaserede agrokemiske virksomheder har BASF, Dow og DuPont principielt overhovedet intet salg inden for frøbehandlingsmidler, mens Monsanto har et enkelt nyligt lanceret produkt mod en bestemt, men vigtig sygdom i korn (goldfodsygen).(802) Markedsaktører har generelt beskrevet frøbehandlingsmidler som et marked, der stiller specifikke krav til de virksomheder, der ønsker at være aktive på dette marked. En virksomhed skal naturligvis være i besiddelse af et aktivt stof, som er specielt egnet til frøbehandling. Inden for insekticider er parternes aktive stoffer imidacloprid og fipronil især slået igennem på grund af deres langvarige effekt. Det et således gjort gældende, at disse nye kemiske stoffer har betydet en drastisk ændring inden for frøbehandling. Med hensyn til fungicider skal de aktive stoffer især have effekt over for bestemte jordbårne sygdomme, som kan variere fra afgrøde til afgrøde.(803) Foruden besiddelsen af de fornødne aktive stoffer er de øvrige faktorer, som mange tredjeparter har nævnt som vigtige for at opnå succes inden for frøbehandling, teknisk og markedsføringsmæssig knowhow, et fælles udbud af frøbehandlingsmidler og de specialmaskiner, der anvendes til frøbehandling, samt et renommé på dette specielle område.(804) I deres bemærkninger til beslutningen efter artikel 6, stk. 1, litra c), har parterne fremført, at de er de eneste udbydere af formuleringer til frøbehandlingsmidler, men ikke producerer eller leverer applikationsteknologi (maskiner). Den eneste undtagelse syntes at være Det Forenede Kongerige, hvor f.eks. Bayer og Uniroyal også leverer maskiner til frøbehandling af korn. Men i et senere svar på en begæring om oplysninger efter artikel 11 [fortrolige oplysninger fra ACS].(805) Parterne har gjort gældende, at det forhold, at der kun er få aktører på markedet, ikke giver producenterne mulighed for at få en tilstrækkelig markedsstyrke til at hæve priserne og afskærme disse markeder for konkurrence. Ifølge parterne skyldes dette for det første den omstændighed, at aftagerne af frøbehandlingsmidler er avancerede kunder, som udøver en betydelig forhandlingsstyrke. For det andet har de gjort gældende, at store konkurrenter hver især har F& U-kapacitet og en tilstrækkelig økonomisk styrke til at gå ind på det europæiske marked og/eller at øge salget og markedsandelen, hvis en af de førende udbydere, der allerede er aktive på disse markeder, forsøger at hæve priserne. Parterne har anført, at der også kan forventes en stærk konkurrence fra generiske virksomheder, og at de ikke vil fastholde deres stilling på markedet.(806) De fleste tredjeparter, der har deltaget i Kommissionens markedsundersøgelse, er uenige i disse udtalelser. De har fremført, at markedet for frøbehandling er et vanskeligt teknisk marked, som kræver særlig knowhow. I en intern redegørelse fra ACS fra slutningen af 1999 hedder det, at [fortrolige oplysninger fra ACS]. Denne holdning synes i højere grad at være i overensstemmelse med holdningen blandt de tredjeparter, der har deltaget i Kommissionens markedsundersøgelse, end de argumenter, som parterne har fremført i forbindelse med denne undersøgelse.(807) Endelig har parterne hævdet, at der er tale om en vis substituerbarhed mellem frøbehandlingsmidler på den ene side og fungicider og insekticider på den anden. I denne henseende har parterne gjort gældende, at en betydelig stigning i prisen på frøbehandlingsmidler vil medføre, at landmændene skifter til fungicider eller insekticider, der udbringes på planterne efter såning, i stedet for at anvende behandlet udsæd.(808) Parterne har imidlertid ikke fremført, at frøbehandling ikke udgør et særskilt marked. Tredjeparter, der har deltaget i Kommissionens markedsundersøgelse, har gjort gældende, at selv om det kan være korrekt, at en øget brug af f.eks. insekticider til frøbehandling kan nedsætte behovet for tidlig udbringning af "normale" insekticider, bør der heraf ikke udledes, at disse produkter er omfattet af det samme relevante produktmarked.(809) Det fremgår endvidere af undersøgelsen, at der er tale substitution fra blad- og jordmidler til frøbehandlingsmidler, når dette måtte være muligt, men ikke den anden vej. Undersøgelsen støtter ikke parternes argument om, at landmændene i tilfælde af en prisstigning igen vil gå over til fungicider eller insekticider, der udbringes på planterne efter såning, i stedet for at anvende behandlet udsæd. Som nævnt ovenfor vil frøbehandlingsmidler vinde yderligere frem i EØS på grund af en større miljøvenlighed i forhold til den traditionelle anvendelse af insekticider og fungicider, den større sikkerhed og lettere anvendelse.E.1. Relevante produktmarkeder(810) I sag M.1806 - AstraZeneca/Novartis fandt Kommissionen, at frøbehandling udgør et særskilt produktmarked og ikke en bestemt form for anvendelse af insekticider og fungicider. Kommissionen fandt, at de sygdomme og insekter, som frøbehandlingsmidler er rettet mod, er forskellige fra dem, der bekæmpes som led i sprøjteprogrammer, at midler, der anvendes til frøbehandling, skal registreres separat, og at aftagerne af frøbehandlingsmidler er forskellige fra aftagerne af insekticider og fungicider, idet de fleste frøbehandlingsmidler sælges til frøproducenter og frøformeringsvirksomheder og ikke til landmænd. Kommissionen konkluderede, at der ikke er substitution på udbudssiden mellem produkter, der er registreret som insekticider eller fungicider, og produkter, der er registreret som frøbehandlingsmidler.(811) I anmeldelsen har parterne generelt fulgt den markedsafgrænsning, som Kommissionen lagde til grund i sag M.1806 - AstraZeneca/Novartis, og de har anført, at frøbehandling udgør et særskilt produktmarked. De har anført, at produkter, der sælges til frøbehandling, har specifikke egenskaber, som adskiller disse produkter fra insekticider og fungicider, der udbringes på jorden eller ved sprøjtning. Frøbehandlingsmidler er for det meste baseret på de samme aktive stoffer, som anvendes til formulering af insekticider og fungicider, men indeholder specifikke additiver til sikring af, at de bejdsede frø forbliver beskyttede mod angreb af insekter og svampe. Parterne har gjort gældende, at da frøbehandlingsmidler påføres udsæden direkte, inden der opstår angreb, giver de en bedre beskyttelse mod en række sygdomme end sprøjteprogrammer. En række jord- og frøbårne sygdomme, som navnlig rammer korn, kan kun bekæmpes via frøbehandling.(812) Parterne har imidlertid anført, at det generelt er hensigtsmæssigt at foretage en opdeling mellem såkaldte højværdiafgrøder og lavværdiafgrøder. Ifølge parterne omfatter højværdiafgrøder sukkerroer, raps og majs, mens lavværdiafgrøder er f.eks. korn.(813) Parterne har gjort gældende, at frøbehandlingsmidler til højværdiafgrøder sælges som insekticider eller fungicider til specialiserede professionelle bejdsevirksomheder, som bejdser frøene med de respektive produkter. Frøene sælges enten direkte eller via den normale distributionskanal (grossister, distributører). Frøbehandlingen foretages primært af et begrænset antal internationalt, men også lokalt opererende frøfirmaer, bl.a. Pioneer (DuPont), Monsanto Seeds, Syngenta Seeds og KWS. Generelt blander disse virksomheder insekticider og fungicider, som specifikt er udviklet til frøbehandling, og påfører frøene midlerne for at sikre fuld beskyttelse mod både insekter og svampe.(814) I anmeldelsen har parterne endvidere fremført, at frøbehandlingsmidler til lavværdifrø normalt er færdigblandinger af insekticider og fungicider. De leveres til distributionskanalen, som også anvendes til andre plantebeskyttelsesmidler, bl.a. fungicider, insekticider og herbicider. Med hensyn til disse lavværdifrø har parterne anført, at bejdsningen af frøene foretages af distributørerne eller landmændene selv, hvis de har det fornødne udstyr til at påføre en given afgrøde det pågældende produkt.(815) I anmeldelsen fremlagde parterne data efter afgrødeart, undtagen med hensyn til korn og ris, som behandles som et enkelt produktmarked, da de produkter, der anvendes til at behandle disse afgrøder, er identiske. En række tredjeparter, der har deltaget i Kommissionens markedsundersøgelse under førstefasebehandlingen, har imidlertid fremført, at der bør foretages en opdeling af korn og ris.(816) I deres svar på Kommissionens beslutning efter artikel 6, stk. 1, litra c), har parterne anført, at korn og ris tilhører den samme "familie", og at produkterne til bejdsning af risfrø er identiske med de produkter, der anvendes til bejdsning af andre kornfrø. I anmeldelsen har parterne således medtaget dataene for frøbehandling af ris i samme tabel som frøbehandling af korn. Parterne har endvidere anført, at markedet for frøbehandling af ris er meget lille (ca. 100000 ha og ca. 250000 EUR). Bayer er overhovedet ikke til stede på dette marked, og ACS har kun et meget begrænset salg af fungicider (0,05 mio. EUR). Ifølge parterne er ingen af parterne til stede inden for insekticider til frøbehandling af ris, og generiske producenter tegner sig for ca. [90-100] % af markedet for frøbehandling af ris. Parterne har derfor anført, at dette salg af frøbehandlingsmidler til ris ikke indvirker på parternes markedsandele på markedet for frøbehandlingsmidler til korn, og at det ikke er nødvendigt at tage stilling til spørgsmålet om, hvorvidt der skal afgrænses et særskilt marked for frøbehandlingsmidler til ris.(817) Med hensyn til insekticider er det ikke nødvendigt at tage stilling til det ovennævnte spørgsmål, da transaktionen i den anmeldte form vil føre til skabelse af en dominerende stilling, uanset om korn betragtes som et særskilt relevant produktmarked, eller korn og ris anses for sammen at udgøre et særskilt relevant produktmarked.(818) Med hensyn til fungicider synes en gennemgang af parternes produktportefølje at tyde på, at der ikke er tale om ét produktmarked for korn og ris og heller ikke ét produktmarked for korn, da parterne har forskellige produkter til de forskellige kornarter. Det synes hensigtsmæssige at foretage en opdeling mellem på den ene side byg og på den anden side hvede, rug og triticale (under ét også benævnt "hvede"). I Tyskland består Bayers produktportefølje inden for fungicider til byg eksempelvis af følgende produkter: Raxil S FS 040 (tebuconazol og triazoxid), Baytan Universal FS 094 (triadimenol, fuberidazol og imazalil), Solitär FS 060 (fludioxonil, cyprodinil og tebuconazol). Inden for hvede er Bayers produkter Landor CT (fludioxonil, difenconazol og tebuconazol) og Arena C FS 030 (fludioxonil og tebuconazol). Tilsvarende har Bayer i Frankrig to forskellige kombinationsprodukter, der er baseret på imidacloprid, Gaucho Orge (imidacloprid, tebuconazol og triazoxid) og Gaucho Blé (imidacloprid, bitertanol og anthraquinon). Inden for fungicider sælger Bayer kun produktet Sibutol A FS 325 (bitertanol og anthraquinon), som anvendes til hvede, men ikke til byg. Da de produkter, som Bayer sælger i disse to segmenter, er fuldstændig forskellige, vil transaktionen blive vurderet på grundlag af to forskellige produktmarkeder, dvs. byg og hvede (herunder rug og triticale).(819) Med hensyn til insekticider til frøbehandling er det ikke nødvendigt at tage stilling til det ovennævnte spørgsmål, da vurderingen af sagen ikke vil blive berørt.(820) I anmeldelsen foretog parterne ikke en opdeling mellem insekticider og fungicider til frøbehandling. En sådan opdeling blev imidlertid foreslået af mange tredjeparter, der deltog i Kommissionens markedsundersøgelse under førstefasebehandlingen. I denne henseende har tredjeparter oplyst, at producenter af frøbehandlingsmidler sælger brede løsninger (fungicider, insekticider og afskrækningsmidler mod fugle), der hovedsagelig er baseret på generiske kemiske stoffer. Med udviklingen af mere avancerede produkter af højere værdi på både markedet for insekticider (parternes produkter imidacloprid og fipronil og Syngentas tefluthrin) og i et mindre omfang for fungicider (Syngentas fludioxonil og ACS' triticonazol), som tilhører forskellige producenter, bliver frøbehandlingsløsninger imidlertid solgt og undertiden anvendt separat. Det blev derfor fremført, at insekticider og fungicider er omfattet af forskellige segmenter.(821) I deres svar på Kommissionens beslutning efter artikel 6, stk. 1, litra c), har parterne gjort gældende, at langt hovedparten af de produkter, som parterne og deres konkurrenter sælger på markedet for frøbehandling af korn er kombinationer af flere fungicider eller fungicider og insekticider for at bekæmpe en lang række svampe og skadedyr. Kun ACS udbyder i meget ringe omfang i Frankrig et rent insekticid til frøbehandling af korn, som er ved at blive udfaset, da der kun er et meget lille marked. Parterne har derfor fremlagt data for korn i forbindelse med både fungicider "solo", insekticider "solo" og kombinationsprodukter bestående af insekticider og fungicider.(822) Med hensyn til korn har parterne endvidere anført i anmeldelsen, at der skal afgrænses et særskilt delmarked for produkter, der har til formål at beskytte korn mod Gaeumannomyces graminis, også kendt som goldfodsyge. Kornafgrøder er en af de væsentligste værtsafgrøder for denne sygdom. For øjeblikket kan der kun fås to produkter til beskyttelse mod denne sygdom; det ene er et fluquinconazolbaseret produkt, der er udviklet af ACS og sælges under varemærket Jockey, og det andet er et lignende produkt, som for nylig blev lanceret af Monsanto og hedder Latitude. Da der er tale om nye produkter, der specifikt har til formål at bekæmpe goldfodsyge, kan de ikke erstattes af et andet aktivt stof. Ifølge parterne konkurrerer Jockey og Latitude imidlertid rent faktisk med andre fungicider til frøbehandling, da de kan behandle andre sygdomme end goldfodsygen. Dette er således et eksempel på "envejssubstitution". De fleste tredjeparter, der har deltaget i Kommissionens andenfaseundersøgelse, er enige i, at kun Jockey og Latitude kan beskytte mod goldfodsygen. De har imidlertid også peget på, at Latitude kun kan behandle goldfodsygen, mens Jockey har et bredere spektrum. Envejssubstitutionen gælder således kun for Jockey, men ikke for Latitude. Det er imidlertid ikke nødvendigt at tage stilling til spørgsmålet om den præcise markedsafgrænsning med hensyn til produkter, der kan behandle goldfodsygen.(823) Den foreliggende transaktion vil derfor blive vurderet på grundlag af særskilte markeder for insekticider og fungicider til frøbehandling efter afgrødeart. Med hensyn til fungicider vurderes to særskilte kornmarkeder: på den ene side byg, på den anden side hvede, rug og triticale.E.2. KonkurrencevurderingGenerelle betragtninger(824) I anmeldelsen har parterne taget udgangspunkt i, at insekticider og fungicider til frøbehandling udgør ét samlet marked for frøbehandling. På dette grundlag overlapper parternes aktiviteter hinanden med hensyn til en lang række afgrøder og medlemsstater. Ifølge oplysningerne i anmeldelsen vil der være 18 berørte nationale markeder for frøbehandling. Som nævnt ovenfor har Kommissionens markedsundersøgelse imidlertid vist, at den afgrænsning af produktmarkedet, som parterne har foreslået, er for bred. Antallet af berørte markeder er derfor højere end anført af parterne i anmeldelsen. På grundlag af undersøgelsen mener Kommissionen, at transaktionen vil skabe eller styrke en dominerende stilling på 27 nationale markeder, 14 markeder for insekticider og 13 markeder for fungicider. Disse markeder vil blive analyseret udførligt nedenfor.(825) Kommissionen mener ikke, at der vil opstå konkurrenceproblemer på de øvrige berørte markeder. Med hensyn til hvert af disse markeder er Kommissionen nået til denne konklusion af en eller flere af nedenstående grunde:(826) Parternes samlede markedsandel er lav; der er ingen overlapning mellem parternes aktiviteter, enten på grund af en fejlagtig fordeling af markedsandele, eller fordi overlapningen ikke længere eksisterer af andre grunde; væksten i markedsandelen er meget lille, og markedsstrukturen vil formentlig ikke blive berørt af transaktionen; markedsstrukturen vil formentlig ikke blive berørt af transaktionen, da prisincitamenterne i forbindelse med parternes produkter ikke vil blive berørt; parterne har i vidt omfang overvurderet deres markedsposition; der er stærke konkurrenter, som sandsynligvis vil kunne tage konkurrencen op på markedet; nye produktlanceringer fra konkurrenter vil sandsynligvis give parternes produkter stærk konkurrence i den nærmeste fremtid.(827) Kommissionens analyse på de markeder, hvor der er påvist konkurrenceproblemer, er følgende:E.2.1. Insekticider til frøbehandlingIndledning(828) Insekticider til frøbehandling udgør den mest succesrige anvendelse af ACS' fipronil og Bayers imidacloprid. Imidacloprid er det førende frøbehandlingsmiddel i EØS. Salget af imidacloprid til denne anvendelse udgjorde i alt omkring [...] mio. EUR i 2000. Ifølge parterne tegner salget af imidaclopridbaserede insekticider til frøbehandling sig for ca. [70-80] % af Bayers samlede omsætning i forbindelse med salget af imidaclopridbaserede produkter i EØS til blad-, jord- og frøbehandlingsmidler og [50-60] % af imidaclopridbaserede produkter, der sælges i EØS til alle anvendelsesformål (herunder også hus og have, ectoparasiticider til smådyr, professionel skadedyrsbekæmpelse og miljøhygiejne). Fipronilbaserede insekticider til frøbehandling tegner sig for ca. [fortrolige oplysninger fra ACS] af alle produkter inden for blad-, jord- og frøbehandlingsmidler og omkring [fortrolige oplysninger fra ACS] af ACS' samlede omsætning i forbindelse med salget af ren fipronil eller fipronilbaserede produkter i EØS.(829) Bayers neonicotinoid imidacloprid og ACS' pyrazol fipronil er i praksis de eneste aktive stoffer, der for øjeblikket anvendes i EØS i insekticider til frøbehandling af majs. Hvad angår insekticider til frøbehandling af korn og ris, er de eneste aktive stoffer, der for øjeblikket anvendes i EØS, ACS' fipronil og Syngentas tefluthrin, som sælges af Bayer i Det Forenede Kongerige. [...]. Kommissionen bemærker også, at ACS har en anden pyrazol i sin portefølje, ethiprole. Dette produkt markedsføres ikke på nuværende tidspunkt i EØS. [...]. Ligeledes har ACS anført, at [fortrolige oplysninger fra ACS]. Endvidere har ACS anført, at [fortrolige oplysninger fra ACS]. Kommissionen har derfor kun taget [...]i betragtning i forbindelse med vurderingen af markederne for frøbehandling.(830) Efter gennemførelsen af den planlagte transaktion vil den fusionerede enhed derfor kontrollere [...] aktive stoffer til frøbehandling - imidacloprid, fipronil [...] - mens den eneste anden konkurrent, Syngenta, kun vil kontrollere to aktive stoffer til frøbehandling, tefluthrin og thiamethoxam. Det bemærkes imidlertid, at hvad angår tefluthrin, repræsenterer dette produkt en såkaldt ældre kemisk gruppe i forhold til de nye kemiske stoffer neonicotinoider og pyrazoler. Inden for frøbehandling anvendes tefluthrin kun til korn og ris og sælges for øjeblikket af Bayer i Det Forenede Kongerige. På grundlag af undersøgelsen mener Kommissionen, at Syngenta i realiteten kun vil have et enkelt frøbehandlingsmiddel, som teknisk svarer til parternes produkter, neonicotinoidet thiamethoxam, som endnu ikke er lanceret i Europa, selv om det allerede er markedsført i USA.(831) Parterne har gjort gældende, at Syngentas thiamethoxam vil blive registreret på en række markeder og vil få en betydelig indvirkning på parternes markedsandel. Ifølge parterne er thiamethoxam bedre end imidacloprid, idet thiamethoxam ikke blot kan sidestilles med imidacloprid med hensyn til virkningsmekanisme og virkningsspektrum, men også kan anvendes med lavere doseringer end imidacloprid. Parterne har også gjort gældende, at fipronil ikke vil styrke parternes stilling på markedet betydeligt.(832) På grundlag af undersøgelsen mener Kommissionen ikke, at det er korrekt at sige, at thiamethoxam er bedre end parternes produkter. For det første fremgår det af undersøgelsen, at [fortrolig sammenligning mellem [...] og thiamethoxams produktegenskaber med hensyn til majs og korn]. Doseringerne af thiamethoxam og [...] [fortrolig sammenligning mellem [...] og thiamethoxams produktegenskaber].(833) Hvad angår majs og korn, støtter for det andet hverken de yderligere oplysninger, som parterne har fremlagt efter anmodning fra Kommissionen, eller de oplysninger, der er modtaget fra Syngenta, parternes argument om, at thiamethoxam er et bedre produkt end imidacloprid. På grundlag af Syngentas oplysninger, [fortrolig sammenligning af produktegenskaber med hensyn til effektivitet og doseringer mellem imidacloprid, [...], fipronil og thiamethoxam med hensyn til majs og korn].(834) Hvad angår majs, [fortrolig sammenligning af produktegenskaber med hensyn til effektivitet og doseringer mellem imidacloprid, [...], fipronil og thiamethoxam med hensyn til majs].(835) På baggrund af ovenstående mener Kommissionen derfor, at kombinationen af imidacloprid, [...] og fipronil vil gøre det muligt for parterne at fastholde deres dominerende stilling på markedet i forhold til thiamethoxam.(836) Parterne har fremlagt en række undersøgelser, som beskriver de særlige kendetegn ved thiamethoxam. Kommissionen bemærker imidlertid, at hovedparten af de undersøgelser, som parterne har nævnt, ikke behandler majs eller korn. I undersøgelsen i forbindelse med thiamethoxams kemodynamiske adfærd, hvori majs behandles, foretages der ingen sammenligninger med nogen af parternes produkter. En anden undersøgelse, hvori thiamethoxam sammenlignes med imidacloprid, er blevet foretaget i Brasilien i forbindelse med majsstængelboreren (Elsamopalpus lignosellus), som efter Kommissionens oplysninger og på grundlag af spektret af skadedyr, som både parterne og Syngenta har nævnt, enten ikke findes eller i det mindste ikke er af økonomisk betydning i EØS. Den eneste undersøgelse, som behandler korn, er blevet foretaget i Brasilien og vedrører kun bladlus og en lepidoptera Diloboderus abderus, som ikke findes i Europa. Undersøgelsen behandler ikke det væsentlige skadedyr i EØS, smælderlarven. Kommissionen mener derfor ikke, at disse undersøgelser er relevante for vurderingen af EØS-markedet generelt eller de markeder, der er relevante for denne undersøgelse.(837) Endvidere er Kommissionen af den opfattelse, at thiamethoxam er et nyt produkt, der vil skulle konkurrere med de eneste to eksisterende produkter, som af tredjeparter anses for at være de bedste produkter på markedet. Gaucho (imidacloprid) og Regent (fipronil) er veletablerede varemærker. Disse produkter er velkendte, og de virksomheder, der leverer dem, har en dokumenteret ekspertise på markedet. Bayer har i praksis skabt markedet for frøbehandling med imidacloprid og har således en betydelig knowhow og et renommé på markedet for insekticider til frøbehandling. Begge parter har et veletableret kundeunderlag og en dokumenteret ekspertise inden for samarbejde med frøfirmaer, coatnings- og pelleringsfirmaer ("forædlere") inden for insekticider til frøbehandling. I denne henseende er det blevet oplyst Kommissionen, at markedet for frøbehandling er "særdeles teknisk", og at det for at komme ind på markedet bl.a. er nødvendigt at have oparbejdet knowhow over en periode. Det fremgår af Kommissionens undersøgelse, at det ikke er let at få aftagerne til at skifte leverandør på markedet for frøbehandling. Det er frøbehandlingsvirksomhedens ansvar at sælge coatede frø, der har fuld spiringsevne, og som er fuldstændig beskyttede mod insekter og sygdomme. Det er blevet oplyst Kommissionen, at ingen frøproducent vil løbe risikoen ved hurtigt at skifte fra en gruppe aktive stoffer til en anden, da dette kunne vise sig at være særdeles risikabelt for varemærkets omdømme. I denne henseende er det blevet oplyst, at der vil skulle gennemføres forsøg i mindst tre år, inden der kan skiftes til et andet aktivt stof. Endvidere er det blevet oplyst, at frø skal bejdses ofte inden for en meget kort periode, og at virksomhederne ikke er rede til at løbe den risiko, der kan være forbundet med en ny leverandør. I interne dokumenter fra parterne, som Kommissionen har set, erkendes det også, at adgangsbarriererne er høje i forbindelse med frøbehandling.(838) Selv om det er korrekt, at Syngenta er aktiv på markedet, er Syngenta hovedsagelig på markedet som udbyder af fungicider til frøbehandling. Inden for insekticider til frøbehandling står Syngenta over for høje adgangsbarrierer i form af parternes etablerede varemærker og renommé. Kommissionen mener, at den dokumenterede ekspertise og de høje adgangsbarrierer på frømarkederne også til dels kan forklare, hvorfor fipronil stort set ikke er blevet lanceret på nogen af de markeder, hvor imidacloprid allerede er til stede, og hvor fipronil er rettet mod økonomisk væsentlige skadedyr (f.eks. majs). Det vil også til dels kunne forklare, hvorfor fipronil har en lavere markedsandel på de markeder, hvor imidacloprid allerede er til stede.(839) Parterne har fremlagt eksempler på markeder, som efter deres opfattelse er bevis for, at Syngenta er ved at gøre indhug inden for insekticider til frøbehandling med thiamethoxam. Det bemærkes, at parterne kun har været i stand til at give et enkelt eksempel i Europa, dvs. Finland. Da det finske marked imidlertid kun vedrører insekticider til roer, har det ingen direkte relevans for den foreliggende sag, da fipronil ikke kan anvendes i forbindelse med roer, og insekticider til roer er derfor ikke relevante i den foreliggende sag. Desuden er Finland et usædvanligt marked, da landmændene ifølge loven er forpligtet til at ophøre med at anvende imidacloprid efter fire år. Dette forklarer, hvor thiamethoxam er i stand til at tage markedsandele fra imidacloprid. Kommissionen er ikke bekendt med lignende restriktioner i forbindelse med brugen af imidacloprid på andre markeder for frøbehandling. Parterne har brugt både De Forenede Stater og Canada som eksempler på markeder, hvor det er lykkedes thiamethoxam at trænge ind med succes. Det fremgår imidlertid af oplysninger, som Syngenta har fremlagt, at [fortrolige oplysninger vedrørende thiamethoxams markedsposition]. Med hensyn til Tyrkiet fremgår det af oplysninger, som Syngenta har fremlagt, at [fortrolige oplysninger vedrørende thiamethoxams markedsposition]. Det bemærkes under alle omstændigheder, at fipronil ikke er til stede på nogen af de markeder, som parterne har nævnt. De beviser, der er fremlagt, kan derfor ikke sidestilles med situationen i EØS og navnlig markederne for majs og korn i Frankrig og Italien.(840) Det er også vigtigt at bemærke, at [fortrolige oplysninger vedrørende thiamethoxams produktegenskaber](62). Parternes argument om, at [...] vil stå stærkt på markedet efter lanceringen af thiamethoxam, vil derfor i givet fald ikke være korrekt.(841) [...]. Kommissionen mener, at dette er usandsynligt inden for korn i Frankrig, hvor imidacloprid kun findes på markedet i form af kombinationsprodukter. Med hensyn til majs, [...], mener Kommissionen, at parterne med tre produkter på markedet er i stand til at forsvare deres markedsposition ved f.eks. at tilbyde frøfirmaer samlerabatter i forbindelse med de tre produkter.(842) Endelig har parterne fremført i deres svar på Kommissionens supplerende klagepunktsmeddelelse, at Syngenta har stabile forbindelser til frømarkederne i det efterfølgende led, da selskabet også er aktivt som frøfirma. Parterne har gjort gældende, at Syngenta er et af de største frøfirmaer på verdensplan og for øjeblikket indtager en tredjeplads med hensyn til salget på verdensplan, umiddelbart efter DuPont/Pioneer og Monsanto. I betragtning af, at de to største frøfirmaer - så vidt Kommissionen ved - ikke er tilknyttet Syngenta, og at parterne har etablerede forbindelser til disse virksomheder, mener Kommissionen imidlertid ikke, at parterne ikke vil være i stand til at finde en aftager til deres produkter, såfremt Syngenta skulle komme ind på markedet. I betragtning af parternes stærke produktudbud vil de desuden have en enestående position til at kunne tilbyde frøfirmaer samlerabatter.(843) Af ovennævnte grunde konkluderer Kommissionen, at der ikke er bevis for, at thiamethoxam generelt er et bedre produkt end parternes produkter. Kommissionen konkluderer også, at adgangsbarriererne til markederne for insekticider til frøbehandling er meget høje, og at det er usandsynligt, at thiamethoxam vil kunne imødegå den nye enheds markedsstyrke. Kommissionen bemærker også, at [fortrolige oplysninger vedrørende thiamethoxams produktegenskaber]. Under alle omstændigheder vil den anmeldte transaktion reducere antallet af aktører på dette marked fra tre (Bayer, ACS og Syngenta) til to. Dette betyder, at selv hvis Syngenta skulle blive en etableret konkurrent, vil nedsættelsen fra tre til to aktører være til hinder for, at der fortsat vil være en effektiv konkurrence på disse markeder. Parterne har gjort gældende, at de løste patentstriden med Syngenta på grundlag af de konkurrenceproblemer, som Kommissionen havde påvist i beslutningen efter fusionsforordningens artikel 6, stk. 1, litra c). Det fremgår imidlertid af nogle interne dokumenter, som Kommissionen har modtaget, at Bayer forventede, at Syngenta ville vinde patentstriden i EØS. Uden den foreliggende transaktion finder Kommissionen det derfor sandsynligt, at de tre virksomheder ville have været aktive på det europæiske marked for frøbehandling.a) Insekticider til frøbehandling af korn og ris(844) Med hensyn til rene insekticider til korn og ris er Bayer på nuværende tidspunkt den eneste aktør i Det Forenede Kongerige med tefluthrin (Evict CS 010), et produkt, der leveres af Syngenta på grundlag af en langfristet leveringsaftale. [...]. ACS er den eneste aktør i Frankrig med fipronilbaserede produkter under varemærkerne Metis og Texas.(845) Markedet for rene produkter til korn i Frankrig udgjorde [...] mio. EUR i 2000. Med hensyn til kombinationsprodukter til frøbehandling (insekticider og fungicider) udgjorde dette marked ca. [...] mio. EUR i 2000. De to markeder udgør i alt ca. [...] mio. EUR.(846) Bayer synes at have valgt først at lancere imidacloprid som kombinationsprodukter på kornmarkederne. Bayer sælger sådanne kombinationsprodukter i Frankrig, Det Forenede Kongerige og Belgien. Med hensyn til Frankrig er der en væsentlig overlapning mellem parterne: Bayer er til stede på det franske marked med kombinationsprodukter (Gaucho Blé FS 337,5 og Gaucho Orge FS 375) [...]. ACS sælger et kombinationsprodukt, Zoom, og er den eneste udbyder af et rent insekticid (fipronil) på dette marked. Der er derfor på nuværende tidspunkt en overlapning mellem Bayer og ACS, og deres produkter konkurrerer indbyrdes. Som det vil fremgå nedenfor, vil en aftager, som ønsker at anvende insekticider til frøbehandling af korn, i meget vidt omfang være begrænset til at vælge parternes produkter, enten et kombinationsprodukt eller et rent insekticid.(847) På det samlede kornmarked i Frankrig (hvede, rug, triticale og byg) har Bayer en markedsandel på [70-80] % inden for kombinationsprodukter og ACS [0-10] %, mens Syngenta har de øvrige [20-30] % af dette marked. ACS har [90-100] % inden for de rene insekticider til frøbehandling. På det hypotetiske samlede marked, som omfatter både rene insekticider og kombinationsprodukter, har Bayer [70-80] % og ACS [0-10] %. Hvis det antages, at kun insekticiderne er omfattet af dette marked (dvs. de rene insekticider og insekticiderne i kombinationsprodukterne), vil parterne sandsynligvis have en højere markedsandel, da en del af det samlede marked også omfatter fungicider, en del af ACS' salg er rene insekticider, og parterne har de nyeste kemiske stoffer på markedet. Hvis hvede og byg betragtes isoleret, vil overlapningen være i segmentet for byg: i dette segment vil parterne få [60-70] % (Bayer [40-50] %, ACS [10-20] %). Hvis man igen kun betragter insekticiderne, vil parternes markedsandel sandsynligvis være højere, da en del af det samlede marked også omfatter fungicider, en del af ACS' salg er rene insekticider, og parterne har de nyeste kemiske stoffer på markedet. I deres svar på Kommissionens supplerende klagepunktsmeddelelse har parterne fremført, at som følge af afhændelsen af aktiviteterne vedrørende guazatin til Makhteshim vil enhver eksisterende overlapning blive elimineret på dette marked. Kommissionen bemærker, at selv hvis aktiviteterne vedrørende guazatin sælges til Makhteshim, har parterne ikke anført, at ACS' produkt Zoon vil blive solgt. Parterne vil kunne købe guazatin til deres produkt Zoon i fremtiden.(848) Efter gennemførelsen af den planlagte transaktion vil den fusionerede enhed kontrollere [...] aktive stoffer til insekticider til frøbehandling af ris og korn i EØS: imidacloprid og fipronil, som for øjeblikket findes på markedet, [...]. Den eneste øvrige konkurrent, Syngenta, vil kontrollere thiamethoxam, som endnu ikke er lanceret på markedet, og tefluthrin, som imidlertid er en ældre kemisk gruppe i forhold til de nye kemiske stoffer neonicotinoider og pyrazoler. På baggrund af undersøgelsen mener Kommissionen ikke, at tefluthrin udøver et tilstrækkeligt konkurrencepres på parternes neonicotinoider og pyrazoler. Dette fremgår af tefluthrins forholdsvis lave markedsandel på kornmarkedet i Frankrig, selv om tefluthrin ifølge parterne blev lanceret i 1986 og imidacloprid først fire år senere, i 1990.(849) Parterne har gjort gældende, at Syngentas neonicotinoid thiamethoxam vil give den nye enhed konkurrence, og at der ikke vil opstå konkurrenceproblemer. Af ovennævnte grunde mener Kommissionen imidlertid, at Syngenta sandsynligvis ikke vil være i stand til at opveje den nye enheds markedsstyrke i den nærmeste fremtid. Med hensyn til spørgsmålet, om transaktionen vil føre til, at ACS elimineres som en potentiel konkurrent i Det Forenede Kongerige, hvor Bayer på nuværende tidspunkt er den eneste aktør med et tredjepartsprodukt [...], har parterne anført, at fipronil anvendes i Frankrig til bekæmpelse af brakflue, som ikke har nogen økonomisk betydning i Det Forenede Kongerige. Parterne har derfor gjort gældende, at ACS aldrig har udviklet fipronil til brug i forbindelse med frøbehandling af korn i Det Forenede Kongerige og heller ikke har planer om at gøre dette.(850) Kommissionen mener derfor, at kombinationen af fipronil med [...] vil få negativ indvirkning på konkurrencen. Af disse grunde er Kommissionen nået til den konklusion, at den planlagte transaktion vil skabe eller styrke en dominerende stilling på det franske marked for insekticider til frøbehandling af korn og ris. Den ovenstående vurdering berøres ikke væsentligt, hvis korn og ris behandles under ét, da ingen af parterne er aktive inden for insekticider, der anvendes i forbindelse med frøbehandling af ris i Frankrig.b) Insekticider til frøbehandling af majs(851) Bayer mener, at majs er et af de hastigst voksende markeder for insekticider til frøbehandling. På nuværende tidspunkt er ACS og Bayer de eneste betydelige aktører på det franske marked (Bayer: [70-80] %, ACS [10-20] %) og de eneste aktører på det italienske marked (Bayer: [60-70] %, ACS: [30-40] %) for insekticider til frøbehandling af majs. I modsætning til det, der er anført i klagepunktsmeddelelsen, hvilket skyldes en fejlfortolkning af parterne oplysninger, er ACS ikke på nuværende tidspunkt aktiv på markedet for insekticider til frøbehandling af majs i Nederlandene. Parterne har forklaret, at disse frø eksporteres til Frankrig(63). Da Bayers neonicotinoid imidacloprid og ACS' pyrazol fipronil imidlertid generelt anses for at være de bedste aktive stoffer, der for øjeblikket anvendes i EØS i insekticider til frøbehandling af majs, og deres spektrum af skadedyr overlapper hinanden, er ACS på nuværende tidspunkt en potentiel konkurrent til Bayer på alle de nationale markeder i EØS, hvor Bayer er aktiv.(852) Med hensyn til frøbehandling af majs blev EØS-markedet anslået til at udgøre [...] mio. EUR i 2000, hvoraf kun Frankrig og Italien i samme år tegnede sig for henholdsvis [...] EUR og [...] mio. Det franske og det italienske marked tegner sig tilsammen for over [...] % af det samlede EØS-marked for insekticider til frøbehandling af majs.(853) ACS sælger fipronil, som markedsføres under varemærket Regent, både i Frankrig og Italien. Bayer sælger imidacloprid under varemærket Gaucho i begge lande(64). [...]. Tredjeparter har oplyst, at der ikke for øjeblikket findes nogen alternativer til parternes produkter imidacloprid og fipronil.(854) Parterne har gjort gældende, at den nye enhed vil blive stillet over for en stærk konkurrence fra Syngentas pipelineprodukt, thiamethoxam. Af ovennævnte grunde mener Kommissionen imidlertid ikke, at thiamethoxam vil kunne opveje den nye enheds markedsstyrke. [Fortrolige oplysninger vedrørende salgsprognoser i forbindelse med thiamethoxam].(855) Kommissionen er derfor nået til den konklusion, at transaktionen vil skabe eller styrke en dominerende stilling inden for insekticider til frøbehandling af majs i Frankrig og Italien. Herudover vil transaktionen eliminere fipronil som en potentiel konkurrent på alle de markeder, hvor imidacloprid for øjeblikket er til stede, og hvor [...] vil blive lanceret, dvs. i Østrig, Belgien, Tyskland, Grækenland, Nederlandene, Portugal og Spanien.Frøbehandling af andre afgrøder(856) Kommissionen mener ikke, at konkurrencen kun vil blive begrænset på de områder, hvor parterne på nuværende tidspunkt har overlapninger, men også inden for afgrøder, hvor kun én af parterne er til stede for øjeblikket, da transaktionen vil eliminere en potentiel konkurrent fra disse markeder.(857) Med hensyn til kartofler fremgår det af de oplysninger, der er modtaget fra parterne - selv om parterne har gjort gældende, at fipronil ikke er egnet til behandling af kartoffelknolde - at fipronil har en god virkning mod smælderlarve, et skadedyr, som angriber kartofler. Det kan derfor ikke udelukkes, at fipronil uden fusionens gennemførelse kunne været blevet udviklet til dette højværdimarked, hvor imidacloprid er den eneste effektive konkurrent for øjeblikket i Spanien og Nederlandene.(858) [...]. Parterne har ikke fremlagt bevis for, at imidacloprid ikke vil kunne udvikles til dette højværdimarked. Kommissionen mener derfor, at Bayer vil blive elimineret som en potentiel konkurrent i disse lande efter transaktionen.(859) I deres svar på Kommissionens supplerende klagepunktsmeddelelse har parterne fremført, at med hensyn til raps er det væsentlige skadedyr, der skal bekæmpes, jordloppen Phyllotreta spp. Parterne har gjort gældende, at fipronil kun har en meget svag virkning mod dette skadedyr og derfor aldrig er blevet udviklet eller registreret til denne brug. Parterne har anført, at hele afgrøden ikke er modtagelig for fipronil. Der vil derfor sandsynligvis ikke opstå problemer med hensyn til en potentiel konkurrence på dette marked.(860) På baggrund af ovenstående er Kommissionen nået til den konklusion, at elimineringen af en potentiel konkurrent vil skabe eller styrke en dominerende stilling inden for behandling af læggekartofler i Spanien og Nederlandene og grøntsager i Frankrig og Benelux-landene.Konklusion vedrørende insekticider til frøbehandling(861) Undersøgelsen viser, at fusionen vil skabe den mest betydningsfulde virksomhed inden for insekticider, der anvendes til frøbehandling. De eneste to eksisterende produkter, som alle tredjeparter anser for at være relevante til frøbehandling, og som på nuværende tidspunkt konkurrerer indbyrdes, vil være ejet af samme virksomhed. Parternes produkter vil styrke positionen både ved at være rettet mod de samme skadedyr og også ved at komplettere hinanden. Imidacloprid og fipronil udgør angiveligt den ideelle kombination til at opnå den stærkeste stilling på markedet for frøbehandling. [...]. Af ovennævnte grunde mener Kommissionen ikke, at Syngentas thiamethoxam vil være i stand til at opveje den markedsstyrke, der følger af den nye enhed. Selv hvis Syngenta skulle gå ind på markedet, vil transaktionen begrænse konkurrencen på markedet, da den vil reducere antallet af aktører fra tre til to.(862) På baggrund af ovenstående mener Kommissionen, at transaktionen vil skabe eller styrke en dominerende stilling inden for insekticider til frøbehandling af korn og ris i Frankrig og inden for insekticider til frøbehandling af majs i Frankrig, Italien, Østrig, Belgien, Tyskland, Grækenland, Nederlandene, Portugal og Spanien. Transaktionen vil endvidere skabe eller styrke en dominerende stilling inden for insekticider til behandling af læggekartofler i Spanien og Nederlandene og inden for insekticider til frøbehandling af grøntsager i Frankrig og Benelux-landene ved at eliminere en potentiel konkurrent fra markedet.(863) Næsten alle tredjeparter, som Kommissionen har været i kontakt med, har udtrykt alvorlig betænkelighed ved transaktionen og anført, at konkurrencen på markederne for frøbehandling vil blive begrænset alvorligt i fremtiden som følge af transaktionen.E.2.2. Fungicider til frøbehandling(864) De eneste tre markeder for fungicider til frøbehandling, hvor der er påvist konkurrenceproblemer, er de to kornmarkeder byg og hvede (herunder rug og triticale) samt kartofler.a) Frøbehandling af korn og ris(865) Parterne har skønnet, at de samlede EØS-markeder for fungicider til frøbehandling af korn i 2000 udgjorde 34 mio. EUR med hensyn til byg og [...] mio. EUR med hensyn til hvede. På disse markeder har parterne anslået deres samlede andel til [60-70] % inden for byg (Bayer: [30-40] %, ACS: [20-30] %) og [20-30] % inden for hvede (Bayer: [10-20] %; ACS: [10-20] %). Parterne har antaget, at Syngenta er den største konkurrent med [20-30] % (byg) og [40-50] % (hvede) af det samlede marked.Byg(866) Med hensyn til byg sælger Bayer tebuconazol i ren form og sammen med forskellige blandingspartnere under varemærket Raxil: Raxil ES 015 (ren tebuconazol), Raxil S FS 040 (tebuconazol og triazoxid) og Raxil IM ES 035 (tebuconazol og imazalil). Selskabet sælger også triadimenol sammen med forskellige blandingspartnere under varemærket Baytan: Baytan DS 17,5 (triadimenol og imazalil) og Baytan Universal FS 094 (triadimenol, fuberidazol og imazalil). Endelig sælger det fludioxonil sammen med blandingspartnere under varemærket Solitär FS 060 (fludioxonil, cyprodinil og tebuconazol).(867) ACS sælger triticonazol sammen med forskellige blandingspartnere under varemærkerne Premis Delta (triticonazol og iprodion), Kinto TS og Seman (triticonazol, prochloraz og anthraquinon). Selskabet sælger prochloraz i blandinger med andre aktive stoffer under varemærkerne Abavit UF og Abavit UT (prochloraz og carboxin), Abavit Universal AB og Prelude Universal (prochloraz, carboxin og anthraquinon) og Rubin (prochloraz, pyrimethanil og flutriafol). Selskabet sælger guazatin i ren form og sammen med forskellige blandingspartnere under varemærkerne Pallas, Ravine, Panoctine 35, Panoctine 70 (ren guazatin), Panoctine, Panoctine Aqua og Panoctine Plus (guazatin og imazalil), Panoctine GF (guazatin, fenfuram og imazalil). Det sælger iprodion sammen med blandingspartnere under varemærkerne Germipro (iprodion og carbendazim) og Geriko Biop (iprodion, diniconazol og anthraquinon). Endelig sælger det imazalil i ren form under varemærket Fungazil.(868) I 2001 afhændede ACS guazatin til Makhteshim. I mange lande beholdt ACS imidlertid distributionsrettighederne til de produkter, der er baseret på guazatin, mens selskabet i andre lande fortsat vil sælge blandingsprodukter med guazatin, og Makhteshim distribuerer rene guazatinprodukter. Virkningerne af denne afhændelse er derfor blevet analyseret på baggrund af situationen i de enkelte medlemsstater. Det er dog værd at bemærke, at ACS i interne dokumenter, hvori afhændelsen behandles, [fortrolige oplysninger fra ACS]. Betydningen af afhændelsen af aktiviteterne vedrørende guazatin vil blive vurderet på baggrund af disse bemærkninger.(869) Ifølge parternes oplysninger vil der være tale om berørte markeder i følgende medlemsstater: Østrig ([20-30] %), Tyskland ([60-70] %), Irland ([60-70] %), Italien ([60-70] %) og Det Forenede Kongerige ([80-90] %). Kommissionen er nået til den konklusion, at den planlagte transaktion vil skabe eller styrke en dominerende stilling på markederne for fungicider til frøbehandling af byg i Tyskland, Irland, Italien og Det Forenede Kongerige.(870) Det tyske marked udgjorde i 2000 [...] mio. EUR og forventes af parterne at være vokset en smule til 16 mio. EUR i 2004. Parterne har skønnet, at de i Tyskland tilsammen har en markedsandel på [60-70] % (Bayer: [30-40] %, ACS: [30-40] %) med Syngenta som den største konkurrent med [30-40] %.(871) Bayers væsentligste produkt er Baytan Universal FS 094 (triadimenol, fuberidazol og imazalil), efterfulgt af Raxil S FS 040 (tebuconazol og triazoxid) og Solitär FS 060 (fludioxonil, cyprodinil og tebuconazol). ACS sælger hovedsagelig prochloraz i blandinger med andre aktive stoffer, Abavit UF og Abavit UT (prochloraz og carboxin) og Rubin (prochloraz, pyrimethanil og flutriafol). ACS sælger også Panoctine GF (guazatin, fenfuram og imazalil).(872) Parterne har gjort gældende, at ACS vil miste markedsandel, eftersom selskabet afhændede guazatin, herunder Panoctine GF i Tyskland, til Makhteshim Agan i 2001. Da Panoctine GF kun tegnede sig for [0-10] % af ACS' samlede markedsandel på [30-40] % i Tyskland, ændrer dette imidlertid ikke vurderingen grundlæggende. Parterne har endvidere oplyst, at fludioxonil leveres til Bayer af [...]. Parterne har anført, at de ikke forventer, at [...]. Parterne har imidlertid ikke fremlagt bevis for, at dette rent faktisk vil ske. På den anden side bemærkes det, at ACS' Rubin først blev lanceret i 1999 og var i stand til at opnå en markedsandel på [10-20] % i 2000.(873) I deres svar på klagepunktsmeddelelsen har parterne fremført, at Kommissionen ikke i tilstrækkelig grad har taget hensyn til, at parterne forventer, at deres markedsandele vil falde på grund af konkurrencepresset fra generisk tebuconazol. De har også gjort gældende, at Kommissionen ikke har taget hensyn til, at [...]. Bayer har anført, at selskabets nye produkt [...] ikke forventes fuldt ud at opveje tabet af markedsandel som følge af ophøret af Solitär og det forventede generiske pres på tebuconazol. Ifølge parterne har Kommissionen endvidere ikke taget hensyn til, at parterne inden for fungicider til frøbehandling af korn står over for en stærk konkurrence fra Syngenta, Monsanto og, efter erhvervelsen af guazatin, fra Makhteshim. Syngentas markedsandel forventes at stige på grund af selskabets teknisk bedre produkter. Syngentas produktportefølje omfatter de fungicide aktive stoffer difenoconazol og fludioxonil. Syngentas nuværende portefølje inden for fungicider (produkter som markedsføres under varemærkerne Celest, Celest Gold, Beret Gold) udviser den bedste virkningsgrad over for fusarium (sneskimmel), og udgør et uforligneligt produktsortiment i forhold til konkurrenterne. Desuden har parterne gjort opmærksom på, at Monsanto vil lancere et nyt produkt under varemærket Latitude.(874) Kommissionen er ikke enig i de synspunkter, som parterne har fremført. Med hensyn til det generiske pres i forbindelse med tebuconazol, har Kommissionen ikke bevis for, at et sådan generisk pres vil blive mere effektivt som et konkurrencepres på parterne end den generiske konkurrence har været på andre markeder. På et marked, der er så specialiseret som frøbehandling, vil virkningerne af en generisk konkurrence formentlig endog være mindre stærke. [...]. Med hensyn til påstanden om, at Syngenta skulle have teknisk bedre produkter og et uforligneligt produktsortiment i forhold til konkurrenterne, bemærker Kommissionen, at de to parter hver især har været i stand til at opnå lige så høje markedsandele i Tyskland som Syngenta. Disse to individuelle stillinger forenes nu; det synes vanskeligt at godtage, at Syngenta efter transaktionen vil få et "uforligneligt produktsortiment". Med hensyn til virkningen af lanceringen af Latitude, er dette et specialiseret produkt, som principielt vil konkurrere med ACS' produktserie Jockey, som er det eneste andet produkt, der kan behandle denne sygdom. Ifølge parternes oplysninger har ACS intet salg af Jockey i forbindelse med byg i Tyskland. Det synes derfor vanskeligt for Monsanto at fratage parterne noget af deres salg på dette marked.(875) Parterne står meget stærkt på det tyske marked for fungicider til frøbehandling af byg. Intet tyder på, at nogen konkurrent vil være en seriøs kandidat til at udfordre denne stærke stilling. Konkurrencen på markedet vil principielt blive reduceret til to virksomheder, den nye enhed og Syngenta, idet Syngenta vil stå meget svagere.(876) Det irske marked udgjorde i 2000 [...] mio. EUR og forventes af parterne at forblive på 0,8 mio. EUR i 2004. Parterne har skønnet, at de i Irland tilsammen har en markedsandel på [60-70] % (Bayer: [20-30] %, ACS: [40-50] %), og at "andre", som ikke er nærmere angivet, tegner sig for resten af markedet.(877) Bayer sælger Raxil ES 015 (ren tebuconazol) og Raxil IM ES 035 (tebuconazol og imazalil), mens ACS sælger Fungazil (ren imazalil) og Panoctine Plus (guazatin og imazalil).(878) Parterne har gjort gældende, at Panoctine Plus blev afhændet til Makhteshim i 2001. ACS vil dog beholde distributionsrettighederne til Panoctine Plus i Irland indtil [...]. Deres meget stærke stilling på det irske marked kan således forventes at blive fastbeholdt i den nærmeste fremtid.(879) Det italienske marked udgjorde i 2000 [...] mio. EUR og forventes af parterne at være vokset en smule til [...] mio. EUR i 2004. Parterne har skønnet, at de i Italien tilsammen har en markedsandel på [60-70] % (Bayer: [20-30] %, ACS: [30-40] %), og at "andre", som ikke er nærmere angivet, tegner sig for resten af markedet.(880) Bayer sælger Raxil IM ES 035 (tebuconazol og imazalil), mens ACS sælger Premis Delta (triticonazol og iprodion) og Panoctine 70 (ren guazatin).(881) Parterne har anført, at ACS afhændede guazatin til Makhteshim i 2001, herunder Panoctine 70 i Italien. Dette produkt tegnede sig for hovedparten af ACS' salg på dette marked i 2000. Parterne har imidlertid også skønnet, at Premis Delta i 2004 selv vil få en markedsandel på [40-50] %, mens Raxil IM ES 035 vil [...] sin andel på [20-30] %. Parterne forventer derfor at forbedre deres i forvejen meget stærke stilling i Italien trods afhændelsen af guazatin til Makhteshim.(882) Det britiske marked udgjorde i 2000 [...] mio. EUR og forventes af parterne at fastholde dette niveau i 2004. Parterne har skønnet, at de i Det Forenede Kongerige tilsammen har en markedsandel på [80-90] % (Bayer: [70-80] %, ACS: [0-10] %) med Syngenta som den største konkurrent med [10-20] %. Bayer sælger Raxil S FS 040 (tebuconazol og triazoxid), mens ACS sælger Ravine (ren guazatin).(883) Også med hensyn til dette marked har parterne fremført argumentet om ACS' afhændelse af guazatin til Makhteshim Agan i 2001. ACS vil imidlertid under alle omstændigheder beholde distributionsrettighederne til Ravine i Det Forenede Kongerige indtil [...]. Parterne har anført, at de forventer, at Bayers markedsandel vil være faldet fra de nuværende [70-80] % til [50-60] % i 2004. De har dog ikke redegjort for grundene til en sådan [...] nedgang. Kommissionen mener derfor, at Bayer har en dominerende stilling på markedet for fungicider til frøbehandling af byg i Det Forenede Kongerige.(884) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markederne for fungicider til frøbehandling af byg in Tyskland, Irland, Italien og Det Forenede Kongerige.Hvede, rug og triticale(885) Med hensyn til hvede, rug og triticale sælger Bayer bitertanol sammen med forskellige blandingspartnere under varemærket Sibutol: Sibutol FS 398, Sibutol LS 298 og Sibutol FS 199 (alle bitertanol og fuberidazol), Sibutol A FS 325 (bitertanol og anthraquinon), Sibutol Morkit FS 375 (bitertanol, fuberidazol og anthraquinon). Selskabet sælger tebuconazol i ren form og sammen med forskellige blandingspartnere under varemærket Raxil: Raxil ES 015 og Raxil ES 025 (ren tebuconazol) og Raxil T FS 515 (tebuconazol og thiram). Det sælger også triadimenol under varemærket Baytan: Baytan DS 17,5 (triadimenol og imazalil). Endelig sælger det fludioxonil sammen med forskellige blandingspartnere under varemærkerne Landor CT FS 050 (fludioxonil, difenoconazol og tebuconazol) og Arena C FS 030 (fludioxonil og tebuconazol).(886) ACS sælger triticonazol i ren form og sammen med forskellige blandingspartnere under varemærkerne Premis, Real (ren triticonazol), Legat, Premis, Premis Blé, Premis Geta og Real Geta (alle triticonazol og guazatin), Kinto TS og Seman (triticonazol, prochloraz og anthraquinon) og Rubin (prochloraz, pyrimethanil og flutriafol). Selskabet sælger prochloraz i blandinger med andre aktive stoffer under varemærkerne Abavit UF og Abavit UT (prochloraz og carboxin), Abavit Universal AB og Prelude Universal (prochloraz, carboxin og anthraquinon). Det sælger fluquinconazol i ren form og sammen med forskellige blandingspartnere under varemærkerne Jockey Flexi (ren fluquinconazol), Jockey og Jockey Plus AB (fluquinconazol og prochloraz), Jockey Plus AB (fluquinconazol, prochloraz og anthraquinon). Det sælger iprodion sammen med blandingspartnere under varemærket Germipro (iprodion og carbendazim). Det sælger guazatin i ren form og sammen med forskellige blandingspartnere under varemærkerne Pallas, Panoctine, Panoctine 30, Panoctine 35, Panoctine 70 og Panoctine 400 (ren guazatin), Panoctine, Panoctine Aqua og Panoctine Plus (guazatin og imazalil), Lotus (guazatin og flutriafol) og Panoctine GF (guazatin, fenfuram og imazalil). Endelig sælger det carboxin i ren form under varemærket Vitavax.(887) Også med hensyn til dette marked har parterne henvist til ACS' afhændelse af guazatin til Makhteshim i 2001. De bemærkninger, der er fremsat i forbindelse med vurderingen af bygmarkedet, gælder også i denne forbindelse.(888) Ifølge parternes oplysninger vil der være tale om berørte markeder i følgende medlemsstater: Østrig ([50-60] %), Belgien ([30-40] %), Finland ([30-40] %), Frankrig ([30-40] %), Tyskland ([60-70] %), Irland ([40-50] %), Italien ([80-90] %), Sverige ([70-80] %) og Det Forenede Kongerige ([40-50] %). Kommissionen er nået til den konklusion, at den planlagte transaktion vil skabe eller styrke en dominerende stilling på markederne for fungicider til frøbehandling af hvede, rug og triticale i Tyskland, Italien, Sverige og Det Forenede Kongerige.(889) Det tyske marked udgjorde i 2000 [...] mio. EUR og forventes af parterne at være vokset en smule til [...] mio. EUR i 2004. Parterne har skønnet, at de i Tyskland tilsammen har en markedsandel på [60-70] % (Bayer: [20-30] %, ACS: [40-50] %) med Syngenta som den største konkurrent med [30-40] %. Parterne har skønnet, at de i 2004 tilsammen vil have en markedsandel på [50-60] %, mens Syngentas markedsandel vil forblive på [30-40] %, og Monsanto vil komme ind på markedet med [0-10] %. Bayer genererer hele sin omsætning på dette marked fra fludioxonil, der sælges som blandinger med andre aktive stoffer, bl.a. tebuconazol, difenoconazol og cyprodinil. ACS sælger hovedsagelig prochloraz i blandinger med andre aktive stoffer.(890) Parterne har gjort gældende, at ACS vil miste markedsandel, eftersom selskabet afhændede guazatin, herunder Panoctine GF i Tyskland, til Makhteshim Agan i 2001. Da Panoctine GF kun tegnede sig for [0-10] % af ACS' samlede markedsandel på [40-50] % i Tyskland, ændrer dette imidlertid ikke vurderingen grundlæggende. Endvidere vil ACS stadig sælge Legat (triticonazol og guazatin), som tegner sig for andre [0-10] %.(891) Parterne har endvidere oplyst, at fludioxonil leveres til Bayer af [...] på grundlag af en leveringsaftale, som ophører ved udgangen af [...]. [...]. Parterne har imidlertid ikke fremlagt bevis for, at dette rent faktisk vil ske. På den anden side bemærkes det, at ACS' Rubin og Jockey først blev lanceret i 1999 og var i stand til at opnå markedsandele på henholdsvis [...] % og [...] % i 2000.(892) Parterne har også gjort gældende, at Monsanto vil gå ind på markedet med sit produkt Latitude, som ifølge parterne vil overtage [...] % af det samlede marked for fungicider til frøbehandling af hvede. I denne henseende bemærkes det, at Latitude kun kan behandle goldfodsygen og derfor ikke konkurrerer direkte med de fleste andre fungicidprodukter. Det eneste andet produkt, der kan behandle goldfodsygen, er ACS' Jockey-produkter, som imidlertid også kan behandle andre sygdomme end goldfodsygen.(893) Det italienske marked udgjorde i 2000 [...] mio. EUR og forventes af parterne at være vokset til [...] mio. EUR i 2004. Parterne har skønnet, at de i Italien tilsammen har en markedsandel på [80-90] % (Bayer: [10-20] %, ACS: [60-70] %) med Syngenta som den største konkurrent med [10-20] %. Bayer sælger Raxil ES 025 (ren tebuconazol) og Raxil T FS 515 (tebuconazol og thiram), mens ACS sælger Panoctine 70 (guazatin) og Real Geta (triticonazol og guazatin).(894) ACS afhændede guazatin, herunder distributionsrettighederne til Panoctine 70 i Italien, til Makhteshim Agan i 2001. I 2000 stammede ca. [60-70 %] af ACS' salg i Italien fra salget af Panoctine 70, mens resten stammede fra salget af Real Geta. Real Geta blev lanceret i 1999 og havde i 2000 allerede opnået en markedsandel på [20-30] %. Det skal i denne henseende tages i betragtning, at ACS beholdt distributionsrettighederne til guazatin, hvor [fortrolige oplysninger fra ACS]. Det forekommer således temmelig usandsynligt, at ACS kun vil få [10-20] % i 2004 som forudset af parterne.(895) Det svenske marked udgjorde i 2000 [...] mio. EUR og forventes af parterne at være faldet en smule til [...] mio. EUR i 2004. Parterne har skønnet, at de i Sverige tilsammen har en markedsandel på [70-80] % (Bayer: [30-40] %, ACS: [30-40] %) med Syngenta som den største konkurrent med [20-30] %. Bayer sælger Sibutol LS 298 (bitertanol og fuberidazol), mens hele ACS' salg i Sverige i 2000 stammede fra salget af guazatin, enten i ren form eller blandet med imazalil.(896) Parterne har igen henvist til ACS' afhændelse af guazatin til Makhteshim Agan i 2001. Selv om ACS afhændede guazatin i 2001, vil selskabet imidlertid beholde distributionsrettighederne i Sverige indtil [...]. Parterne vil derfor fortsat have kontrol med langt hovedparten af salget på det svenske marked i det mindste indtil [...].(897) Det britiske marked udgjorde i 2000 [...] mio. EUR og forventes af parterne at være steget til [...] mio. EUR i 2004. I tidligere indlæg har parterne skønnet, at de i Det Forenede Kongerige tilsammen har en markedsandel på [40-50] % (Bayer: [20-30] %, ACS: [20-30] %) med Syngenta som den største konkurrent med [30-40] %. I deres svar på klagepunktsmeddelelsen har parterne korrigeret deres oplysninger om egne markedsandele til [50-60] % (Bayer: [30-40] %, ACS: [20-30] %) på grund af en udeladelse af Bayers produkt Baytan. Bayer sælger også Sibutol LS 298 (bitertanol og fuberidazol), mens ACS sælger Jockey (fluquinconazol og prochloraz), Ravine (guazatin) og Premis (triticonazol og guazatin).(898) Også med hensyn til dette marked har parterne gjort gældende, at ACS' afhændelse af guazatin til Makhteshim Agan i 2001 vil resultere i et fald i markedsandelen. Salget af Ravine tegnede sig imidlertid kun for [0-10] % af ACS' [20-30] % i 2000, og ACS vil under alle omstændigheder beholde distributionsrettighederne i Det Forenede Kongerige indtil [...].(899) Parterne har også gjort gældende, at Monsanto vil gå ind på markedet med sit produkt Latitude. I denne henseende bemærkes det, at Latitude kun kan behandle goldfodsygen og derfor ikke konkurrerer direkte med de fleste andre fungicidprodukter. Det eneste andet produkt, der kan behandle goldfodsygen, er ACS' Jockey-produkter, som imidlertid også kan behandle andre sygdomme end goldfodsygen. Selv om dette produkt i givet fald vil tage noget af ACS' salg af Jockey, vil parternes samlede stærke stilling ikke blive udfordret af dette ene produkt.(900) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markederne for fungicider til frøbehandling af hvede, rug og triticale i Tyskland, Italien, Sverige og Det Forenede Kongerige.b) Behandling af læggekartofler(901) Parterne har skønnet, at det samlede EØS-marked for fungicider til behandling af læggekartofler udgjorde [...] mio. EUR i 2000. Parterne har skønnet, at deres andel på dette marked udgør [70-80] % (Bayer: [40-50] %, ACS: [20-30] %). Parterne har antaget, at Syngenta er den største konkurrent med [0-10] % af det samlede marked.(902) Bayer sælger pencycuron i ren form (Monceren DS 12,5 og Monceren FS 250) og blandet med imazalil (Monceren IM DS 13,3). ACS sælger thiabendazol blandet med imazalil (Fungaflor TZ), flutolanil (Iota, Symphonie og Monarch), mepronil (Basitac), imazalil i ren form (Fungazil) og validamycin (Solacol). Alle de aktive stoffer ejes af tredjeparter, imazalil af Janssen og de øvrige af japanske virksomheder.(903) En række nederlandske tredjeparter, der har deltaget i Kommissionens markedsundersøgelse, har gjort gældende, at parterne vil få en meget stærk andel (90-100 %) af markedet med hensyn til bekæmpelse af sygdommen Rhizoctonia i kartofler i Nederlandene. Som svar på en begæring om oplysninger efter artikel 11 har parterne gjort gældende, at dette problemer vedrører behandling af læggekartofler. Ifølge parterne er Rhizoctonia den sygdom, der hyppigst rammer kartofler ikke kun i Nederlandene, men i alle lande i EØS. Sygdommen kan bekæmpes ved at behandle kartoffelknoldene, hvilket derfor må betragtes som en form for "frøbehandling". Ifølge parterne er alle de produkter, der anvendes til behandling af kartoffelknolde, beregnet til at bekæmpe Rhizoctonia, og de to væsentligste aktive stoffer, der kan behandle Rhizoctonia, er pencycuron fra Bayer og flutolanil, som er et tredjepartsprodukt, der leveres af [...] til ACS. Andre aktive stoffer, der anvendes til behandling af Rhizoctonia, er imazalil, som leveres til Bayer og ACS af [...], og mepronil [...].(904) Selv om tredjeparter er enige i, at Rhizoctonia er den sygdom, der hyppigst rammer kartofler i Nederlandene og i alle lande i EØS, er de ikke enige i parternes påstand med hensyn til, hvilke aktive stoffer der effektivt kan anvendes til at bekæmpe Rhizoctonia. Det er f.eks. gjort gældende, at imazalil og thiabendazol ikke effektivt kan bekæmpe Rhizoctonia. Tredjeparter har understreget, at pencycuron og flutolanil er de to væsentligste aktive stoffer til bekæmpelse heraf og derfor må betragtes som hinandens nærmeste substitutter.(905) Parterne har også gjort gældende, at pencycuron ikke længere er patentbeskyttet og står over for stigende generisk konkurrence; parterne har imidlertid ikke fremlagt navnene på eventuelle konkurrenter, som sælger produkter, der er baseret på pencycuron til brug i forbindelse med frøbehandling i Europa. På spørgsmålet om, hvor pencycuron står over for generisk konkurrence, har parterne svaret, at generisk pencycuron på nuværende tidspunkt produceres (og sælges) i Taiwan og Korea. Parterne er ikke bekendt med nogen virksomhed, der sælger generisk pencycuron i EØS. Parterne tegner sig således i EØS for hovedparten af salget af alle de fire ovennævnte aktive stoffer, som anvendes til behandling af Rhizoctonia (pencycuron, flutolanil, imazalil og mepronil).(906) Som svar på et brev efter artikel 11 som led i førstefaseundersøgelsen har parterne gjort gældende, at der allerede er en stærk konkurrence på markedet for behandling af læggekartofler, hvor Syngenta i de seneste år har lanceret to nye aktive stoffer, der kan behandle Rhizoctonia, dvs. fenpiclonil (som markedsføres under varemærkerne Gambet, Galbas, Beret) og fludioxonyl (som markedsføres under varemærkerne Maxim, Celest, Beret gold). Endvidere har parterne gjort gældende, at Syngenta er ved at udvikle azoxystrobin, som vil blive markedsført under varemærket Amistar.(907) I svaret på brevet efter artikel 11 som led i førstefaseundersøgelsen har parterne også gjort gældende, at følgende to aktive stoffer er under udvikling eller registrering: thifluzamid, som er udviklet af Dow og snart vil blive markedsført under varemærket Pulsan, og furametpyr, som er udviklet af Sumitomo og snart vil blive markedsført under varemærket Limber. I deres bemærkninger til beslutningen efter artikel 6, stk. 1, litra c), har parterne igen gjort gældende, at Dow, men nu også DuPont, forventes at udvikle nye midler til behandling af læggekartofler, hvilket vil øge konkurrencepresset på den fusionerede enhed. Parterne har ikke redegjort for, hvornår de forventer, at disse nye produkter vil komme på markedet. Som det er fremgået ovenfor, tror parterne imidlertid tilsyneladende ikke, at lanceringen af disse nye produkter vil få en væsentlig indvirkning på deres samlede position ved en sammenligning mellem 2004 og 2000.(908) Som led i markedsundersøgelsen har Kommissionen anmodet tredjeparter om at fremsætte bemærkninger til parternes påstande med hensyn til de nye produkter, som ifølge parterne er blevet lanceret for nylig eller er i pipelinen. Syngenta har oplyst, at selskabet trak det aktive stof fenpiclonil tilbage fra alle lande i EØS i 1999 og ophørte med at producere dette aktive stof og ikke har planer om at begynde at sælge det igen. Syngenta er heller ikke enig i, at det aktive stof fludioxonil er blevet lanceret i noget land i EØS til brug i forbindelse med kartofler. Markedsundersøgelsen har endvidere vist, at ingen andre nye produkter kan forventes alvorligt at udfordre parternes stilling i den nærmeste fremtid(65).(909) Parterne har anført, at der vil være tale om berørte markeder i følgende medlemsstater: Belgien ([70-80] %), Frankrig ([80-90] %), Irland ([50-60] %), Nederlandene ([80-90] %) og Det Forenede Kongerige ([70-80] %). Endvidere står Bayer forholdsvis stærkt på markedet i en række medlemsstater på grundlag af de markedsandele, som parterne har oplyst: Danmark ([60-70] %), Tyskland ([50-60] %), Italien ([40-50] %), Spanien ([40-50] %) og Sverige ([50-60] %). Det er værd at bemærke, at der på alle disse markeder er så godt som ingen multinationale virksomheder til stede undtagen Syngenta, der tegner sig for [10-20] % i Tyskland og Italien, og parterne har henført en markedsandel på [40-50] % til lokale og generiske virksomheder. Tredjeparter har anført, at Bayer rent faktisk vil kunne stå stærkere på markedet i nogle af disse lande. F.eks. siges Bayer at sidde på [80-90] % af markedet i Tyskland.(910) Det belgiske marked udgjorde i alt [...] mio. EUR i 2000 og forventes at vokse en smule. Parterne har skønnet, at de i Belgien tilsammen har en markedsandel på [70-80] % (Bayer: [20-30] %, ACS: [50-60] %) med Syngenta som den største konkurrent med [20-30] %. Parterne har skønnet, at de i 2004 tilsammen vil få en markedsandel på [60-70] %. Bayer sælger pencycuron (Monceren DS 12,5), mens ACS sælger flutolanil (Symphonie) og mepronil (Basitac).(911) Det franske marked udgjorde [...] mio. EUR i 2000 og forventes at vokse en smule. Parterne har skønnet, at deres markedsandel udgør [80-90] % (Bayer: [30-40] %, ACS: [50-60] %), mens Syngenta tegner sig for [10-20] % af markedet. Parterne har skønnet, at de i 2004 tilsammen vil få en markedsandel på [70-80] %. Bayer sælger pencycuron (Monceren DS 12,5 og Monceren FS 250), mens ACS' væsentligste produkt er en blanding af thiabendazol og imazalil (Fungaflor TZ). Dette produkt tegner sig for [30-40] % af ACS' salg på dette marked. Andre produkter er baseret på flutolanil (Iota og Symphonie) og mepronil (Basitac).(912) Det irske marked udgjorde [...] mio. EUR i 2000 og forventes ikke at vokse. Parterne har skønnet, at deres markedsandel udgør [50-60] % (Bayer: [20-30] %, ACS: [20-30] %), mens Syngenta tegner sig for [30-40] %. Parterne har skønnet, at de i 2004 tilsammen fortsat vil have en markedsandel på [50-60] %. På dette marked sælger Bayer en blanding af pencycuron og imazalil (Monceren IM DS 13,3), mens ACS sælger et produkt, der er baseret på ren imazalil (Fungazil).(913) Det nederlandske marked udgjorde [...] mio. EUR i 2000 og forventes ikke at vokse. Parterne har skønnet, at de tilsammen har en markedsandel på [80-90] % (Bayer: [60-70] %, ACS: [20-30] %). Syngenta er ikke til stede på dette marked, og konkurrenterne er nationale og lokale virksomheder, som tilsammen tegner sig for en markedsandel på [10-20] %. Parterne forventer, at de i 2004 tilsammen vil tegne sig for en andel på [70-80] %. Bayer sælger pencycuron i forskellige formuleringer (Monceren DS 12,5 og Monceren FS 250). ACS' produktportefølje omfatter flutolanil (Symphonie og Monarch) og validamycin (Solacol).(914) Det britiske marked udgjorde [...] mio. EUR i 2000 og forventes at falde en smule. Parterne har skønnet, at de har en markedsandel på [70-80] % (Bayer: [40-50] %, ACS: [20-30] %). Parterne har anført, at de hovedsagelig konkurrerer med lokale udbydere, som tilsammen tegner sig for en markedsandel på [20-30] %. Syngenta har kun [0-10] % af markedet. Parterne forventer, at de i 2004 tilsammen vil tegne sig for en andel på [70-80] %. Bayer sælger pencycuron i ren form (Monceren DS 12,5 og Monceren FS 250) og blandet med imazalil (Monceren IM DS 13,3), mens ACS sælger imazalil i ren form (Fungazil).(915) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markederne for fungicider til behandling af læggekartofler i Belgien, Frankrig, Irland, Nederlandene og Det Forenede Kongerige.Konklusion vedrørende fungicider til frøbehandling(916) Af ovennævnte grunde er Kommissionen nået til den konklusion, at den planlagte transaktion vil skabe eller styrke en dominerende stilling på markederne for fungicider til frøbehandling af byg i Tyskland, Irland, Italien og Det Forenede Kongerige, på markederne for fungicider til frøbehandling af hvede, rug og triticale i Tyskland, Italien, Sverige og Det Forenede Kongerige og på markederne for fungicider til behandling af læggekartofler i Belgien, Frankrig, Irland, Nederlandene og Det Forenede Kongerige.F. AKTIVE STOFFERF.1. Relevante markeder(917) De aktive stoffer udgør væsentlige råmaterialer til fremstilling af beskyttelsesmidler til landbruget. Fremstillingen af plantebeskyttelsesmidler foregår i tre faser: fremstilling af de aktive stoffer, frembringelse af formuleringerne (dvs. formulerede produkter) af disse aktive stoffer og emballering af disse formuleringer. Bayer og ACS er vertikalt integrerede virksomheder, som producerer aktive stoffer primært til intern brug til fremstilling af deres egne slutprodukter.(918) I sag M.737 - Ciba-Geigy/Sandoz nåede Kommissionen til den konklusion, at aktive stoffer principielt ikke er indbyrdes substituerbare, men udgør særskilte produktmarkeder. Alle aktive stoffer har bestemte egenskaber og kan være patentbeskyttede. Parterne har fulgt Kommissionens afgrænsning.(919) Med hensyn til det geografiske marked har parterne anført, at markederne for aktive stoffer mindst omfatter hele EØS, hvis de da ikke er verdensomspændende, i betragtning af, at aktive stoffer registreres på europæisk plan på grundlag af direktiv 91/414/EØF, og da der ikke findes nogen markedsadgangsbarrierer i form af nationale godkendelsesforskrifter, markedsføring og distribution på nuværende tidspunkt finder sted på verdensplan, og transportomkostningerne er desuden uden betydning. Kommissionen er enig i dette synspunkt.F.2. KonkurrencevurderingAktive stoffer, der leveres af Bayer(920) Bayer sælger en række aktive stoffer, der anvendes til formulering af herbicider: aminotriazol, diuron, flufenacet og metamitron. Alle disse er ikke længere under patentbeskyttelse undtagen flufenacet, som leveres til [...] til en begrænset værdi af [...] mio. EUR i 2000. Med hensyn til aktive stoffer, der anvendes til formulering af fungicider, der sælges til tredjeparter, leverer Bayer for øjeblikket tebuconazol til [...], som hovedsagelig anvendes til formulering af fungicider til korn. Hvad angår aktive stoffer, der anvendes på markederne for insekticider i de efterfølgende led, er Bayers salg til tredjeparter begrænset til oxydemeton-methyl til [...] ([...] mio. EUR) og fentitrothion til [...] ([...] mio. EUR).Aktive stoffer, der leveres af ACS(921) Med hensyn til ACS er det kun nogle få af alle de aktive stoffer, der anvendes til formulering af plantebeskyttelsesmidler til landbruget, herunder insekticider, fungicider og herbicider, der er under patentbeskyttelse, bl.a. diflufenican, isoxaflutol, fenpyroximat, glufosinat, propamocarb og fosethyl. Med undtagelse af et begrænset salg af fosethyl til [...] og af diflufenican til [...] sælges alle disse patenterede produkter til Bayer.(922) Med hensyn til alle disse aktive stoffer, hvor der ikke vil være tale om nogen overlapning som følge af transaktionen, vil den planlagte fusion derfor ikke medføre ændringer af den nuværende markedsstruktur.(923) Af alle aktive stoffer, som sælges af Bayer og ACS til formulering af plantebeskyttelsesmidler, er diuron, som ikke længere er under patentbeskyttelse, det eneste, der sælges af begge parter. EØS-markedet for salget af diuron har et volumen på ca. [...] mio. EUR, og parternes har tilsammen en markedsandel, der ligger langt under [10-20] %.(924) I betragtning af ovenstående konkluderer Kommissionen, at transaktionen ikke vil skabe eller styrke en dominerende stilling på de forskellige markeder for aktive stoffer.(925) Med hensyn til de aktive stoffer, der sælges af ACS til formulering af ikke-landbrugsmæssige produkter, bl.a. parasiticider til smådyr, pesticider til brug for private haveejere og insekticider til husholdningsbrug, henvises til oplysningerne i de tilsvarende afsnit.G. UKRUDTSBEKÆMPELSE I INDUSTRIENG.1. Relevante markederProduktmarked(926) Som Kommissionen fastslog i Hoechst/Rhône-Poulenc omfatter markedet for ukrudtsbekæmpelse i industrien produkter, som anvendes til at bekæmpe ukrudt i forbindelse med en række forskellige ikke-landbrugsmæssige formål, bl.a. ukrudtsbekæmpelse på industrigrunde, jernbanespor, elektriske installationer, parkeringspladser og vandinstallationer. Produkter til ukrudtsbekæmpelse i industrien sælges i andre formuleringer end herbicider til landbruget og til andre aftagere.Geografisk marked(927) Parterne har anført, at det relevante geografiske marked for ukrudtsbekæmpelse i industrien omfatter hele EØS. Denne opfattelse støttes af, at der findes store multinationale udbydere og centrale produktionsanlæg, og at transportomkostningerne er lave. Det er imidlertid ikke nødvendigt at foretage en endelig markedsafgrænsning, da transaktionen ikke giver anledning til problemer med hensyn til markedsdominans, selv hvis de relevante produktmarkeder skal afgrænses snævert.G.2. KonkurrencevurderingParternes portefølje(928) Bayers aktiviteter er koncentreret om det tyske marked, hvor selskabet sælger glyphosat under varemærket "Tender" og herbicidet Ustinex G, der består af en blanding af de aktive stoffer glyphosat og diuron. Glyphosatprodukter leveres til Bayer af [...] og [...] på grundlag af ikke-eksklusive leveringsaftaler.(929) ACS sælger også formulerede produkter på markedet for ukrudtsbekæmpelse i industrien enten direkte til slutbrugeren eller via distributører i forskellige medlemsstater. ACS sælger sine produkter og/eller tjenester til jernbaneselskaber. Selskabet har servicekontrakter med [...] og [...] (Frankrig).Markedsposition(930) I EØS skønnes markedet ifølge parternes tal at have et volumen på [...] mio. EUR. Den fusionerede enheds markedsandel vil udgøre [20-30] % (Bayer [0-10] %, ACS [10-20] %).(931) I EØS står parterne over for en stærk konkurrence, navnlig fra Monsanto (ca. [10-20] %), men også fra andre internationale aktører (Dow og BASF) og en række nationale udbydere, f.eks. Spiess Urania og Feinchemie. Endvidere forøger Bayer kun ACS' markedsandel en smule, og transaktionen vil derfor ikke medføre en væsentlig ændring af markedsstrukturen.(932) Den eneste medlemsstat, hvor der er en overlapning mellem parternes produkter, og hvor der er tale om et berørt marked, er Tyskland. Med hensyn til det tyske marked har parterne tilsammen en markedsandel på [20-30] % (Bayer: [10-20] %, ACS: [10-20] %). Spiess Urania, der har en markedsandel på ca. [50-60] %, vil selv efter gennemførelsen af transaktionen klart forblive den førende virksomhed på markedet. En anden stærk konkurrent er Monsanto med en markedsandel på [10-20] %. Endvidere er der en række andre lokale udbydere, f.eks. Lauff og Evers, som tilsammen har en markedsandel på [10-20] %.(933) Desuden stammer både Bayers og ACS' omsætning inden for ukrudtsbekæmpelse i industrien i Tyskland næsten udelukkende fra deres salg til en enkelt aftager, som er [...].Konklusion vedrørende ukrudtsbekæmpelse i industrien(934) I betragtning af ovenstående konkluderer Kommissionen, at transaktionen ikke vil skabe eller styrke en dominerende stilling på markedet for ukrudtsbekæmpelse i industrien.H. PROFESSIONEL SKADEDYRSBEKÆMPELSE (INSEKTICIDER, RODENTICIDER)H.1. De relevante produktmarkeder(935) Produkter til professionel skadedyrsbekæmpelse er insekticider, der specielt er beregnet til brug for professionelle skadedyrsbekæmpere, industrikunder samt lokale myndigheder og kommuner. Produkterne adskiller sig med hensyn til emballering, distribution og formulering fra de produkter, der sælges til privatkunder.(936) Insekticider til professionel skadedyrsbekæmpelse anvendes mod alle former for insekter, bl.a. fluer, kakerlakker og myrer. Ifølge parterne er hovedparten af produkterne beregnet til at bekæmpe en række forskellige insekter. Parterne har anført, at det samlede marked for produkter til professionel skadedyrsbekæmpelse kan opdeles i multifunktionelle insekticider, rodenticider og produkter mod fluer, flåter og lopper. Multifunktionelle insekticider omfatter flydende produkter og produkter til sprøjtning (hovedsagelig sprøjte- og forstøvningsmidler) mod forskellige typer kravlende og flyvende insekter.(937) Insekticider, som er beregnet til kun at bekæmpe bestemte insekter, omfatter i stigende grad "passive" behandlingsmidler som f.eks. geler og lokkemidler til bekæmpelse af kakerlakker og myrer. Effektiviteten af det formulerede produkt er betinget af, at det aktive stof er egnet til at blive indtaget igennem munden, at produktet er velsmagende, idet det skal være attraktivt for insekterne i betragtning af de talrige alternative muligheder for føde, og at lokkedåsen har en hensigtsmæssig udformning.Ifølge parterne udgør gel/lokkemidler til bekæmpelse af kakerlakker ikke et særskilt marked(938) Parterne har anført, at produkter, der er rettet mod særlige målgrupper og baseret på gel og lokkemidler ikke udgør et særskilt produktmarked, da multifunktionelle insekticider anvendes som effektive erstatninger for geler og lokkemidler, der er rettet mod særlige målgrupper.(939) Det fremgår af parternes skriftlige bemærkninger til Kommissionens beslutning: "Det er ikke hensigtsmæssigt at afgrænse et særskilt marked for geler/lokkemidler til bekæmpelse af kakerlakker, da afgrænsningen af markedet for insekticider mod kakerlakker skal omfatte både midler til sprøjtning og aktiv behandling samt gel/lokkemidler til passiv behandling". Denne udtalelse er baseret på den opfattelse, at "spraymidler kun adskiller sig fra geler/lokkemidler med hensyn til den måde, hvorpå de anvendes på insekter (aktiv behandling over for passiv behandling), men de er lige så egnede til at bekæmpe måldyret".Ifølge tredjeparter er der betydelige effektivitetsfordele forbundet med brugen af gel/lokkemidler(940) Tredjeparterne, aftagere såvel som forbrugere, var som led i undersøgelsen enige i, at både spraymidler og gel er effektive mod kakerlakker. Spraymidlers bredere spektrum og hurtigere virkning gør dem mere egnede til at bekæmpe kraftige angreb, når der er behov for en "knock down"-behandling. Gel og lokkemidler er specifikt rettet mod kakerlakker og har ikke den umiddelbare virkning, selv om de generelt er længerevirkende. De synes at være mere hensigtsmæssige til en løbende bekæmpelse af kakerlakker og er også mere velegnede til tilfælde, hvor der ønskes selektive målrettede virkninger (f.eks. zoologiske haver).(941) Selv om nogle tredjeparter anser begge produkters effektivitet mod kakerlakker for at være sammenlignelige, er det blevet understreget, at brugen af gel/lokkemidler er forbundet med effektivitetsfordele, som man ikke kan se bort fra.(942) Det er navnlig konsekvent blevet anført, at behandlinger på grundlag af gel/lokkemidler er forbundet med miljøfordele, som spraymidler ikke kan konkurrere med. Bl.a. opstår der ved brugen af gel/lokkemidler ikke de problemer med toksiske aflejringer på overfladen, som spraymidler kan give.(943) Da der i forbindelse med gel/lokkemidler ikke er tale om tilbageværende toksicitet, er denne teknologi forbundet med betydelige fordele ved indendørs behandling og generelt på steder, hvor der hele tiden opholder sig mennesker eller kæledyr. Desuden indebærer behandlinger, der er baseret på spraymidler, at de normale aktiviteter i en vis udstrækning forstyrres, hvorved disse midler også bliver mindre hensigtsmæssige at anvende i forbindelse med behandling på steder som f.eks. hospitaler, skoler, restauranter osv.(944) Desuden kræver anvendelsen af gel og lokkemidler ikke så mange beskyttelsesforanstaltninger og så meget udstyr som spraybaserede behandlinger. Dette understreges også som en praktisk fordel set ud fra skadedyrsbekæmpernes synspunkt.(945) Til gengæld for de nævnte fordele betragtes gel og lokkemidler som dyrere produkter i forhold til spraymidler. Som parterne også har anført, har brugen af gel/lokkemidler været stigende i de seneste år.Konklusion(946) De professionelle skadedyrsbekæmpere såvel som de, der får udført skadedyrsbekæmpelsen, mener, at de miljø- og sikkerhedsmæssige fordele, der er forbundet med gel og lokkemidler, er relevante egenskaber ved produkterne. Gel og lokkemidler betragtes som en ny generation af produkter, der tilhører en teknologi, som er mindre miljøbelastende og lettere at anvende.(947) Disse egenskaber tages således i betragtning af bekæmperne og deres kunder sammen med produktets effektivitet.(948) Det er derfor ikke korrekt at anføre, at gel/lokkemidler og spraymidler blot udgør to anvendelsesmetoder, hvor spraymidler er en kurativ behandling og gel/lokkemidler en præventiv behandling. Som nævnt ovenfor er egenskaber, der står i forbindelse med miljøhensyn, sikkerhed og praktisk anvendelighed, væsentlige fordele ved gel/lokkemidler.(949) Med hensyn til den økonomiske forbindelse mellem de to produkter, udviser de komplementære træk i forbindelse med en langsigtet bekæmpelse af kakerlakker, da både aktive og passive behandlingsmetoder sandsynligvis vil være nødvendige.(950) På kort sigt udviser de en vis grad af envejssubstitution. Gel og lokkemidler vil ikke med succes kunne erstatte spraymidler, når der er behov for en generel "udryddelsesaktion", på grund af deres smallere spektrum og begrænsede øjeblikkelige virkning.(951) På den anden side vil spraymidler være substituerbare for gel/lokkemidler, da spraymidler er effektive mod kakerlakker. Substituerbarheden er imidlertid nødvendigvis begrænset, da den ikke vil foreligge i situationer, hvor der er ønske om at kunne udnytte de praktiske fordele ved brugen af gel og lokkemidler.(952) I betragtning af de nævnte yderligere træk og fordele, som gør, at gel/lokkemidler er en ny generation af produkter i forhold til spraybehandlinger, og spraymidlers begrænsede mulighed for at erstatte dem i praksis, mener Kommissionen, at gel og lokkemidler til bekæmpelse af kakerlakker udgør et særskilt produktmarked.(953) Det er ikke nødvendigt at foretage en præcis afgræsning af resten af markederne inden for professionel skadedyrsbekæmpelse, da den anmeldte transaktion ikke giver anledning til konkurrenceproblemer, selv hvis den snævreste afgrænsning lægges til grund.H.2. KonkurrencevurderingH.2.1. Multifunktionelle insekticider(954) EØS-markedet for multifunktionelle insekticider har et volumen på ca. [...] mio. EUR. Bayer og ACS er til stede med formuleringer af pyrethroider og carbamater. De aktive stoffer er alle ikke længere under patentbeskyttelse. De største konkurrenter på dette marked er Dow med produkter, der er formuleret på grundlag af det generiske aktive stof chlorpyrifos, BASF med alpha-cypermethrinbaserede produkter, Sumitomo og Syngenta. Parterne vil tilsammen få en markedsandel på [20-30] %. Produkter, der leveres af Syngenta og Dow, skønnes at få en markedsandel på henholdsvis [10-20] % og [10-20] %.(955) På nationalt plan er de medlemsstater, der udgør berørte markeder, Østrig, Belgien, Danmark, Frankrig, Italien og Nederlandene.(956) I Østrig har parterne tilsammen en markedsandel på [20-30] % (Bayer [10-20] %, ACS [10-20] %). Den førende på markedet er klart Dow med en markedsandel, som skønnes at udgøre [50-60] %. Der er også lokale udbydere til stede på dette marked ([20-30] %).(957) I Belgien har parterne tilsammen en markedsandel på [20-30] % (Bayer [0-10] %, ACS [10-20] %). Parterne er udsat for konkurrence fra Syngenta ([40-50] %) og Dow ([10-20] %). Lokale udbydere tegner sig for en markedsandel på [20-30] %.(958) I Danmark har parterne tilsammen en markedsandel på [30-40] % (Bayer [20-30] %, ACS [0-10] %). Det danske marked er kendetegnet ved et stort antal lokale udbydere med en samlet markedsandel på [60-70] %.(959) I Frankrig har parterne tilsammen en markedsandel på [20-30] % (Bayer [0-10] %, ACS [20-30] %). De er udsat for en stærk konkurrence fra en række multinationale virksomheder, f.eks. Dow ([10-20] %), Syngenta ([10-20] %), FMC ([0-10] %), BASF ([0-10] %) og Sumitomo ([0-10] %), samt lokale udbydere med en samlet markedsandel på [20-30] %.(960) I Italien har parterne tilsammen en markedsandel på [20-30] % (Bayer [0-10] %, ACS [20-30] %). Parterne er udsat for konkurrence fra en række multinationale virksomheder, f.eks. Dow med en markedsandel på [10-20] %, Sumitomo ([10-20] %) og Syngenta ([10-20] %). Andre konkurrenter omfatter lokale udbydere som f.eks. Leica ([10-20] %) og Copyr ([0-10] %).(961) I Nederlandene har parterne tilsammen en markedsandel på [40-50] % (Bayer: [20-30] %; ACS: [10-20] %). Syngenta er solidt forankret på dette marked med ca. [30-40] %.Konklusion(962) På alle ovennævnte berørte markeder vil aftagerne have tilstrækkelige alternativer til rådighed som følge af, at der er veletablerede konkurrenter på markedet. Kommissionen mener derfor ikke, at den anmeldte transaktion vil skabe en dominerende stilling på markedet for professionel skadedyrsbekæmpelse - multifunktionelle insekticider i Østrig, Belgien, Danmark, Frankrig, Italien og NederlandeneH.2.2. Professionel skadedyrsbekæmpelse af kakerlakkera) Parternes portefølje(963) ACS er til stede i segmentet for kakerlakker med sit fipronilbaserede produkt ved navn Goliath og et hydramethylnonbaseret produkt ved navn Maxforce, som leveres af den amerikanske virksomhed Clorox. Bayer sælger to produkter (Premise og Proficid), der er baseret på imidacloprid(964) Alle aktive stoffer, der anvendes på dette marked, undtagen parternes imidacloprid og fipronil, er ikke længere under patentbeskyttelse.(965) Navnlig fipronil betragtes generelt som det førende og mest effektive aktive stof på dette område i betragtning af sin effektivitet i lavere doseringer og hurtigere virkning. Hydramethylnon har også en virkningsmekanisme, som er forskellig fra traditionelle insekticiders. Selv om stoffet ikke længere er under patentbeskyttelse, er BASF American Cyanamid på nuværende tidspunkt den eneste producent af hydramethylnon på verdensplan.(966) Det er værd er bemærke, at Bayer har oplevet en betydelig vækst i sit salg og sin markedsandel takket være produktet Premise, som blev lanceret for nylig. Ifølge parternes tal var Bayer kun i ringe udstrækning til stede på EØS-markedet i 1998 og havde kun en markedsandel på [0-10] % i 1999, mens selskabet i 2000 opnåede en andel på [0-10] %. Ifølge parternes skøn for 2004 forventes Bayer på det tidspunkt at have opnået en markedsandel på [10-20] %.Erhvervelsen af Maxforce(967) Som led i undersøgelsen blev Kommissionen bekendt med, at der fandt forhandlinger sted mellem Clorox og ACS. Genstanden for forhandlingerne var overdragelsen fra Clorax til ACS af alle de aktiver, der primært eller udelukkende anvendes inden for professionel skadedyrsbekæmpelse. De aktiver, som forhandlingerne drejede sig om, omfatter immaterielle aktiver i forbindelse med produktet Maxforce.(968) Ifølge de oplysninger, som ACS efterfølgende har fremlagt, er aftalen blevet indgået, og ACS vil blive indehaver af varemærket Maxforce og tilhørende patenter, teknisk knowhow og goodwill. Disse immaterielle aktiver vil senere blive erhvervet og de tilsvarende rettigheder udøvet af Bayer som en naturlig følge af transaktionen.(969) På nuværende tidspunkt har virksomheden Clorox allerede lanceret det aktive stof fipronil i formuleringen af produktet på markedet i USA, men ikke i EØS. Som bekræftet af parterne har fipronil en mere effektiv virkning end hydramethylnon. Parterne har også tilkendegivet, at omkostningerne i forbindelse med det aktive stof ikke udgør en væsentlig del af det endelige produkt, og at produktionsomkostningerne derfor er stort set de samme, uanset om Maxforce er baseret på fipronil eller på hydramethylnon. Parterne har også anført, at prisen i begge tilfælde vil være stort set ens for den endelige aftager.(970) Som følge af transaktionen mellem ACS og Clorox er ACS' markedsposition blevet kvalitativt forskellig, da Maxforce nu vil være i porteføljen som selskabets eget produkt og ikke som et tredjepartsprodukt, der distribueres af selskabet. I betragtning af det nye indhold af rettighederne i forbindelse med Maxforce vil det desuden være hensigtsmæssigt at anvende fipronil som aktivt stof i formuleringen af produktet. Foruden fordelene med hensyn til effektiviteten vil denne produktionsændring fjerne afhængigheden af hydramethylnon, et aktivt stof, som på nuværende tidspunkt i sidste instans kontrolleres af BASF, en konkurrent i dette segment.b) Konkurrenternes portefølje(971) Hvad angår de øvrige væsentlige aktører, tilbyder BASF produktet Faslane, som er baseret på hydramethylnon.c) Markedsposition(972) I EØS og ifølge parternes tal udgjorde det samlede marked for produkter til professionel skadedyrsbekæmpelse af kakerlakker [...] mio. EUR i 2000. Bayer og ACS tegner sig for [50-60] % af dette marked (Bayer: [0-10] %, ACS: [40-50] %). Den største konkurrent er BASF ([10-20] %). Parterne har gjort gældende, at dette marked er meget lidt gennemsigtigt. Undersøgelsen har bekræftet dette.(973) Den fusionerede enhed vil derfor få en førende stilling. Parterne har gjort gældende, at der alligevel ikke vil opstå konkurrenceproblemer, da Bayer generelt kun forøger ACS' markedsandel med en lille procentdel.(974) Det er også blevet anført, at internationale virksomheder, bl.a. Dow og BASF, er til stede på dette marked og kan reagere over for en eventuel konkurrencebegrænsende adfærd fra den fusionerede enheds side. Kommissionen har imidlertid konstateret som led i undersøgelsen, at Dow i 2000 trak sit organophosphatbaserede produkt ved navn Swat tilbage fra markedet og derfor ikke længere er til stede på markedet. Det er også blevet bekræftet, at Syngenta hverken direkte eller indirekte fremstiller, markedsfører eller distribuerer gel og lokkemidler til bekæmpelse af kakerlakker.(975) På grund af den manglende gennemsigtighed er det generelt vanskeligt at verificere mindre konkurrenters identitet samt salg og markedsandele.d) Vurdering(976) Inden fusionen er der derfor kun tre store agrokemiske aktører til stede i EØS: ACS, BASF og Bayer. Som nævnt ovenfor er ACS klart den førende aktør på dette marked med produkter, som anses for at være formuleringer af høj kvalitet og er baseret på det førende aktive stof. Bayer og BASF udbyder på nuværende tidspunkt produkter, der indeholder effektive aktive stoffer, henholdsvis imidacloprid og hydramethylnon, som ikke tilhører de ældre kemiske grupper.(977) Den fusionerede enhed vil kunne udbyde en række produkter, der er baseret på de to eneste aktive stoffer på markedet, som er under patentbeskyttelse. I EØS vil der kun være en enkelt væsentlig aktør tilbage, BASF, som vil udbyde et produkt, der virker via et aktivt stof, hydramethylnon, som ikke tilhører en ældre kemisk familie.(978) Som følge af de eksklusive rettigheder i forbindelse med de aktive stoffer, der ikke længere er under patentbeskyttelse, vil kun den fusionerede enhed være i stand til at tilbyde en behandling, hvor der skiftes mellem forskellige moderne aktive stoffer. Denne mulighed giver den en enestående konkurrencefordel med hensyn til at imødegå potentielle resistensproblemer.(979) I betragtning af, at der ikke hidtil er blevet påvist resistens i forbindelse med fipronil og imidacloprid, vil det som en alternativ mulighed være hensigtsmæssigt for den fusionerede enhed ganske enkelt at lade Bayers nuværende produkter udgå.(980) Parterne har tilsammen høje markedsandele på en lang række nationale markeder: Østrig ([30-40] %), Belgien ([60-70] %), Frankrig ([60-70] %), Tyskland ([50-60] %), Nederlandene ([40-50] %) og Spanien ([40-50] %).(981) I Østrig skønnes markedsvolumenet at udgøre [...] mio. EUR, og parterne havde i 2000 tilsammen en markedsandel på [30-40] % (Bayer: [0-10] %, ACS: [30-40] %). Det antages, at markedsandelen ikke er tilstrækkelig høj til, at parterne kan hæmme konkurrencen. Kommissionen er derfor nået til den konklusion, at den planlagte transaktion ikke vil skabe en dominerende stilling på markedet for gel og lokkemidler til bekæmpelse af kakerlakker i Østrig.(982) Der er heller ingen væsentlig aktør til stede på det belgiske marked, hvor markedsvolumenet skønnes at udgøre [...] mio. EUR. Parterne havde tilsammen en markedsandel på [60-70] % i 2000 (Bayer: [40-50] %, ACS: [20-30] %).(983) Frankrig er det største marked i Europa med en værdi på [...] mio. EUR. Parternes skønnes tilsammen at have en markedsandel på [60-70] % (Bayer: [0-10] %, ACS: [60-70] %). BASF vil være til stede på markedet og tegne sig for en markedsandel på [10-20] % ifølge parternes skøn. Selv om Bayers markedsandel er væsentligt lavere, vil den nye enhed kunne udnytte mulighederne i forbindelse med den ovennævnte produktforvaltning i betragtning af den bredere portefølje, som den vil råde over. De ovennævnte kvalitative fordele, der er forbundet med, at det førende produkt forenes med den største nye konkurrent, bør også fremhæves i denne henseende.(984) En lignende situation gør sig gældende i Tyskland, hvor markedsværdien udgør [...] mio. EUR. Parterne skønnes tilsammen at have en markedsandel på [50-60] % (Bayer: [0-10] %, ACS: [40-50] %). BASF har en markedsandel på ca. [10-20] %.(985) Det nederlandske marked udgør [...] mio. EUR. Parterne har tilsammen en markedsandel på [40-50] % (Bayer: [0-10] %, ACS: [30-40] %). Den eneste internationale konkurrent, der var til stede på markedet i 2000, var Dow med en markedsandel på [0-10] %. Dow har som nævnt trukket sig ud af dette marked. Mindre udbydere tegner sig for den resterende markedsandel.(986) I Spanien, hvor det samlede markedsvolumen udgør [...] mio., har den fusionerede enhed en markedsandel på [40-50] % (Bayer: [10-20] %, ACS: [30-40] %). BASF er til stede på det spanske marked med en markedsandel på [10-20] %. Lokale udbyderes markedsandel udgør [40-50] %, selv om det er vanskeligt at verificere deres identitet samt salg og andele.Konklusion(987) I betragtning af parternes portefølje fører den planlagte transaktion til, at ACS' mest effektive produkter forenes med Bayers lovende og med succes lancerede produkt. Ingen anden aktør kan konkurrere med den fusionerede enheds kapacitet inden for produktudvikling. Ligeledes under hensyntagen til den fusionerede enheds høje markedsandele mener Kommissionen, at den planlagte transaktion vil skabe en dominerende stilling på markedet for gel og lokkemidler til bekæmpelse af kakerlakker i Belgien, Frankrig, Tyskland, Nederlandene og Spanien.(988) Det er værd at bemærke, at i nogle lande, som tegner sig for [20-30] % af det samlede EØS-marked, har ACS på nuværende tidspunkt en uforlignelig position, idet der ikke er nogen international udbyder til stede på markedet. Ifølge parternes oplysninger er der tale om en sådan situation i Grækenland (ACS: [60-70] %), Italien (ACS: [50-60] %), Portugal (ACS: [50-60] %) og Det Forenede Kongerige (ACS: [30-40] %). Bayer vil derfor ikke være nødt til at gøre en indsats for at lancere sine nye produkter, da den planlagte transaktion giver mulighed for at erhverve en portefølje, som allerede er førende.H.2.3. Professionel skadedyrsbekæmpelse af fluer, flåter og lopper(989) EØS-markedet for produkter til professionel skadedyrsbekæmpelse af fluer, flåter og lopper udgjorde [...] mio. EUR i 2000. Parterne har tilsammen en markedsandel på [0-10] % (Bayer: [0-10] %, ACS: [0-10] %). Syngenta er den førende på markedet med en markedsandel på [40-50] %, og Dow er også aktiv med en markedsandel på [0-10] %.(990) Frankrig er det eneste nationale berørte marked, hvor parterne tilsammen har en markedsandel på [10-20] % Parterne er udsat for konkurrence fra Syngenta, der klart er den førende på markedet ([60-70] %), og også fra Dow ([20-30] %).(991) Af ovennævnte grunde vil den anmeldte transaktion efter Kommissionens opfattelse ikke skabe en dominerende stilling på markedet for professionel skadedyrsbekæmpelse af fluer, flåter og lopper i Frankrig.H.2.4. Professionel skadedyrsbekæmpelse - rodenticider(992) EØS-markedet for rodenticider udgjorde ca. [...] mio. EUR i 2000. Parterne har tilsammen en markedsandel på [10-20] % (Bayer: [0-10] %, ACS: [0-10] %). Syngenta er den førende på markedet med en markedsandel på ca. [20-30] %. Lipha ([10-20] %), Sorex ([0-10] %) og BASF ([0-10] %) er ligeledes til stede.(993) De medlemsstater, som udgør berørte markeder, er Belgien og Tyskland.(994) I Belgien har parterne tilsammen en markedsandel på [30-40] % (Bayer [0-10] %, ACS [30-40] %). Der er tale om konkurrence som følge af tilstedeværelsen af BASF og Syngenta, begge med en markedsandel på [20-30] % og Lipha med en markedsandel på [0-10] %.(995) I Tyskland har parterne tilsammen en markedsandel på [10-20] % (Bayer [0-10] %, ACS [10-20] %). Der er tilstrækkeligt mange alternative udbydere til stede på dette marked, bl.a. Syngenta ([10-20] %), Frowein ([10-20] %) Lipha ([0-10] %), Killgem, Hygan, Sorex og BASF, hver med en markedsandel på [0-10] %.(996) Af ovennævnte grunde vil den anmeldte transaktion efter Kommissionens opfattelse ikke skabe en dominerende stilling på markedet for rodenticider i Belgien og Tyskland.Generel konklusion vedrørende professionel skadedyrsbekæmpelse(997) Med hensyn til professionel skadedyrsbekæmpelse er Kommissionen nået til den konklusion, at den planlagte transaktion vil skabe en dominerende stilling på markedet for gel og lokkemidler til bekæmpelse af kakerlakker in Belgien, Frankrig, Tyskland, Nederlandene og Spanien.I. IKKE-LANDBRUGSMÆSSIGE PLANTEBESKYTTELSESMIDLER TIL HUS OG HAVEI.1. Relevante produktmarkeder(998) Parterne har anført, at ikke-landbrugsmæssige plantebeskyttelsesmidler til hus og have udgør et særskilt marked i forhold til produkter til landbruget, da disse produkter sælges i andre formuleringer og til andre aftagere. Endvidere har parterne anført, at der skal afgrænses særskilte markeder for herbicider, fungicider og insekticider, og at det ikke er hensigtsmæssigt at foretage en yderligere opdeling af disse markeder efter planteart, da de fleste produkter har brede og generelle anvendelsesformål og kan anvendes til at beskytte forskellige plantearter.(999) Kommissionens undersøgelse har i vidt omfang bekræftet denne markedsafgrænsning. I forbindelse med vurderingen af denne sektor er det imidlertid ikke nødvendigt at foretage en præcis afgrænsning af de relevante produktmarkeder og geografiske markeder, da den planlagte fusion ikke vil give anledning til konkurrenceproblemer, uanset hvilken markedsafgræsning der lægges til grund.I.2. Konkurrencevurderinga) Den nuværende markedsstruktur(1000) Bayer er aktiv i sektoren for ikke-landbrugsmæssige plantebeskyttelsesmidler til hus og have via sin Garden/Professionel Care-division (GPC). I Europa er GPC-divisionen kun aktiv i den overordnede sektor for hus og have og sælger ikke produkter til professionelle anvendelsesformål.(1001) ACS er ikke aktiv inden for levering af formulerede produkter til sektoren for ikke-landbrugsmæssige plantebeskyttelsesmidler til hus og have efter afhændelsen af det tidligere selskab Rhône-Poulenc Jardin til Scotts i 1998. Der er derfor ingen horisontale overlapninger mellem parternes aktiviteter i denne sektor. Der er imidlertid tale om en vertikal forbindelse, for så vidt som ACS fremstiller og distribuerer aktive stoffer til producenter af plantebeskyttelsesmidler til hus og have, bl.a. Bayers største konkurrent, Scotts.(1002) Scotts er en international virksomhed inden for hjælpematerialer til hus og have og udbyder en række gødningsstoffer, voksemedier og bekæmpelsesmidler på alle store markeder på verdensplan.b) Forbindelser mellem Bayer og Scotts som følge af den planlagte fusion(1003) I 1998 erhvervede Scotts Rhone-Poulencs aktiviteter inden for græsplæner og haver. Kort tid efter denne transaktion fusionerede Rhone-Poulenc med AgrEvo og blev til ACS. Som led i transaktionen mellem Scotts og Rhone-Poulenc [...].(1004) Som følge af Bayers overtagelse af aftalerne mellem Scotts og ACS vil der blive etableret forbindelser mellem Bayer og Scotts. De vigtigste aftaler er i) [...]. De øvrige aftaler står alle i en vis udstrækning i forbindelse med de to førnævnte aftaler.i) Leveringsaftalen(1005) Leveringsaftalen mellem ACS og Scotts omfatter [...].(1006) Kommissionens undersøgelse har vist, at leverancerne fra Bayer efter den planlagte fusion ikke vil tegne sig for en væsentlig del af Scotts' samlede indkøb af aktive stoffer, og at langt hovedparten af disse aktive stoffer ikke længere er under patentbeskyttelse. De aktive stoffer, der leveres, anvendes desuden til at fremstille forskellige produkter, uden at der er tale om nogen koncentration på et enkelt produktområde. Da Kommissionen ikke anser disse faktorer for at være tilstrækkelige til at give anledning til konkurrenceproblemer i denne sektor, er der efter Kommissionens opfattelse ingen konkurrenceproblemer med hensyn til leveringsaftalen.ii) F& U-aftalen(1007) Da F& U-udgifterne i store agrokemiske virksomheder som Bayer og ACS tegner sig for en stor del af de samlede omkostninger, synes det usandsynligt, at deres F& U-faciliteter ikke vil blive lagt sammen i meget stor udstrækning for at øge overskuddet og dele knowhow. Kommissionen har derfor undersøgt, i hvilken udstrækning den planlagte fusion vil gøre det vanskeligt at holde Bayers nyudviklinger adskilt fra ACS', og om de to væsentlige aktører i denne sektor i en vis udstrækning vil basere deres fremtidige produkter på samme F& U, hvilket vil kunne reducere den fremtidige konkurrence mellem Bayer og Scotts.(1008) Parterne har imidlertid godtgjort over for Kommissionen, at Bayer og Scotts ikke vil have adgang til samme F& U-pulje, og at det vil blive muligt at holde nye aktive stoffer, som tilhører Bayer, adskilt fra stoffer, der tilhører ACS. [...]. F& U-aftalen vil derfor ikke skabe en situation, hvor konkurrencen mellem Bayer og Scotts vil blive elimineret i fremtiden, da de ikke vil have adgang til samme F& U-pulje.Konklusion(1009) Under hensyntagen til alle ovennævnte argumenter konkluderer Kommissionen, at den planlagte fusion ikke vil skabe eller styrke en dominerende stilling på markederne for ikke-landbrugsmæssige plantebeskyttelsesmidler til hus og have.J. ECTOPARASITICIDER TIL SMÅDYRJ.1. Relevant produktmarked(1010) Bayer er aktiv inden for produktion og salg af ectoparasiticider til smådyr, dvs. produkter, der anvendes til at bekæmpe lopper og/eller flåter på små selskabsdyr som f.eks. hunde og katte. Bayers væsentligste varemærke inden for ectoparasiticider til smådyr er Advantage, et loppebekæmpelsesmiddel til hunde og katte. ACS er ikke aktiv inden for produktion og salg af ectoparasiticider til smådyr. ACS producerer imidlertid det aktive stof fipronil, som selskabet sælger til Merial, et 50/50 joint venture mellem Aventis Agriculture S.A. og Merck &  Co. Inc. Merial anvender fipronil til at fremstille Frontline, et loppe- og flåtbekæmpelsesmiddel til hunde og katte.(1011) Som i Ciba-Geigy/Sandoz(66) har undersøgelsen i den foreliggende sag også vist, at ectoparasiticider til smådyr ikke udgør et homogent produktmarked. Det fremgår navnlig af undersøgelsen, at sektoren bør opdeles i tre kategorier af produkter: i) adulticider, som dræber voksne lopper, ii) insektudviklingshæmmere, som kan bekæmpe loppeæg, -larver og -pupper, og iii) kombinationsprodukter, der på samme tid fungerer som adulticider og insektudviklingshæmmere.(1012) Adulticider og insektudviklingshæmmere er ikke indbyrdes substituerbare. Adulticider er kurative løsninger, der virker på kort sigt (de dræber den aktuelle loppepopulation, når der optræder lopper, og vil kunne forebygge et nyt angreb i nogle uger efter anvendelsen), mens insektudviklingshæmmere er præventive løsninger, der virker på lang sigt (de bekæmper reproduktionen af lopper ved at dræbe æggene og forhindrer således, at der udvikles voksne lopper), men de virker ikke mod fuldt udviklede parasitter. Kombinationsprodukter kombinerer adulticidernes og insektudviklingshæmmernes egenskaber. Der synes derfor at være en vis substituerbarhed mellem adulticider og kombinationsprodukter på den ene side og mellem insektudviklingshæmmere og kombinationsprodukter på den anden side.(1013) Langt hovedparten af de grossister inden for ectoparasiticider til smådyr, som har fremsat bemærkninger, har klart anført, at insektudviklingshæmmere ikke kan erstatte adulticider. Grunden hertil er, at når ejeren opdager voksne lopper hos sin hund eller kat, ønsker han at slippe af med dem øjeblikkeligt, og de eneste produkter, der hurtigt kan bekæmpe loppeangreb, er adulticider, som dræber voksne lopper inden for 24 timer. Insektudviklingshæmmere virker derimod ikke direkte dræbende på voksne parasitter, og der opnås generelt ikke en effektiv loppebekæmpelse i mange uger efter anvendelsen af dem. En grossist har anført, at kombinationsprodukter kan erstatte adulticider.(1014) Ligeledes er alle konkurrenter, som Kommissionen har forhørt sig hos som led i undersøgelsen, af den opfattelse, at insektudviklingshæmmere ikke kan erstatte adulticider med henblik på en hurtig bekæmpelse af loppeangreb, og at det i tilfælde af en lille, men permanent relativ forhøjelse af prisen på adulticider i givet fald kun vil være meget få kunder, der vil skifte til insektudviklingshæmmere som reaktion på en sådan prisforhøjelse. Nogle konkurrenter har anført, at insektudviklingshæmmere og adulticider er indbyrdes komplementære, men ikke substituerbare, da en effektiv loppebekæmpelse kræver, at der anvendes både insektudviklingshæmmere og adulticider eller et kombinationsprodukt.(1015) Disse resultater er ikke blevet tilbagevist af parterne. I deres anmeldelse har parterne således anført, at de er enig i Kommissionens tilgang i Ciba-Geigy/Sandoz, og at den planlagte transaktion på grundlag heraf "ikke indvirker på segmentet for insektudviklingshæmmere".(1016) Undersøgelsen har vist, at det med henblik på afgrænsningen af det relevante produktmarked ikke er nødvendigt at foretage en opdeling mellem loppebekæmpelsesmidler til katte og hunde efter distributionskanal, afhængigt af, om de sælges i detailhandelen eller via dyrlæger, da kunderne har adgang til begge distributionskanaler, hvor de kan finde produkter, der i alt væsentligt er identiske. Ligeledes fremgår det af undersøgelsen, at det ikke er nødvendigt at foretage en opdeling mellem loppebekæmpelsesmidler til katte og hunde efter doseringsform (spot-on, spray, tablet, indsprøjtning) med henblik på afgrænsningen af det relevante produktmarked.(1017) På baggrund af ovenstående konkluderer Kommissionen, at i forbindelse med vurderingen af den konkurrencemæssige virkning af den foreliggende fusion i sektoren for ectoparasiticider til smådyr er det relevante produktmarked markedet for produktion og salg af adulticider og kombinationsprodukter.J.2. Konkurrencevurderinga) Generel situation i sektoren for ectoparasiticider til smådyr(1018) I det seneste årti har sektoren for ectoparasiticider til smådyr været blandt de områder, der har haft den hastigste vækst i dyresundhedssektoren. Væksten på markedet kan navnlig henføres til tre produkter: i) Frontline, et adulticid, der fremstilles af Merial og anvendes som pour- eller spot-on middel, der dræber voksne parasitter og forebygger yderligere angreb i mere end en måned og også dræber flåter, ii) Advantage, et adulticid, der fremstilles af Bayer og anvendes som pour- eller spot-on middel, der dræber voksne parasitter og forebygger yderligere angreb i ca. en måned, iii) Program, en insektudviklingshæmmer, der fremstilles af Novartis og gives én gang om måneden i tabletform, der effektivt forhindrer udviklingen af loppeæg, -pupper og -larver i en måned. Kæledyrsejere, som anvender disse produkter, kan effektivt udrydde lopper og forebygge, at de vender tilbage.(1019) Sektoren for ectoparasiticider til smådyr er imidlertid ved at nå til et modent udviklingstrin, og der forventes en meget lavere vækstrate i de kommende år. Ifølge Bayer vil væksten i sektoren for ectoparasiticider til smådyr blive meget fladere i de kommende fire år, end den har været i de seneste 4-5 år. Når bortses fra inflation, forventer Bayer, at markedet kun vil vokse med i alt [0-10] % i de fire år fra 2000 til 2004 fra [...] mio. EUR til ca. [...] mio. EUR. Bayer forventer, at selskabets samlede salg inden for ectoparasiticider til smådyr vil falde fra [10-20] % til [10-20] %, og at Merials salg vil stige fra [40-50] % til [40-50] %.b) Markedet for adulticider og kombinationsprodukter(1020) Ifølge Bayers skøn udgjorde den samlede værdi af markedet for adulticider og kombinationsprodukter i EØS i 2000 ca. [...] mio. EUR, svarende til ca. [90-100] % af den samlede sektor for ectoparasiticider til smådyr. I 2000 udgjorde den samlede værdi af markedet for insektudviklingshæmmere i EØS ca. [...] mio. EUR.(1021) Kombinationsprodukter kombinerer virkningerne af adulticider og insektudviklingshæmmere og giver brugeren mulighed for at bekæmpe lopper på en integreret måde. Bayer har skønnet, at kombinationsprodukter i 2000 stadig udgjorde en ubetydelig del af de nationale markeder for adulticider og kombinationsprodukter i EØS og generelt tegnede sig for under [0-10] % af dette marked. Kombinationsprodukter forventes imidlertid at øge deres markedsandel og gradvis erstatte adulticider i de kommende år.(1022) Selv om der er en række forskellige varemærker til stede på de forskellige nationale markeder for adulticider og kombinationsprodukter i EØS, er Merials adulticid Frontline og Bayers adulticid Advantage langt de største på markedet, selv om Frontline har højere markedsandele end Advantage på de fleste nationale markeder i EØS. Disse to varemærkers succes skyldes deres innovative aktive stoffer: imidacloprid (Advantage) og fipronil (Frontline), som er under patentbeskyttelse i EØS hovedsagelig [...].(1023) I forhold til de ældre molekyler har både fipronil og imidacloprid en effektiv og hurtig virkning mod voksne lopper og en forholdsvis god langtidsvirkning, hvilket giver en vedvarende beskyttelse mod nye angreb i ca. en måned med hensyn til imidacloprid og i længere tid med hensyn til fipronil. De har også en rimelig lav toksicitet for både mennesker og kæledyr. Der er ikke hidtil blevet rapporteret om resistens over for disse produkter hos de parasitarter, som de er rettet mod. Fipronil har også effekt mod flåter, og det vil kunne yde beskyttelse mod lopper i en længere periode end imidacloprid. Passende formuleringer og udformninger er også væsentlige faktorer for Frontlines og Advantages succes.Væsentlige varemærker inden for adulticider og kombinationsprodukter i EØS(1024) Foruden det førende produkt Advantage har Bayer følgende adulticider: "Sebacil Wash", der er baseret på phoxim, "Kiltix Collar", der er baseret på flumethrin og propoxur, "Tivugon spot-on", der er baseret på fenthion, "Bolfo - powder/shampoo/spray/collar", der er baseret på propoxur, og "Asuntol Powder", der er baseret på coumaphos. Ikke alle varemærker sælges i alle lande.(1025) Merial sælger følgende adulticid-loppebekæmpelsesmidler i alle EØS-medlemsstater: Frontline Spot On Dog, Frontline Spot On Cat og Frontline Spray. Alle disse produkter er baseret på det aktive stof fipronil.(1026) De andre væsentlige adulticider, som Bayers og Merials konkurrenter sælger på forskellige nationale markeder i EØS, er: EXspot, et spot-on produkt mod lopper og flåter hos hunde, er baseret på permethrin og sælges af Schering-Plough, Behaphar, som sælges af samme virksomhed under forskellige formuleringer og er baseret på diazinon og permethrin, Defendog, som sælges af Virbac under forskellige formuleringer og er baseret på en række aktive stoffer, og Frento, som sælges af SaraLee under forskellige formuleringer og er baseret på en række aktive stoffer. Nogle små konkurrenter sælger mindre varemærker eller egne varemærker på kun nogle få nationale markeder, f.eks. Emax OTC og Crisco, der kun er aktive i henholdsvis Nederlandene og Danmark.(1027) De væsentligste kombinationsprodukter, der sælges i EØS, er: Stronghold, et spot-on produkt, som er baseret på selemectin og sælges af Pfizer, og Duowin, som sælges af Virbac som spot-on og er baseret på pyroproxifen og permethrin. Bayers væsentligste kombinationsprodukt er "Fleegard Environment Spray", som er en kombination af adulticider og insektudviklingshæmmere, der anvendes til bekæmpelse af lopper og loppelarver i dyrets omgivelser og er baseret på pyriproxifen og cyfluthrin.Markedsandele(1028) De fleste nationale markeder for adulticider og kombinationsprodukter i EU er særdeles koncentrerede. Som det fremgår af nedenstående tabel, havde Merial og Bayer i 2000 tilsammen en markedsandel på 60-80 % på ni nationale markeder (Belgien, Danmark, Grækenland, Irland, Italien, Nederlandene, Portugal, Sverige og Det Forenede Kongerige) og på 50-60 % på fire nationale markeder (Østrig, Frankrig, Tyskland og Spanien). På hovedparten af disse nationale markeder er det øvrige salg fordelt mellem en eller to væsentlige konkurrenter med betydelige markedsandele og en række meget små konkurrenter eller egne varemærker med meget lave eller ubetydelige markedsandele.TABEL 1Parternes skøn over markedsandele, værdimæssigt, på de væsentlige nationale markeder for adulticider og kombinationsprodukter i EU (år 2000)>TABELPOSITION>(1029) Bayers og Merials samlede stilling på ovennævnte markeder forventes ikke at ændre sig væsentligt i de kommende tre år. I perioden 2000-2004 forventer Bayer således, at selskabets samlede salg af ectoparasiticider til smådyr vil falde fra [10-20] % til [10-20] %, og at Merials salg vil stige fra [40-50] % til [40-50] %. I betragtning af, at det samlede salg af adulticider og kombinationsprodukter som nævnt tegner sig for ca. 90 % af den samlede sektor for ectoparasiticider til smådyr, synes det rimeligt at antage, at Bayers og Merials samlede position på de forskellige nationale markeder for adulticider og kombinationsprodukter generelt vil være uændret i 2004.Adgang til markedet(1030) Adgangen til markedet for adulticider og kombinationsprodukter kan ske ved hjælp af generiske eller innovative produkter. Generiske produkter er baseret på aktive stoffer, som ikke længere er under patentbeskyttelse. Der findes allerede en række produkter, der er baseret på aktive stoffer uden patentbeskyttelse på de forskellige nationale markeder for adulticider og kombinationsprodukter. Disse produkter er imidlertid ikke så effektive som Merials og Bayers førende produkter, der er baseret på de innovative og patenterede aktive stoffer fipronil og imidacloprid. Dette forklarer, hvorfor Merials og Bayers samlede markedsandel er steget i de seneste år og forventes at forblive stabil, hvis den da ikke stiger yderligere, i de kommende år. Generiske produkters potentielle adgang til markedet udøver derfor ikke konkurrencepres på innovative produkter som Frontline og Advantage.(1031) Det et særdeles vanskeligt og ressourcekrævende at få adgang til markedet ved hjælp af innovative produkter. Omkostningerne i forbindelse med F& U og registreringsprogrammer svinger meget, men med hensyn til innovative produkter kan omkostningerne overstige 100 mio. EUR, og den samlede tid kan overstige 10 år. Dette er tilfældet, uanset om produktet er et adulticid eller en insektudviklingshæmmer. Kombinationsprodukter kan kræve mere arbejde og tid som følge af, at de indeholder to aktive stoffer. Andre barrierer for adgangen til dette marked udgøres af behovet for at opbygge et varemærke, uddanne salgsmedarbejdere og etablere velfunderede forhold til dyrlæger.(1032) Det fremgår af undersøgelsen, at siden lanceringen af Advantage og Frontline i EØS for mere end seks år siden er de eneste virksomheder, der er kommet ind på markedet for adulticider og kombinationsprodukter med innovative produkter, Pfizer, med Stronghold, et kombinationsprodukt, der er baseret på det aktive stof selemectin, og Novartis, med Capstar, et adulticid, der er baseret på det aktive stof nitenpyram. Ingen af virksomhederne forventer imidlertid, at deres produkter vil ændre Bayers og Merials stilling på markedet væsentligt i de kommende år.(1033) I de kommende fem år forventes der ikke at blive lanceret adulticider, der er baseret på innovative aktive stoffer, og nye virksomheder forventes heller ikke at komme ind på markedet med adulticider, der er baseret på aktive stoffer, som ikke længere er under patentbeskyttelse, da disse produkter ikke vil kunne opnå en betydelig markedsandel.(1034) [...]. Selv om andre kombinationsprodukter, der er baseret på eksisterende aktive stoffer, i givet fald vil kunne blive lanceret på markedet i de kommende år, er det meget usandsynligt, at de vil kunne udfordre den førende position, som Bayer og Merial har etableret på markedet for adulticider og kombinationsprodukter på grundlag af deres innovative og nu i vidt omfang almindeligt kendte varemærker.c) Vurdering(1035) Som det fremgår ovenfor, har markedet for adulticider og kombinationsprodukter de karakteristika, der kendetegner et oligopolistisk marked. Undersøgelsen har vist, at dette marked i praksis er nået til et modent udviklingstrin, at det er særdeles koncentreret, at det er domineret at to førende virksomheder (Bayer og Merial), der tilsammen har en markedsandel på mellem [50-60] % og [80-90] % på de fleste nationale markeder, at disse virksomheder forventes at fastholde deres samlede position i det væsentlige uændret i de kommende år, og at markedet er kendetegnet ved høje adgangsbarrierer.(1036) Det fremgår også af undersøgelsen, at konkurrencen på et sådant marked hovedsagelig udspiller sig inden for F& U og salgsfremmende aktiviteter. Forbrugerne er ikke prisfølsomme. Deres valg afhænger af produktets effektivitet og varemærkets omdømme.(1037) Nye produkter kan kun med succes komme ind på markedet og opnå en rimelig markedsandel, hvis deres aktive stof giver mere effektive resultater over for parasitter end det aktive stof i de eksisterende produkter, hvis deres toksicitetsniveau er acceptabelt, hvis det for kæledyrsejeren forekommer let og sikkert at behandle kæledyret med dem, og hvis varemærket er godt markedsført over for offentligheden. Bayer og Merial har netop opnået en stærk stilling på markedet for adulticider og kombinationsprodukter, fordi deres produkter Advantage og Frontline opfyldte alle disse betingelser. Når Frontline har klaret sig bedre end Advantage på de fleste nationale markeder, skyldes det, at Frontline foruden at bekæmpe voksne lopper også er effektivt mod flåter. En effektiv konkurrence inden for F& U og salgsfremmende aktiviteter er derfor afgørende faktorer for, at konkurrencen kan opretholdes på markedet for adulticider og kombinationsprodukter.(1038) På nuværende tidspunkt garanteres Merials stilling på markedet for adulticider og kombinationsprodukter af selskabets licens- og leveringsaftaler med ACS i forbindelse med fipronil. [fortrolige oplysninger fra ACS]. [...]. [fortrolige oplysninger fra ACS].(1039) Efter gennemførelsen af den planlagte transaktion vil Bayer i relation til Merial ikke kun blive leverandør og licensgiver i forbindelse med fipronil, men også blive part i den nuværende forsknings- og licensaftale vedrørende fremtidige produkter mellem ACS og Merial. I betragtning af, at der skabes sådanne vertikale forbindelser mellem Bayer og Merial, opstår der alvorlige betænkeligheder med hensyn til, at den planlagte transaktion vil kunne skabe eller styrke en kollektiv dominerende stilling på markedet for adulticider eller kombinationsprodukter.(1040) Først og fremmest vil Bayers kontrol med det aktive stof, der anvendes til Merials vigtigste produkt (Frontline), give Bayer et incitament til at disciplinere Merials adfærd ved f.eks. at nedsætte eller true med at nedsætte kvaliteten eller kvantiteten af leverancerne af fipronil.(1041) I deres svar på Kommissionens klagepunktsmeddelelse har parterne fremført, at da ACS' nuværende leveringsforpligtelser over for Merial vil blive overført til Bayer, vil Bayer ikke have incitament til at udøve et eventuelt pres med hensyn til de mængder fipronil, som Merial måtte have behov for [...].(1042) Med hensyn til parternes bemærkninger om, at Merial vil kunne gøre erstatningskrav gældende ad rettens vej i tilfælde af, at Bayer misligholder aftalen, mener Kommissionen, at Bayer efter fusionen vil være i stand til og have incitament til at disciplinere Merials adfærd ved at udelukke Merial eller true med at gøre dette. [fortrolige oplysninger fra ACS].(1043) Som nævnt ovenfor vil Bayer efter den planlagte transaktion desuden også få kontrol med ACS' forskningsaktiviteter i dyresundhedssektoren, som for øjeblikket udelukkende udføres for Merial. Efter den planlagte transaktion vil Merial og Bayer/ACS' dyresundhedsdivision derfor begge have adgang til resultaterne af den fusionerede enheds forskningsaktiviteter inden for afgrøder, som vil kunne anvendes til at producere innovative produkter på markedet for adulticider og kombinationsprodukter.(1044) Efter gennemførelsen af den planlagte transaktion vil de to førende virksomheder på markedet for adulticider og kombinationsprodukter derfor være fælles om resultaterne af den fusionerede enheds forskningsaktiviteter inden for afgrøder. Dette forskningssamarbejde inden for afgrøder vil med stor sandsynlighed medføre en samordnet adfærd mellem de to førende virksomheder på det efterfølgende marked for adulticider og kombinationsprodukter.(1045) I denne henseende er det betegnende, at det under overskriften "Marketing JV Agreement", et udkast til en påtænkt aftale mellem Bayer/ACS og Merial, som Kommissionen har fået forelagt som led i undersøgelsen, hedder, at [fortrolige oplysninger fra ACS].(1046) Parterne har anført, at forskningsaftalen mellem Merial og den fusionerede enhed ikke vil fjerne incitamentet for de to førende aktører på markedet for adulticider og kombinationsprodukter til at konkurrere mod hinanden.(1047) Parterne har navnlig anført, at forskningen i afgrøder ikke er af afgørende betydning for udviklingen af adulticider og kombinationsprodukter, og at lægemiddelforskningen i fremtiden vil få stigende betydning på dette område. Dette fremgår ifølge parterne af, at [fortrolige oplysninger fra ACS].(1048) Kommissionen erkender, at forskning i afgrøder ikke synes at være af afgørende betydning for at udvikle innovative adulticider og kombinationsprodukter. Dette fremgår da også af, at [fortrolige oplysninger fra ACS], og at Pfizers kombinationsprodukt Stronghold er baseret på et aktivt stof, selemectin, som ikke er et resultat af aktiviteter inden for forskning i afgrøder. Undersøgelsen har imidlertid vist, at forskning inden for afgrødesektoren alligevel kan være relevant for udviklingen af nye adulticider eller kombinationsprodukter. Selv om det absolut er muligt, at innovative adulticider eller kombinationsprodukter i fremtiden vil være et resultat af andre aktiviteter end forskning i afgrøder, er der derfor fortsat alvorlige betænkeligheder med hensyn til, at såfremt Bayer og Merial er fælles om de samme aktiviteter inden for forskning i afgrøder med henblik på at udvikle adulticider og kombinationsprodukter, vil de have meget stærke incitamenter til en samordnet adfærd på et marked, hvor de i forvejen er de to førende aktører.(1049) Parterne har også anført, at selv hvis en succesrig ny molekyle, der er et resultat af den fusionerede enheds forskning i afgrøder, skulle deles mellem Merial og Bayers dyresundhedsdivision, vil de to virksomheder fortsat være uafhængige med hensyn til alle udviklingsaktiviteterne i forbindelse med de respektive slutprodukter. Disse udviklingsaktiviteter, som ifølge parterne er omkostningsintensive, omfatter test med hensyn til dyresundhedsspecifik toksikologi på lang sigt, globale feltundersøgelser, udvidelse af målområder, kombinationer osv.(1050) Efter Kommissionens opfattelse er det imidlertid fortsat en kendsgerning, at det er en forudsætning for alle udviklingsaktiviteter, at der findes frem til nye molekyler, og at de to dominerede aktører på markedet for adulticider og kombinationsprodukter efter fusionen vil være fælles om de samme opdagelser, som gøres i forbindelse med den fusionerede enheds aktiviteter inden for forskning i afgrøder.(1051) Parterne har også anført, at den fusionerede enhed og Merial stadig vil konkurrere i fremtiden i forbindelse med faktorer som f.eks. varemærker og reklameaktiviteter, og at det er usandsynligt, at der vil blive indgået en aftale om fælles salgsfremstød i forbindelse med et af Merials og Bayers eventuelle fremtidige produkter, der er baseret på samme molekyle.(1052) Men ifølge Kommissionen [fortrolige oplysninger fra ACS].(1053) Endelig har parterne anført, at der er en betydelig konkurrencemæssig margin i nogle lande. Det forhold, at visse konkurrenter til Bayer og Merial i nogle lande (f.eks. Østrig, Tyskland, Belgien eller Danmark) har opnået markedsandele på over [10-20] %, og i Sara Lees tilfælde i Østrig endog over [30-40] %, indebærer imidlertid efter Kommissionens opfattelse ikke, at disse konkurrenter vil kunne udøve et betydeligt konkurrencepres på Merials og Bayers samordnede adfærd efter fusionen i betragtning af Frontlines og Advantages innovative egenskaber, den fremtidige lancering af Merials kombinationsprodukt (hvor der ikke vil kunne tilbydes noget tilsvarende af f.eks. virksomheder som Sara Lee og Schering-Plough, som ikke på nuværende tidspunkt sælger eller forventes at få et salg inden for de fremtidige kombinationsprodukter), samt det stærke innovationspotentiale, som disse to virksomheder besidder.Generel konklusion vedrørende ectoparasiticider til smådyr(1054) På baggrund af ovenstående konkluderer Kommissionen, at fusionen vil skabe eller styrke en dominerende stilling på følgende nationale markeder for adulticider og kombinationsprodukter: Østrig, Belgien, Danmark, Frankrig, Tyskland, Grækenland, Irland, Italien, Nederlandene, Portugal, Spanien, Sverige og Det Forenede Kongerige.K. INSEKTICIDER TIL HUSHOLDNINGSBRUG(1055) Insekticider til husholdningsbrug er formuleret som færdigprodukter, der anvendes mod forskellige insektarter, bl.a. kakerlakker, fluer, møl og myrer. Insekticider til husholdningsbrug anvendes af såkaldte gør-det-selv-kunder.(1056) Bayers Consumer Care-gruppe, som indgår i Bayers lægemiddeldivision, er aktiv på markedet for insekticider til husholdningsbrug.(1057) ACS er ikke længere aktiv inden for distribution af aktive stoffer til insekticider til husholdningsbrug efter den nylige afhændelse af aktiviteterne inden for insekticider til husholdningsbrug til Sumitomo. Der er derfor ingen horisontal overlapning mellem parternes aktiviteter på markedet for formulerede insekticidprodukter til husholdningsbrug.(1058) De eneste aktiviteter, som ACS har på dette marked, er leveringen af aktive stoffer til [...]. Leveringen er garanteret på grundlag af en langfristet leveringsaftale med start i [...], ACS leverer aktive stoffer til formuleringen af insekticider til husholdningsbrug til [...].(1059) I betragtning af ovenstående konkluderer Kommissionen, at transaktionen ikke vil skabe eller styrke en dominerende stilling på markedet for insekticider til husholdningsbrug.L. SAMLET KONKLUSION VEDRØRENDE KONKURRENCEVURDERINGEN(1060) På baggrund af ovenstående er Kommissionen nået til den konklusion, at transaktionen i den anmeldte form er uforenelig med fællesmarkedet og EØS-aftalens funktion, da den vil skabe eller styrke dominerende stillinger på markederne for bladinsekticider til roer (Frankrig og Grækenland), korn (Italien og Portugal), citrusfrugter (Portugal), bomuld (Grækenland), frugt og nødder (Belgien, Danmark, Tyskland, Grækenland og Portugal), druer (Tyskland), kartofler (Portugal og Spanien), ris (Portugal), tobak (Grækenland og Italien) og grøntsager (Frankrig, Portugal, Spanien og Italien) samt inden for jordinsekticider til bananer (Spanien), roer (Belgien, Frankrig, Det Forenede Kongerige og Italien), prydplanter (Italien), kartofler (Grækenland og Portugal), tobak (Spanien) og grøntsager (Grækenland og Portugal) og på følgende nationale markeder for molluskicider: Det Forenede Kongerige, Belgien, Irland, Portugal, Sverige, Finland og Island, på markederne for herbicider til roer (undtagen postspiringsgraminicider) i hele EU, for herbicider til korn i Belgien, Tyskland og Sverige, for herbicider til majs i Belgien og Nederlandene, for herbicider til kartofler i Grækenland, Portugal, Spanien og Sverige, for herbicider til grøntsager i Portugal og Sverige og for afløvningsmidler til bomuld i Grækenland og Spanien, på markederne for fungicider til korn i Italien, frugt og nødder i Danmark, Frankrig og Tyskland, fungicider til jordbær i Sverige, fungicider til behandling af botrytis på druer i Frankrig, Tyskland, Grækenland og Portugal, fungicider til humle i Tyskland, fungicider til olie- og proteinafgrøder i Tyskland og fungicider til grøntsager i Østrig, Belgien, Frankrig, Tyskland, Grækenland, Nederlandene, Portugal og Sverige, for insekticider til frøbehandling af korn og ris i Frankrig og insekticider til frøbehandling af majs i Frankrig, Italien, Østrig, Belgien, Tyskland, Grækenland, Nederlandene, Portugal og Spanien. Transaktionen vil desuden skabe eller styrke en dominerende stilling inden for insekticider til behandling af læggekartofler i Spanien og Nederlandene og inden for insekticider til frøbehandling af grøntsager i Frankrig og i Benelux-landene, på markederne for fungicider til frøbehandling af byg i Tyskland, Irland, Italien og Det Forenede Kongerige, på markederne for fungicider til frøbehandling af hvede, rug og triticale i Tyskland, Italien, Sverige og Det Forenede Kongerige, og på markederne for fungicider til behandling af læggekartofler i Belgien, Frankrig, Irland, Nederlandene og Det Forenede Kongerige, på markedet for gel og lokkemidler til bekæmpelse af kakerlakker i Belgien, Frankrig, Tyskland, Nederlandene og Spanien og på følgende nationale markeder for adulticider og kombinationsprodukter: Østrig, Belgien, Danmark, Frankrig, Tyskland, Grækenland, Irland, Italien, Nederlandene, Portugal, Spanien, Sverige og Det Forenede Kongerige.V. TILSAGN FRA BAYER(1061) For at løse ovennævnte konkurrenceproblemer har Bayer afgivet en række tilsagn, som tager sigte på at ændre den oprindeligt planlagte fusion. Den fulde ordlyd af tilsagnene findes i bilaget, som udgør en integrerende del af denne beslutning. Vurderingen af de konkurrencemæssige virkninger af den ændrede transaktion fremgår nedenfor.V.1. INSEKTICIDER(1062) Bayer har tilbudt Kommissionen at afhænde aktiviteterne vedrørende fipronil på verdensplan. Desuden har Bayer tilbudt Kommissionen følgende afhændelser på europæisk plan: afhændelse af aktiviteterne vedrørende acetamiprid, aktiviteterne vedrørende cyfluthrin, aktiviteterne vedrørende beta-cyfluthrin, aktiviteterne vedrørende fenamiphos, aktiviteterne vedrørende oxydemeton-methyl, aktiviteterne vedrørende phosalone og aktiviteterne vedrørende cypermethrin.(1063) Bayer har også tilbudt følgende eksklusivlicenser: en eksklusivlicens på aktiviteterne vedrørende acrinathrin på europæisk plan, en eksklusivlicens på endosulfanbaserede formuleringer i Grækenland og Portugal og carbarylbaserede formuleringer i Frankrig.(1064) Desuden har Bayer tilbudt at ophæve en række distributionsaftaler med tredjeparter som nærmere beskrevet i tilsagnene i bilaget.(1065) Afhændelsen af acetamiprid indebærer, at parterne igen overdrager de nuværende aftaler, der er indgået mellem ACS og Nippon Soda i Europa, til Nippon Soda. Parterne har også forpligtet sig til at udfolde enhver bestræbelse på at finde en tredjepart, der kan overtage disse aftaler. Endelig omfatter afhændelsen alle blandingerne. Afhændelsen af acetamiprid vil eliminere enhver nuværende og fremtidig overlapning mellem Bayer og ACS inden for neonicotinoider. Kommissionen mener, at afhændelsen af acetamiprid sammen med andre tilsagn, der er afgivet i denne sag, er tilstrækkelig til at genoprette konkurrencen på markederne for insekticider og navnlig med hensyn til neonicotinoider.(1066) Hvad angår fipronil, har parterne tilbudt at afhænde fipronil til landbrugsformål på verdensplan. Afhændelsen omfatter alle aktiver og intellektuelle ejendomsrettigheder. Uden for Europa og USA har parterne ret til at forhandle en underlicens på aktiviteterne vedrørende fipronil. Sådanne forhandlinger må imidlertid først indledes, efter at alle aktiviteterne vedrørende fipronil på verdensplan er blevet afhændet til den nye køber, således at Bayer hindres i at gøre afhændelsen af fipronil betinget af, at selskabet opnår licenser uden for Europa og USA. Enhver sådan licens vil skulle godkendes af Kommissionen. Hvad angår ethiprole, har parterne forpligtet sig til at meddele en eksklusivlicens på europæisk plan på udvikling, produktion, anvendelse og salg af ethiprole til landbrugsformål. Endelig har Bayer afgivet tilsagn om at afholde sig fra at udnytte ACS' eksisterende og anmeldte patenter på verdensplan vedrørende pyrazolfamilien samt eventuelle fremtidige patenter, som Bayer måtte erhverve på verdensplan efter sin erhvervelse af ACS, for så vidt som dette vil afskære bl.a. køberen af aktiviteterne vedrørende fipronil og ethiprole fra at udvikle, producere, anvende eller sælge fipronil og/eller ethiprole eller tilsvarende. Den foreslåede afhændelse af fipronil vil eliminere muligheden for at kombinere neonicotinoiderne og pyrazolerne i den nye enheds insekticidportefølje og vil fjerne konkurrenceproblemerne med hensyn til den nye enheds styrke i forhold til distributionsleddet. Sammen med andre tilsagn, der er afgivet i denne sag, vil afhændelsen af fipronil formenligt genoprette konkurrencen på markederne for insekticider og navnlig med hensyn til nye kemiske stoffer, neonicotinoider og pyrazoler. Afhændelsen af ethiprole vil navnlig sikre, at den nye enhed ikke bliver i stand til at underminere afhændelsen af fipronil ved at udvikle en konkurrerende pyrazol på de europæiske markeder. Endvidere finder Kommissionen det særlig vigtigt, at køberen af fipronil får mulighed for at udvikle og lancere en pyrazol af anden generation på det europæiske marked, når patentbeskyttelsen på fipronil udløber i den nærmeste fremtid.(1067) Kommissionen mener, at køberen af disse afhændede produkter bør være en F& U-baseret virksomhed, som er i stand til at overtage de pågældende produktionsaktiver og hele ACS' stilling inden fusionen med hensyn til de afhændede aktiver.(1068) Hvad angår de enkelte markeder, vurderes tilsagnene på følgende måde:(1069) Bananer, jordmidler, Spanien: Bayer har tilbudt at afhænde aktiviteterne vedrørende fenamiphos (herunder blandingsproduktet bestående af de aktive stoffer fenamiphos og imidacloprid). Det tilbudte tilsagn vil i praksis eliminere den overlapning, som fusionen ville have medført, og reducere markedsandelen til kun [10-20] %. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1070) Roer, bladmidler, Frankrig: Bayer har afgivet en række tilsagn, som omfatter afhændelse af aktiviteterne vedrørende cyfluthrin, afhændelse af aktiviteterne vedrørende beta-cyfluthrin, afhændelse af aktiviteterne vedrørende oxydemeton-methyl og afhændelse af aktiviteterne vedrørende cypermethrin. De tilbudte tilsagn vil eliminere de overlapninger, som fusionen ville have medført. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1071) Roer, bladmidler, Grækenland: Bayer har afgivet en række tilsagn, som omfatter afhændelse af aktiviteterne vedrørende cyfluthrin, afhændelse af aktiviteterne vedrørende beta-cyfluthrin, afhændelse af aktiviteterne vedrørende cypermethrin og en ikke-eksklusivlicens på deltamethrin. Desuden vil parterne bringe distributionen af azinphos-methyl til ophør. Parterne har forklaret, at en fuldstændig eliminering af overlapningen mellem parterne ikke vil være rimelig, da både deltamethrin (ACS) og fethion (Bayer) kun anvendes i meget ringe udstrækning i denne afgrøde. Kommissionen har derfor under disse helt særlige omstændigheder besluttet at godkende en ikke-eksklusivlicens på deltamethrin. Kommissionen skønner, at dette sammen med de tilbudte afhændelser er tilstrækkeligt til under de helt særlige omstændigheder at skabe konkurrence på dette marked, både med hensyn til det samlede marked og segmentet for henholdsvis sugende og gnavende insekter. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1072) Roer, jordmidler, Belgien: Bayer har afgivet en række tilsagn, som omfatter afhændelse af de aktiviteter, der udøves under varemærkerne Curaterr og Yaltox, som er baseret på carbofuran, der er et aktivt stof fra en tredjepart. Desuden har Bayer har tilbudt at afhænde fipronil og alle formuleringerne i EØS. De tilbudte tilsagn vil reducere parternes markedsandel fra [80-90] % til kun [0-10] %. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1073) Roer, jordmidler, Frankrig: Bayer har afgivet en række tilsagn, som omfatter afhændelse af de aktiviteter, der udøves under varemærkerne Curaterr og Yaltoxm, som er baseret på carbofuran, der er et aktivt stof fra en tredjepart, afhændelse af aktiviteterne vedrørende cyfluthrin, afhændelse af aktiviteterne vedrørende beta-cyfluthrin, afhændelse af aktiviteterne vedrørende oxydemeton-methyl og afhændelse af aktiviteterne vedrørende fipronil. De tilbudte tilsagn vil eliminere overlapningen mellem parterne med hensyn til markedsandele. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1074) Roer, jordmidler, Italien: Bayer har afgivet en række tilsagn, som omfatter afhændelse af aktiviteterne vedrørende cyfluthrin og afhændelse af aktiviteterne vedrørende fipronil og ophør af salget tredjepartsproduktet Marshall (carbosulfan). De tilbudte tilsagn vil eliminere de overlapninger, som fusionen ville have medført. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1075) Roer, jordmidler, Det Forenede Kongerige: Bayer har tilbudt at afhænde de aktiviteter, der i EØS udøves under varemærkerne Curaterr, Yaltox og Marshall, som er baseret på carbofuran, der er et aktivt stof fra en tredjepart. Det tilbudte tilsagn vil eliminere de overlapninger, som fusionen ville have medført. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1076) Korn, bladmidler, Italien: Bayer har afgivet en række tilsagn, som omfatter afhændelse af aktiviteterne vedrørende cyfluthrin og afhændelse af aktiviteterne vedrørende oxydemeton-methyl. De tilbudte tilsagn vil eliminere de overlapninger med hensyn til markedsandele, som fusionen ville have medført. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1077) Korn, bladmidler, Portugal: Bayer har tilbudt at afhænde aktiviteterne vedrørende oxydemeton-methyl. Det tilbudte tilsagn vil eliminere de overlapninger, som fusionen ville have medført. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1078) Citrusfrugter, bladmidler, Portugal: Bayer har afgivet en række tilsagn, som omfatter afhændelse af aktiviteterne vedrørende oxydemeton-methyl og ophør af salget af tredjepartsprodukterne Cascade (flufenoxuron) og Lorvek (chlorpyrifos). De tilbudte tilsagn vil reducere parternes samlede markedsandel til [30-40] % på det samlede marked og til [30-40] % inden for sugende insekter og til [30-40] % inden for gnavende insekter. I betragtning af disse markedsandele, konkurrenternes markedsandele ([fortrolige oplysninger vedrørende en konkurrents markedsposition]), i betragtning af de konkurrerende produktlanceringer, og i betragtning af, at [fortrolige oplysninger fra ACS], mener Kommissionen, at konkurrencen på markedet er tilstrækkeligt sikret. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1079) Bomuld, bladmidler, Grækenland: Bayer har afgivet en række tilsagn, som omfatter følgende: afhændelse af aktiviteterne vedrørende acetamiprid, afhændelse af aktiviteterne vedrørende cyfluthrin, afhændelse af aktiviteterne vedrørende beta-cyfluthrin, afhændelse af aktiviteterne vedrørende oxydemeton-methyl, en eksklusivlicens på endosulfan, og ophør af salget af tredjepartsprodukterne Xentari (Bacillus T.), azinphos-methyl (Gusathion M-EC) og Omite (propargite). De tilbudte tilsagn vil reducere den samlede markedsandel til [20-30] % på det samlede marked og til [30-40] % inden for sugende insekter. Inden for gnavende insekter vil parternes markedsandel udgøre [20-30] %. På grundlag heraf og i betragtning af konkurrenternes markedsandele ([fortrolige oplysninger vedrørende en konkurrents markedsposition) og de konkurrerende produktlanceringer, vil fusionen efter Kommissionens opfattelse ikke skabe eller styrke en dominerende stilling på dette marked.(1080) Frugt og nødder, bladmidler, Belgien: Bayer har afgivet en række tilsagn, som omfatter afhændelse af aktiviteterne vedrørende cyfluthrin og ophør af salget af tredjepartsprodukterne Masai og Pyranica (tebufenpyrad), Dimilin (diflubenzuron) og Mimic (tebufenozid). De tilbudte tilsagn vil reducere parternes samlede markedsandel til [30-40] % på det samlede marked og til [30-40] % i segmentet for sugende insekter. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1081) Frugt og nødder, bladmidler, Danmark: Bayer har afgivet en række tilsagn, som omfatter afhændelse af aktiviteterne vedrørende phosalone og ophør af salget af tredjepartsprodukterne Maladan (malathion), Nissorun (hexythiazox) og Dimilin (diflubenzuron). De tilbudte tilsagn vil eliminere de overlapninger, som fusionen ville have medført. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1082) Frugt og nødder, bladmidler, Tyskland: Bayer har afgivet en række tilsagn, som omfatter afhændelse af aktiviteterne vedrørende oxydemeton-methyl og ophør af salget af tredjepartsprodukterne Xentari (Bacillus T.), Dimilin (diflubenzuron), Kiron (fenpyroximat) og Mimic (tebufenozid). De tilbudte tilsagn vil eliminere de overlapninger, som fusionen ville have medført. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1083) Frugt og nødder, bladmidler, Grækenland: Bayer har afgivet en række tilsagn, som omfatter afhændelse af aktiviteterne vedrørende acetamiprid, afhændelse af aktiviteterne vedrørende cyfluthrin, afhændelse af aktiviteterne vedrørende beta-cyfluthrin, afhændelse af aktiviteterne vedrørende oxydemeton-methyl, afhændelse af aktiviteterne vedrørende phosalone, en eksklusivlicens på endosulfan og ophør af salget af tredjepartsprodukterne Xentari (Bacillus T.), BT (Bacillus T.), metamidophos (Monitor), azinphos-methyl (Gusathion-M) og Omite (propargite). De tilbudte tilsagn vil reducere den samlede markedsandel [...] [30-40] % på det samlede marked og til [30-40] % inden for sugende insekter og [30-40] % inden for gnavende insekter. I betragtning af disse markedsandele og konkurrenternes markedsandele ([fortrolige oplysninger vedrørende en konkurrents markedsposition]), og under hensyntagen til, at parterne har forpligtet sig til at afhænde acetamiprid, som allerede er blevet lanceret på markedet, og i betragtning af de konkurrerende produktlanceringer både i segmentet for sugende og for gnavende insekter i den nærmeste fremtid, mener Kommissionen, at disse tilsagn er tilstrækkelige til at sikre konkurrencen på markedet. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1084) Frugt og nødder, bladmidler, Portugal: Bayer har afgivet en række tilsagn, som omfatter afhændelse af aktiviteterne vedrørende beta-cyfluthrin, afhændelse af aktiviteterne vedrørende oxydemeton-methyl, afhændelse af aktiviteterne vedrørende phosalone, en eksklusivaftale på endosulfan og ophør af salget af tredjepartsprodukterne Cascade (flufenoxuron), Mimic (tebufenozid) og Omite (propargite). De tilbudte tilsagn vil reducere parternes samlede markedsandel på det samlede marked for insekticider til [30-40] % og til [30-40] % inden for sugende insekter og til [20-30] % inden for gnavende insekter. I betragtning af disse markedsandele og konkurrenternes markedsandele ([fortrolige oplysninger vedrørende en konkurrents markedsposition]), og under hensyntagen til, at [fortrolige oplysninger fra ACS], og i betragtning af de konkurrerende produktlanceringer både i segmentet for sugende og for gnavende insekter i den nærmeste fremtid, mener Kommissionen, at disse tilsagn er tilstrækkelige til at sikre konkurrencen på markedet. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1085) Druer, bladmidler, Tyskland: Bayer har afgivet en række tilsagn, som omfatter afhændelse af aktiviteterne vedrørende oxydemeton-methyl og ophør af salget af tredjepartsprodukterne Xentari (Bacillus T.), Mimic (tebufenozid) og Kiron (fenpyroximat). De tilbudte tilsagn vil eliminere de overlapninger, som fusionen ville have medført. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1086) Prydplanter, jordmidler, Italien: Bayer har afgivet en række tilsagn, som omfatter afhændelse af aktiviteterne vedrørende fenamiphos, ophør af salget af tredjepartsprodukterne Pyrinex (chlorpyrifos) og Marshall (carbosulfan). De tilbudte tilsagn vil eliminere de overlapninger, som fusionen ville have medført. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1087) Kartofler, bladmidler, Portugal: Bayer har tilbudt at afhænde aktiviteterne vedrørende beta-cyfluthrin og bringe salget af tredjepartsproduktet Biotrata (Bacillus T.) til ophør. De tilbudte tilsagn vil reducere parternes markedsandel til [20-30] % på det samlede marked og til [30-40] % inden for gnavende insekter. Afhændelsen af aktiviteterne vedrørende cyfluthrin i EØS vil også skabe en potentiel ny aktør på markedet med et konkurrerende pyrethroid, som også vil have et blandingsprodukt bestående af cyfluthrin og imidacloprid. Ifølge parterne er kombinationsproduktet allerede blevet registreret på dette marked, og salget kan påbegyndes med de samme. På grundlag heraf og i betragtning af konkurrenternes markedsandele ([fortrolige oplysninger vedrørende en konkurrents markedsposition]) og de konkurrerende produktlanceringer vil fusionen efter Kommissionens opfattelse ikke skabe eller styrke en dominerende stilling på dette marked.(1088) Kartofler, bladmidler, Spanien: Bayer har afgivet en række tilsagn, som omfatter afhændelse af aktiviteterne vedrørende fipronil, afhændelse af aktiviteterne vedrørende cyfluthrin, afhændelse af aktiviteterne vedrørende beta-cyfluthrin, afhændelse af aktiviteterne vedrørende oxydemeton-methyl, afhændelse af aktiviteterne vedrørende cypermethrin og ophør af salget af tredjepartsprodukterne Mimic og Confirm (tebufenozid) og azinphos-methyl (Gusathion M WP). De tilbudte tilsagn vil reducere parternes markedsandel med [10-20] % til [30-40] % på det samlede marked. Inden for gnavende insekter er markedsandelen blevet reduceret til [20-30] %, hovedsagelig som følge af afhændelsen af fipronil. Denne afhændelse vil fjerne det af Kommissionen påviste problem med hensyn til, at parterne vil kunne tilbyde attraktive sprøjteprogrammer til bekæmpelsen af coloradobillen sammen med imidacloprid. Inden for sugende insekter vil parterne stadig have [40-50] % af markedet. Denne markedsandel stammer imidlertid i vidt omfang fra imidacloprid. Kommissionen mener, at da parterne har afhændet acetamiprid, vil der være mulighed for, at en ny aktør kommer ind på markedet med et konkurrerende neonicotinoid i den nærmeste fremtid. Desuden [fortrolige oplysninger vedrørende konkurrenternes pipelineprodukter]. Endelig vil afhændelsen af aktiviteterne vedrørende cyfluthrin og af aktiviteterne vedrørende beta-cyfluthrin og blandingsproduktet med imidacloprid sandsynligvis skabe konkurrence på dette marked. På grundlag heraf og i betragtning af konkurrenternes markedsandele ([fortrolige oplysninger vedrørende en konkurrents markedsposition]), vil fusionen efter Kommissionens opfattelse ikke skabe eller styrke en dominerende stilling på dette marked.(1089) Kartofler, jordmidler, Grækenland: Bayer har afgivet en række tilsagn, som omfatter afhændelse af aktiviteterne vedrørende fenamiphos og afhændelse af de aktiviteter, der udøves under varemærkerne Curaterr, Yaltox og Marshall, som er baseret på carbofuran, der et aktivt stof fra en tredjepart. De tilbudte tilsagn vil eliminere de overlapninger med hensyn til markedsandele, som fusionen ville have medført. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1090) Kartofler, jordmidler, Portugal: Bayer har tilbudt at afhænde aktiviteterne vedrørende fenamiphos. Dette vil eliminere de overlapninger, som fusionen ville have medført. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1091) Ris, bladmidler, Portugal: Bayer har tilbudt at afhænde aktiviteterne vedrørende oxydemeton-methyl. Dette vil eliminere de overlapninger, som fusionen ville have medført. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1092) Tobak, bladmidler, Grækenland: Bayer har afgivet en række tilsagn, som omfatter afhændelse af aktiviteterne vedrørende acetamiprid, afhændelse af aktiviteterne vedrørende cyfluthrin, afhændelse af aktiviteterne vedrørende beta-cyfluthrin, afhændelse af aktiviteterne vedrørende oxydemeton-methyl og ophør af salget af tredjepartsproduktet Monitor (metamidophos). De tilbudte tilsagn vil eliminere de overlapninger, som fusionen ville have medført. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1093) Tobak, bladmidler, Italien: Bayer har tilbudt at afhænde aktiviteterne vedrørende cyfluthrin og aktiviteterne vedrørende oxydemeton-methyl. Disse afhændelser vil fjerne den yderligere markedsandel, som ville blive skabt af transaktionen. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1094) Tobak, jordmidler, Spanien: Bayer har afgivet en række tilsagn, som omfatter afhændelse af aktiviteterne vedrørende cyfluthrin, afhændelse af aktiviteterne vedrørende beta-cyfluthrin og afhændelse af aktiviteterne vedrørende fenamiphos. De tilbudte tilsagn eliminerer hele overlapningen med hensyn til markedsandele og, som det vigtigste, eliminerer overlapningen mellem parternes førende jordinsekticider. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1095) Grøntsager, bladmidler, Frankrig: Bayer har afgivet en række tilsagn, som omfatter afhændelse af aktiviteterne vedrørende cyfluthrin, afhændelse af aktiviteterne vedrørende phosalone, afhændelse af aktiviteterne vedrørende oxydemeton-methyl, afhændelse af aktiviteterne vedrørende acrinathrin, en eksklusivlicens på carbarylbaserede formuleringer i Frankrig og ophør af salget af tredjepartsprodukterne Umuter (diazinon), Rhodocide (ethion), azinphos-methyl (Gusathion M WP) og Orthene (acephat). Efter disse afhændelser vil parternes samlede markedsandel både på det samlede marked og i segmentet for sugende og for gnavende insekter blive reduceret til [...] under 40 %. Kommissionen har taget i betragtning, at [fortrolige oplysninger fra ACS]. Kommissionen mener, at disse tilsagn, som effektivt tager fat på alle de markedssegmenter, hvor Kommissionen påviste konkurrenceproblemer, også vil gøre det lettere for de konkurrenter, som vil lancere konkurrerende produkter både i segmentet for sugende og for gnavende insekter [fortrolige oplysninger vedrørende konkurrenternes pipelineprodukter] at trænge ind på markedet i den nærmeste fremtid. Kommissionen mener derfor, at disse tilsagn er tilstrækkelige til at sikre konkurrencen på markedet. På grundlag heraf og i betragtning af konkurrenternes markedsandele ([fortrolige oplysninger vedrørende en konkurrents markedsposition]) vil fusionen efter Kommissionens opfattelse ikke skabe eller styrke en dominerende stilling på dette marked.(1096) Grøntsager, bladmidler, Italien: Bayer har afgivet en række tilsagn, som omfatter afhændelse af aktiviteterne vedrørende cyfluthrin, afhændelse af aktiviteterne vedrørende oxydemeton-methyl og ophør af salget af tredjepartsprodukterne Dipel (Bacillus T.), Smart (malathion), azinphos-methyl (Gusathion SC, Gusathion M WP) og Omite (propargite). Efter disse afhændelser vil parterne tilsammen have en markedsandel på [30-40] % af det samlede marked og [30-40] % i segmentet for sugende insekter. På grundlag heraf og i betragtning af konkurrenternes markedsandele ([fortrolige oplysninger vedrørende en konkurrents markedsposition]) og de konkurrerende produktlanceringer vil fusionen efter Kommissionens opfattelse ikke skabe eller styrke en dominerende stilling på dette marked.(1097) Grøntsager, bladmidler, Portugal: Bayer har afgivet en række tilsagn, som omfatter følgende: afhændelse af aktiviteterne vedrørende beta-cyfluthrin, afhændelse af aktiviteterne vedrørende phosalone, afhændelse af aktiviteterne vedrørende oxydemeton-methyl, afhændelse af aktiviteterne vedrørende acrinathrin, en eksklusivlicens på endosulfan og ophør af salget af tredjepartsproduktet Omite (propargite). Under hensyntagen til de produkter, som blev afhændet i løbet af 2001, vil de tilbudte tilsagn reducere den samlede markedsandel med [20-30] % til ca. [30-40] %, på det samlede marked. Kommissionen har skønnet, at disse tilsagn vil reducere markedsandelen inden for både sugende og gnavende insekter til under [30-40] %. Af i det væsentlige samme grunde som i forbindelse med det franske marked for bladmidler til grøntsager finder Kommissionen de afgivne tilsagn tilstrækkelige til at sikre konkurrencen på markedet. På grundlag heraf og i betragtning af konkurrenternes markedsandele ([fortrolige oplysninger vedrørende en konkurrents markedsposition]) vil fusionen efter Kommissionens opfattelse ikke skabe eller styrke en dominerende stilling på dette marked.(1098) Grøntsager, bladmidler, Spanien: Bayer har afgivet en række tilsagn, som omfatter afhændelse af aktiviteterne vedrørende cyfluthrin, afhændelse af aktiviteterne vedrørende beta-cyfluthrin, afhændelse af aktiviteterne vedrørende oxydemeton-methyl, afhændelse af aktiviteterne vedrørende phosalone, afhændelse af aktiviteterne vedrørende cypermethrin, afhændelse af aktiviteterne vedrørende acrinathrin og ophør af salget af tredjepartsprodukterne Mimic og Confirm (tebufenozid), Dimilin (diflubenzuron), Xentari (Bacillus T.), Omite (propargite) og Dipel (Bacillus T.). De tilbudte tilsagn vil reducere den samlede markedsandel til [20-30] % på det samlede marked og til [30-40] % i segmentet for sugende insekter. På grundlag heraf og i betragtning af konkurrenternes markedsandele ([fortrolige oplysninger vedrørende en konkurrents markedsposition]) og de konkurrerende produktlanceringer vil fusionen efter Kommissionens opfattelse ikke skabe eller styrke en dominerende stilling på dette marked.(1099) Grøntsager, jordmidler, Grækenland: Bayer har afgivet en række tilsagn, som omfatter afhændelse af aktiviteterne vedrørende cyfluthrin, afhændelse af aktiviteterne vedrørende fenamiphos og afhændelse af de aktiviteter, der udøves under varemærkerne Curaterr og Yaltox, som et baseret på carbofuran, der er et aktivt stof fra en tredjepart. De tilbudte tilsagn vil reducere parternes markedsandel til [0-10] %. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1100) Grøntsager, jordmidler, Portugal: Bayer har tilbudt at afhænde aktiviteterne vedrørende fenamiphos (herunder blandingen af fenamiphos og imidacloprid). Det tilbudte tilsagn vil eliminere de overlapninger, som fusionen ville have medført. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.V.2. MOLLUSKICIDER(1101) Parterne har forpligtet sig til at meddele en eksklusivlicens på europæisk plan på produktion og salg af det thiodicarbbaserede sneglemiddel, som markedsføres under varemærket "Skipper". Eksklusivlicensen vil omfatte en licens til alle ejendomsrettigheder, registreringsrettigheder, knowhow, dokumentation og handelsnavne i forbindelse med "Skipper"-formuleringen til brug som sneglemiddel. Hvis licenstageren anmoder herom, vil Bayer i en overgangsperiode indgå en aftale om lønproduktion med licenstageren på grundlag af kostprisen plus en fast avance.(1102) Dette tilsagn vil medføre, at overlapningen på dette marked elimineres, da ACS' thiodicarbbaserede molluskicid Skipper er det eneste molluskicid, der produceres og sælges af ACS i Europa. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.V.3. HERBICIDERHERBICIDER TIL ROER(1103) Bayer har tilbudt at eliminere overlapningen ved at afhænde alle aktiviteterne vedrørende metamitron ("Goltix") på europæisk plan og har tilbudt lønproduktion af det aktive stof i en periode på tre år på grundlag af kostprisen plus en fast avance og derefter på normale markedsvilkår, hvis køberen anmoder herom. På grundlag heraf vil fusionen efter Kommissionens opfattelse ikke skabe eller styrke en dominerende stilling på disse markeder.HERBICIDER TIL KORN(1104) Med hensyn til Belgien og Tyskland har Bayer tilbudt at afhænde hovedparten af overlapningen og to andre molekyler, som vil være mere end den tilbageværende overlapning. Rækken af tilsagn omfatter afhændelse af Herold (flufenacet/diflufenican), Ralon Super og Puma Super (fenoxaprop) og en licens på europæisk plan på brugen af propoxycarbazon i blandinger med køberens molekyler. Alle tre tilsagn tegner sig tilsammen for en højere markedsandel end den, Bayer opnår i disse to medlemsstater. Desuden kan alle tre produkter bekæmpe græsukrudt, det segment, hvori den fusionerede enhed også vil stå meget stærkt i Frankrig og Nederlandene. Både Herold og Radon/Puma vil efter anmodning blive fremstillet i lønproduktion af Bayer i en periode på tre år på grundlag af kostprisen plus en fast avance og derefter på normale markedsvilkår, hvis køberen anmoder herom. Med hensyn til Sverige vil afhændelsen af Gullviks eliminere den nuværende overlapning. På grundlag heraf vil fusionen efter Kommissionens opfattelse ikke skabe eller styrke en dominerende stilling på disse markeder.HERBICIDER TIL MAJS(1105) Bayer vil blive dominerende i disse to medlemsstater på grundlag af tallene for 2000. I mellemtiden er den direkte konkurrent til Bayers Mikado, Callisto, imidlertid blevet lanceret i disse to lande (henholdsvis 2001 og 2002). For at reducere markedsandelene i disse to lande til et acceptabelt niveau har Bayer tilbudt at meddele en eksklusivlicens på produktion, anvendelse og salg af isoxaflutol ("Merlin") i Belgien og Nederlandene. Isoxaflutol vil efter anmodning blive fremstillet i lønproduktion af Bayer i en periode på 3 år på grundlag af kostprisen plus en fast avance og derefter på normale markedsvilkår, hvis køberen anmoder herom. Meddelelsen af licens på isoxaflutol, et patentbeskyttet herbicid mod bredbladet ukrudt i majs, vil eliminere overlapningen. På grundlag heraf vil fusionen efter Kommissionens opfattelse ikke skabe eller styrke en dominerende stilling på disse markeder.HERBICIDER TIL KARTOFLER OG GRØNTSAGER(1106) Bayer har tilbudt at afhænde aktiviteterne vedrørende linuron på europæisk plan, herunder varemærket Afalon. Der er tilbudt lønproduktion i en periode på 3 år på grundlag af kostprisen plus en fast avance og derefter på normale markedsvilkår, hvis køberen anmoder herom. Dette vil eliminere overlapningen (Portugal, Spanien) eller reducere markedsandelene til et acceptabelt niveau (Grækenland, til ca. [40-50] % i 2000 og under [30-40] % i 2004 med Syngenta som en stærk konkurrent med i nærheden af [20-30] %). Til afhjælpning af situationen i Sverige har Bayer tilbudt at sælge majoriteten i Gullviks, selskabets grossist på det svenske marked, og meddele en eksklusivlicens på herbicidet til grøntsager aclonifen. Denne række af tilsagn vil også eliminere overlapningen. På grundlag heraf vil fusionen efter Kommissionens opfattelse ikke skabe eller styrke en dominerende stilling på disse markeder.AFLØVNINGSMIDLER TIL BOMULD I GRÆKENLAND OG SPANIEN(1107) Bayer har tilbudt at meddele en eksklusivlicens på sit eneste produkt DEF (aktivt stof tribufos), indtil det trækkes ud af markedet i Grækenland og Spanien efter 2003. På grundlag heraf vil fusionen efter Kommissionens opfattelse ikke skabe eller styrke en dominerende stilling på disse markeder.V.4. FUNGICIDERa) FUNGICIDER TIL KORN(1108) Med hensyn til fungicider til korn har Kommissionen konkluderet, at den planlagte transaktion i den anmeldte form ville have skabt eller styrket en dominerende stilling i Italien. Med hensyn til dette marked vil det af parterne tilbudte tilsagn om at afhænde ACS' aktiviteter vedrørende prochloraz, herunder blandinger med fenpropimorph, indebære, at hovedparten ([90-100] %) af ACS' aktiviteterne på det italienske kornmarked afhændes. Den heraf følgende markedsandelsforøgelse vil være meget lille (under [0-10] %) og den nye enhed vil få under [20-30] %. Markedstesten af tilsagnene har stort set bekræftet, at dette tilsagn til være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.b) FUNGICIDER TIL FRUGT OG NØDDER(1109) Med hensyn til fungicider til frugt og nødder har Kommissionen konkluderet, at den planlagte transaktion i den anmeldte form ville have skabt eller styrket en dominerende stilling i Danmark, Frankrig og Tyskland.(1110) De tilsagn, der berører det danske marked, er afhændelsen af pyrimethanil (på europæisk plan), herunder varemærket Scala, og meddelelsen af en eksklusivlicens på bitertanol (herunder varemærket Baycor i en periode på [...]). Ifølge parternes oplysninger tegner salget af Scala sig for [10-20] % af det samlede marked, mens ACS' øvrige salg, som vil blive overtaget af Bayer, kun tegner sig for [0-10] %. På den anden side tegner Bayers Baycor, som vil blive givet i licens, sig for [10-20] %. Den nye enhed vil således få [0-10] % under Bayers nuværende markedsandel og under [30-40] % af markedet. Markedstesten af tilsagnene har stort set bekræftet, at dette tilsagn vil være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1111) De tilsagn, der berører det franske marked, er afhændelsen af pyrimethanil og blandinger med fluquinconazol (på europæisk plan), afhændelserne af iprodion og prochloraz (på europæisk plan), herunder varemærker. Dette vil udgøre [80-90] % af ACS' salg på grundlag af egne aktive stoffer og [50-60] % af ACS' samlede salg. Parterne vil blot få ca. [40-50] %, hvoraf Bayer vil få [30-40] % og ACS [10-20] %. Hovedparten af ACS' øvrige salg vil imidlertid være baseret på tredjepartsprodukter, mens ACS' aktive stoffer, som ifølge tredjeparter er de væsentligste tilføjelser til Bayers portefølje, vil blive afhændet. Markedstesten af tilsagnene har stort set bekræftet, at dette tilsagn vil være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1112) De tilsagn, som berører det tyske marked, er afhændelsen af pyrimethanil og blandingerne med fluquinconazol (på europæisk plan) og meddelelsen af en eksklusivlicens på den triadimenolbaserede formulering Bayfidan (herunder varemærket i en periode på [...]). Den del af tilsagnet, der vedrører ACS, udgør hele ACS' salg på grundlag af egne stoffer og [50-60] % af ACS' samlede salg. Ifølge parternes oplysninger har de afhændede ACS-produkter en markedsandel på [0-10] %, ACS' eneste tilbageværende tredjepartsprodukt en andel på [0-10] % og Bayfidan, som er givet i licens, en andel på [0-10] %. Ifølge parterne udgør den tilbageværende forøgelse [0-10] %, som skal lægges sammen med Bayers tilbageværende [30-40] %. Det bemærkes imidlertid, at markedsundersøgelsen har vist, parterne har overvurderet deres andel af dette marked en smule. I stedet for [40-50] % vil de få ca. [40-50] % med kun en lille forøgelse af markedsandelen, da Bayer allerede i dag har ca. [30-40] %. Med hensyn til Frankrig vil de af ACS' produkter, som ifølge tredjeparter er de væsentligste tilføjelser til Bayers portefølje, blive afhændet, mens den tilbageværende forøgelse er et tredjepartsprodukt, som parterne under alle omstændigheder forventer at ophøre med at sælge inden 2004. Markedstesten af tilsagnene har stort set bekræftet, at dette tilsagn vil være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.c) FUNGICIDER TIL JORDBÆR I SVERIGE(1113) Kommissionen har konkluderet, at den planlagte transaktion i den anmeldte form ville have skabt eller styrket en dominerende stilling inden for fungicider til jordbær i Sverige. De tilsagn, der berører dette marked, er afhændelserne af pyrimethanil og iprodion (på europæisk plan). Dette vil indebære en afhændelse af Scala (pyrimethanil) og Rovral (iprodion). Den eneste tilbageværende forøgelse af Bayers portefølje vil således være Aliette (fosetyl-al), som kan behandle andre sygdomme i jordbær end Bayers egne produkter. Afhændelsen af Gullviks vil endvidere indebære, at Bayer ikke længere vil distribuere Syngentas Topas. Det væsentligste konkurrenceproblem, som Kommissionen havde påvist, var den monopollignende stilling inden for fungicider til behandling af botrytis på jordbær. De tilbudte tilsagn vil fuldstændig eliminere overlapningen. Forøgelsen af Bayers portefølje med Aliette vil ikke ændre konkurrencesituationen væsentligt, da Aliette kan behandle andre sygdomme end botrytis. Endvidere vil afhændelsen af Topas gennem salget af Gullviks udligne forøgelsen med Aliette. Markedstesten af tilsagnene har stort set bekræftet, at dette tilsagn vil være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.d) FUNGICIDER TIL BEHANDLING AF BOTRYTIS PÅ DRUER(1114) Med hensyn til fungicider til behandling af botrytis på druer har Kommissionen konkluderet, at den planlagte transaktion i den anmeldte form ville have skabt eller styrket en dominerende stilling i Frankrig, Tyskland, Grækenland og Portugal.(1115) De tilsagn, der berører det franske marked, er afhændelserne af pyrimethanil og iprodion på europæisk plan. Produkter, der er baseret på disse aktive stoffer, tegner sig for [90-100] % af ACS' salg i Frankrig. Der vil stort set ikke være tale om nogen forøgelse af markedsandelen, og Bayer har en andel på ca. [10-20] % på dette marked. Markedstesten af tilsagnene har stort set bekræftet, at dette tilsagn vil være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1116) De tilsagn, der berører det tyske marked, er afhændelserne af pyrimethanil og iprodion på europæisk plan. Produkter, der er baseret på disse aktive stoffer, tegner sig for [50-60] % af ACS' salg i Tyskland. Parterne vil efter tilsagnene tilsammen have en markedsandel på under [20-30] %. Markedstesten af tilsagnene har stort set bekræftet, at dette tilsagn vil være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1117) De tilsagn, der berører det græske marked, er afhændelserne af pyrimethanil og iprodion på europæisk plan. Produkter, der er baseret på disse aktive stoffer, tegner sig for [50-60] % af ACS' salg i Grækenland. Parterne vil efter tilsagnene tilsammen have en markedsandel på under [20-30] %. Markedstesten af tilsagnene har stort set bekræftet, at dette tilsagn vil være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1118) De tilsagn, der berører det portugisiske marked, er afhændelserne af pyrimethanil og iprodion på europæisk plan. Produkter, der er baseret på disse aktive stoffer, tegner sig for hele ACS' salg i Portugal. Markedstesten af tilsagnene har stort set bekræftet, at dette tilsagn vil være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.e) FUNGICIDER TIL HUMLE(1119) Med hensyn til fungicider til humle har Kommissionen konkluderet, at den planlagte transaktion i den anmeldte form ville have skabt eller styrket en dominerende stilling i Tyskland. Det tilsagn, der berører dette marked, er en eksklusivlicens, der giver adgang til det triadimenolbaserede produkt Bayfidan 250 EC (herunder varemærket Bayfidan i en periode på [...]). Bayfidan 250 EC tegnede sig for [60-70] % af Bayers salg i 2000, selv om det ville tegne sig for en mindre del af salget i 2001, da Bayers nye produkt, Flint, i dette år opnåede samme salg som i forbindelse med Bayfidan. På grundlag af disse tal vil parterne efter tilsagnet få en nuværende markedsandel på ca. [30-40] % (medregnet salget af Flint), som forventes at være faldet til ca. [30-40] % i 2004. Afstanden til den nærmeste konkurrent, BASF, vil derfor blive reduceret væsentligt(67). Markedstesten af tilsagnene har stort set bekræftet, at dette tilsagn vil være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.f) FUNGICIDER TIL OLIE- OG PROTEINAFGRØDER(1120) Med hensyn til fungicider til olie- og proteinafgrøder har Kommissionen konkluderet, at den planlagte transaktion i den anmeldte form ville have skabt eller styrket en dominerende stilling i Tyskland. De tilsagn, der berører dette marked, er afhændelsen af iprodion på europæisk plan og overdragelsen af ACS' eksisterende distributionsrettigheder til at sælge Folicur (tebuconazol) i Tyskland til en tredjepart. Salget af Virisan (iprodion) og Folicur tegnede sig i 2000 for [80-90] % af ACS' salg i Tyskland. ACS tilbageværende produkt er Derosal (carbendazim), som forøger Bayers [30-40] % med under [0-10] %. Salget af Derosal forventes af falde og tegne sig for under [0-10] % i 2004. Endvidere vil afstanden til BASF blive drastisk reduceret(68). Markedstesten af tilsagnene har stort set bekræftet, at dette tilsagn vil være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.g) FUNGICIDER TIL GRØNTSAGER(1121) Med hensyn til fungicider til grøntsager har Kommissionen konkluderet, at den planlagte transaktion i den anmeldte form ville have skabt eller styrket en dominerende stilling i Østrig, Belgien, Frankrig, Tyskland, Grækenland, Nederlandene, Portugal, og Sverige.(1122) De tilsagn, der berører det østrigske marked, er afhændelserne af pyrimethanil og iprodion på europæisk plan. Produkter, der er baseret på disse aktive stoffer, tegner sig for [60-70] % af ACS' salg i Østrig. Parterne vil efter tilsagnene tilsammen have en markedsandel på under [20-30] % på grundlag af salget i 2000. Markedstesten af tilsagnene har stort set bekræftet, at dette tilsagn vil være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1123) De tilsagn, der berører det belgiske marked, er afhændelserne af pyrimethanil, iprodion og prochloraz på europæisk plan. Produkter, der er baseret på disse aktive stoffer, tegnede sig for [40-50] % af ACS' salg i 2000 i Belgien. Parterne vil efter tilsagnene tilsammen have en markedsandel på ca. [30-40] % på grundlag af salget i 2000. Markedstesten af tilsagnene har stort set bekræftet, at dette tilsagn vil være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1124) De tilsagn, der berører det franske marked, er afhændelserne af pyrimethanil, iprodion og prochloraz på europæisk plan. Produkter, der er baseret på disse aktive stoffer, tegnede sig for [20-30] % af ACS' salg i Frankrig i 2000. Det var også næsten fem gange så stort som Bayers salg på dette marked i 2000. Markedstesten af tilsagnene har stort set bekræftet, at dette tilsagn vil være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1125) De tilsagn, der berører det tyske marked, er afhændelserne af pyrimethanil og iprodion på europæisk plan, en eksklusivlicens, der giver adgang til det triadimenolbaserede produkt Bayfidan 250 EC, overdragelsen af ACS' eksisterende distributionsrettigheder til at sælge Folicur (tebuconazol) i Tyskland til en tredjepart og en eksklusivlicens på produktet Matador (baseret på de aktive stoffer tebuconazol og triadimenol) i Tyskland. Produkter, der er baseret på disse aktive stoffer, tegner sig for [20-30] % af ACS' salg i Tyskland på dette marked samt for [40-50] % af Bayers salg. Det samlede salg af øvrige produkter i 2000 vil være [10-20] % mindre end Bayers salg i 2000. Markedstesten af tilsagnene har stort set bekræftet, at dette tilsagn vil være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1126) De tilsagn, der berører det græske marked, er afhændelserne af pyrimethanil og iprodion på europæisk plan. Produkter, der er baseret på disse aktive stoffer, tegner sig for [10-20] % af ACS' salg i Grækenland. Forøgelsen af Bayers portefølje med produkter, der er baseret på disse to aktive stoffer, var det væsentligste konkurrenceproblem, der blev påvist som led i markedsundersøgelsen i forbindelse med markederne for fungicider til grøntsager. Ligeledes under hensyntagen til, at Afugan ikke længere sælges i Grækenland, vil salget af de produkter, som erhverves af Bayer, tegne sig for [60-70] % af ACS' salg i 2000. Den nye enheds samlede salg vil på grundlag af salget i 2000 udgøre mindre end [40-50] % og vil være faldet til under [30-40] % i 2004. Markedstesten af tilsagnene har stort set bekræftet, at dette tilsagn vil være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1127) De tilsagn, der berører det nederlandske marked, er afhændelserne af pyrimethanil, iprodion og prochloraz på europæisk plan. Produkter, der er baseret på disse aktive stoffer, tegner sig for [40-50] % af ACS' salg i Nederlandene. Det var også næsten ni gange så stort som Bayers salg på dette marked i 2000. Markedstesten af tilsagnene har stort set bekræftet, at dette tilsagn vil være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1128) De tilsagn, der berører det portugisiske marked, er afhændelserne af pyrimethanil og iprodion på europæisk plan. Produkter, der er baseret på disse aktive stoffer, tegner sig for [10-20] % af ACS' salg i Portugal i 2000. Det svarer imidlertid også til [150-160] % af Bayers salg på dette marked i 2000. Markedstesten af tilsagnene har stort set bekræftet, at dette tilsagn vil være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.(1129) De tilsagn, der berører det svenske marked, er afhændelserne af pyrimethanil og iprodion på europæisk plan. Produkter, der er baseret på disse aktive stoffer, tegnede sig for hele ACS' salg i Sverige i 2000. Markedstesten af tilsagnene har stort set bekræftet, at dette tilsagn vil være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på dette marked.V.5. FRØBEHANDLING(1130) Bayer har afgivet tilsagn om at overdrage alle ACS' eksisterende aktiviteter inden for frøbehandling til en enkelt køber, bl.a. - men ikke begrænset til - en række aktive stoffer, der anvendes i forbindelse med ACS' aktiviteter inden for frøbehandling. Dette tilsagn, herunder overførslen af den fornødne knowhow, sikrer levedygtigheden af ACS' aktiviteter inden for frøbehandling i denne særdeles koncentrerede sektor, hvor det for øjeblikket kun er Syngenta, Bayer og ACS, der reelt har en betydelig tilstedeværelse.V.5.1. INSEKTICIDER TIL FRØBEHANDLING(1131) For at løse de konkurrenceproblemer, der opstår inden for insekticider til frøbehandling, har Bayer tilbudt at afhænde alle ACS' aktiviteter vedrørende fipronil til frøbehandlingsformål. Dette tilsagn eliminerer overlapningen mellem parternes aktiviteter inden for insekticider til frøbehandling. På grundlag heraf vil fusionen efter Kommissionens opfattelse ikke skabe eller styrke en dominerende stilling på nogen af markederne for insekticider til frøbehandling.V.5.2. FUNGICIDER TIL FRØBEHANDLINGa) Fungicider til korn(1132) Med hensyn til fungicider til frøbehandling af korn har Kommissionen konkluderet, at den planlagte transaktion i den anmeldte form ville have skabt eller styrket en dominerende stilling på markederne for byg i Tyskland, Irland, Italien og Det Forenede Kongerige og på markederne for hvede, rug og triticale i Tyskland, Italien, Sverige og Det Forenede Kongerige.Byg(1133) De tilsagn, der berører markederne for byg, er afhændelserne af triticonazol og prochloraz på europæisk plan og ophøret af en aftale om distribution af Fungazil (imazalil) i Irland samt ophævelse af alle eksisterende distributionsaftaler mellem ACS og Makhteshim i forbindelse med guazatin og genoverdragelsen af alle eksisterende distributionsrettigheder til Makhteshim.(1134) Disse tilsagn vil eliminere hele overlapningen i alle fire lande, hvor der blev påvist konkurrenceproblemer, dvs. Tyskland, Irland, Italien og Det Forenede Kongerige. Markedstesten af tilsagnene har stort set bekræftet, at dette tilsagn vil være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på disse markeder.Hvede, rug og triticale(1135) De tilsagn, der berører markederne for hvede, rug og triticale, er afhændelserne af triticonazol, prochloraz og fluquinconazol på europæisk plan (idet Bayer imidlertid sammen med en anden virksomhed får eksklusivlicens til at sælge fluquinconazol og blandinger af fluquinconazol til brug i forbindelse med frøbehandling), overførslen af alle eksisterende distributionsaftaler mellem ACS og Makhteshim i forbindelse med guazatin og overdragelsen af alle eksisterende distributionsrettigheder ([...]) og en eksklusivlicens på den triadimenolbaserede formulering Baytan i Det Forenede Kongerige (herunder varemærket Baytan i en periode på [...]).(1136) Tilsagnene vil eliminere overlapningen i Italien og Sverige. Markedstesten af tilsagnene har stort set bekræftet, at dette tilsagn vil være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på markederne for frøbehandling af hvede, rug og triticale i Italien og Sverige.(1137) I Tyskland og Det Forenede Kongerige vil der fortsat være en vis overlapning som følge af forøgelsen af Bayers portefølje med en meget specifik ACS-produktserie (fluquinconazol i ren form eller blandet med prochloraz), ved at Bayer sammen med en anden virksomhed får en eksklusivlicens på denne produktserie. Produktserien og brugen af varemærket Jockey vil imidlertid blive afhændet sammen med det aktive stof fluquinconazol. Jockey er hovedsagelig rettet mod en meget specifik sygdom, "goldfodsygen", hvor Bayer ikke har noget produkt. Den eneste direkte konkurrent til Jockey med hensyn til goldfodsygen er således Monsantos Latitude, som for nylig er blevet eller snart vil blive lanceret i både Tyskland og Det Forenede Kongerige.(1138) I Tyskland vil forøgelsen af Bayers portefølje med disse produkter formentlig i en vis grad forøge Bayers eksisterende markedsandel på [20-30] %. Da Jockey imidlertid også vil blive solgt af køberen af fluquinconazol, er det usandsynligt, at Bayer vil kunne overtage hele Jockeys eksisterende markedsandel på [10-20] %. Det skal også bemærkes, at Syngenta sælger produkter, der er identiske (endog med samme varemærker) med Bayers nuværende produkter, og at Monsanto er ved at lancere Latitude, som er en direkte konkurrent til Jockey. Parterne har skønnet, at salget af Jockey i Tyskland vil blive mindre som følge af denne konkurrence ([...]). Markedstesten af tilsagnene har stort set bekræftet, at dette tilsagn vil være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på markederne for frøbehandling af hvede, rug og triticale i Tyskland.(1139) I Det Forenede Kongerige tegner salget af Jockey sig for ca. [20-30] % af det samlede marked. Med sin eksisterende markedsandel på [30-40] % vil Bayer stadig have en forholdsvis høj markedsandel, hvis det lykkes selskabet at erobre en betydelig del af det nuværende salg af Jockey. Bayer har derfor også tilbudt at meddele en eksklusivlicens på den triadimenolbaserede formulering Baytan i Det Forenede Kongerige (herunder varemærket Baytan i en periode på [...]). Ifølge de oplysninger for 2000, som parterne har fremlagt, vil Bayer efter tilsagnene få en markedsandel på [20-30] % på grundlag af Bayers Subitol (bitertanol) og derudover det, som selskabet kan opnå med det fluquinconazolbaserede produkt, som det får en eksklusivlicens på sammen med en anden virksomhed. Det er imidlertid ikke sandsynligt, at Bayer vil opnå alle de [20-30] %, som ACS' Jockey opnår på nuværende tidspunkt, da Jockey stadig vil blive solgt af køberen af det aktive stof fluquinconazol. Endvidere er parternes skøn for Subitols og Jockeys markedsandele i 2004 på henholdsvis [10-20] % og [20-30] %. Ligesom i Tyskland er Monsanto ved at lancere Latitude. I modsætning til situationen i Tyskland mener parterne tilsyneladende ikke, at dette vil reducere Jockeys markedsposition i Det Forenede Kongerige. Lanceringen af Latitude vil imidlertid betyde en direkte konkurrent til Jockey. Markedstesten af tilsagnene har stort set bekræftet, at dette tilsagn vil være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på markederne for frøbehandling af hvede, rug og triticale i Det Forenede Kongerige.b) Behandling af læggekartofler(1140) Med hensyn til fungicider til behandling af læggekartofler har Kommissionen konkluderet, at den planlagte transaktion i den anmeldte form ville have skabt eller styrket en dominerende stilling på markederne i Belgien, Frankrig, Irland, Nederlandene og Det Forenede Kongerige.(1141) Det tilsagn, der berører disse markeder, er forslaget om at overføre fleste muligt af ACS' distributionsaftaler med tredjeparter til køberen af ACS' aktiviteter inden for frøbehandling og ophæve de tilbageværende distributionsaftaler med tredjeparter. Dette vil eliminere hele overlapningen og sikre, at der i det mindste er én mulig, levedygtig distributør i forbindelse med disse produkter, dvs. køberen af ACS' aktiviteter inden for frøbehandling. [...]. Dette vil også eliminere overlapningen fuldstændigt.(1142) Markedstesten af tilsagnene har stort set bekræftet, at dette tilsagn vil være tilstrækkeligt til at løse det konkurrenceproblem, som den planlagte transaktion har givet anledning til. På grundlag heraf vil fusionen efter Kommissionens opfattelse ikke skabe eller styrke en dominerende stilling på markederne for behandling af læggekartofler i Belgien, Frankrig, Irland, Nederlandene og Det Forenede Kongerige.V.6. PROFESSIONEL SKADEDYRSBEKÆMPELSE(1143) For at løse de konkurrenceproblemer, der er påvist inden for gel og lokkemidler til bekæmpelse af kakerlakker, har Bayer tilbudt at afhænde alle ACS' aktiviteter vedrørende fipronil til professionel skadedyrsbekæmpelse. Bayer skal imidlertid have ret til at erstatte dette tilsagn med meddelelsen af en uigenkaldelig eksklusivlicens for Europa og USA på produktion, anvendelse og salg af imidaclopridbaserede formuleringer til anvendelse som geler og lokkemidler til bekæmpelse af kakerlakker og som et termiticid. Denne mulighed kan kun blive aktuel, såfremt Bayer finder en levedygtig køber, som er godkendt af Kommissionen, og som er rede til at erhverve selskabets aktiviteter vedrørende imidacloprid til anvendelse som geler og lokkemidler til bekæmpelse af kakerlakker og som et termiticid inden for professionel skadedyrsbekæmpelse i Europa og USA.(1144) Det tilsagn, der er tilbudt som den første mulighed, omfatter afhændelse af det førende produkt på dette marked og udgør et stærkt alternativ for kunderne. Den anden mulighed er også acceptabel, da det på grundlag af Kommissionens godkendelse sikres, at køberen er egnet. Som en forudsætning skal den foreslåede køber desuden også være i stand til at overtage aktiviteterne i USA. På grundlag heraf vil fusionen efter Kommissionens opfattelse ikke skabe eller styrke en dominerende stilling på de markeder for gel og lokkemidler til bekæmpelse af kakerlakker, der er anført ovenfor.V.7. ECTOPARASITICIDER TIL SMÅDYR(1145) Bayer har forpligtet sig til at afhænde eksisterende varelagre, formuleringer og alle intellektuelle ejendomsrettigheder i forbindelse med fipronil, navnlig patenter og handelsnavne, knowhow, registreringsrettigheder og dokumentation, samt produktionsanlægget i forbindelse med fipronil i Elbeuf, Frankrig. Bayer har også forpligtet sig til at overdrage licens- og leveringsaftalerne vedrørende fipronil og forskningsaftalen vedrørende fremtidige produkter mellem Merial og ACS SA til køberen af aktiviteterne vedrørende fipronil. Desuden har Bayer forpligtet sig til at overdrage de intellektuelle ejendomsrettigheder til omdannelsen af teknisk rent fipronil til fipronil af dyresundhedsmæssig kvalitet vederlagsfrit til Merial.(1146) I overgangsperioden mellem Bayers erhvervelse af ACS og afhændelsen af aktiviteterne vedrørende fipronil har Bayer over for Merial også indgået en række forpligtelser, som fremgår af punkt 41 i bilaget til denne beslutning, og som tager sigte på at sikre, at Merial modtager alle de leverancer af fipronil, som selskabet behøver til at fremstille Frontline, og Bayer har forpligtet sig til efter anmodning fra Merial uigenkaldeligt at tilbyde at medtage disse forpligtelser i aftalen om levering af fipronil inden afhændelsen af aktiviteterne vedrørende fipronil.(1147) Kommissionen bemærker, at såfremt Merial ikke indvilger i, at aftalen om levering af fipronil overdrages til køberen af aktiviteterne vedrørende fipronil, har Bayer forpligtet sig til at overholde de samme forpligtelser over for Merial også efter afhændelsen af aktiviteterne vedrørende fipronil.(1148) De tilsagn, der er beskrevet ovenfor, vil sikre, at Merial ikke bliver udsat for en strategisk adfærd fra Bayers side med hensyn til regelmæssige leverancer af fipronil. I overgangsperioden mellem Bayers erhvervelse af ACS og afhændelsen af aktiviteterne vedrørende fipronil vil de forpligtelser, som Bayer har påtaget sig med henblik på at sikre kontinuerlige leverancer af fipronil, i vidt omfang mindske Bayers incitament til at udelukke Merial eller til at disciplinere Merials adfærd ved at true med at gøre dette. Når aktiviteterne vedrørende fipronil er blevet afhændet, vil Bayer på den anden side ikke længere have mulighed for eller incitament til at udvise en markedsafskærmende adfærd over for Merial, da sidstnævnte frit vil kunne indkøbe råmaterialerne til sit væsentligste produkt Frontline hos en udbyder, der er uafhængig af Bayer.(1149) I tilfælde af, at Merial ikke indvilger i, at forskningsaftalen vedrørende fremtidige produkter mellem Merial og ACS overdrages til køberen af aktiviteterne vedrørende fipronil, har Bayer også tilbudt at afhænde de relevante dele af ACS' forskningsaktiviteter inden for dyresundhed, der på nuværende tidspunkt udføres for Merial, til en specialiseret F& U-baseret virksomhed. [...]. Nye forbindelser, der skal generes til screening af insekticider, vil stamme i) fra forskningsvirksomhedens egne synteser af kemiske strukturer, der potentielt er nyttige inden for plantebeskyttelse, der primært er rettet mod insekticider, eller ii) [...], som til anvendelsesformål inden for dyresundhed vil blive givet i eksklusivlicens til og stillet til rådighed for Merial med henblik på screening. Bayer har forpligtet sig til at finansiere de forskningsaktiviteter i relation til plantebeskyttelse, som udføres af den F& U-baserede virksomhed [...].(1150) I overgangsperioden mellem Bayers erhvervelse af ACS og overførslen af licensaftalen vedrørende fipronil og forskningsaftalen vedrørende fremtidige produkter til køberen af aktiviteterne vedrørende fipronil har Bayer afgivet tilsagn om en række ensidige afkald og yderligere forpligtelser i forbindelse med licensaftalen vedrørende fipronil og forskningsaftalen vedrørende fremtidige produkter, der er anført i punkt 184 i bilaget til denne beslutning, og har forpligtet sig til efter anmodning fra Merial uigenkaldeligt at tilbyde at medtage disse afkald og forpligtelser i disse aftaler inden afhændelsen af aktiviteterne vedrørende fipronil.(1151) Kommissionen bemærker, at såfremt Merial ikke indvilger i, at licensaftalen vedrørende fipronil og forskningsaftalen vedrørende fremtidige produkter overdrages til køberen af aktiviteterne vedrørende fipronil, har Bayer forpligtet sig til at overholde de samme afkald og forpligtelser over for Merial også efter afhændelsen af aktiviteterne vedrørende fipronil.(1152) Som følge af denne afhændelse vil forskningsforbindelserne mellem Bayer og Merial efter fusionen blive elimineret, da Bayer ikke får adgang til de resultater inden for dyresundhed, der opnås i forbindelse med de aktiviteter inden for forskning i afgrøder, som den F& U-baserede virksomhed vil udføre udelukkende for Merial, og Merial vil heller ikke få adgang til resultaterne af Bayers aktiviteter inden for forskning i afgrøder, der er rettet mod selskabets egne aktiviteter inden for dyresundhed.(1153) Desuden vil elimineringen af forskningsforbindelserne mellem Merial og Bayer ikke gøre det umuligt for Merial at fastholde en konkurrenceposition på markedet for adulticider og kombinationsprodukter på hverken kort eller lang sigt. Markedsundersøgelsen har vist, at Merials stilling på markedet for adulticider og kombinationsprodukter på kort sigt ikke forventes at ændre sig væsentligt i de kommende 3-5 år, og at den endog i givet fald vil blive styrket i betragtning af den forventede lancering af Frontline Plus på det europæiske marked.(1154) På lang sigt vil Merial være i stand til at fastholde en konkurrenceposition på dette marked i betragtning af sin privilegerede adgang til den førnævnte specialiserede forskningsvirksomheds forskningsaktiviteter og Mercks forskningsaktiviteter. Desuden vil Merial frit kunne indgå F& U-aftaler med andre agrokemiske virksomheder samt universiteter, forskningsinstitutter eller andre tredjeparter, der råder over samlinger af kemiske forbindelser. Markedsundersøgelsen har ikke blot vist, at virksomheder i dyresundhedssektoren (som f.eks. Pfizer) kan være aktive på markedet for adulticider og kombinationsprodukter uden at have aktiviteter inden for forskning i afgrøder, men også, at der findes agrokemiske virksomheder, som ikke vil være forhindret i at indgå F& U-aftaler med Merial med henblik på udvikling af innovative adulticider eller kombinationsprodukter, der er baseret på resultaterne af deres aktiviteter inden for forskning i afgrøder.(1155) På lang sigt vil innovative adulticider eller kombinationsprodukter desuden også kunne blive lanceret på markedet af andre virksomheder i dyresundhedssektoren end Bayer og Merial, f.eks. Pfizer og Novartis (som har vist sig at have en tilstrækkelig stærk F& U-kapacitet i sektoren for ectoparasiticider til smådyr), enten alene eller i samarbejde med agrokemiske virksomheder.(1156) På baggrund af ovenstående tilsagn vil fusionen efter Kommissionens opfattelse derfor ikke skabe eller styrke en dominerende stilling på dette marked.VI. KONKLUSION(1157) Kommissionen er nået til den samlede konklusion, at den anmeldte fusion, således som den er ændret ved de af Bayer afgivne tilsagn, ikke vil skabe eller styrke en dominerende stilling på nogen af de markeder, der er vurderet ovenfor -VEDTAGET FØLGENDE BESLUTNING:Artikel 1Den anmeldte transaktion, hvorved Bayer i overensstemmelse med fusionsforordningens artikel 3, stk. 1, litra b, erhverver enekontrol med Aventis Crop Science Holding SA, erklæres forenelig med fællesmarkedet og EØS-aftalen, således som ændret i henhold til bilaget til denne beslutning.Artikel 2Artikel 1 finder anvendelse, under forudsætning af at betingelserne i punkt 35-186 i bilaget til denne beslutning opfyldes fuldt ud, undtagen bestemmelserne i punkt 41 og 184 i bilaget til denne beslutning, som skal gælde som betingelse i overgangsperioden mellem Bayers erhvervelse af ACS og afhændelsen af aktiviteterne vedrørende fipronil. Artikel 1 finder også anvendelse, under forudsætning af at betingelserne i punkt 189, 190 og 224 i bilaget til denne beslutning opfyldes fuldt ud.Artikel 3Artikel 1 finder anvendelse, under forudsætning af at påbuddene i punkt 187-241 i bilaget til denne beslutning efterkommes fuldt ud, undtagen punkt 189, 190 og 224 i bilaget til denne beslutning, som skal gælde som betingelser i henhold til artikel 2.Artikel 4Denne beslutning er rettet til:Bayer AG D - 51386   LeverkusenUdfærdiget i Bruxelles, den 17. april 2002.På Kommissionens vegneMario MontiMedlem af Kommissionen(1) EFT L 395 af 30.12.1989, s. 1. Berigtigelse i EFT L 257 af 21.9.1990, s. 13.(2) EFT L 180 af 9.7.1997, s. 1.(3) EUT C 91 af 15.4.2004.(4) EUT C 91 af 15.4.2004.(5) Omsætningen er beregnet på grundlag af fusionsforordningens artikel 5, stk. 1, og Kommissionens meddelelse om beregning af omsætning (EFT C 66 af 2.3.1998, s. 25). For så vidt tallene omfatter omsætning for perioden før 1. januar 1999, er beregningen foretaget på grundlag af de gennemsnitlige ecu-kurser og omregnet til euro i forholdet 1:1.(6) EFT L 230 af 19.8.1991, s. 1.(7) EUT L 122 af 16.5.2003, s. 1.(8) Sag IV/M.737 - Ciba Geigy/Sandoz (Novartis) (EFT L 201 af 29.7.1997, s. 1), IV/M.1378 - Hoechst/Rhône-Poulenc (Aventis) (EFT C 254 af 7.9.1999, s. 5), IV/M.1806 - AstraZeneca/Novartis (Syngenta), M.1932 - BASF/American Cyanamid (EFT C 354 af 9.12.2000, s. 38).(9) Den eneste undtagelse er bredsprøjtning af et jordmiddel og anvendelse af et bladmiddel til lavtvoksende afgrøder, dvs. korn med én til seks blade.(10) Også benævnt chloronicotinyler.(11) Også benævnt phenylpyrazoler.(12) Reference Volume of the Agrochemical Service - Key Agrochemical Product Groups, Agrochemical Service, Update of the Products Section, november 2001.(13) Dele af denne tekst er redigeret for at sikre, at fortrolige oplysninger ikke afsløres; disse dele er angivet med skarp parentes.(14) Fortrolige oplysninger vedrørende clothianidin.(15) Guidelines for the efficacy evaluation of plant protection, PP 1/213(1) - Resistance Risk Analysis.(16) Fortrolige oplysninger fra ACS.(17) Midler med "knock down"-effekt virker som regel inden for sekunder.(18) Parterne fremlagde den 18. januar 2002 korrigerede salgstal for ACS. Det fremgår af disse tal, at ACS' salg på dette marked i 1999 var [...] EUR og ikke [...] EUR, som det var anført i oplysningerne om markedsandele i anmeldelsen. Parterne har imidlertid ikke justeret deres skøn over det samlede markeds størrelse, hvilket ville forklare ACS' meget høje markedsandel i 1999.(19) I denne henseende bemærker Kommissionen, at [...].(20) [...].(21) [...].(22) Kilde: Parternes skøn.(23) Phillips McDougall - AgriService, Products Section 2000, s. 53.(24) Wood Mackenzie, Agrochemical Service, Market Studies: Crops, 2001, s. 156.(25) Phillips McDougall - AgriService, Products Section 2000, s. 83.(26) [...].(27) [...].(28) Flufenacet i korn i Europa, figur 7, indlæg fra Bayer af 10. januar 2002 som svar på Kommissionens spørgeskema af 14. december 2001.(29) MaisTer, Technisches Produktprofil, Aventis Crop Science Deutschland, 2001, s. 15.(30) Phillips McDougall - AgriService, Products Section 2000, s. 51, 75 og 103.(31) [Forretningshemmeligheder: Udeladte fortrolige oplysninger på grundlag af konkurrenters salgsdata.](32) På den anden side ser det imidlertid ud til, at Syngentas strobilurinprodukt Amistar (azoxystrobin) er registreret til brug i korn samt til ris og sukkerroer. [Forretningshemmeligheder: Udeladte fortrolige oplysninger fra Syngenta.](33) [Forretningshemmeligheder: Udeladte fortrolige oplysninger på grundlag af konkurrenters salgsdata.](34) Dette tal blev imidlertid anført inden den ovennævnte korrektion af salget i forbindelse med Scala.(35) [Forretningshemmeligheder: Udeladte fortrolige oplysninger om konkurrenters produktlanceringer.](36) [Forretningshemmeligheder: Udeladte fortrolige oplysninger på grundlag af konkurrenters salgsdata.](37) [Forretningshemmeligheder: Udeladte fortrolige oplysninger om konkurrenters produktlanceringer.](38) [Forretningshemmeligheder: Udeladte fortrolige oplysninger på grundlag af konkurrenters salgsdata.](39) [Forretningshemmeligheder: Udeladte fortrolige oplysninger om konkurrenters produktlanceringer.](40) [Forretningshemmeligheder: Udeladte fortrolige oplysninger på grundlag af konkurrenters salgsdata.](41) [Forretningshemmeligheder: Udeladte fortrolige oplysninger om konkurrenters produktlanceringer.](42) [Forretningshemmeligheder: Udeladte fortrolige oplysninger om konkurrenters produktlanceringer.](43) [Forretningshemmeligheder: Udeladte fortrolige oplysninger på grundlag af konkurrenters salgsdata.](44) [Forretningshemmeligheder: Udeladte fortrolige oplysninger på grundlag af konkurrenters salgsdata.](45) [Forretningshemmeligheder: Udeladte fortrolige oplysninger på grundlag af konkurrenters salgsdata.](46) [Forretningshemmeligheder: Udeladte fortrolige oplysninger på grundlag af konkurrenters salgsdata.](47) [Forretningshemmeligheder: Udeladte fortrolige oplysninger på grundlag af konkurrenters salgsdata.](48) [Forretningshemmeligheder: Udeladte fortrolige oplysninger på grundlag af konkurrenters salgsdata.](49) [Forretningshemmeligheder: Udeladte fortrolige oplysninger om konkurrenters produktlanceringer.](50) [Forretningshemmeligheder: Udeladte fortrolige oplysninger på grundlag af konkurrenters salgsdata.](51) [Forretningshemmeligheder: Udeladte fortrolige oplysninger om konkurrenters produktlanceringer.](52) [Forretningshemmeligheder: Udeladte fortrolige oplysninger om konkurrenters produktlanceringer.](53) [Forretningshemmeligheder: Udeladte fortrolige oplysninger om konkurrenters produktlanceringer.](54) Parterne har gjort gældende, at de ikke har nogen triazol ved navn BAY 14120 under udvikling, og at der formentlig menes JAU 6476.(55) [Forretningshemmeligheder: Udeladte fortrolige oplysninger på grundlag af konkurrenters salgsdata.](56) [Forretningshemmeligheder: Udeladte fortrolige oplysninger på grundlag af konkurrenters salgsdata.](57) [Forretningshemmeligheder: Udeladte fortrolige oplysninger på grundlag af konkurrenters salgsdata.](58) [Forretningshemmeligheder: Udeladte fortrolige oplysninger på grundlag af konkurrenters salgsdata.](59) [Forretningshemmeligheder: Udeladte fortrolige oplysninger på grundlag af konkurrenters salgsdata.](60) [Forretningshemmeligheder: Udeladte fortrolige oplysninger på grundlag af konkurrenters salgsdata.](61) [Forretningshemmeligheder: Udeladte fortrolige oplysninger på grundlag af konkurrenters salgsdata.](62) Fortrolige oplysninger vedrørende thiamethoxams produktegenskaber.(63) Fordelingen af salget fra eksporten af fipronil fra Nederlandene til Frankrig vil ikke i væsentlig grad påvirke de salgstal og oplysninger om markedsandele, som parterne har fremlagt for det franske marked.(64) Det fremgår af markedsoplysninger, som parterne har fremlagt, at Bayer også sælger methiocarb under varemærket Mesurol FS 500 i Frankrig. Ifølge parterne stammer Bayers salg af Mesurol imidlertid udelukkende fra eksporten af dette produkt, da det ikke er registreret i Frankrig til frøbehandling af korn.(65) [Forretningshemmeligheder: Udeladte fortrolige oplysninger om konkurrenters produktlanceringer.](66) Kommissionens beslutning af 17. juli 1996 i sag IV/M.737 Ciba-Geigy/Sandoz (EFT L 201 af 29.7.1997, s. 1, betragtning 229).(67) [Forretningshemmeligheder: Udeladte fortrolige oplysninger på grundlag af konkurrenters salgsdata.](68) [Forretningshemmeligheder: Udeladte fortrolige oplysninger på grundlag af konkurrenters salgsdata.]BILAGDen fuldstændige engelske originaltekst til betingelserne og påbuddene i artikel 2 og 3 findes på Kommissionens websted:http://europa.eu.int/comm/ konkurrence/index_en.html